
Kjære Professor Ussing! 

Paa Deres So-aarige Fødselsdag har en Kreds 

af Deres Studitfæller og tidligere Tilhørere ønsket 

at give Dem et ydre Bevis, paf^.densjs: Hengivenhed 

og Taknemmeligheds. •'^^'^ • *••'*•*•-• 

••• ••••• •••* 

Gjennem Deres hele\ ^fAihqk^.De med sjælden 

Iver og Udholdenhed omfffptet. Tø\yidenskabsgrene, 

der i Deres Ungdont'^enåhu i Reglen dyrkedes i 

I Forening, men nu er adskilte. De har baade i den 

i\ klassiske Archæologi og Philologi frembragt Værker 

^ af blivende Betydning; og De har Gang efter Gang 

\ haft den Tilfredsstillelse, at Resultater af Deres 

Forskning, som ved deres Fremkomst modtoges kjø- 

1^ ligt eller afvisende, i Aarenes Løb har bekræftet sig 

^\ og nu staaer som antagne af Alle, 

Den sunde Sans, den frie og selvstændige Op- 
fattelse, den uforfærdede Fastholden ved hvad De 

har erkjendt som det Rette, der har udmærket Deres 
Forskning, har ogsaa præget Deres Undervisning og 
gjort den betydningsfuld for Deres Disciple, Deres 
aldrig svækkede Interesse for Deres Videnskabs Frem- 
skridt, Deres Modtagelighed for alt værdifuldt Nyt, 
der ikke er aftaget med Aarene, og Deres ungdoms- 
friske Elskværdighed i personlig Omgang har knyttet 
Studiefæller af alle Aldre til Dem for Livet; og med 
Beundring seer vi Dem endnu i Deres høie Alder- 
dom saa virksom som nogensinde paa hele det store 
Omraade, Deres Forskning har omspændt. 

Maatte nedenstaaende Afhandlinger af danske 
Archæologer Pg^.PhJlologer være Dem et Vidnesbyrd 
om, at Deres^^irk^mhédrJoi^^ilMrer og Deres Ex- 
empel som Forskéh.lil^iiiar: været uden Frugt for 
Deres Fædrelande* iVi^eiislcab' . 
•••.•:•.: 

Kjøbenhavn, d, lo. April 1900. 

ET ATTISK VOTIVRELIEF. 

AF 
CHR. BLINKENBERG. 

Oa Grækenland faldt i Romernes hænder, var landet 
opfyldt af kunstskatte af enhver art. Til billedkunstens 
udvikling og blomstring i de nærmest foregående 3 — 4 
århundreder havde svaret en produktion i et omfang, som 
ingen senere tid, end ikke renaissancen, har kendt mage 
til. Byer som Athen og Korinth, helligdomme som Eleusis, 
Delfoi og Olympia var blevne udsmykkede med kunst- 
værker i så rigeligt mål, at deres templer, torve og offent- 
lige bygninger mest af alt lignede store kunstsamlinger. 

En stærk modsætning hertil dannede Romernes hjem- 
lige tarvelighed. Men det varede ikke længe, inden deres 
sans for Grækernes gamle kunst blev vakt. Allerede i 
løbet af de sidste to århundreder før vor tidsregning førtes 
græske arbejder i mængde til Rom, i begyndelsen vel mest 
for at tjene til forherligelse af sejrherrernes triumf og til 
varigt minde derom, senere fordi blikket virkelig var 
blevet åbnet for den græske kunsts skønhed, og fordi 
samtidens evne til selvstændig frembringelse ikke stod på 

1 



Digitized by 



Google 



2 CHR. blinkenberg: 

højde med fortidens. Samling af græske kunstsager blev 
efterhånden tillige en modesag. En figur som Verres 
havde mange sidestykker i slutningen af republikkens tid. 
De veteraner og frigivne, som Cæsar gav bolig i Korinth, 
fandt endog deres regning ved udgravning af byens gamle 
gravplads, og mange kom til velstand ved salg af vaser 
og småfigurer fra gravene, hvormed de efter en samtidig 
forfatters udtryk fyldte Rom. 

Hvad der således førtes fra Grækenland til Italien, 
hørte vel i hovedsagen til to grupper: store monumentale 
skulpturer, der kunde tjene til pryd for offentlige byg- 
ninger og anlæg, og smågenstande, hvormed den private 
samler og kunstelsker kunde smykke sit hus. Dette frem- 
går klart både af oldtids-litteraturens vidnesbyrd og af 
fundene. De arbejder, som i størrelse og tit også i kunst- 
nerisk værd indtog en mellemstilling mellem de to grup- 
per, fristede mindre til plyndring: det er således tilfældet 
med hovedmassen af de græske votiv- og gravrelieffer. 
Også i senere tider har de, som det ligger i sagens natur, 
været mindst udsatte for ødelæggelse eller bortførelse. 
Den kendsgerning, at den græske jordbund ved de under- 
søgelser, som er foretagne i vort århundrede, har ydet et 
stort antal af disse arbejder, er således fuldt forklarlig, 
uagtet den ikke afspejler det oprindelige forhold mellem 
de genstande, som i oldtiden var at se i gudernes hellig- 
domme og de offentlige anlæg. 

.Der kendes dog en lille række exempler på, at også 
grav- og votivrelieffer i Romertiden er førte fra Græken- 
land til Italien. Som oftest har det vel været tilfældet 
med arbejder, som ved deres anbringelse eller deres kunst- 
neriske skønhed særlig har fristet til bortførelse, eller som 
i deres nye omgivelser har kunnet tjene et særligt formål, 
der stod i forbindelse med indholdet af den billedlige 
fremstilling. Det er et relief af denne art, som skal om- 
tales i det følgende. 

ET ATTISK VOTIVRELIEF. 3 

I. 

Relieffet er fundet omkring 1874 ved den appiske vej 
i nærheden af Cæcilia Metellas gravmæle. Om fund- 
forholdene fattes enhver nærmere oplysning. Der kan 
derfor intet siges med vished om relieffets anvendelse efter 
dets overførelse til Italien. Kort efter, at det var frem- 
draget, kom det til fyrst Torlonias samling ved Lungara i 
Rom, hvor det er så godt som utilgængeligt for offentlig- 
heden. Min dom derom beror på en afstøbning, der findes 
i museet i Berlin; efter denne er afbildningen pi. 1 tilveje- 
bragt ved velvillig imødekommen fra samlingens direktion. 

Marmortavlens bredde er 67 centimeter, højden i dens 
nuværende stand 40 ctm. Et sikkert skøn over, hvor 
meget der mangler foroven, er næppe muligt; dog synes 
højden oprindelig ikke at have været synderlig mindre end 
bredden. Pladen har kun en tykkelse af 2 ctm., fodlisten 
er c. 4 ctm. høj. 

Midtpunktet i kompositionen danner en ung, skægløs 
rytter, som fører sin hest ved tøjlen. Han er iført den 
lette kappe, der kendes godt fra mangfoldige andre frem- 
stillinger af ryttere i den græske kunst; hovedet dækkes 
af en hat, som Grækerne især brugte, når de færdedes 
udenfor byen, på jagt og på rejse. I venstre hånd holder 
rytteren en kort ridepisk. Efter hesten går en hund af 
en race, der ligner vore mynder; fra billedværker af for- 
skellig art vides, at det var den almindelige jagthund i 
oldtidens Grækenland. Foran hesten ses en lille bøjning. 
Den forestiller ikke, som det ved første blik kunde synes, 
en naturlig sten, der ligger på jorden, men en egen, 
simpel form af et alter (fo;^a^a), der anvendtes ved heros- 
dyrkelsen. Det forekommer almindelig i votivrelieffer ind- 
viede til heroer, både dem, der dyrkedes af den enkelte 
slægt, og dem, der havde en offentlig kultus (som Theseus 
o. a.); i en heroshelligdom i Olympia er fundet et alter 

4 CHR. blinkenberg: 

af denne art med en påmalet, flere gange fornyet indskrift 
„Heroens« eller „Heroernes« (HPQOP, HPiiOI, 
HPQQN), Hinsides altret står en skægget Mand, kun 
iført en lang overklædning, der ladet højre skulder fri. 
Han hæver højre hånd frem mod rytteren, en gestus, der 
betyder tilbedelse. Den store forskel i figurernes måle- 
stok kommer ofte igen i lignende arbejder; den er i votiv- 
reliefferne et konventionelt middel til at skelne mellem 
gud (eller heros) og menneske. 

Vi har hermed udtømt rækken af de figurer, som 
indtager forgrunden i relieffet. Bag dem ses en klippe, 
der stiger stejlt i vejret. Til højre og til venstre er der 
afbildet personer, som sidder på klippen. Deres ben og 
underliv dækkes af den folderige overklædning; figuren til 
venstre, efter legemsbygningen utvivlsomt en kvinde, er 
desuden iført en chiton, som når til fødderne, medens dens 
sidestykke til højre, en kraftig bygget mandlig skikkelse, 
ingen underklædning bærer. Disse to figurer er udførte i 
endnu større målestok end rytteren: der kan herefter ikke 
være tvivl om, at også de tilhører gudernes verden. Ende- 
lig hæver sig midt på den klippefulde baggrund to søjler, 
og mellem dem ses den nederste del af en stående skik- 
kelse i langt klædebon. Også dette motiv synes ganske 
klart: det er en guddom, der er fremstillet stående i et 
lille tempel; den fodside klædning tyder på, at det snarere 
er en gudinde end en gud. Tænker man sig relieffet 
fuldstændigt, vil det lille tempel i baggrundens midte hæve 
sig en del højere end de siddende figurer til begge sider; 
der fremkommer således foroven tomme hjørner både til 
højre og til venstre. 

Om kompositionens betydning som helhed kan der 
ikke være tvivl. Relieffet er en votivgave. Den lille 
stående figur forneden til venstre forestiller dets stifter, 
rytterskikkelsen en heros, til hvem det er indviet. Man 
har da ogsaa strax efter relieffets fremkomst været enig 

ET ATTISK VOTIVRELIEF. 5 

herom og med rette anvist det plads i den store række 
af heros-fremstillinger, der er bevaret fra den græske 
oldtid. 

Lige så sikkert vil der kunne dømmes om relieffets 
stilling i den græske kunsts udviklingshistorie, om dets 
alder og stil. I spørgsmålet om dets alder kan allerede 
et rent ydre forhold give vejledning. Hovedmassen af 
de græske votivrelieffer fra 4. årh. f. Chr. har en betyde- 
lig større udstrækning i bredden end i højden og indfattes 
af en architektonisk ramme: til begge sider fremspringende 
piller (parastader, anter) med kapitæl, foroven en gennem- 
gående bjælke (epistyl, architrav) og derover en tagrand 
med de karakteristiske fronttagsten. I begge disse hen- 
seender afviger relieffet fra den store yngre række og 
slutter sig nær til en mindre række arbejder, der i alt 
fald i Attike så godt som udelukkende tilhører det 5. årh. 
f. Chr. 

Der kunde anføres forskellige andre træk, som viser 
hen til samme tid. I reliefferne fra 4. århundrede er for- 
holdet mellem de guddommelige og menneskelige personer 
som oftest et ganske andet end her. Stifteren anbringer 
ikke blot sit eget billede, men sædvanlig hele sin familie, 
sin hustru, sine voxne børn; ja endog smådrenge og piger 
finder plads i billedet. Ofte indtager således adoranterne 
halvdelen af billedfladen eller endnu mere, og det rum, 
der indrømmes de hædrede guddomme, indskrænkes tit i 
høj grad. Her ser vi derimod relieffets stifter alene, be- 
skedent anbragt i et hjørne af billedfladen, på en måde, 
der sikkert udtrykker en ældre tids renere og inderligere 
religiøsitet. Analogier hertil foreligger i en række til- 
svarende arbejder fra det 5. årh. f. Chr. 

Medens de anførte træk allerede løselig bestemmer 
det område, hvor relieffet hører hjemme, vil en betragt- 
ning af dets figurstil drage grænserne derfor snævrere og 
sikrere. Den staaende heros med hesten, der danner 

6 CHR. blinkenberg: 

kompositionens midtpunkt, viser det nøjeste slægtskab med 
de attiske ynglinge, som i Parthenonfrisen tumler deres 
ridedyr; kun er hele bevægelsen, i overensstemmelse med 
arbejdets ånd, mere dæmpet og rolig. Selve den prægtige 
hests ejendommelig korte og sammentrængte legemsbygning 
og stolte rejsning tilhører åbenbart samme race, som vi 
finder i Parthenonfrisen. Detailler som foldekastet i den 
lette kappe, heroen bærer, har deres nærmeste analogier i 
gengivelsen af frisefiguremes dragt. Medens stoffets be- 
vægelse iøvrigt er behandlet med fuld frihed og natur- 
troskab, er randen af den fortil nedhængende del af klæd- 
ningen lagt i regelmæssige, symmetriske folder, et træk, 
der er vel kendt i den archaiske kunst og må opfattes 
som en arv fra denne; i flere af Parthenonfrisens figurer 
genfindes samme ejendommelighed under tilsvarende for- 
hold. Endelig forekommer det selvsamme motiv, en yng- 
ling, der fører sin hest ved tøjlen, i ganske lignende 
udførelse i tempelfrisen på bygningens vestside. Hvor 
slående ligheden er, ses klart ved at jævnføre hosstående 
gengivelse af den pågældende gruppe med billedet af 
relieffet. Ynglingen træder fast til med højre fod, men 
støtter venstre fodspids let mod jorden; den højre hånd 
holder tøjlen (som ikke er plastisk gengivet) tæt ved dyrets 
hals. Den eneste forskel i motivets udførelse består i, at 
efeben i tempelfrisen vender sig frem mod beskueren, 
medens heroen i votivrelieffet vender sig mod adoranten, 
der står foran ham, og derfor ses i profil. 

De to siddende figurer ligner i mange enkeltheder 
nogle af østfrisens gudeskikkelser. Disses overklædning 
er ligeledes gleden ned fra skulder og bryst og ligger som 
en samlet, stærkt foldet tøjmasse foran underlivet; gudens 
bryst ses nøgent, gudindens dækket af chitonen. Afvex- 
lingen mellem de strammede dele af klædet, hvorunder 
benenes rundede former træder frem, og de løsere, foldede 
partier er gengivet på samme måde. Overensstemmelsen 

ET ATTISK VOTIVRELIEF. 



kan følges ud i enhver detail, selve foldernes dannelse 
og den måde, hvorpå de f. ex. forbinder underbenene. — 
Vigtigere er det, at hele reliefstilen, fladernes behandling 
og forløb, er ganske den samme som i Parthenonfrisen. 




Fra Parthenons Vestfriae. 

Alt det fremførte giver os, så vidt jeg skønner, en sikker 
bestemmelse af den tid og det kunstneriske milieu, hvor 
relieffet er blevet til: det skyldes en billedhugger, som 
har stået den kreds nær, der under Feidias'es ledelse 
skabte Parthenons plastiske smykke, og dets alder kan 
sættes til de sidste decennier af 5. århundrede. 

Blandt den store mængde græske votivrelieffer, hvis 
udførelse, som naturligt er, tit bærer stærkere præg af 
håndværksmæssig øvelse end af selvstændig skabende kunst, 
er der ikke mange, der kommer den store, monumentale 
plastik nærmere i skønhed og kunstnerisk værd end det 
her behandlede arbejde. Det fortjener da, at vi søger at 
trænge til bunds i de spørgsmål, som knytter sig dertil. 
Hvor har relieffet hørt hjemme? hvad er det for en skik- 
kelse, som er genstand for adorantens tilbedelse, og hvad 
betyder de figurer, som omgiver den til alle sider? Den 
hele friske og ejendommelige komposition, der hæver sig 
højt over de yngre votivrelieffers vanemæssigt sammen- 
stillede grupper, indbyder til en nøjere undersøgelse, og 
den indeholder så mange enkeltheder, at den trods relieflFets 
mangelfulde bevaring vel må kunne give et sikkert grund- 
Jag for en tydning af de fremstillede skikkelser. 



II. 
I største delen af det 5. og 4. årh. f. Chr. er den 
græske billedhuggerkunst så godt som udelukkende optaget 
af plastikkens hovedopgave, gengivelsen, af menneske- 
skikkelsen, hvad enten denne fremstilles alene eller sammen- 
stilles til grupper, som giver billeder af menneskets virke- 
lige og gudernes tænkte liv. Dyrene medtages i regelen 
kun for saa vidt, som de tjener menneskelige formål: 
ridning, kørsel, jagt, ofring, underholdning og leg. Den 
enkelte dyreskikkelse kan vel findes plastisk behandlet; 
men billeder af dyrelivet, som vi finder dem i den alex- 
andrinske kunst („fåret med sit lam**, „løvinden med sine 
unger"), er utænkelige i det 5. og 4. århundrede. Lige så 
afvisende forholder plastikken sig over for den livløse natur. 
I relieffer, hvor et stort antal figurer sammenstilles til en 
livlig og bevæget scene, der må tænkes fæstet til et be- 
stemt sted, savnes som oftest enhver antydning af dette. 

ET ATTISK VOTIVRELIEF. 9 

eller der gives i alt fald kun en let antydning deraf. I 
stedet for et virkeligt billede af den hellige lund, hvori 
guderne tænkes at færdes, finder vi i Asklepiosreliefferne 
kun en enkelt, flygtigt gengivet træstamme, hvortil Hygieia 
læner sig. I andre votivrelieffer fortæller et par let an- 
tydede søjler med en epistyl over, at den tilbedte gud 
eller heros har haft sit eget lille tempel, ved hvilket til- 
bedelsen finder sted. Næsten altid er relieffets baggrund 
ganske glat. Et virkeligt brud paa denne regel sker først 
i den alexandrinske kunst, der henstiller figurerne på en 
landskabelig baggrund og anvender den samme omhu på 
den kunstneriske gengivelse af denne som på behandlingen 
af menneskeskikkelsen. 

I det bjærgfulde Grækenland var mange, især små og 
mindre ansete helligdomme anlagte ved foden af en klippe, 
under en fremludende fjældvæg eller i en grotte i klippe- 
siden. Det var da at vente, at votivrelieflferne, som er 
bevarede i så stort tal, ofte viste os billeder af guderne 
på den naturlige baggrund, hvor folketroen lod dem op- 
holde sig, og hvor deres dyrkelse fandt sted, og alene 
den nævnte, så længe og så sejt fastholdte kunstneriske 
vedtægt kan forklare, at det som oftest ikke sker. 

Kun en tilsyneladende undtagelse fra regelen er det, 
når figurerne stundom afbildes siddende paa en klippeblok, 
som det er tilfældet i relieffer af forskellig art (f. ex. et 
bekendt arbejde fra Mantineia med fremstilling af Apollon, 
Marsyas og Muserne). Til grund herfor ligger utvivlsomt 
iagttagelser fra det virkelige liv; motivet findes derfor be- 
nyttet i rene genrebilleder som de små terrakottastatuetter 
fra Tanagra og vasemalerier, der forestiller scener af unge 
mænds og kvinders daglige liv. Men klippeblokken er 
i reliefferne rent skematisk behandlet, som en stol eller 
et sæde; den er løsreven fra sin naturlige sammenhæng; 
baggrunden er glat som altid ellers, uden antydning af 

det klippelandskab, hvori blokken hører hjemme, af den 
klippeside, foran hvilken den må tænkes aflejret. 

En virkelig undtagelse fra regelen om den situations- 
løse, glatte baggrund foreligger derimod i en række relieffer, 
som står i forbindelse med dyrkelsen af kildenymferne og 
er indviede til dem. Gudinderne er her afbildede dansende 
i en virkelig klippehule. I løbet af 4. årh. f. Chr. er 
dette motiv blevet udbredt over et vidt område, en stor 
del af det europæiske Grækenland og øerne i Archipelagos, 
og benyttet ved fremstilling af enkelte andre guddomme, 
hvis dyrkelse var knyttet til steder af lignende art. At 
motivet i votivrelieffeme fra først af er anvendt til billeder 
af Nymferne, er dog hævet over al tvivl. Lige så sikkert 
er det, at det er af forholdsvis ung oprindelse. På grund 
af Nymfedyrkelsens ælde og store udbredelse er der be- 
varet fremstillinger af disse gudinder, som går tilbage til 
den archaiske tid og den nærmest følgende periode, og 
her er Nymferne, som andre guddomme i senere tid, 
afbildede på en glat, ulandskabelig baggrund. Der kan da 
med udbytte spørges om, hvor fremstillingen af klippe- 
hulen, der i så høj grad afviger fra den græske kunsts 
tradition og regler, er bleven til. En nærmere under- 
søgelse af Nymfereliefferne og deres udbredelse lader ingen 
tvivl herom: det er i Athen, det ejendommelige, land- 
skabelige motiv er blevet skabt. I et relief af attisk mar- 
mor og ren attisk stil fra 2. halvdel af 5. årh. f. Chr. 
finder vi formentlig den ældste form deraf: til højre for 
fremstillingen af de tre dansende gudinder er her ved 
relieffets rand givet antydning af en klippehule, hvori for- 
kroppen af en flodgud kommer til syne, medens Pan har 
været afbildet siddende over grottens indgang. Relieffet har 
i oldtiden haft samme skæbne som det her behandlede, at 
blive ført til Italien, og er i vore Dage kommet for lyset 
ved udgravninger på Quirinalet; det findes nu i museet i 
Berlin (nr. 709 A). 

I Athen var flere dele af AkropoHsklippen, ved hvis 
fod vandet rislede frem både mod syd og nord, fra æld- 
gammel tid helligede til Nymferne. Det er forstaaeligt, 
at der just her, hvor kunstens udvikling i det 5. århundrede 
foregik med stærkere skridt end andetsteds i Grækenland, 
er gjort brud på den ellers overalt holdte vedtægt. Akro- 
poHsklippen med sin plastisk klare form og med sine 
regelmæssige, iøjnefaldende grotter måtte, om ellers noget 
klippelandskab, opfordre til ikke at forbigås i kunstens 
fremstilling af de guddomme, som folketroen lod have 
hjemme ved dens sider. At motivet, een gang skabt og 
anvendt, måtte finde mangfoldig efterligning i andre egne 
af den græske verden, er fuldt forståeligt: det er attisk 
tradition, der behersker hele den kunstneriske side af de 
græske votivfremstillinger i det tidsrum, her er tale om. 

Det er væsentlig det 4. årh. f. Chr., som billederne 
af Nymferne i klippegrotten tilhører. Fra samme tid 
stammer to ufuldstændig bevarede relieffer, hvis baggrund 
dannes af et klippelandskab med personer i forskelligt 
niveau; de er begge fundne ved sydsiden af Akropolis, og 
der er ingen tvivl om, at det just er denne klippe, som 
er gengivet i de nævnte arbejder. Noget ældre, fra sidste 
halvdel af 5. århundrede, er et bekendt relief fra samme 
findested, i hvis baggrund, der forøvrigt er ganske glat, 
ses en klippehule, hvori Pan kommer til syne; kunstneren 
har villet fremstille den bekendte grotte i Akropolis'es 
nordvestside, som efter kampen ved Marathon blev ind- 
viet til den peloponnesiske gud. 

Der foreligger således dog en lille række græske 
votivrelieffer, som danner en undtagelse fra den ellers 
fastholdte regel om den glatte, situationsløse baggrund og 
i stedet herfor har gengivelsen af et klippelandskab. I de 
ældre fremstillinger af denne art, som har et oprindeligt, 
ikke afledet præg, forestiller klippen Akropolis i Athen. 

III. 

Efter vort kendskab til det græske reliefs historie er 
der således overvejende sandsynlighed for, at klippeland- 
skabet med rytterskikkelsen i forgrunden og de siddende 
og stående guddomme i baggrunden gengiver en del af 
Akropolis. I virkeligheden er det næppe tænkeligt, at en 
fremstilling af denne art i det 5. århundrede skulde være 
skabt uden for Athen. Hertil kommer, at materialet, hvoraf 
relieffet er udhugget, er attisk marmor, fra Pentelikons 
stenbrud, og at stilen og udførelsen ligeledes er rent attisk, 
et moment, der ikke er uden betydning, når talen er om 
et arbejde fra 5. årh. f. Chr. RelieflFet må herefter an- 
tages at være bortført fra Athen og efter al sandsynlighed 
fra en af helligdommene ved Akropolis. Der står tilbage 
at undersøge, om den så ejendommeligt komponerede gude- 
gruppe i relieffet naturligt svarer til en virkelig dyrket 
gude-gruppe i nogen af disse helligdomme. Der er så 
mange enkeltheder at tage i betragtning i figurernes sammen- 
spil, at det tør anses for givet, at en tydning, der fyldest- 
gørende forklarer dem alle, må træffe det rette, uagtet 
relieffet ikke er helt bevaret, og figurerne i alt fald i 
deres nuværende stand ikke er forsynede med attributter, 
som gør det muligt at give en sikker bestemmelse af hver 
enkelt af dem taget for sig. 

Ved Akropolis'es østlige, nordlige og vestlige fod 
findes ingen helligdomme, der kunde svare til gudegruppen 
i relieffet. Tilbage står sydsiden. Om de guddomme, som 
dyrkedes her, har vi ret fyldige og gode efterretninger, 
dels i Pausanias'es beskrivelse af Athen, dels i indskrifter 
af forskellig art. Tillige er der vundet et sikkert grundlag 
for denne egns topografi ved de udgravninger, det græske 
archæologiske selskab lod foretage her 1876 — 77. De jord- 
masser, som i tidernes løb havde dækket Akropolisklip- 
pens affald mod syd, bortgravedes ned til den antikke 

overflade. Det viste sig, at hele den sydlige fod af klippen 
fra Dionysostheatret mod øst til Herodes'es theater mod 
vest optoges af helligdomme. Jordsmonnet støttedes mod 
syd af en mægtig mur, der løb parallelt med Akropolis; 
det hævede sig noget højere mod vest end mod øst og 
var ved mindre mure, der løb fra nord mod syd, inddelt 
i tre terrasser med temmelig ringe niveauforskel. 

Pausanias'es beskrivelse af denne del af byen er lagt 
således til rette, at han gennemvandrer den nævnte stræk- 
ning fra øst til vest. På denne vandring nævner han 
efter at have forladt Dionysostheatret først heroen Kalos'es 
grav og Asklepios'es tempel; derefter følger Themis'es 
tempel, „foran hvilket ligger en jordhøj, der er et minde 
om Hippolytos", Afrodite Pandemos'es helligdom og ende- 
lig, nær ved opgangen til Akropolis, Ge Kurotrofos'es og 
Demeter Chloes helligdomme. Er den opfattelse rigtig, 
her er gjort gældende af relieffet, som fremstilling af en 
gruppe af guddommelige væsener, der dyrkedes i nærheden 
af hinanden, vil det ses, at deres indbyrdes forhold svarer 
så nøje som muligt til Pausanias'es skildring af hellig- 
dommene ved Akropolis'es sydside: den heros, til hvem 
relieffet er indviet, og som indtager forgrunden deri, er 
Hippolytos, bag ham ses Themis stående i sit tempel, til 
højre Asklepios, til venstre Afrodite, begge indtagende en 
stilling i forhold til midtgruppen, som stemmer ganske 
overens med helligdommenes virkelige beliggenhed. 

Pausanias'es skildring er vel ufuldstændig og forbigår 
enkelte guddomme, som vi efter udgravningen véd har 
været dyrkede ved Akropolis'es sydside. Men der er 
ingen tvivl om, at han har faaet dem med, der for folke- 
bevidstheden var de vigtigste. Asklepios'es dyrkelse ind- 
førtes 420 f. Chr. og blev hurtig populær. At Themis'es 
kultus var ret anseelig, fremgår af, at der var tillagt 
hendes præstinde fast sæde i Dionysostheatret. Hippoly- 
tos'es grav og den dertil knyttede heroskultus har haft 

ikke ringe ælde og været vel kendt blandt Athenerne; et 
sted hos Euripides og en attisk indskrift viser, at Afrodite 
(Pandemos), som dyrkedes i nærheden deraf, i det 5. år- 
hundrede gik under den folkelige betegnelse « Afrodite ved 
Hippolytos". 

Til belysning af, hvad der kunde kaldes relieffets 
topografi, kan her kun gives korte antydninger om de 
nævnte helligdommes fordeling over det terrain, som 
blottedes ved undersøgelsen i 1876 — 77, og hvis bygninger 
og anlæg jeg under et studieophold i Athen 1890 har haft 
lejlighed til at undersøge. — Asklepieet indtog kun den 
østlige af de foran nævnte tre terrasser. Den midterste 
var indviet til Nymferne og kaldtes „Kilden*"; i slutningen 
af 5. årh. f. Chr. (mulig samtidig med indførelsen af Askle- 
pios'es kultus) har man fundet det nødvendigt at drage 
sikre grænser og betone, hvor langt „Kilden" strakte sig. 
På den midterste terrasse dyrkedes tillige Themis, hvis 
tempel er genfundet i fundamenterne til en lille bygning; 
det er dette tempel, som ses afbildet i baggrunden af 
relieffet. Jordsmonnet foran det er i middelalderen blevet 
helt omdannet ved anlæg af en stor cisterne; af Hippoly- 
tos'es gravhøj er derfor ikke fundet noget spor. Afrodites 
helligdom har indtaget en stor del af den vestlige terrasse; 
utvivlsomt er grænsen mellem den og Nymfehelligdommen 
dragen samtidig med adskillelsen mellem denne sidste og 
Asklepieet. 

Der skal endnu tilføjes nogle bemærkninger om relieffets 
enkelte figurer og deres komposition til et samlet hele. 
For fremstillingen af Hippolytos forelå der, så vidt vi véd, 
ingen forbilleder i den ældre attiske kunst. Af beret- 
ningerne om helligdommene ved Akropolis tør sluttes, at 
der heller ikke fandtes noget kultusbillede, hvortil hans 
dyrkelse knyttede sig. Billedhuggeren er da slået ind på 
den naturlige vej blandt kunstens gængse herostyper at 
vælge den, der svarede bedst til samtidens forestillinger 

om Hippolytos, som det ofte er sket i andre lignende til- 
fælde. Man tænkte sig denne heros som en modig og 
øvet jæger og som en dygtig rytter. Allerede navnet, 
som her dog ikke nærmere skal analyseres, indeholder en 
tilknytning til hesten (mjiogjy og både sagn og spredte 
kultusoverleveringer fra forskellige steder går i samme 
retning. Derfor er han i relieffet afbildet førende sin hest 
og ledsaget af en jagthund. Men en særlig Hippolytos- 
type er ikke skabt ved denne fremstilling. De andre gud- 
dommelige personer har ikke betegnende attributter. Mulig 
vilde sådanne findes, dersom relieffet havde været helt be- 
varet; men det er lige så vel muligt, at guderne har 
været fremstillede uden saadanne ydre tegn. I det 5. 
århundredes kunst er dette meget almindeligt: deraf kom- 
mer den store usikkerhed i forståelsen af mange votiv- 
relieffer. Det samme er tilfældet med Parthenonfrisens 
siddende gudefigurer, om hvis tydning der derfor også 
har været megen uenighed. For samtiden kunde dette 
forhold dog ikke fremkalde nogen tvivl, i alt fald ikke om 
forståelsen af votivreliefferne, hvis betydning som oftest 
fremgik af stedet, hvor de var opstillede; i regelen var 
relieffet desuden ledsaget af en oplysende indskrift også i 
de tilfælde, hvor en sådan nu ikke er bevaret. 

Den siddende skikkelse, der her er tydet som Afrodite, 
er afbildet i fuld kvindelig dragt og fjerner sig derved 
stærkt fra de forestillinger, som vel nu almindelig knytter 
sig til gudindens navn. Men disse forestillinger hviler 
på den yngre oldtidskunsts hyppig gentagne og vide om 
spredte gengivelser af Afroditeskikkelsen. Grækeren i det 
5. århundrede var ikke vant til at se denne gudinde frem- 
stillet således, som hun stod for den hellenistiske og 
romerske tidsalder; han tænkte sig kærlighedens gudinde 
i samme kyske dragt som alle andre. — Den siddende 
mandlige skikkelse svarer godt til andre kendte fremstil- 

linger af Asklepios fra omtrent samme tid: han afbildes 
ofte som her, siddende, med nøgent bryst, idet den vide 
overklædning kun dækker ben og underliv. Ejendommeligt 
ved figuren er det, at fødderne trækkes stærkt tilbage. 
Det synes i relieffet nærmest foranlediget af et kunstnerisk 
hensyn, en bestræbelse for, at ingen del af figuren skulde 
dækkes af hesten, der var afbildet foran den; men der er 
dog anledning til at minde om, at siddende personer i det 
5. og 4. århundredes kunst også ellers findes afbildede i 
samme tilsyneladende umagelige stilling. 

Der er tidligere fra anden side gjort opmærksom på, 
at sammenspillet mellem figurerne minder om visse frem- 
stillinger på vaser, hvor man til højre og til venstre for 
hovedgruppen ser afbildet forskellige gudeskikkelser, der 
optræder som tilskuere til hovedhandlingen. Analogien 
ligger lige for hånden og er i virkeligheden slående: de 
andre guddomme, der dyrkedes i nærheden af Hippolytos, 
er vidne til den tilbedelse, som bliver ham til del. Et 
lignende forhold findes udtrykt i andre græske votivrelieffer; 
et bekendt arbejde af denne art gengiver således en gruppe 
af guddomme, som dyrkedes i nærheden af hinanden ved 
Ilissosfloden (museet i Berlin nr. 709). Ved studiet af 
sådanne votivrelieffer har man som oftest søgt at udfinde 
et „kultusfællesskab'' mellem de sammenstillede guddomme. 
I nogle tilfælde har disse været fejrede ved en fælles fest 
eller ofring, i andre ikke. Der er heri intet mærkeligt, 
intet, som strider mod det græske votivreliefs ånd og 
mening. Det skulde ikke give et abstrakt billede af gud- 
dommen, men fremstille just den guddom, som dyrkedes 
i den helligdom, hvor relieffet var opstillet. Votivrelieffet 
har derfor en udpræget lokal karakter. Lå helligdommen 
i umiddelbar nærhed af andre, er intet naturligere, end at 
den tilbedte guddom afbildedes i sine hjemlige omgivelser, 
d. V. s. ledsaget af de andre guder, som dyrkedes på stedet. 

IV. 

I hvilket øjemed relieffet er overført fra Grækenland 
til Italien, vides ikke. Men der er i alt fald mulighed 
for en forbindelse mellem de omgivelser, hvor det efter 
den ovenfor givne bestemmelse oprindelig har hørt hjemme, 
og stedet, hvor det er fremdraget. 

Som findested opgives den appiske vej i nærheden af 
Cæcilia Metellas gravmæle. Lidt længere ude ad Via 
Appia ligger Aricia, ved hvilken by der i oldtiden fandtes 
en berømt helligdom for Diana. Foruden gudinden dyrke- 
des her en mandlig guddom, Virbius, der fra gammel tid 
har nydt ikke ringe anseelse; han havde sin egen præst 
(flamen Virbialis), og stigningen på den appiske vej i 
nærheden af Aricia kaldtes efter ham clivus Virbii, Vir- 
bius blev af Latinerne opfattet som identisk med Hippoly- 
tos, og en bekendt tradition fortalte, at Hippolytos efter 
sin død var kaldt til live af Asklepios, hvorefter Diana 
havde optaget ham i sin hellige lund ved Aricia. Det er 
således vel muligt, at Hippolytos-relieffet kan være ført 
herhen for at opstilles som en votivgave i helligdommen. 
Vitterligt er det, at et andet anseeligt græsk arbejde af 
lignende art har haft denne skæbne. Det er det bekendte 
archaiske relief, som i slutningen af det 18. århundrede 
blev fremdraget ved en udgravning i Dianahelligdommen 
og nu findes i Ny Carlsbergs glyptothek. Det forestiller 
Orestes, der dræber Aigisthos, og er i oldtiden bragt fra 
Grækenland til Aricia, utvivlsomt paa grund af en tilknyt- 
ning til Diana, der vel lader sig sammenstille med Hippo- 
lytos-relieffets tilknytning til Virbius: gudindens dyrkelse 
skulde nemlig efter en tradition, der allerede findes hos 
latinske forfattere i republikkens tid, være indført af Orestes. 
At både denne tradition og Virbius'es identifikation med 
Hippolytos er lidet oprindelige og nogenlunde let gennem- 
skuelige sagndannelser, er i denne sammenhæng uden 
betydning. 

Anm. Votivrelieffet er tidligere flere gange omtalt og be- 
handlet i den archæologiske litteratur, se Schreiber, ArchSologische 
Zeitung 1876, 119—120, 1879, 71; Friederichs-Wolters, Die Gips- 
abgusse antiker Bildwerke, nr. 1073; Milchhofer, Jahrbuch des 
archaologischen Instituts 1887, 27; Lowy, sstds. s. 110; Deneken, i 
Roschers Lexikon der Mythologie, I sp. 2558 f. Sidst nævnte sted 
er der gengivet en pennetegning deraf. Efter Benndorf, i Romische 
Mittheilungen I 118, skal en afbildning tillige være offentliggjort i 
Walter Copland Perrys skrift om den græske og romerske skulptur; 
denne bog er mig ikke tilgængelig, lige så lidt som værkerne om 
Torlonia-samlingen. — Dr. E. Pernice, der har tilvejebragt det 
fotografl, hvorefter reliefPet er gengivet, har tillige venligst meddelt 
mig oplysning om flere enkeltheder i fremstillingen. Billedet s. 7 
er udført efter flg. 15 i Julius Langes skrift „Billedkunstens Frem- 
stilling af Menneskeskikkelsen i den græske Kunsts første Storheds- 
tid*' efter indhentet tilladelse fra Videnskabernes Selskab. 

BROWNING OM EURIPIDES. 

AF 
A. B. DRACHMANN. 

OiDEN Aarhundredets Begyndelse er der ført talrige 
Debatter om antike Litteraturværkers Tendens og kunst- 
neriske Værdi, tildels mellem betydelige Philologer. Dra- 
maer som Æschylus's Prometheus, Sophokles's Antigone, 
Euripides's Bacchantinder er blevne underkastede den om- 
hyggeligste Analyse for at naae til en Forstaaelse af hvad 
Digteren har villet, og en Værdsættelse af hvad han har 
opnaaet. For den der er lidt hjemme i moderne poetisk 
Litteratur, har det undertiden kunnet være paafaldende, at 
der i disse Debatter ikke tages mere Hensyn til de Bidrag 
til Forstaaelsen af Antiken, der kan findes hos moderne 
Digtere. Der er jo dog ikke faa Exempler paa at et antikt 
Sujet ligefrem er taget op til ny Behandling af en Nutids- 
digter, eller at det direkte har ansporet ham til Produk- 
tion som Fortsætter. Saadanne Tilfælde burde vække 
Philologemes Opmærksomhed i desto høiere Grad, jo be- 
tydeligere vedkommende moderne Digter er. Naar Philo- 
logen af Fag indlader sig paa æsthetiske Betragtninger, 
forfalder han kun altfor let til Theorier, der ikke passer 
til nogen Art af digterisk Produktion; han er jo Viden- 

skabsmand og ikke Digter. Og han møder i Reglen med 
et Grundsyn paa den antike Kunsts almindelige Charakter^ 
der i nok saa høi Grad er betinget af Tradition og til- 
egnet paa anden Haand, som fremgaaet af det umiddelbare 
Indtryk af selve Litteraturen og Monumenterne. I begge 
Retninger har Digteren i Reglen et Forspring for ham: 
hans Indtryk af det antike Digterværk vil som oftest være 
naivt, og han vil regelmæssig finde Ting deri, som han 
selv kunde tænke sig at udtrykke digterisk. Hans Indtryk 
behøver ikke derfor at være rigtigt; men det vil, naar 
han da er en virkelig Digter, altid være en Instans, som 
det straffer sig at springe over. Det rette Udgangspunkt 
for Forstaaelsen af et Digterværk er altid det umiddelbare 
Indtryk, det gjør paa den uhildede Læser; og for os Phi- 
lologer, der altid er (og bør være) hildede, og som ikke 
altid er store Aander, er det af største Værdi at kunne 
faae dette umiddelbare Indtryk, tilmed paa en stor Aand, 
ligesom objektivt konstateret. 

I den tyske Philologie tages der ganske vist endel 
Hensyn til Tysklands egne Digtere, særlig til Goethe, hvis 
Forhold til Antiken jo har haft saa stor Betydning for 
hans egen Produktion. Dog kunde man mangen Gang 
fristes til at ønske, at det maatte paalægges netop tyske 
Philologer at foretage et grundigt Studium af „Gotter, 
Helden und Wieland", inden de skrev om antik Æsthetik. 
Og hvad der ligger udenfor den tyske Litteratur, det forbi- 
gaaes kun altfor ofte i fuldstændig Taushed. 

Det er saaledes paafaldende at see, hvor ringe en 
Rolle Shelleys Drama har spillet i de store Debatter om 
Æschy lus's Prometheus. Stykket udkom 1819; hverken i 
Welckers Behandling (1824 m. Nachtrag 1826) eller i 
Schomanns (1844) nævnes det med et Ord, og selv Richter 
(Dramaturgie des Åschylus, 1892), der med mere Sam- 
vittighedsfuldhed end Dømmekraft lader Alverdens store 
og smaa Philologer komme til Orde i sin egen Afhandlings 

synes ikke at ane, at Æschylus har inspireret en stor moderne 
Digter til en Fortsættelse af sit mærkeligste Drama. Det 
seer ud som en Skjæbnens Ironi, at den Grundtanke, 
Richter faaer ud af Dramaet (^Triumph des Unterliegens**), 
med ikke ringe Skin af Ret kunde synes at falde sammen 
netop med Shelleys Opfattelse. 

Selve denne skal jeg dog ikke her gaae nærmere ind 
paa; den er jo kun givet indirekte og lader sig derfor kun 
fastslaae ved en Analyse af „Prometheus unbound**, der 
ikke kan gjøres af i Korthed. Derimod ønsker jeg at 
henlede Opmærksomheden paa en direkte Udtalelse af en 
anden stor engelsk Digter — een af de største — om et 
andet Problem indenfor den antike Litteratur: Brownings 
Redegjørelse for Euripides's religieuse Standpunkt, i hans 
^The Ring and the Book". 

I 10de Bog af dette mærkelige Digt lader Browning 
Pave Innocens XII anstille en Række Betragtninger i An- 
ledning af, at han skal underskrive Morderen Grev Guidos 
Dødsdom. Under disse Betragtninger, der fjerner sig 
temmelig langt fra deres Udgangspunkt, forestiller Paven 
sig, at Euripides selv fremsætter sit Syn paa Tilværelsen 
og viser at det er forsvarligt, selv om det sees ved Siden 
af den høiere Udvikling, der er naaet gjennem Christen- 
dommen. Det hedder her (Vs. 1701 fif.): 

I, bom to perish like the brutes, or worse, 
Why not live brutishly, obey brutes' law? 
But I, of body as of soul complete, 
A gymnast at the games, philosopher 
n(^ r the schools, who painted, and made music, — all 
Glories that met^) upon the tragic stage 



*) o: flutter herlige Egenskaber, der paa eengang optraadte 
paa Tragediens Scene", dengang jeg første Gang forsøgte mig som 
Dramatiker. — I Euripides's Biographie hedder det, at han først 

When the Third Poet's tread surprised the Two, — 
Whose lot fell in a land where life was great 
And sense went free*) and beauty lay profuse, 

1710 I, untouched by one adverse circumstance, 
Adopted virtue as my rule of life, 
Waived all reward, loved but for loving's sake, 
And, what my heart taught me, I taught the world, 
And have been teaching now two thousand years. 

1715 Witness my work, — plays that should please, forsooth! 
„They might please, they may displease, they shall 

teach, 
„For truth's sake^, so I said, and did, an do. 
Five hundred years ere Paul spoke, Felix heard, — -) 
How much of temperance and righteousness, 

1720* Judgment to come,^) did I find reason for, 
Corroborate with my strong style that spared 
No sin, nor swerved the more from branding brow 
Because the sinner was cailed Zeus or God? 



I saw that there are, first and above all, 
1735 The hidden forces, blind necessities, 

Named Nature, but the thing's self unconceived: 



var Athlet og seirede i Legene i Athen; at han hørte Philosopherne 
Anaxagoras, Prodikos og Protagoras og var Sokrates's Ven; at han 
ogsaa var Maler, og at man havde Billeder af ham. Om hans 
musikalske Dygtighed synes der at have været delte Meninger, og 
det er ikke ganske klart, hvad B. her sigter til. 

^) o: man havde Frihed til at bruge sin Sans paa enhver 
Maade. 

*) Ap..Gj. 24. 

^) Ikke rigtigt; Euripides synes aldrig at have lagt Vægt paa 
Dommen efter Døden. 

Then follow, — how dependent upon these, 

We know not, how imposed above ourselves, 

We well know, — what I name the gods, a power 

1740 Various or one: for great and strong and good 
Is there, and little, weak and bad there too, 
Wisdom and folly: say, these make no God, — 
What is it else that rules beyond man's self? 
A faet then, — always, to the naked eye,^) — 

1745 And so, the one revealment possible 
Of what were unimagined else by man. 
Therefore, what gods do, man may criticize, 
Applaud, condemn, — how should he fear the truth? — 
And likewise have in awe because of power, 

1750 Venerate for the main munificence. 

And give the doubtful deed its due excuse 

From the acknowledged creature of a day 

To the Eternal and Divine.*) 

Af det meget lange Stykke har jeg saa vidt muligt 
udeladt hvad der væsentlig er betinget af Situationen 
(Sammenligningen mellem hedensk og christelig Religieu- 
sitet) og derfor ikke direkte bidrager til at charakterisere 
Euripides. Jeg skal nu (med Benyttelse af Wilsters og 
Christensen-Schmidts Oversættelser) anføre nogle faa Steder 
af Euripides, der kan have foresvævet Browning, da han 
skrev Ovenstaaende. Jeg tager med Villie intet Hensyn 
til Fragmenterne, da det ikke fremgaar af Brownings 
Charakteristik at han har syslet med dem; og jeg und- 
lader at dokumentere hans indledende Bemærkninger om 



^) Browning har ovenfor (Vs. 1729) sammenlignet Heden- 
skabets Indsigt i guddommelige Ting med det ubevæbnede Øies 
Erkjendelse af synlige Gjenstande. 

^ o: the excuse due from the acknowledged creature of a day 
to the &cet. 

„de blinde Naturkræfter", der ganske vist spiller en stor 
Rolle hos Euripides, men neppe adskilles fra Guderne 
ganske saaledes som Browning fremstiller det. 

I „Andromache" ender det Bud, der har berettet Neo- 
ptolemos's Død, sin Beretning med følgende Ord (1130 ff.): 

Saaledes håndled mod Achilles's Søn den Gud, 
Som giver Sandsagn, og forkynder Ret og Skjel 
For Jordens Børn; hevngjerrig strafped han af Nag 
En gammel Brøde, ret som onde Mennesker; 
Hvorledes kan en saadan Gud dog være viis? 

I „Ion* hedder det, efter at Kreusa har fortalt om sin 
hemmelige Forbindelse med Apollon (Vs. 436 ff.): 

Dog jeg Phøbos dadle maa. 
Hvad gaaer der ad ham? Møer favner han med Vold 
Og dem forraader! avler Børn i Løn, og seer 
Dem rolig døe! Nei, ikke saal naar Magt du har, 
Du søge Dyden I Hvo som iblandt Mennesker 
Forøver Odaad, ham jo straffe Guderne. 
Hvor kan med Rette os I give Love da 
Og gjøre selv jer skyldige i lovløs Færd? 
Hvis I — det skeer jo ikke; jeg kun sætter saa — 
Med Bøder skulde sone al jer Elskovsvold, 
Du og Poseidon og hin Himlens Konge, Zeus, 
For vist da eders Templer tomme blev i Hast. 
Saa tankeløst at jage efter Vellyst blot, 
Det er dog Uret. Ei vi Menneskene mer 
Tør dadle, naar de efterligne Guders Feil; 
Dem rammer Dadlen, som os først har Veien viist.^) 



*) Naar det senere i Stykket (1560 ff.) viser sig, at disse Be- 
breidelser mod Apollon dog ikke er helt retfærdige, da stemmer 
ogsaa dette godt med Brownings Betragtning (1751 ff.). Noget Lig- 
nende gj ælder ogsaa om det følgende Sted. 

I „Herakles's Vanvid** siger Amphitryon, efter at Lykos 
har forkyndt Herakles's Hustru og Børn, at de skal døe 
(339 ff.): 

Ha, Zeus, forgjæves delte du mit Leie da, 
Forgjæves priste Fader til min Søn vi dig; 
Ei har du Ven os været, som vi havde tænkt. 
Jeg Dødelige har viist mere Dyd end du, 
Den store Gud; jeg svigted ei Herakles' Børn; 
Men du forstod kun lønligen at snige dig 
Til fremmed Leje, tage hvad dig Ingen bød; 
At frelse dine Venner, det forstaaer du ei. 
En uviis Guddom er du, eller retfærdsløs. 

I „Elektra** siger Kastor til Orest, efterat han har 
dræbt Klytæmnestra (Vs. 1244): 

Hun fik sin Ret; men ikke ret du handlet har. 
Og Phøbos, Phøbos — dog han er min Herre jo. 
Jeg tier; ikke viist dog var den Vises Bud. 
Dog det faaer nu saa være^); men fra denne Stund, 
Hvad Zeus og Skjæbnen har bestemt, du gjøre maa. 

„De Bønfaldende** Vs. 608 ff.: 

Andet Halvchor. 
. . hvo paa Velmagtens Tinde kneiser, ham kan Skjæbnen 
Styrte i Støvet igjen; derpaa trygt jeg lider. 

Første Halvchor. 
Du troer da. Guder hylde Retfærds Bud? 



*) Ordret siger den græske Text: „dog, det er nødvendigt at 
bifalde dette**, o: hvad der hidtil er skeet — en Nuance, der ikke 
er uden Betydning i denne Sammenhæng. 

Andet Halvchor. 
Ja, er det ei dem, som raade Skjæbnens Gang? 

Første Halvchor. 
Tidt, ser jeg, Guders Veie er ei Menneskets. 

Andet Halvchor. 
Fordi du end er af Fortids Frygt bespændt. 
Ja, Bod af Bod spirer frem, og Mord af Mord,^) 
Dog Lise skjænke Guderne 
For Vanfærd Jordens Sønner; 
Thi al Magt er hos dem alene. 

Der lod sig anføre langt flere Steder, som Browning 
kan have haft for Øie i sin Charakteristik; men det be- 
høves ikke, og det vilde heller ikke nytte stort. Brow- 
nings Hovedbetragtning: at Euripides har anerkjendt Guder- 
nes Existens og deres Magt over Menneskene, men ikke 
deres absolute Godhed, lader sig dog ikke bevise af enkelte 
Steder — ogsaa af den Grund at den strider mod andre 
Steder, hvor Euripides bestemt hævder, at Guderne maa 
være gode, og at Beretninger om det Modsatte maa være 
løgnagtige. Hovedstedet er „Herakles's Vanvid" 1341 ff.: 

. . ei jeg troer, at Guder lovløst Ægteskab 
Kan hylde; og at de hinandens Hænder slog 
I Lænker, har jeg aldrig troet og vil ei troe, 
Ei heller at den ene er den andens Træl. 
Thi Guden trænger, hvis han virkelig er Gud, 
Til Ingen; ussel Skjaldesnak er saadant kun. 



*) Vist snarere: „men Hævn vækker Hævn, og Mord vækker 
Mord {o: den onde Gjerning medfører sin Straf), og Guderne 
skjænke de Dødelige Lindring i deres Nød** (nemlig ved at straffe 
de Slette). 



Digitized by 



Google 



BROWNING OM EURIPIDES. 27 

Dette Dg lignende Steder har man vel almindelig taget 
til Maalestok for de andre og ment at burde forstaae dem 
derefter. Naar Euripides kritiserede Guderne, saa skulde 
det kun være tilsyneladende; i Virkeligheden var Kritikken 
rettet mod Traditionerne om dem, der tillagde dem umoralske 
Handlinger, eller mod selve de traditionelle Gudeforestil- 
lingers Realitet. I Modsætning dertil har Browning op- 
fattet de andre Steder ganske umiddelbart som de stod, og 
idet han søgte at digte sig ind i det Menneskes Fore- 
stillingsmaade, der kunde sige den Art Ting, er han kom- 
met til sin eiendommelige Opfattelse. 

At denne fortjener at paaagtes, er sikkert nok. Ingen 
har som Browning kunnet reproducere andre Tiders og 
Menneskers Sjæleliv i digterisk Form; og det er allerede 
i og for sig overordentlig interessant, at han har anseet 
en saadan religieus Opfattelse og Sjælstilstand, som han 
her har givet Udtryk, for psychologisk mulig, og at han 
har forstaaet at udtrykke den med et saadant Virkeligheds- 
præg. Det er da ogsaa Hovedhensigten med disse Linier 
at fremdrage Brownings Charakteristik og anbefale den til 
Opmærksomhed. Men ganske kan det Spørgsmaal ikke 
forbigaaes, om den ogsaa er rigtig, og hvorledes den kan 
verificeres. 

Heelt rigtig er den nu ikke; det viser allerede et 
Sted som det citerede af „Herakles". Euripides var ikke 
saa enkelt og saa konsekvent som han fremtræder i Brow- 
nings Skildring; han er tvertimod maaskee den mest sammen- 
satte og selvmodsigende Personlighed vi kjender fra hele 
Oldtiden. Men derfor kan Browning godt have Ret i det 
Væsentlige; hvad det kommer an paa, er dog kun, om 
Euripides til Tider, maaskee endog for det meste, har kunnet 
opfatte Guderne saaledes som Browning lader ham gjøre det. 

At han har kunnet det, derfor har man et stærkt 
Indicium i et Drama som Hippolyt. For den umiddel- 
bare Opfattelse gaaer Stykket ud paa, at Aphrodite er en 

mægtig Guddom, som det hævner sig at sætte tilside, men 
tillige en Guddom der ofte virker Ondt. Selv om man 
vil see bort fra, at hun i Prologen uden videre frem- 
stilles som smaalig, hevngjerrig og grusom (hvad Euripides 
ikke godt kunde undgaae), og at dette understreges fiere 
Steder i Stykket (hvad der ikke var strengt nødvendigt), 
saa kan man ikke komme udenom, at Sympathien er paa 
den kyske Hippolyts Side, og at selve Phædras Lidenskab 
opfattes mere som en Sygdom, sendt af Guddommen, end 
som en Synd. Atter og atter fremhæves i Stykket Aphro- 
dites Magt, endog i Artemis's Samtale med den døende 
Hippolyt (1415 ff.), hvor hun paa hans Ønske om, at 
Dødeliges Forbandelser havde Virkning imod Guderne, 
svarer ham: Hold inde; ellers vil Kypris's Vrede, der 
heller ikke under Jorden er uden Kraft, ramme dig dér.^) 
Men lige saa lidt som der ytres nogen Tvivl om Gud- 
indens Magt, lige saa lidt er der nogen Antydning af en 
Retfærdiggjørelse af hendes Virksomhed i dette særlige 
Tilfælde eller overhovedet; Artemis betegner hende endog 
reent ud som ^»skurkagtig'' (1400; det græske Ord ,,panur- 
gos", egtl. den der er istand til alt, lader sig ikke nøi- 
agtig gjengive). 

Det hele Forhold er for Hippolyts Vedkommende for 
iøinefaldende til at det har kunnet undgaae Opmærksom- 
heden, og det er da ogsaa ialtfald paa et enkelt Sted del- 
vis anerkjendt (Berlage, De Euripide philosopho S. 100 ff.). 
Derimod er der et andet Drama, om hvis Tendens der 
netop i den nyeste Tid har været ført endeløse Stridig- 
heder, uden at nogen synes at være faldet paa den Løs- 
ning, der er den ligefremme Konsekvens af Brownings 
Opfattelse. Man har forlængst fremsat den Anskuelse, at 
Euripides i Bacchantinderne fuldstændig har villet fra- 

^) Stedet er misforstaaet i Wilsters Oversættelse, der derfor 
ikke kan benyttes her. 

sige sig sine tidligere Kjætterier, og man har saaledes 
villet paatvinge os den hæslige Forestilling om en Mand, 
der i sin sene Alderdom, men endnu i fuld Aandskraft, 
bryder med hele sin Fortid. I nyere Tid er man kommet 
bort herfra og har tvertimod ment i Bacchantinderne at 
finde en bitter Satire over græsk Kultus og græske reli- 
gieuse Forestillinger. For begge Opfattelser kan anføres 
kraftige Støttepunkter i Dramaet selv, for den første mest 
i enkelte Udtalelser, for den sidste i den hele Komposition. 
Netop dette Forhold synes at tyde paa at der er noget de 
begge overseer; og det er der virkelig ogsaa. Hvad der 
i Stykket staaer fast saa at sige heelt igjennem og ikke 
rokkes ved, det er Forestillingen om Gudens Magt. Den 
lægger sig paa det Klareste for Dagen Gang efter Gang, 
saaat Bacchantinderne i denne Henseende, som man ogsaa 
allerede har bemærket, afgiver en nøie Parallel til Hippolyt. 
Kun er der den Forskjel, at i Bacchantinderne dette For- 
hold ganske anderledes kraftigt og direkte indskjærpes 
atter og atter. Fastholder man dette, saa former Tanke- 
gangen i Stykket sig i god Overensstemmelse med Brow- 
nings Opfattelse, omend som en Stigning af den i Retning 
af det Pessimistiske. Euripides siger: Guderne vaager 
skinsygt over deres Ære og Forret, de er hevngjerrige, 
naar de krænkes, og de gaaer i deres Hevn videre end 
nogen Dødelig; netop derfor skal man bøie sig for dem, 
selv om de paabyder Ting der strider mod vore Begreber 
om Ret og Sædelighed; de har Magten, og de bruger den 
ubarmhjertigt. — Det er en trøstesløs Slutning paa et 
langt Livs Grublen over de guddommelige Ting; men den 
er konsekvent, og den stemmer kun altfor godt med Euri- 
pides's hele triste og mørke Syn paa Livet, som det træder 
os imøde fra næsten hvert Blad i hans Digtning. — 

Naar Grækeren først begyndte at anlægge den ethiske 
Maalestok paa Folketroens Guder, da havde han, dersom 
han ikke reent ud vilde negte deres Tilværelse, kun to 

Veie at gaae: enten maatte han fastholde deres moralske 
Fuldkommenhed og saa forkaste eller omtyde saagodtsom 
hele den mythiske Tradition, hvoraf de var omspundne; 
eller han maatte erkjende, at deres moralske Værd var 
tvivlsomt, at de ialtfald paa ingen Maade var fuldkomne 
Væsener. Det Første er den almindelige Vei, der allerede 
er betraadt, men ikke vandret til Ende, af Mænd som 
Pindar. Den anden Opfattelse er neppe nogetsteds i den 
ældre Poesie direkte udtalt; men den synes ingenlunde 
psychologisk utænkelig, og der er adskilligt der taler for, 
at den virkelig mere end momentvis har staaet for Euri- 
pides som den eneste Udvei af den »megen Forstyrrethed 
i guddommelige og menneskelige Ting"", som han klager 
over, og som aabenbart har naget ham stadig i hans 
grublende Sjæl. 

DET ROMERSKE TEMPEL I PÆSTUM. 



AF 

L. FENGER. 



INaar man med Opmærksomhed betragter de faa 
romerske Monumenter fra Republikens Tid, som ere os 
levnede, røbe disse uden Undtagelse, for saa vidt de have 
architektonisk Form og lade sig tidsfæste, ikke blot ved det 
anvendte Materiale, den vulkanske Tuf (Peperin), men og- 
saa ved Formgivningen en Indflydelse sydfra, som vistnok 
bør kaldes campansk, ikke blot fordi vi finde denne Stil 
fyldigst og skjønnest repræsenteret i det os ved Vesuvs 
Udbrud 79 e. Chr. bevarede Pompeji, men ogsaa fordi 
det formentlig ikke kan bevises, at den i det øvrige Syd- 
italien og paa Sicilien ved sin Fremkomst har fortrængt 
de ældre Udviklinger. Selv Hiero II bygger, trods sit 
Venskab med Ptolemæerne og Rhodos, endnu sit store 
Alter i den svære doriske Stil, som vi kjende denne fra 
de yngste sicilianske Templer med en stor omvendt Kar- 
nis (lesbisk Kyma) som Sima.^) Den samme Form træffe 
vi paa det s. k. Castor- og Polluxtempel i Agrigent*) og 



>) Serradifalco: Antichitå della Sicilia IV, tav. XXIV. 
«) III, tav. XXXVI ter. 

paa Scenebygningen i Segeste,^) medens vi derimod paa 
Præcinctionsmuren i Theatret i Syrakus,^ paa den s. k. 
Therons Grav'*) og det s. k. Phalaris's Bedekammer i 
Agrigent,^ paa det s. k. Empedoklestempel i Selinunt,^) 
Gravbygningerne ved Acræ*^) og det s. k. Dianatempel 
ved Cefalu^) træffe Former, der tilhøre den Stil, man, 
som sagt, kunde kalde den campanske. 

Vilde man ad historisk eller epigraphisk Vej forfølge 
denne Stils Opkomst og Udbredning, da maatte man vel 
som et af de ældste Monumenter i denne Stil nævne Scipio 
Barbatus's Sarkophag, der blev funden 1780 i Scipioner- 
nes Gravsted ved Via Appia, overfor Caracallas Thermer, 
og nu opbevares i det vatikanske Musæum. Denne Sar- 
kophag, som man har givet Form som et Alter med Pul- 
vinar, er uden Sidestykke i den romerske og etruskiske 
Kunst, derimod ikke i den campanske. Thi et Alter af 
denne Form findes foran det s. k. Æskulaptempel ved 
Siden af Isistemplet i Pompeji,^) og eA lignende, men mindre 
Sarkophag er fundet ved Syrakus.®) 

Scipios Sarkophag har en dorisk Frise, hvis Metoper 
ere fyldte med Rosetter. 

Rosetten, som i sin ældste Form er af orientalsk, 
fortrinsvis vel af mesopotamisk Oprindelse, vinder tidlig 
Borgerret i den mykenæiske Stil og overføres fra denne 
baade til den doriske og til den joniske. Vi træffe den 
paa de glatte gammeldags Marmorsimaer, som ere fundne 

') I, tav. XV. 
-) IV, tav. XX, fig. 9. 
••') III, tav. XXVIII— XXX. 
*) III, tav. XLI «c XLII. 
••) II, tav. VI & VII. 
') IV, tav. XXXIII. 

') Monumenti I, tav. XXIX og Ann. deir Inst. III, S. 270—287. 
samt Revue générale d'arch 1859, pL II og III. 
«) Mazois IV, pi. VL 
°) Notizie degli scavi 1891, S. 381. 

paa Athens Akropolis/) paa Fasciaer af Architraver og 
Dørindfatninger, paa Antekapitælernes Halse og i Laku- 
nariernes Kasetter. 

I de, efter min Mening, oprindelig billedløse Metoper 
holder den ikke sit Indtog, før man saa at sige er bleven 
træt af at fylde dem med figurlige Skulpturer, og den 
første Brug af Rosetten i Metoper, som vi hidtil kjende, 
turde skrive sig fra den yngre Polyklets Tholos i Epidau- 
ros c. 350 f. Chr. 

Rosetterne fra Polyklets Tholos ere 0,50™ i Dia- 
meter. De have rimeligvis været forgyldte paa rød Grund; 
thi en anden polychrom Maling af dem er vanskelig at 
forestille sig; de maa have gjort en pragtfuld Virkning.^ 

Intet Under, at denne Dekoration faldt i Tidens Smag, 
og at den, trods Hermogenes's m. Fis Advarsler mod 
Brugen af den doriske Søjleorden,^) fandt stærk Indgang 
i Alexandria og det Rhodos, som rejste sig efter Jord- 
skjælvet 224 f. Chr., tør vi slutte bl. A. af de -Præste- 
grave udenfor Jerusalem, som under alexandrinsk Paa- 
virkning rejste sig i det sidste Aarh. f. Chr.^) Vi træffe 
her saa vel som i Gravfa^aderne fra Kyrene^) den doriske 
Søjleorden i alexandrinsk Skikkelse med Hulstaven til 
Sima og Afslutning af Anterne samt ofte med Rosetter i 
Metoperne. Tør vi ikke ogsaa antage, at Overdelen paa 
det store Skib Syrakusia, der var en Gave fra Hiero II 
til Ptolemæos Philadelphos,') og paa hvilken et dorisk 
Bjælkeværk bares af 6 Al. høje Atlanter, har været 
smykket paa samme Maade? De Terracottarelieffer, hvis 
Metoper ere fyldte med Anthemionsornamenter og Ro- 

') Antike Denkmaier 1887, tav. 50. 

•-) A. Defrasse & H. Lechat: Epidaure, pi. VI. 

») Vitruv IV, 3, 1. 

*) M. de Vogue: Le temple de Jerusalem, p. 47. 

^) Pacho: Relation d'un voyage. 

•) Athenæos V, 40—45. 

3 



Digitized by 



Google 



34 L. Fenger: 

setter, betragtes jo nu almindeligt som fremstaaede under 
alexandrinsk Paavirkning, hvor de saa end findes.^) 

Men at de rosetfyldte Metoper ogsaa gjorde Lykke i 
Italien, det kunne vi se af de 2 i Chiusi fundne Sarko- 
phager, af hvilke den ene, Casuccinisarkofagen, findes i 
Musæet i Florentz, medens den anden er havnet i British 
Museum. De have tilhørt 2 etruskiske Fyrstinder af 
Familien Seianthi. Casuccinisarkophagen^) har paa sin 
Kiste et dorisk Bjælkeværk med afvexlende forgyldte og 
malede Rosetter i Relief paa rød Grund. Metoperne ere 
dog adskilte, ikke af Triglypher, men af sirlige cam- 
panske(?) Pillastre (cfr. Augustusporten i Perugia). Vi 
kunne neppe være i Tvivl om, at vi her, trods den etru- 
riske Indskrift, saa vel hvad Kisten, som den paa samme 
hvilende kvindelige Figur angaar, have at gjøre med en 
græsk Kunstners Arbejde. Ved Hjælp af en i Sarko- 
phagen funden Mønt lader Tilblivelsestiden sig omtrent 
datere, nemlig til 200 — 150 f. Chr. Med større Ret kunde 
man vel tvivle om, hvorvidt den anden Sarkophag i British 
Museum '^) er af udelukkende græsk Oprindelse. Thi, medens 
den kvindelige Figur er gjennemført med samme Skjønhed 
som Søstersarkophagen, er Kisten dekoreret med et sjud- 
sket og uforstaaet dorisk Bjælkeværk, som vi undertiden 
kunne træffe dem paa etruriske Sager fra det 3die og 2det 
Aarh. Figuren er neppe et Portrait; den forestiller en 
ung Kvinde, medens det i Kisten fundne Skelet har til- 
hørt en gammel Kvinde. 

Rosetterne vare altsaa paa Casuccinisarkophagen malede^ 
men i Tidens Løb bortkastede man Farven og nøjedes med 
den plastiske Virkning, de, som oftest i Tuffen udhuggede^ 

*) Revue générale XVIII, pi. 44. Ann. deir Inst. 1881, p. 87 
tav. d*agg. E. Lubke: Gesch. d. Architektur, fig. 144. Hittorff: Arch. 
polychr. tav. VII Durm: Handbuch II, 53 og 243. 

*) Monumenti XI, tv. 1. 

'') Antike Denkmaier 1887, tv. 20. 

Akanthusrosetter kunde frembringe. Disse farveløse Rosetter 
komme ofte for i den romerske Kunst. Epigraphikerne sætte 
i Almindelighed Scipio Barbatus's Sarkophag til 1ste Halv- 
del af det 3die Aarh. f. Chr., idet man gaar ud fra, at 
den skulde være udført umiddelbart efter hans Død (han 
var Consul 298); den skulde altsaa være ældre end Ca- 
succinisarkophagen. Efter Stilen at dømme er den snarere 
yngre, og man har da ogsaa villet hævde, at Sproget i 
dens Indskrift er yngre end i Sønnen Lucius Scipios Grav- 
skrift. Disse Omstændigheder vilde, deres Rigtighed 
forudsat, kunne forklares, hvis man turde antage, at de 
forskjellige Hvilepladser i den i Klippen udhuggede Grav- 
hule først have faaet deres endelige Betegnelser paa en 
senere Tid, da der af Scipio Africanus (235 — 183 f. Chr.) 
eller, hvem veed jeg, af hans familiestolte Slægtninge 
rejstes et anseligt Heroon over Graven. Herom maa 
Kyndigere dømme. Tidsforskjellen bliver jo i intet Til- 
fælde forvirrende stor. 

Ved Siden af Scipio Barbatus's Sarkophag bør som 
et af de ældste campanske Monumenter sikkert nævnes 
det romerske Tempel i Pæstum, Lukaniens Hovedstad. 
Denne By blev romersk Coloni i Aaret 273 f. Chr., og 
længere tilbage tør vi neppe føre Ruinerne af et Tempel, 
som hidtil ikke har været meget paaagtet, fordi det til 
1829, da H. Labrouste hjemsendte sin Restauration^) af 
Monumenterne i Pæstum, endnu ikke var udgravet, saa 
at han ikke kunde opmaale og tegne meget mere, end 1 
af de 2 Kapitæler, der ligge som Afvisere ved Indkjørselen 
til den dengang Sign. Beleli tilhørende Avlsgaard midt i 
Byen, en Søjlebase, et Pillasterkapitæl, en Metope m. m. 

I Juniheftet af Bull. dell' Inst. for 1830 henledede 



') Restauration des monuments antiques par les architectes 
pensionnaires de Pacadémie de France a Rome. Paris 1877. Temples 
de Paestum, p. 15, tav. XX. 

Billedhuggeren, den senere Prof. E. Wolff Opmærksom- 
heden paa, at der i Hestestalden til Højre for Indkjørsels- 
porten til det biskoppelige Palads i Salerno, hvilken nu 
bruges til Opbevaring af Byens Badehuse, fandtes en 
Række af 6 Søjler, som vare tagne fra samme Monument 
i Pæstum, i hvis Metoper han paa Stedet saa 1) en Heros 
bevæbnet med Skjold og Hjelm, falden til Jorden, 2) en 
Heros med sin Hest, 3) en Gruppe med en Cippus og 
en Urne. Jeg har ved et flygtigt Besøg i Pæstum 1895 
foruden den sidstomtalte Gruppe og 4) en lignende seet 
5) en kappeklædt Kriger kastende et Spyd og 6) & 7) 2 
Metoper, der vare saa formløse, at jeg ikke kunde ud- 
finde, hvad de skulde forestille. Desuden har der været 
8) en ottende Metope, som synes at have forestillet en 
fremad mod en Grav skridende, sørgende Kvinde. J. M. 
Mauch har i Supplementet til Normands Paraléle^) lige- 
ledes omtalt dette Tempel og i Tav. 15 gjengivet Søjlen, 
som det synes, noget frit og med vilkaarlige Afvigelser i 
Henseende til Charakter og Enkeltheder. Kort efter at 
Mauch havde været i Pæstum, blev Ruinen udgravet af 
Architekten Cavaliere Bianchi,^ der tidligere havde ud- 
gravet Amphitheatret ved Siden af samme. Templet, der, 
dog neppe af Bianchi, var blevet kaldt Fredens Tempel, 
maa kort efter være blevet maalt og tegnet af den franske 
Architekt Constant-Dufeux; thi i denne Kunstners Atelier 
ved Pantheon i Paris fandt jeg i 1865 fem smaa Blade, 
som jeg kopierede og efter hvilke Autographierne tav. 
I — V ere udførte. Detailler af dette Tempel findes ogsaa 
i Caninas Architettura antica II tav. CIV, og det er om- 
talt i Texten 6te Bind S. 199. 

Skjøndt Constant-Dufeux's Opmaaling er udført med 



') Hefte 1, S. 20. 

*) See hans Beretning i Bull. deir Inst. 1830, p. 226—229 og 
C. Bonuccis Beretning i Bull. deir Inst. 1834, p. 50—53. 

megen Omhu og Fuldstændighed, har han af Grunde, som 
jeg ikke kjender, i de omtalte 5 Blade ikke forsøgt nogen 
Restauration af Templet i dets Helhed, hverken i Plan 
eller Opstalt. Derimod siger Bianchi i den oven omtalte 
Beretning, at Templet var 6-søjlet og foruden Hjørne- 
søjlerne havde 3 Søjler og en Pillaster paa Siderne. PiU 
lastrenes Plan har Labrouste maalt.^) Templets Plan og 
Opstalt lader sig da med temmelig Sikkerhed restaurere, 
som forsøgt af mig tav. VII VI. 

Det har, som det viser sig af Dufeux's Plan og Bo- 
nuccis Beretning, sandsynligvis ligget ved Stadens Forum; 
thi man fandt vest for dets Forside 10 Søjler i Flugt paa 
deres Plads i en Strækning af 27,50 °>. Det vender ikke, 
som de store græske Templer, sine Gavle i Øst og Vest, 
men i Syd og Nord med Indgangen fra Syd. Men dette 
er jo, som det synes, den oprindelige Orientering for det 
romerske »Templum", og hvad er da sandsynligere, end 
at vi her have med et Tempel at gjøre, som er opført 
ved Hoveri af den indfødte Befolkning for de romerske 
Colonister, der efter 273 udgjorde Stadens Besætning? 
Jeg indrømmer Muligheden af at gjætte paa en tidligere 
Tilblivelse under Oskerne; men dels lader Templet af sti- 
listiske Grunde sig neppe føre længere tilbage end til 
273, dels indsees ikke Nødvendigheden af oskiske Tempel- 
byggerier i den væsentlig græske By Pæstum. Men 
denne blev Romernes Vaabenplads for Lukanien,^ og at 
dette kunde give sig Udtryk baade i Templet, i Murenes 
Forsyning med Taarne og omsider i det ret primitive 
Amphitheater, er naturligt. Man sammenligne med La- 
broustes Opmaalinger af Pæstums Mure Edmond Prestats 
Opmaalinger af Murene om Falerii novi.**) 



') Restaurations: Pæstum, tv. XX. 

••) Vell. I, 14 og Liv. epit. XIV og XXVII, 10. 

') Gailhabaud: Monuments d' architecture IV, 4 tav. 2. 

Bonucci siger, at der er fundet Grave indenfor Murene 
i Templernes Nærhed. Dette kunde tyde paa, at Murene 
ikke falde sammen med Stadens ældste Grændser. Det maa 
beklages, at de Tegninger, som han sendte det archæo- 
logiske Institut i Rom, aldrig ere blevne offentliggjorte. 

Med Forudsætningen om, at Templet er blevet bygget, 
efter at Staden var blevet romersk Coloni, passer da og- 
saa meget godt, hvad vi kunne faae ud af dets Former. 
Templet staar paa en Underbygning (podium, suggestus), 
hvad enten dette nu skyldes en rituel romersk Fordring 
eller en fra Alexandria og andre østlige Steder laant ny 
Maade, paa hvilken det kunde isoleres fra sine Omgivelser 
og hæves over Gadefærdselen. 

Paa Underbygningen staa cannelerede, corinthiske 
Søjler med ejendommelige, simplificerede, joniske Baser 
med runde Plinther og endnu mere ejendommelige Kapi- 
tæler. Over en perlesmykket Astragal og en Række grove 
Akanthusblade skyde 4 diagonaltstillede corinthiske Voluter 
sig op mod Dækpladens 4 Hjørner, og Mellemrummene 
mellem disse fyldes af store dekorative Hoveder, som vi 
kjende disse fra de ældre Tempelantefixer fra Cære^) og 
Lanuvium: skjønne Kvindehoveder med lange Øresmykker 
o. s. V. 

Denne Kapitælform see vi forberedt i Antekapitælerne 
fra Prienes Propylæ*) (340 — 300 f. Chr.) og den di- 
dymæiske Apollons Tempel,'*) der er omtrent samtidigt 
med hine. 

Hvad er da rimeligere, end at den over Alexandria 
og andre østlige Stæder er kommet til Syditalien? Dog, 
medens hist Mellemrummene mellem de corinthiske Voluter 



*) Monumenti, Supplemento, tav. II & III fig. 3. 
-) Jonian Antiquities I, tv. 13—17. 

*) Texier: Description de TAsie mineure II, tav. 139 & 140 og 
O. Rayet & A. Thomas: Milet et le golfe latmique, tav. 17 & 45—52. 

i Regelen er fyldt med Figurer eller Ornamenter i temme- 
lig lavt Relief, træffe vi her det i Italien saa yndede Mo- 
tiv: det stærkt fremspringende Hoved. Vi ville, fore- 
kommer det mig, tage ganske fejl af Udviklingen, hvis vi 
ikke indrømme, at Romerne have faaet dette Motiv fra 
Campanerne og ikke omvendt. Vi træffe det ved Porta 
deir Arco, Volterra, over den store Port, Falerii novi, over 
Augustusporten, Perugia; men vi træffe det ogsaa over 
Porten i Pæstum, over Nolaporten i Pompeji, ja selv over 
Amphitheatrets Buer i Capua. 

Paa de corinthiske Søjler, hvis Cannelurer foroven 
ende paa en Maade, som vi ellers kun kjende fra Pom- 
peji, hviler et dorisk Bjælkeværk, som har figurlige Skulp- 
turer i Metoperne og en jonisk Undergesims. 

Denne Blanding af Søjleordnerne, hvilken Vitruv i 
IV, 1, 1 forudsætter som tilladelig, er ingenlunde, som 
F. de Laborde har vist i Revue Générale d'architecture 
XXVI p. 103, uden Sidestykke. Han nævner foruden vort 
Tempel med Urette Empedoklestemplet i Selinunt, men 
med Rette Therons Grav, Phalaris's Bedekammer, en Grav 
fra Kyrene, Vasebilleder og pompejanske Malerier, Augusts 
Triumphbue i Suså, flere Grave i Petra og Absalons Grav 
ved Jerusalem, ikke at tale om den af ham fremdragne 
Appius Pulchers indre Propylæ i Eleusis fra 49 f. Chr. 
Sammenblandingen er maaske snarere alexandrinsk end 
campansk og kan forsvares med, at de 3 Søjleordner' efter- 
haanden havde faaet næsten de samme Proportioner, og saa 
vilde man dekorere, kun ikke altid med figurlige Skulpturer. 

Paa Hængepladens Underside er Mutulernes For- 
bindelse med Undergesimsen afbrudt, og hver anden Mu- 
tul har i Stedet for Draaber en stor Roset, ligesom Hænge- 
pladens Forside ogsaa er prydet med smaa 4-bladede 
Rosetter. Dens Kyma er en kun lidt underskaaret Kvart- 
stav. Simaen synes at have været en Hulstav. Skulp- 
turerne i Metoperne kunne have forestillet Kamp- og Be- 

gravelsesscener, hvilket jo i og for sig vel ikke vilde 
passe ilde med Forudsætningen om, at Templet har været 
bygget for en Soldatercoloni, men ikke giver Oplysning 
om, hvilken Guddom det har været viet. Fra Kvinde- 
hovederne paa Kapitælerne er man neppe berettiget til 
med Bianchi at gjætte paa Juno. 

Lignende figurlige Kapitæler som de pæstanske ere 
fundne i Cori,') i Toscanella (Vulci) og efterlignede i 
Sovana, Orbetello og Volterra.^) I Pompeji træffe vi dem 
atter. 

Da der, saa vidt mig bekendt, ikke sammen med de 
førstnævnte er truffet Levninger af Bjælkeværker af Sten, 
er det vel ikke umuligt, at de, anbragte paa glatte Søjler, 
kunne have baaret tuskiske med Lerplader beklædte Bjælke- 
værker af Træ. 

Omtrent samtidig med vort pæstanske Tempel maa 
den saakaldte Grotta del Tifone ved Corneto*^) være. 
Gravens Loft bæres af en firkantet Pille, der foroven 
afsluttes af en Gesims med en malet Æggestav, Panther- 
hoveder og Tandsnit; men tilsyneladende støttes Gesimsen 
af 2 slangefodede Giganter og en kvindelig Atlant, som 
forneden ender i Akanthusslyngninger; Pillens 4de Side 
optages af en Indskrift over et Alter med nu udslettede 
Malerier. De ovennævnte 3 Figurer staa paa et velpro- 
portioneret dorisk Bjælkeværk med Rosetter i Metoperne. 
Paa Gravkammerets 4 Vægge er over de i Klippen ud- 
sparede Hylder, paa hvilke Askekisterne have været stillede, 
malet en Frise med springende Delfiner over en Række 
Bølger og en Række smaa Rosetter, desuden en figurlig 
Fremstilling af en Begravelsesprocession eller Familiens 
Gang til de Dødes Rige. Alle Elementerne til denne De- 



') Monumenti II, 20 og III, 55. 
') Dennis II, p. 241 og 118. 
•') Monumenti II, tav. III. 

koration, hvilke man just ikke behøver at tillægge den 
Betydning, som Orioli vil give dem/) ere udpræget cam- 
panske, det doriske Bjælkeværk saa vel som de smaa 
Rosetter, der ere gamle Bekjendte fra de smukke pæstan- 
ske Gravmalerier,*) i Musæet i Neapel. Dekorationen af 
den smukke Grav i Bomarzo,'^) hvis Sarkophag er kommet 
til British Museum, turde skyldes den samme Kunstner, 
der har dekoreret Grotta del Tifone. 

Endnu tydeligere viser den campanske Indflydelse sig 
dog i Volumniernes Grav ved Perugia/) 

Af den ældre etruriske Maade at dekorere Gravkam- 
meret og Sarkophagen eller Askekisterne paa, er saa at 
sige Intet tilbage. I en hel ny Stil dekoreres saavel Grav- 
kamrets Casetter som Kisterne med „Emblemata*", der 
ikke ere Andet end de campanske fremspringende Hove- 
der. Alle Proflierne tale højt om dens Tid (Slutn. af det 
3die Aarh. f. Chr.) og dens Herkomst. Men et lignende 
Profil har Imposten i Porta deir Arco i Volterra. Denne 
Stad blev romersk Coloni i Aaret 225 før Chr. Er der 
da nogen Grund til at betvivle, at Porta deir Arco, som 
jo nu af Alle indrømmes at være senere end Stadsmuren, 
maa henføres til denne Tid? I Perugia have vi 2 Porte: 
Augustusporten og Porta Marzia, hvilken sidstes Levninger 
af A. San-Gallo ere blevne indmurede i en af Paul IIPs 
Bastioner. Ved de paa dem anbragte Indskrifter: Augusta 
Perusia og Colonia Vibia, kunde de synes at maatte være 
tidsfæstede til Stadens Indtagelse af August 39 f. Chr. 
og dens derpaa følgende Omdannelse til Coloni under 
Vibius Pansa**^) 35 f. Chr. Dog man har antydet, at Ind- 



') Ann. deir Inst. p. 153—190. 

*) Monumenti VIII, tav. 21. 

•"') Monumenti I, tav. XLII. 

*) Conestabile: Il sepolcro dei Volunni, tv. I— XI. 

') Consul 43 f. Chr. Baumeister: Denkmaier III, S. 1875. 

skrifterne kunde være blevne anbragte paa ældre Porte, 
hvad unægteligt Portenes Stil gjør ikke helt usandsynligt. 
Paa Augustusporten træffe vi nemlig joniske Pillastre med 
Baser som paa vort pæstanske Tempel og med Kapitæler, 
der ere meget lidet romerske, men overmaade campanske, 
og runde Skjolde, der minde om dem i Volumniernes 
Grav^). Paa Porta Marzia træffes Jupiters og Dioskurer- 
nes Billeder, hvilke vi vel ogsaa snarere kunde vente at 
finde over Porten til en af de Bundsforvandtes, endnu en 
vis Selvstændighed besiddende Stæder, end over Porten 
til en kejserlig Coloni. Dog lader Muligheden af, at Pe- 
rugias Porte kunne være fra Augusts Tid, sig ikke aldeles 
benægte. 

Her er ikke Stedet til at forfølge den campanske 
Stils videre Udvikling i det 2det Aarh. f. Chr., som Pom- 
peji har givet os Lejlighed til at lære at kjende. Fiorellis, 
R. Schones, H. Nissens og A. Maus Undersøgelser og 
Bestemmelser af de forskjellige Bygningers Tid ville være 
Størsteparten af mine Læsere velbekjendte. Derimod 
kjendes Uchards fortræffelige Opmaalinger af de originale 
pompejanske Søjleordener O ikke saa godt som de burde. 
Til dem vilde jeg gjerne henvise. 

Det viser sig, at man i Campanien ikke er blevet 
staaende stille, men, alt som Tiden gik, har modtaget nye 
Impulser fra de af Alexanders Efterfølgere beherskede 
Lande. Den campanske Stil bliver mere og mere fin, 
for ikke at sige raffineret. 

Charakteristiske ere i saa Henseende de dybe Under- 
skjæringer, som de forskjellige Søjleordeners glatte Led 
faa. De doriske Søjler fra Peristylen om Forum triangu- 
lare have en Højde af 7^/3 Gange deres underste Dia- 
meter. Deres Echinusprofil er meget stramt, næsten en 



') Revue générale d'arch. XIV, tv. 35—37. 

-) Revue générale d'arch. XVI, XVII, XVIII og XX. 



Digitized by 



Google 



DET ROMERSKE TEMPEL I PÆSTUM. 43 

ret Linie; under Echinus findes 2 Ringe, af hvilke den 
underste gaar over i Søjlens Cannelurer. De doriske Ka- 
pitæler fra de ældste Forumsøjler have i Stedet for Ringe 
en Hulstav og en glat Hals, som tjener til at fremhæve 
de fine Led. Mutulerne hænge som paa vort Tempel i 
Pæstum ikke sammen med Undergesimsen. De joniske 
Søjler fra Forum triangulares Propylæ og Pansas Hus 
have en Højde af 8V» Gange deres underste Diameter. 
Paa alle joniske Søjlekapitæler ere Voluterne diagonalt- 
stillede over en Echinus med meget smaa Æg i hjerte- 
formede Skaller eller Blade, en Perlestav og den samme 
glatte Hals som paa de doriske Søjler. 

Paa de til Søjlerne hørende attiske Baser er den un- 
derste Vulst ofte mager og underskaaret i hele Profilets 
Dybde. De corinthiske Kapitæler have ejendommelige 
tykke kaalagtige Akanthusblade, hvis Charakter rimeligvis 
skyldes, at de ere udførte i den sprøde, vulkanske Tuf i 
Stedet for i Marmor. Men Bladenes Form er dog mere 
græsk end de romerske Kapitælers fra Kejsertiden. I 
Antekapitælerne træffe vi ofte de ovenomtalte figurlige og 
ornamentale Motiver, som vi have forfulgt tilbage til de 
lilleasiatiske, joniske Templer. 

Bjælkeværkernes Tandsnit ere mærkværdigt smalle, 
hvad enten nu dette skyldtes tekniske Grunde, at man 
klæbede dem op i Stuk, eller, at man foretrak det Fine 
for det Svære. Alle de ældre pompejanske Bygningers 
Profiler ere trods deres Elegance som skaarne efter den 
samme Læst. Man fristes til at spørge: om én og samme 
Kunstner har været Mester for dem alle? 

Hvad nu den campanske Paavirkning paa den romer- 
ske Architektur angaar, da har det selvfølgeligt sine store 
Vanskeligheder at paavise denne, fordi gjentagne uhyre 
Ildebrande og gjennemgribende Ombygninger have levnet 
os saa faa Mindesmærker fra Republikens Tid i selve 
Rom, og af disse kunne atter kun enkelte med Sikkerhed 

tidsfæstes. Blandt disse sidste maa nævnes underste 
Etage af Tabulariets Buegange ud mod Forum, thi Tabu- 
lariet indviedes af Q. Lutatius Catulus 78 f. Chr. De 
doriske Halvsøjler, Bjælkeværket og Buernes Imposter ere 
fuldstændigt campanske og dobbelt interessante, fordi de 
forekomme sammen med en gjennemført Bue- og Hvæl- 
vingskonstruktion *). 

Allerede paa Pompejus's Theater ere Imposterne ro- 
merske i dette Ords sædvanlige Betydning^. 

Catulus's Samtidige Sulla indtog som bekjendt Præ- 
neste 82 f. Chr., ved hvilken Lejlighed det derværende 
Tempel for Fortuna Primigenia, som var Sullas Skytsgud- 
inde blev helt eller delvist ødelagt. Sulla gjorde da Gud- 
indens Tempel større og prægtigere^). 

Det maa være nok her at sige, at ifølge de sidste 
Undersøgelser viser det sig, at Kirken S. Agapito i sig 
indeslutter Cellen af et antikt peripteralt Tempel opført 
af Tufkvadre. Det er rimeligvis dette Tempel, Cicero om- 
taler^), som befandt sig nede i Byen, og hvor man saa 
Fortuna givende Jupiter Puer og Juno Die. Bag Kirken 
ligger et Seminarium, i hvis Gaard den højere liggende 
Terrasses Beklædningsmur er dekoreret med cannelerede 
corinthiske Halv-Søjler, et Bjælkeværk, Vinduer og pud- 
sede Kvadre^). Gaardens vestlige Side indtages af en 
rektangulær Bygning, som ind mod Bjerget ender i en 
stor Niche, hvis Gulv har været belagt med den store 
barberiniske Mosaik^). Paa begge Sider af Salen findes et 
med et dorisk Bjælkeværk med Rosetter i Metoperne de- 



^) Canina: Gli edifici di Roma antica II, tav. 136. 

-) S. V. IV, tav. 157. 

») Liv. 36, 64. 

*) De Divinatione II, 41. 

') Canina: Edific. VI, tav. 116. 

•*) Canina: Edific. VI, tav. 119 fig. 4. 

koreret Podium. Paa dette staa glatte corinthiske Søjler, 
der bære et Bjælkeværk ^); men om der herover har 
været en Tøndehvælving eller en Attika med et fladt Loft, 
kan ikke sees. Formodningen om denne Bygnings Be- 
stemmelse er bleven bekræftet ved en funden Ind- 
skrift: M. Ånicius L F. Baaso, M. Mersilius C. F. aediles 
aerarium faciendum dederunt% Bygningen var altsaa 
Templets Skatkammer, og man har efter nogle gamle Teg- 
ninger troet, at der ved den anden Ende af Gaarden laa 
en tilsvarende Bygning. Dette viser sig imidlertid ikke 
at være Tilfældet; en Sign. Cicerchia har i Stedet fundet 
en stor Grotte, hvis Gulv var belagt med en anden prægtig 
Mosaik, og i hyilken Orakelsvarene maaske ere blevne trukne, 
men hele denne Del af Anlæget er ikke symmetrisk. 
Dette er derimod Tilfældet med Alt, hvad der har ligget 
højere op imod det barberiniske Pallads, der er bygget 
paa Levningerne af en stor theaterlignende Trappe, der 
foroven var omgivet af en Søjlegang. Ovenover denne 
vise de gamle Tegninger et Rundtempel, der senere skal 
være blevet indviet til en Mariekirke, og dette skulde da 
have været det egentlige af Sulla byggede „Aedes Fortunae*'. 
Man kan ikke lade være at sammenligne dette Anlæg med 
det omtrent samtidige Tempel i Gabii^) og spørge, om 
Pompejus, da han 57 byggede sit Theater som Trappen 
til et Tempel for Venus Victrix, kun har fulgt et allerede 
af Sulla givet Exempel. Af Sullas Byggeri sees i ethvert 
Tilfælde Levninger i Forbindelse med den store Trappe i 
Facaden af det barberiniske Pallads, nemlig et Par Posta- 
menter og Pillastre hørende til 2 store Exedraler paa 
hver Side af Trappen, og disse tidsfæstes foruden ved 
deres Bygningsmaade af opus incertum tillige ved en her- 



*) Canina: Edific. VI, tav. 118. 
-) Bull. dell'Inst. 1881, p. 206. 
"") Canina: Edific. VI, tav. CX. 

oppe funden Indskrift: Ordo decurionum populusque Prae- 
nestinus faciendum coeravit et signa restituit Her var for- 
modentlig det „øvre Forum", om hvilket de Gamle tale. 
Kort I Alt, hvad der er levnet os i Prænestes Ruiner med 
architektonisk Form, viser sig at tilhøre Sullas Byggeri 
og at være i campansk StiP). 

I samme Stil ere de 2 Templer i Tivoli, som man 
har kaldt Vestas og Sybilles (Cybeles)^. Over Rund- 
templets Dør staar Levninger af en Indskrift, som man 
med stor Sandsynlighed har udfyldt til: S. P. T.pecuniapu- 
blica restituit curatore L. Gellio L F. 

En L. Gellius var Consul 72 f. Chr., og denne om- 
trentlige Tidsfæsteise vilde stemme meget godt med de 2 
smaa Templers campanske Stil. 

Over Døren til det saakaldte Herkulestempel i Cori 
staar: M. Manlius M. F. L. Turpilius duomvires de sena- 
tus sententia aedem faciendam coeraverunt eisdemque proba- 
vere% Templets Former ere spinkle, for ikke at sige 
magre. Stilen nærmest campansk; det er rimeligvis sam- 
tidigt med de sullanske Bygninger. 

Det samme gjælder Bibulus's Grav strax udenfor 
Porta Ratumena ved Via Flaminia^). 

Der findes endnu i selve Rom et Par Templer som 
ved deres Materiale (Travertin og Marmor) og ved deres 
Former vise, at de tilhøre en Overgangstid til Kejser- 
dømmets Stil. Hertil maa regnes det s. k. Tempel for 



^) Const. Thon: Tempio della Fortuna Prenestina med Text af 
Nibby. Canina: Edificii VI tv. CXI— CXIX. O. Marucci: Bull. dell'- 
Inst., 188. p. 248. F. Blondel: Mélanges d'archéologie et d'histoire 
II, 1882 p. 168 tv. 4 og 5. Em. Fernique: XVII fascicule de la bi- 
bliothéque des ecoles fran^aises d'Athénes et de Rome. 

-) Canina: Edific. VI, tv. 133—5. 

•'•) Canina: Edific. VI, tv. CI. 

') Canina: Edific. IV, tv. CCLXXVI. 

Fortuna virilis^), der bærer Spor af en maaske senere 
Stukbeklædning, det nærliggende s. k. Vestatempel ') og et 
andet Rundtempel, som man have villet tillægge Herkules 
Custos.^) De 3 Ruiner i S. Nicola in Carcere,*) i hvilke 
man har villet see Templer for Pietas, Spes og Juno So- 
spita, bære alle Kejsertidens Præg og ere vel altsaa om- 
byggede, det første i en saa tarvelig Form, at man 
maa undre sig derover. Udenfor Rom træffe vi Over- 
gangsstilen i Templet i Asisi,^) i Augusts Triumphbue i 
Rimini^) samt i Juliernes Grav og Triumphbuen fra St. 
Remy.') I Pillastrene paa Pons Fabricius®) (64—62 f. Chr.) 
see vi allerede den begyndende kejserlige Stil, men der 
gaar dog adskillig Tid før denne er trængt helt igjennem; 
dette sees f. Ex. paa de Piedestaler med Billeder af Pro- 
vindser, som ere fundne i Nærheden af „la Dogana di 
terra",^ og hvis svære omvendte Karnis vi kjende fra de 
campanske Podier. 

Da man hidtil saa at sige ikke i tidsfæstede Monu- 
menter har kunnet paavise den svære romerske Formgiv- 
ning, før den campanske Stil har udspilt sin Rolle, er 
man da ikke berettiget til at spørge, om den overhovedet 
har existeret før eller samtidig med denne? 



*) Reynaud: Traité d'architecture I pi. 21. 

-) Canina: Edific II tv. XLI og XLII. 

') S. V. II tv. LXIV. 

*) S. V. II tv. LXVI. 

■') Reynaud: Traité I pi. 24. 

") Canina: Arch. antica III tv. CLXXXVII. 

") Antike Denkmaier 1887 tv. 13—17. 

") Reynaud: Traité II pi. 69 fig. 4. 

") Museo borbonico III tv. LVII. 

Det nysudkomne Værk af R. Koldewey & O. Puchstein: Die 
griechischen Tempel in Unteritalien und Sicilien behandler ogsaa 
S. 32 det heromtalte pæstanske Tempel, men Forfatterne ere komne 
til et andet Resultat med Hensyn til Templets Plan og Trappen 
foran samme. Jeg kjender ikke Moreys Opmaalinger i Nouvelles 
Annales de l'Institut II, Paris 1838, som jeg forgjæves har søgt 
paa de herværende Bibliotheker. Maaskee kan det have sin Inter- 
esse med disse at sammenligne Constant-Dufeuxs, som maa være 
udførte strax efter Bianchis Udgravning. Med Hensyn til Templets 
Tid og Plads i Kunstudviklingen er der neppe nogen Uenighed 
tilstede. 

AUGUSTUS OG PRINCIPATET. 

AF 

JOH. FORCHHAMMER. 



jDa Tacitus gav sig til at skrive den ældre Kejsertids 
Historie, tog han sit Udgangspunkt ved Augusts Død: „det 
gamle Romerfolks Historie i Med- og Modgang havde be- 
rømte Forfattere skildret, heller ikke havde det manglet 
paa begavede Mænd, der fortalte den Augusteiske Tid, 
indtil de lode sig afskrække af den tiltagende Smiger ''. 
Saaledes lod Tacitus sig nøje med at give os et Indblik i 
Romerrigets Tilstand ved Augusts Død. Der var ingen 
ydre Krig undtagen med Germanerne; ogsaa i Rom var 
alt roligt; de republikanske Embeder bestod af Navn. Den 
yngre Slægt var født efter Slaget ved Aktium, de fleste 
ældre i Borgerkrigene efter Cæsars Død; hvor mange var 
der vel, der mindedes Frihedstiden? Nu var alt forandret, 
alle ventede kun paa et Bud af Kejseren. Saalænge August 
var rask, nærede man ingen Frygt, men da man kunde 
vente hans snarlige Bortgang, ængstedes de fleste ved 
Tanken om indre Krige og vendte deres Blik mod den 
kommende Hersker; men Tankerne gik ogsaa tilbage til 
den gamle Herskers lange Regering. Tacitus giver os i al 
Korthed de modsatte Domme, der fældedes over August. 

Hans Modstandere kunde med god Grund rette deres An- 
greb paa hans Ungdomstid: „det var ikke saa meget sønlig 
Kærlighed som Magtsyge, der havde ledet den unge 
Octavians Skridt, da han havde vundet Veteranerne for 
sig, rustet en privat Hær, bestukket Konsulens Legioner 
og givet sig Mine af at slutte sig til Pompejanerne. Da 
han saa efter en Senatsbeslutning havde faaet Prætors 
Rang og en Hær under sig, * havde han efter Hirtius's og 
Pansas Drab draget deres Tropper over til sig, tiltvunget 
sig Konsulatet imod Senatets Vilje og vendt de Vaaben 
mod Staten, der var givne ham mod Antonius. Proskrip- 
tionerne og Ageruddelingen var alle enige om at fordømme. 
Cassius og de to Brutus'er var vel faldne som Sonofre 
for Faderen; men Pompejus havde han narret under Skin 
af Fred og Lepidus ved at hykle Venskab.* — Et og 
andet heraf fik i Modstandernes Fremstilling et ufornødent 
hadefuldt Udseende; men i det væsentlige kunde Augusts 
Forsvarere intet indvende herimod. 

Overfor det følgende Afsnit af Augusts Liv, hans 
egentlige Herskertid, er Modstandernes Anker paafaldende 
spage: »ganske vist havde der siden da hersket Fred, 
men en blodig Fred — der var Lollius's og Varus's Neder- 
lag og i Rom Drabet paa Mænd som Varro, Egnatius og 
Julus.* — I Modsætning hertil udhævede Augusts For- 
svarere, 9 at der efter Antonius's Død ikke havde været 
nogen anden Redning for Fædrelandet, sønderrevet som 
det var af Tvedragt, end at det blev styret af een Mand. 
Dog var Forfatningen ikke grundlagt som Kongedømme 
eller Diktatur, men som Pr in ci pat. Riget var skærmet 
af Oceanet eller fjærne Floder; Legionerne, Provinserne, 
Flaademe — alt var indbyrdes forbundet. Blandt Borgerne 
raadede Lov og Ret, hos Forbundsfællerne Mildhed. Selve 
Byen var blevet pragtfuldt smykket. Kun sjeldent var 
voldsomme Midler anvendte, for at den øvrige Stat kunde 
have Fred og Ro." — I det væsentlige vil vel Historiens 

Dom i dette Hovedafsnit af Augusts Liv slutte sig til hans 
Forsvarere. Vendepunktet er Sejren ved Aktium. Men 
naar August, som efter den perusinske Krig optraadte 
som en blodig Barbar, nu efter sin endelige Sejr viser 
sig som den milde Fredsfyrste, maa vi ikke tro, at der 
er foregaaet et Omslag i hans Charakter, mindst af alt 
tænke paa noget som Anger og Omvendelse. Det er slet 
og ret et Omslag i hans Politik. Romerriget sukkede 
efter Fred og ordnede Forhold, og August gav det Freden 
med alle dens Velsignelser. Han lægede efter Evne de 
Saar, han selv havde været med til at slaa. Men hans 
Mildhed havde sine Grænser; ansaa han sit Liv eller blot 
sin Stilling for truet — og August var meget mistænk- 
som — , kendte han ingen Skaansel. 

Det var en uhyre Opgave, der laa paa Augusts Skuldre 
efter Slaget ved Aktium og Antonius's Død. Riget var i 
en Opløsningstilstand, der var mindst ligesaa stor som 
den, Cæsar havde forefundet efter sin Sejr over Pompejus. 
Der maatte bringes ordnede Forhold til Veje i Rom, 
Italien og Provinserne ; men allerførst gjaldt det for August 
at finde en Regeringsform, der sikrede ham selv den 
virkelige Magt, men dog bevarede Skinnet af en fri For- 
fatning. Under alle Borgerkrigens Rædsler var „Romer- 
folkets Frihed^ opstillet som det Maal, man stilede hen 
til. Det var et politisk Stikord af ubestemt Betydning, 
men altid skikket til at samle de store Skarer om sig. 

Den uindskrænkede Tremandsvælde, hvorom Antonius, 
Octavian og Lepidus var blevne enige (Oktober 43), var 
oprindelig kun taget eller, da de havde faaet den be- 
kræftet ved en Folkeafstemning, givet paa fem Aar. Inden 
dette Tidsrum var udløbet, var den ene af de tre Mænd, 
Lepidus, skubbet til Side; men Antonius og Octavian be- 
holdt Tremandsnavnet med Magten og fornyede Pagten 
paa andre fem Aar, denne Gang uden at søge Bekræftelse 
ved en Folkebeslutning. Neppe var den Tid udløbet og 

dermed det sidste Skin af den selvtagne Ret forsvundet, 
før Krigen mellem Octavian og Antonius udbrød. 

Det maatte i det Øjeblik være Octavian om at gøre 
at skaffe sig en højtidelig Bemyndigelse til at træde i 
Spidsen for Romerstaten, ikke blot som øverste Krigsherre, 
men som hele Rigets Styrer. Denne skaffede han sig ved 
en Slags Folkeafstemning. I den Redegørelse, som den 
gamle Kejser kort før sin Død fremlagde for sin lange 
politiske Virksomhed, og som saa efter hans Død blev 
offentlig udstillet paa to Broncetavler foran hans Grav- 
mæle paa Marsmarken og i Afskrifter paa Latin og Over- 
sættelser paa Græsk spredtes over Riget, fortæller han, 
hvorledes dengang hele Statens Styrelse overdroges ham 
„efter alles samstemmende Beslutning". Italien svor til 
hans Fane og krævede ham til sin Fører, og Gallierne, 
Spanierne, Afrika, Sicilien og Sardinien sluttede sig til 
denne Ed. 

Skønt denne ganske overordentlige Magt ikke var 
givet paa noget bestemt Aaremaal, kunde August dog ikke 
ret vel beholde den længe, efter at Krigen var endt, og 
officielt endte denne med hans Triumf (Aug. 29); men 
August skulde vel vogte sig for — som Pompejus havde 
gjort efter sin Triumf — at træde tilbage i Privatlivet. 
Som Konsul vedblev han en Række Aar at staa i Spidsen 
for Staten. I Aaret 28, da han og Agrippa var Konsuler, 
optraadte de tillige som Censorer, og naar de ved Revi- 
sionen af Senatet udstødte 200 Medlemmer, har August 
utvivlsomt sørget for, ikke blot at forarmede og uværdige 
Medlemmer fjærnedes, men ogsaa for, at det nye Raad 
kunde være et paalideligt og villigt Redskab i hans Haand, 
saa at han rolig kunde gengive det en Del af dets tid- 
ligere Magt. 

Alle Undtagelseslove fra Triumviratets Tid var allerede 
ophævede, da August det følgende Aar (27) som Konsul 
for syvende Gang (sammen med Agrippa for tredje Gang) 

„gav Statens Styrelse ud af sin Haand og overgav 
den til Senatets og Romerfolkets Ledelse" — som 
han selv siger i sin Redegørelse. „Efter den Tid stod 
jeg i Værdighed over alle; men jeg havde ikke større 
Embedsmagt end mine Embedsbrødre." Officielt havde 
August altsaa genindført Fristaten: som Konsul havde han 
(formelt) ikke større Magt end hans Kollega. Hans For- 
trin i Værdighed betegnedes ved Stillingen som princeps 
(senatus). Kejseren blev først spurgt om sin Mening ved 
Forhandlingerne i Senatet, og saa underdanigt var eller 
blev dog lidt efter lidt det høje Raad, at naar Kejseren 
havde udtalt sig, kunde Sagen betragtes som afgjort. Denne 
saa snilde Form for Enevælden betegnes ved Navnet 
Principatet.*) 

Det var i Senatsmødet d. 13. Jan. 27, at August høj- 
tidelig nedlagde sin overordentlige Magt; men det vilde 
Raadet paa ingen Maade tillade; selvfølgelig var det heller 
ikke Augusts Mening. Man enedes da om, at August 
som Romerrigets Krigsøverste, imperatory valgt paa ti Aar 
(og senere stadig genvalgt) skulde beholde Anførselen over 
alle Rigets Tropper og overtage Styrelsen af de Provinser, 
hvor han maatte anse en staaende Hær for nødvendig til 
Beskyttelse af Rigets Grænser — foreløbig Spanien, Gallien 
og Syrien. Som Forbillede paa denne Ordning, hvorved 
August traadte ind i Statsstyreisen som et Slags over- 
ordentlig Embedsmand paa en længere Aarrække og uden 
Kollega, kan man betragte Pompejus's Stilling i Aarene 
før Borgerkrigen med Cæsar. Som Prokonsul havde Pom- 
pejus styret Spanien og Afrika ved sine Legater paa fem 
Aar (senere forlænget paa andre fem Aar), medens han 



^) (Augustus) cuncta discordiis civilibus fessa nomine prin- 
cipis sub imperium accepit. Tac. Ann. 1, 1. Den, der Aar efter 
Aar var den første i Senatet, blev derved den første Mand (princeps) 
i hele Staten. 

selv Opholdt sig i Rom, ganske imod al gammel Skik. 
Selv det Aar, da Pompejus var Enekonsul, opgav han ikke 
Anførselen over Legionerne. Det var altsaa ikke noget 
uhørt, der nu indførtes, at August ved Siden af Konsu- 
latet havde Styrelsen af Provinserne og Anførselen af 
Hæren. Senatet havde i sin Tid selv anvist denne Vej; 
men der var den Forskel, at August havde Anførselen 
over alle Rigets Hære; han var Krigsherren, og som 
saadan fik han — i hvert Fald faktisk — snart Afgørelsen 
af Krig og Fred; og lidt efter lidt gled hele den uden- 
rigske Politik fra Senatet, der hidtil havde haft den i sin 
Haand, over til Kejseren. 

Man har i den nyeste Tid kaldt denne Styrelsesform, 
der tilsyneladende delte Magten mellem Kejser og Senat, 
for et Dyarchi (rettere vel Diarchi, jfr. Didrachme, Dipy- 
lon), Tvestyre. Men Navnet kan let blive misvisende. 
August gav, som han selv siger. Magten tilbage, ikke blot 
til Senatet, men ogsaa til den egentlige Magthaver i Fri- 
staten, det romerske Folk. I hele Augusts Regeringstid 
møder Folket paa Folkeforsamlingerne for at give Love 
og vælge Embedsmænd. Først under Tiber blev Romer- 
folket helt sat ud af Spillet. Men ganske afset herfra var 
Delingen mellem Kejser og Senat højst ulige. August til- 
stod ikke Senatet nogensomhelst Indflydelse i sine Pro- 
vinser eller paa Hærstyrelsen. Men paa den anden Side 
var det slet ikke hans Mening at være magtesløs i Rom, 
Italien og Senatets Provinser. Ogsaa her vilde han herske, 
men herske middelbart, gennem Senatet og Folket. I 
de første Aar vedblev August som Konsul at staa i Spidsen 
for Statens civile Styrelse — hans Kollega var naturligvis 
hans villige Redskab. Da han saa i Aaret 23 nedlagde 
sit Ilte Konsulat — kun to Gange senere lod han sig 
vælge til Konsul — fandt han paa andre Midler til at 
sikre sig Enemagten eller dog Overmagten i hele Stats- 
styrelsen. 

I Italien og Rom maatte der efter Sullas Bestemmelse 
ingen Tropper staa; Konsulerne skulde ingen militær 
Myndighed have. August gjorde ingen Forandring heri — 
tilsyneladende; Legionssoldater laa ikke i Italien. Men i 
Borgerkrigenes Tid havde Stormændene søgt at sikre sig 
ved Gladiatorbander eller paa anden Maade dannet sig en 
Livvagt. Senatet havde indrømmet Antonius en saadan. 
Selvfølgelig havde Octavian ogsaa faaet sig en Livvagt. 
Da nu Legionerne efter Triumfen forlod Italien, beholdt 
August sine Prætorianere, en udsøgt Garde af romerske 
Borgere^ udskrevne i det egentlige Italien, ni Kohorter, 
hver paa 1000 Mand, med højere Sold og kortere Tjeneste- 
tid end Legionssoldaterne. En af disse Kohorter havde 
stadig Vagt i Augusts Palads paa Palatinerbjærget, to laa 
i selve Rom og seks i forskellige Byer i Omegnen. Var 
Kejseren paa Rejse, fulgte i det mindste en Del af Liv- 
vagten ham. Han havde selv Overanførselen, og først paa 
sine gamle Dage beskikkede han to Gardeoberster (præfecti 
prætorio). Ved Siden af denne af Staten anerkendte Liv- 
vagt havde August ogsaa en Skare fremmede Drabanter i 
sin nærmeste Omgivelse, først Spaniere, senere overvejende 
Germanere. Saaledes optraadte August ogsaa i Rom som 
Krigsherren. Selvfølgelig var det ingen anden tilladt at 
holde sig en Livvagt. Augusts Mistænksomhed i denne 
Henseende traadte tydelig frem allerede i et af hans første 
Regeringsaar. 

Staden Roms Indbyggerantal var tiltaget stærkt i de 
sidste hundrede Aar. Byen selv var vokset, ikke blot i 
Omfang, men ogsaa i Højden. Byggespekulationen førte 
til, at man satte nye Stokværk paa gamle Huse eller byg- 
gede nye i en uforsvarlig Højde. Vi høre ofte Tale om, 
at saadanne Huse styrte sammen og begrave Beboerne 
under deres Ruiner. Hvis Ejerne saa, for at gøre Byrden 
mindre, byggede de øvre Stokværk af Træ, voksede Faren 
ved Ildebrande, som kunde være stor nok endda i de tæt- 

befolkede Bydele. Det tilkom nærmest Ædilerne at sørge 
for denne som for andre Sider af Byens Sikkerhed. I 
Aaret 26, medens August var i Spanien, var en energisk 
ung Mand, M. Egnatius Rufus, Ædil. Han dannede et 
Brandkorps af sine egne Trælle og Frigivne og optraadte 
med saa stor Dygtighed, at Folket ikke blot . erstattede 
ham hans Udgifter, men imod Loven valgte ham til Prætor 
for det næste Aar. Da han saa et Par Aar efter ved 
Folkets Gunst vilde hæve sig til Konsulatet, blev han 
beskyldt for at stræbe Kejseren efter Livet og henrettet. 

I Rom var det klart, at August ikke vilde taale, at 
nogen selvstændig Mand optraadte som hans Medbejler til 
Folkets Gunst. Prætoreme og Ædilerne fik Lov at more 
Romerfolket ved Lege; men Omsorgen for Stadens Sikker- 
hed tog August selv i sin Haand. Han kunde ikke nægte 
Betimeligheden af Egnatius's Foranstaltninger og oprettede 
(Aar 22 f. Chr.) et Brandkorps paa 600 Mand, Trælle, 
under de skiftende Ædilers Ledelse; men i Slutningen af 
sin Regering (Aar 6 efter Chr.), da denne Ordning havde 
vist sig ganske utilstrækkelig, delte August Rom i 14 
Kvarterer, hvoraf to og to sloges sammen til eet Brand- 
distrikt, og indrettede et Brandkorps paa 7000 frigivne 
(vigiles) under Anførsel af en romersk Ridder. Da var 
allerede for længe siden baade Omsorgen for Korntilførselen 
og for Vandforsyningen gaaet over til Kejseren; Senatets 
og de republikanske Embedsmænds Indflydelse paa Staden 
Roms Styrelse var indskrænket til et Minimum. Ogsaa i 
Rom havde Kejseren alle Traade i sin Haand. 

Paa eet Punkt synes Tvedelingen dog at kunne gennem- 
føres, ja til Dels at være gennemført: i Provinsstyrel- 
sen; men det synes kun saa. Statholderen i Senatspro- 
vinsen havde vel en vis Uafhængighed og kunde skalte 
og valte til en vis Grad, som han vilde; men Kejseren 
kunde dog som Konsul skride ind gennem Senatet, hvis 
det gik alt for vidt. Imidlertid, hvis Kejserens Overherre- 

dømme over Romerriget skulde gennemføres, var her 
et svagt Punkt, der trængte til at rettes, og det varede 
heller ikke ret længe, før August fik Overledelsen over 
Senatsprovinseme i sin Haand. 

Hermed gik det saaledes til. Augusts Helbred havde 
altid været svagt. I Foraaret 24 kom Kejseren syg hjem 
fra Spanien, og hans Sygdom tog snart en saadan Vending, 
at man maatte befrygte det værste. Augusts Stilling var 
ganske ejendommelig. Formelt havde han givet Folket og 
Senatet den gamle Frihed tilbage; men i Virkeligheden 
var han Romerfolkets Hersker, og endnu mere: der er 
vist ingen Tvivl om, at August tænkte sig sin Svigersøn 
Marcellus som sin Arving og Efterfølger; men han var 
ganske ung, 20 Aar gammel, og synes at have været en 
ganske ubetydelig ung Mand. Den første Mand. i Staten 
ved sin Dygtighed som ved sin Stilling var Agrippa, 
Sejrherren ved Aktium og Augusts Kollega i de to vigtige 
Konsulater Aar 28 og 27. Skulde Stillingen som Krigs- 
herre bevares efter Augusts Død, kunde der i det Øjeblik 
kun være Tale om at overdrage den til Agrippa. Det 
maa derfor betragtes som et fuldkommen korrekt Skridt 
af August, at han, da han følte sig Døden nær, uanset 
sine personlige Ønsker for sin Datter og hendes Mand, 
overgav sin Kollega i Konsulatet de vigtigste Statspapirer, 
men Agrippa sin Seglring og dermed vel Anførslen over 
Legionerne. Til Held for Romerstaten og den indre Fred 
døde August ikke; men det var maaske et lige saa stort 
Held, at Marcellus døde kort efter, og derved den Splid, 
der ganske naturlig ved Augusts Bestemmelse var vakt 
mellem Marcellus og hans Parti paa den ene Side og 
Agrippa paa den anden Side, faldt bort. Da saa Agrippa 
ægtede Julia, var der sørget for, at et saadant Dilemma 
ikke skulde indtræde igen. 

Ved Midsommertid 23, da Latinerfesten afholdtes paa 
Albanerbjærget, var August saa rask, at han kunde være 

med; og her i hele Festforsamlingens Nærværelse ned- 
lagde han Konsulatet, som han havde beklædt Aar 
efter Aar siden Slaget ved Aktium, enten han havde været 
i Rom eller ikke. Folket, som havde vænnet sig til at se 
Statens Lykke og Freden personificeret i August og mente, 
at han nu ligesom Sulla vilde trække sig tilbage til Privat- 
livet, vilde ikke undvære ham i Spidsen for Statens Styrelse 
og søgte at paanøde ham et livsvarigt Konsulat eller Dik- 
tatur; men August vilde ikke slaa ind paa den Vej, som 
havde voldt Cæsar Døden; paa den anden Side vilde han 
ingenlunde opgive Magten; han foretrak kun en anden, 
tilsyneladende beskednere, Form for at opnaa, hvad Romer- 
folket ønskede. Han modtog den tribun iciske Magt 
paa Livstid. Denne Magt gav ham Ret til at forhandle 
med Senatet, stille Lovforslag til Folket og stanse ethvert 
Skridt, der var ham imod. „Hvad der efter Senatets Vilje 
skulde styres af mig, udførte jeg i Kraft af min Tribun- 
magt'', siger August i sin Redegørelse. Skinnet skulde 
stadig bevares, som om Kejseren i den indre Styrelse kun 
optræder som Senatets Befuldmægtigede. Efter denne 
tribuniciske Magt taltes fra Aaret 23 Augusts Regerings- 
aar; ved at give først Agrippa, senere Tiber Del i denne 
Magt udpegede Kejseren dem som sine Medregenter og 
eventuelle Efterfølgere, og de følgende Kejsere brugte 
ogsaa denne Magt som Betegnelse for deres Regering. 

Ved Siden af den tribuniciske Magt fik August ved 
samme Lejlighed ogsaa den prokonsulariske Magt, der 
gav ham militær Myndighed i alle Senatets Provinser. 
Herved udfyldtes det Hul, der hidtil havde været i den 
nye Ordning. Fra nu af var August hele Rigets Her- 
sker. Han fik snart Lejlighed til at vise, hvorledes han 
vilde benytte sin nye Ret. Marcus Primus, Statholder i 
Senatsprovinsen Makedonien, havde begyndt en Krig med 
Odryserne. Da han vendte tilbage til Rom, blev han an- 
klaget. Han undskyldte sig med, at han havde gjort det 

efter Augusts eller Marcellus's Raad. August mødte selv 
for Retten og benægtede det. Primus blev dømt, men 
det udhæves udtrykkelig, at ikke faa af Dommerne stemte 
for Frifindelse.^) Endnu var der dog Spor af den republi- 
kanske Frimodighed tilbage. Murena, der optraadte som 
Primus's Forsvarer for Domstolen, havde den Dristighed 
at sige til August: „Hvad vil du her? Hvem har haft 
Bud efter dig?" Denne Dristighed kostede Murena Livet; 
han blev henrettet som Deltager i en Sammensværgelse 
mod August — „enten det nu var sandt eller kun en 
Bagvaskelse*, føjer Dio Cassius til. Aabenbar Modstand 
taalte August ikke; Egnatius's, Primus's og Murenas Eks- 
empel skulde nok virke dæmpende paa Raadsherrernes Lyst 
til selvstændig Optræden. „Smigren voksede.** 

I Aaret 23 var den kunstige Bygning, August rejste 
paa Fristatens Ruiner, i sine Hovedtræk færdig. Det for- 
undtes ham i en Menneskealder at arbejde videre paa den. 
Det kan ofte være vanskeligt at afgøre, om August fulgte 
en bestemt Plan og med Bevidsthed af egen Drift stadig 
udvidede sit Omraade, eller han ved Begivenhedernes 
Magt halvt imod sin Vilje nødtes dertil. Strømmen gik 
ustanseligt i Retning af en gennemført Centralisation. 

Da August — aabenbart ganske uventet — nedlagde 
Konsulatet, syntes det i første Øjeblik, som om Raads- 
herrerne mente, at deres Tid nu var kommen, at August 
vilde træde tilbage, og Konsulerne faa en virkelig Betyd- 
ning som Statens Ledere. I Aaret 22, da August stod i 
Begreb med at tiltræde en Rejse til de østlige Provinser, 
opstod der en hæftig Valgkamp, der mindede om Fristatens 
sidste Dage. Kandidaterne til Konsulatet anvendte Be- 



*) Efter en af August given Lov (Lex Julia) var den skyldig 
i Majestætsforbrydelse, som uden Befaling af „princeps" havde 
holdt Udskrivning eller samlet en Hær, — enten nu denne Lov 
er given før denne Begivenhed eller som Følge af den. 

Stikkeiser i stort Omfang, og det kom til blodige Slags- 
maal paa Torvet. Dertil kom, at der herskede Dyrtid i 
Rom. Der var kun een Mand, mente Folket, der kunde 
befri Riget for Borgerkrig og Staden for Hungersnød. 
August vilde ikke blande sig i Valget og havde allerede 
forladt Rom (Høsten 22), da der udbrød et helt Oprør i 
Byen. Pøbelen stormede Raadhuset og truede med at 
stikke det i Brand, hvis Senatet ikke vilde overdrage 
August Diktaturet. Senatet maatte bøje sig; men August 
stod fast. Denne Gang var hans Modstand ikke Komedie- 
spil. Han vendte tilbage til Rom og bad paa sine Knæ 
Folket om at afstaa fra sit Ønske. Derimod lovede han at 
overtage Omsorgen for Hovedstadens Forsyning med 
Korn. 

Først da kunde August genoptage den afbrudte Rejse; 
men neppe var han borte, før Valgkampene i Rom begyndte 
paa ny. Da Aaret 22 gik til Ende, var kun den ene 
Konsul valgt. Man besvor August om at vende tilbage; 
men han foretrak at stævne Kandidaterne til sig og lod 
saa Konsulvalget foregaa i deres Fraværelse. Men det var 
klart, at Hovedstaden ikke kunde være uden en kraftig 
øverste Ledelse, og August kaldte derfor Agrippa tilbage 
fra Asien og gjorde ham til Stadpræfekt i sin Fraværelse. 

Det skulde være mærkeligt, om August ikke paa 
mange Punkter fortsatte, hvad Cæsar havde begyndt; særlig 
i Rigets Forvaltning sporer man vist ofte dennes Initiativ; 
men i Forfatningsspørgsmaalet gik han tydelig nok sine 
egne Veje, varsom for at gøre noget Skridt, der kunde 
udlægges som en Stræben efter Tyranniet. Den samme 
Forsigtighed fulgte August ogsaa i den ydre Politik. 
Cæsars paatænkte Tog mod Partherne, førend Sagerne var 
ordnede i Rom og rolige Forhold tilvejebragte i Vestlandene, 
maa nærmest kaldes Æventyrpolitik. August holdt sig til 
nærmere Opgaver, ordnede først Forholdene i Gallien og 
fuldendte Spaniens Undertvingelse, sikrede Italiens Grænser 

mod Nord ved Alpestammernes Underkuelse og fortsatte 
saa Udvidelsen af Romerstaten paa hele Nordlinien mellem 
de tidligere Grænsebjærge og Donau. Der gik en konse- 
kvent Tanke gennem den hele Krigsførelse; heller ikke 
Udskydningen af Romerstatens Grænse fra Rhinen til Elben 
var egentlig æventyrlig, uagtet den fik et sørgeligt Udfald. 
Ogsaa mod Øst gik August lige saa varsomt frem ved at 
forvandle de halvt afhængige Stater til Provinser, naar 
Lejlighed gaves; men skønt man i Rom fantaserede om 
Tog til Britannien og mod Partherne, lod August Briterne 
i Ro og var glad over at redde Roms Ære ved en diplo- 
matisk Sejr over Partherne. Kun eet Æventyr indlod 
August sig paa, da han halvt privat fra sit eget Kongerige 
Ægypten under en Ridders Anførsel gjorde et Tog til det 
lykkelige Arabien for at hente de formentlige Skatte, der 
fandtes der; men Toget fik det fortjente Udfald, og August 
gentog ikke Forsøget. Jeg kan underskrive Gardthausens 
Dom,^) at August ingenlunde var saa genial som Cæsar, 
men afgjort mere forstandig. 

*) Augustus und seine Zeit. 1. S. 492. 

KRITON. 

EN SOKRATISK DIALOG AF PLATON. 

OVERSAT AF 

M. Cl. GERTZ. 



Scenen er i Sokrates's Fængsel, tidligt om Morgenen. Sokrates 

vaagner op af Søvne og finder da sin jævnaldrende Ven Kriton 

siddende ved sit Leje. 

SOKRATES. 

Hvad vil du her paa denne Tid, Kriton? er det 
maaske ikke endnu tidligt paa Morgenstunden? 

KRITON. 

Jo, det er det rigtignok. 

SOKRATES. 

Hvad Tid paa Døgnet kan det vel snarest være? 

KRITON. 

Længe før Hanegal. 

SOKRATES. 

Det er underligt, at du saa har kunnet faa Slutteren 
til at lukke dig ind. 

KRITON. 

Jo, Sokrates, vi er allerede blevne gode Bekendte, 
fordi jeg kommer her saa tit; og desuden har jeg ogsaa 
af og til givet ham lidt. 

SOKRATES. 

Naa, men er du nylig kommen, eller har du været 
her længe? 

KRITON. 

Temmelig længe. 

SOKRATES. 

Hvorfor har du saa sat dig stille hen ved Siden af 
mig og ikke vækket mig straks? 

KRITON. 

Nej ved Zeus, Sokrates, det kunde aldrig falde mig 
ind; tværtimod vilde jeg ønske, at jeg selv ikke var saa 
søvnløs og sorgfuld, som jeg er! Nej, jeg har endogsaa 
siddet længe her og set med Beundring paa dig, hvordan 
du nyder Søvnen; og det var med Forsæt, jeg undlod at 
vække dig, for at du kunde faa Tiden til at gaa paa den 
behageligste Maade. Og ganske vist har jeg jo ogsaa tid- 
ligere, hele dit Liv igennem, tit og ofte prist dig lykkelig 
for det Sind, du har; men allermest gør jeg det dog 
under den Ulykke, du nu er stedt i, saa let og sagtmodigt 
som du finder dig i den. 

SOKRATES. 

Ja, men det vilde jo da ogsaa vær^ urimeligt, Kriton, 
hvis man i min Alder vilde tage sig det nær, at man 
allerede skal dø. 

KRITON. 

Der er dog ogsaa andre, Sokrates, der i din Alder 
stedes i Ulykker af samme Slags, og alligevel fritager 
deres Alder dem slet ikke for at tage sig den Skæbne 
nær, der rammer dem. 

SOKRATES. 

Ja, du har vel Ret. Naa, men sig mig nu, hvad vil 
du her saa tidligt? 

KRITON. 

Bringe dig et Budskab, Sokrates, der er haardt — 
ikke for dig, det ser jeg nok; men for mig og alle dine 
andre gode Venner er det baade haardt og tungt, og mig, 
tror jeg nok, det gaar saa nær til Hjerte som nogen. 

SOKRATES. 

Hvad er det for et Budskab? Er Skibet maaske kom- 
met fra Delos^), efter hvis Ankomst jeg skal dø? 

KRITON. 

Ganske vist er det ikke kommet endnu; men jeg tror 
unægteligt, det vil komme i Dag, efter hvad nogle Folk 
melder, der er komne hertil fra Sunion^) og har set det 
ligge dér ved deres Afrejse. Det fremgaar altsaa heraf 
klart, at det vil komme i Dag; og saa kan det ikke være 
andet, Sokrates, end at du i Morgen maa ende dit Liv. 

SOKRATES. 

Naa ja, Kriton, gid det saa maa blive til Held og 
Lykke! Er det Guderne kært saaledes, saa lad det gaa 
saaledes. Men for Resten tror jeg ikke, Skibet kommer 
i Dag. 

KRITON. 

Hvoraf slutter du det? 



^) Dette hellige Skib, som gjaldt for at være det, hvorpaa 
Theseus i gamle Dage var sejlet til Kreta, dengang han dræbte 
Minotauros, gik hvert Aar til Øen Deles paa en Sendefærd til 
Minde om Theseus's Heltedaad. Saa længe denne Sendefærd 
varede, maatte ingen henrettes i Athen; og Skibet laa rede til at 
sejle bort Dagen før Sokrates blev domfældt. 
*) Attikas sydligste Spids. 

SOKRATES. 

Det skal jeg sige dig. Jeg skal jo dø Dagen efter 
den Dag, da Skibet kommer, ikke sandt? 

KRITON. 

Jo, det siger i alle Fald de, der raader derfor^). 

SOKRATES. 

Nu, saa tror jeg da ikke, det vil komme i Løbet af 
den Dag, der nu bryder frem, men først i Morgen. Det 
slutter jeg af en Drøm, jeg har haft i Nat for et Øjeblik 
siden; og det lader til, at det var i en god Stund, du 
undlod at vække mig. 

KRITON. 

Hvad var det da for en Drøm? 

SOKRATES. 

Jeg drømte, at en smuk og statelig Kvinde i hvide 
Klæder kom hen til mig, kaldte paa mig og sagde: „Sokrates! 
Overmorgen du vist til det muldrige Fthia skal 
komme*). 

KRITON. 

Det var da en sær Drøm, den, Sokrates! 

SOKRATES. 

Du maa hellere sige: tydelig, — mener jeg da, Kriton. 



') D. V. s. Ellevemændene, den attiske Øvrighed, der havde 
at gøre med Fængselsvæsenet og Henrettelserne. 

') I Illaden (IX, 362 f.) siger Achilleus, som ikke vil forsone 
sig med Agamemnon, at han vil forlade Hæren og vende tilbage 
til sit Hjem, Fthia i Thessalien: 

«Og hvis den herlige Gud, Jordrysteren, under mig Medbør, 
overmorgen jeg vist til det muldrige Fthia vil komme*. 

Hvad der ligger i Versets Anvendelse her paa Sokrates, er 
let at se. 

KRITON. 

Ja, kun alt for tydelig, det maa indrømmes. Men hør 
nu, Sokrates, du forunderlige Menneske: adlyd mig dog i 
ethvert Fald nu i det yderste Øjeblik og lad dig frelse! 
Hvis du nemlig bliver henrettet, betyder dette for mig 
mere end een Ulykke: ikke alene staar jeg jo da berøvet 
en saadan Ven, som jeg sikkert aldrig vil finde Magen 
til; men desuden vil endogsaa mange, som ikke kender 
mig og dig nøje, faa den Mening om mig, at jeg nok 
kunde have frelst dig, hvis jeg havde villet ofre Penge 
derpaa, men ikke har brudt mig om det. Og kan nogen 
virkelig faa et værre Ord paa sig end dette, at Folk 
mener, han sætter mere Pris paa Penge end paa Venner? 
Mængden vil nemlig aldrig tro, at du selv ikke har villet 
gaa bort herfra, skønt vi var ivrige derfor. 

SOKRATES. 

Ja men, bedste Kriton, hvorfor vil vi dog i den Grad 
bryde os om Mængdens Mening? De fornuftigste ( — og 
dem er det mest værd at agte paa — ) vil jo sikkert mene, 
at det netop er gaaet saaledes til med Sagen, som det 
virkelig er gaaet til. 

KRITON. 

Ja, men du ser jo dog, Sokrates, at man er nødt til 
ogsaa at bryde sig om Mængdens Mening. Selve det, der 
her er sket og sker, viser jo klart nok, at de mange er i 
Stand til at volde — ikke de mindste, men tværtimod vel 
de allerstørste Onder, der tænkes kan, hvis der er blevet 
sat ondt for En hos dem. 

SOKRATES. 

Gid det var saa vel, Kriton, at de mange var i Stand 
til at volde de største Onder; thi saa var de ogsaa i Stand 
til at gøre de største Goder, og saa vilde det være 

herligt^). Men nu er de ikke i Stand til nogen af Delene; 
thi de kan hverken gøre nogen fornuftig eller ufornuftig*), 
men de gør det, de slumper til. 

KRITON. 

Naa, ja lad det nu være hermed, som du mener, 
Sokrates. Men svar mig saa paa følgende Spørgsmaal: 
Det er dog vel ikke mig og dine andre gode Venner, du 
er bekymret for? Frygter du maaske, at hvis du gaar 
din Vej herfra, skal Sykofanterne') volde os Bryderier 
ved at sige, at det er os, der har listet dig ud herfra, 
saa vi ikke skal kunne slippe for at miste enten mange 
Penge eller endog hele vor Formue og maaske oven i 
Købet lide en eller anden Straf til paa vor Person? Hvis 
det nemlig er noget saadant, du er bange for, saa lad den 
Bekymring fare: det er jo dog, skulde jeg mene, ikke mer 
end billigt, at vi udsætter os for denne Fare ( — ja, hvis 
det saa skal være, for en endnu større — ), naar vi blot 
faar dig frelst. Naa, lyd mig saa og gør netop, som jeg 
siger. 



*) Sætningerne i denne Replik udgaar fra den sokratiske 
Grundanskuelse, at Viden er Dyd, at den ved en fornuftig Er- 
kendelse vundne Kundskab om det gode falder sammen med Evnen 
til at gøre det gode. Og den, der har Kundskab om det gode, maa 
naturligvis ogsaa have lige saa nøje Kendskab til dets Modsætning, 
det onde, og dermed tillige Evnen til at gøre dette. 

*) D. v. s. de kan hverken skænke eller berøve nogen hans 
Viden om det gode. 

') Saaledes kaldte man i det demokratiske Athen de talrige 
chikanøse Anklagere, der uden Grund eller af ganske intetsigende 
Grunde trak Folk for Domstolene for at faa presset Penge ud af 
dem, hvorved de selv tjente en Del. Men for øvrigt er det Kritons 
højst mangelfulde Begreb om Retfærdighed, der lader ham se en 
Sykofant i hver den, som muligvis vilde anklage Sokrates's Venner, 
hvis de hjalp Sokrates til Flugt; thi dette var en ganske ulovlig 
Handling, enten saa Dommen over ham var retfærdig eller ikke. 
Og det hævder da ogsaa Sokrates selv i det følgende. 

5* 

SOKRATES. 

Jo, Kriton, det er virkelig baade dette, jeg er be- 
kymret for, og desuden meget andet. 

KRITON. 

Nu, saa vær først og fremmest ikke bange for dette! 
Det er jo da heller ikke ret mange Penge, visse Folk*) 
forlanger for at frelse dig og skaffe dig ud herfra; og hvad 
dernæst disse hersens Sykofanter angaar, ser du saa ikke, 
hvor billigt de er til fals, saa man sikkert slet ikke be- 
høver mange Penge til at sikre sig mod dem? Og til 
din Raadighed staar for det første mine egne Midler (saa- 
vidt jeg tror, er de tilstrækkelige); men dersom du maaske 
af en vis Omsorg for mig ikke mener at burde give mine 
Penge ud, saa er der jo ogsaa her i Byen nogle Fremmede, 
der er rede til at gøre Udgifter. Ja, een af dem har 
endog taget Penge nok med sig herhen netop til dette 
Formaal, Simias fraTheben; men desuden er ogsaa Kebes 
og en hel Mængde andre til Tjeneste. Derfor maa du, 
som sagt, ikke være bange for dette, saa du af den Grund 
skulde lægge Hænderne i Skødet og opgive at frelse dig 
selv; heller ikke maa du lade den Ytring volde dig Besvær, 
du lod falde for Domstolen, at du ikke vidste, hvad du 
skulde gøre med dig selv, hvis du kom i Landflygtighed. 
Ogsaa mange andre Steder, hvor du end maatte begive 
dig hen, vil man jo nok tage venligt imod dig; men sær- 
ligt hvis du vil gaa til Thessalien, saa har jeg dér Gæste- 
venner, der vil sætte stor Pris paa dig og yde dig Sikker- 
hed, saa at intet Menneske i hele Thessalien skal gøre 
dig Fortræd. 

Men hertil kommer nu, Sokrates, at du efter min 
Mening ikke engang kan forsvare den Ting, du her tager 
dig for, at forraade dig selv, skønt du kunde blive frelst; 



*) D. V. s. Slutteren og andre, der er i Ledtog med ham. 

du arbejder jo saaledes selv paa, at der netop skal times 
dig noget saadant, som ogsaa dine Fjender baade vilde 
arbejde og har arbejdet paa i deres Higen efter at volde 
din Undergang. Og foruden dette forekommer det i det 
mindste mig, at du ogsaa forraader dine egne Sønner: 
dem havde du jo Mulighed for baade at opfostre og at 
opdrage, men i Stedet derfor vil du gaa bort og lade dem 
i Stikken, og, for saa vidt det kommer an paa dig, vil det 
da gaa dem saaledes, som det bedst kan træffe sig; det 
vil sige, den Lod, de vil faa, bliver efter al Sandsynlighed 
ganske af samme Art som den, der plejer at blive for- 
ældreløse Børn til Del i deres Forladthed. Enten skal 
man jo dog lade være med at sætte Børn i Verden, eller 
ogsaa skal man lige til det sidste blive hos dem og under- 
kaste sig den Besvær, der følger med Opfostringen og Op- 
dragelsen. Men du, synes det mig, tager med let Hjerte 
det bekvemmeste Parti; tværtimod bør man tage det, som 
en god og mandig Mand sikkert vilde tage, i det mindste 
naar man (som du jo gør) paastaar, at man hele sit Liv 
igennem har beflittet sig paa Dyden. Jeg maa nemlig 
sige, at jeg baade paa dine og paa vores, dine gode Ven- 
ners, Vegne skammer mig for, at Folk skal finde, at den 
Maade, hele denne Sag med dig er taget paa, viser en vis 
Mangel paa mandig Handledygtighed hos os, — først 
Sagens Indbringelse for Domstolen, at man overhovedet 
lod den komme for Retten, skønt man lige saa godt kunde 
have undgaaet det ^), og dernæst selve Processens Behand- 
ling, saadan som den blev ført, og saa endelig dette sidste 
her — ja, det er jo ligesom en Haan mod al Handling, 
at vi paa Grund af en vis Fejhed og Umandighed hos os 
(saaledes maa jo Folk dømme) er knebne ud, vi, som ikke 
har frelst dig, og du med, som ikke har frelst dig selv. 



^) idet den Anklagede jo ved Flugt kunde have unddraget sig 
for at komme for Domstolen. 

uagtet det havde været muligt og kunnet lade sig gøre, 
dersom der blot havde været den mindste Smule ved os. 
Betænk altsaa vel, Sokrates, om ikke dette, foruden at 
det er en Ulykke, ogsaa vil bringe Skam baade over dig 
og over os. — Naa, men tag da nu din Beslutning, — 
eller rettere sagt, nu er det ikke engang længere Tid til 
at tage en Beslutning, men den maa være taget. Og der 
kan kun være Tale om een Beslutning; for i Løbet af 
næste Nat maa alt, hvad det her gælder om, være be- 
sørget; og venter vi blot et Øjeblik længere, vil det være 
umuligt og ikke mere kunne lade sig gøre. Adlyd mig 
derfor ubetinget, Sokrates, og handl ikke paa nogen som 
helst anden Maade. 

SOKRATES. 

Kære Kriton, din Iver fortjener at skattes højt, hvis 
den blot i nogen Maade hviler paa et rigtigt Grundlag; 
men i modsat Fald er den saa meget desto mere mislig, 
jo større den er. Vi maa altsaa undersøge, om det, der 
her er Tale om, er noget, der bør gøres, eller ikke; det 
er nemlig saaledes fat med mig ( — og det er det ikke 
først nu blevet, men saadan har det altid været — ), at 
jeg ikke kan rette mig efter noget som helst andet hos 
mig selv end den Anskuelse, der gennem fornuftig Over- 
vejelse kommer til at staa for mig som den bedste. Og 
de Anskuelser, jeg tidligere stadigt har hævdet, kan jeg 
ikke kaste Vrag paa nu, efter at jeg er kommen i min 
nærværende Stilling, men de staar saa omtrent i det samme 
Lys for mig, og jeg holder uden Afvigelse dem i Agt og 
Ære, som jeg har hyldet før. Dersom vi altsaa ikke har 
noget bedre end dem at sige nu i dette Øjeblik, saa maa 
du vide, at det aldrig kan falde mig ind at give efter 
for dig, end ikke om Mængdens Magt søger at kyse os, 
ret som om vi var Børn, med endnu flere Bussemænd 
end dem, den nu bruger, idet den lader Fængselsstraffe 

Og Henrettelser og Ejendomsfortabelser med troppe op 
imod os. 

Hvordan skal vi da nu mest passende anstille den 
omtalte Undersøgelse? Maaske saaledes, at vi først tager 
den Sætning frem igen til Prøvelse, som du lige nylig 
har berørt, den om Folks Meninger, og ser paa, om det 
var rigtigt eller ikke, naar det før ved enhver Lejlighed 
blev hævdet, at til nogle af disse Meninger bør man tage 
Hensyn, men til andre ikke; eller var denne Sætning 
maaske nok rigtig, før jeg skulde lide Døden, hvorimod 
det altsaa nu er kommet for Dagen, at den blev fremsat 
hen i Vejret, bare for at sige noget, og at den i Virkelig- 
heden kun var Fjas og Snak? Jeg ønsker nemlig, Kriton, 
i Fællesskab med dig at undersøge, om den maaske vil 
stille sig i et noget forskelligartet Lys for mig nu, efter 
at jeg er kommen i min nærværende Forfatning, eller den 
staar uforandret, og om vi skal give den en god Dag eller 
fremdeles rette os efter den. Nu lød jo Sætningen, tror 
jeg da, hvergang den blev fremsat af Folk, der mente at 
sige noget fornuftigt, vistnok ganske saaledes, som jeg lige 
nylig udtalte den: at af de Meninger, Folk nærer, skal 
man skatte nogle højt, men andre ikke. Sig mig da i 
Gudernes Navn, Kriton, synes du ikke, at denne Sætning 
er rigtig? Du er jo, saa vidt vi Mennesker kan se, stillet 
uden for den Skæbnens Nødvendighed at skulle dø i 
Morgen, og altsaa kan vel den overhængende Ulykke ikke 
indvirke forstyrrende paa din Dom; se da paa Sagen: 
synes du ikke, det er med Rette, det siges, at man ikke 
bør holde alle de Meninger, Folk har, i Ære, men kun 
nogle, og andre ikke? — Naa, hvad siger du? er denne 
Sætning ikke rigtig? 

KRITON. 

Jo den er. 

SOKRATES. 

Saa er det vel de gode Meninger, man bør holde i 
Ære, men de slette ikke? 

KRITON. 

Ja vel. 

SOKRATES. 

Men de gode, er det ikke de fornuftige Menneskers, 
de slette derimod de ufornuftiges? 

KRITON. 

Jo naturligvis. 

SOKRATES. 

Nu videre, hvad mener vi saa om nogle andre Sæt- 
ninger, vi før har opstillet? Naar for Eksempel en Mand 
driver Gymnastik og dyrker dette som sit Fag, skal han 
saa give Agt paa enhver Mands Ros og Dadel og over- 
hovedet hans Mening, eller kun paa den enkeltes, der 
netop er Læge eller Gymnastiklærer? 

KRITON. 

Kun paa den enkeltes. 

SOKRATES. 

Altsaa bør han være bange for de dadlende og glad 
for de rosende Udtalelser fra denne enkelte, men ikke for 
Mængdens. 

KRITON. 

Ja, det er jo klart. 

SOKRATES. 

Saa bør han vel da indrette sin Syslen og sine Øvel- 
ser og særligt ogsaa sin Spisen og Drikken paa den 
Maade, som den enkelte mener, der kender til Sagen og 
har Forstand derpaa, men derimod ikke saaledes, som alle 
de andre mener. 

KRITON. 

Ja, du har Ret. 

SOKRATES. 

Godt. Men hvis han nu er ulydig mod den enkelte 
og ikke holder hans Mening, hans Ros og Dadel i Ære, 
men tværtimod fortrinsvis agter paa, hvad der siges af 
Mængden og dem, der slet ikke har Forstand paa Sagen, 
mon han saa ikke vil komme til at lide noget ondt? 

KRITON. 

Jo, hvordan skulde han kunne undgaa det? 

SOKRATES. 

Men hvad er saa dette Onde? og hvor vidt strækker 
dets Virkning sig, og hvilken Side ved den Ulydiges 
Væsen er det, det rammer? 

KRITON. 

Det er naturligvis hans Legeme; thi dette ødelægger 
det i Bund og Grund. 

SOKRATES. 

Rigtigt svaret! Men saa forholder det sig vel ogsaa 
paa samme Maade med de andre Ting^), Kriton, — for 
at vi kan slippe fri for udførligt at gennemgaa hele Ræk- 
ken — ; og særligt da ogsaa naar Talen er om det retfærdige 
og det uretfærdige, det stygge og det skønne, det gode og 
det slette, overhovedet de Ting, vor nærværende Over- 
vejelse drejer sig om, bør vi saa med Hensyn til dem 
rette os efter de manges Mening og være bange for den, 
eller kun efter den enkeltes, der muligvis har Forstand 
derpaa, og som vi af den Grund baade bør undse os for 



') D. V. s. alle de andre tilsvarende Eksempler, som de tid- 
ligere har behandlet i deres Samtaler og opstillet lignende Sæt- 
ninger om. 

Og være bange for mere end for alle de andre tilsammen? 
Følger vi nemlig ikke ham, vil vi faa det hos os ødelagt 
og skamskændet, der ( — som vi tidligere plejede at sige — ) 
bliver bedre under Paavirkning af det retfærdige, men 
gaar til Grunde under Paavirkning af det uretfærdige. 
Eller er det, jeg her mener, maaske slet ikke til? 

KRITON. 

Jo, det antager jeg da, Sokrates. 

SOKRATES. 

Nu videre! Dersom vi ved at rette os — ikke efter 
deres Mening, der har Forstand paa Sagen, i Bund og 
Grund ødelægger det, der bliver bedre under Paavirk- 
ning af det sunde, men fordærves under Paavirkning af 
det sygdomsbringende, mon Livet saa er til at leve for 
os, naar det er ødelagt? Og dette er jo Legemet, skulde 
jeg mene; ikke sandt? 

KRITON. 

Jo vel. 

SOKRATES. 

Er altsaa Livet til at leve for os med et usselt og 
ødelagt Legeme? 

KRITON. 

Nej, paa ingen Maade. 

SOKRATES. 

Men er det da til at leve for os, naar vi har faaet 
det ødelagt, som det uretfærdige skamskænder, men det 
retfærdige gavner? Eller mener vi maaske, at det af vort 
Væsen (hvad det nu end er), som Uretfærdighed og Ret- 
færdighed indvirker paa, er af ringere Værd end Legemet? 

KRITON. 

Ingenlunde. 

SOKRATES. 

Det har vel tværtimod større Værd? 

KRITON. 



Ja, langt større. 



SOKRATES. 

Naa, bedste Ven, saa bør vi jo slet ikke bryde os saa 
synderligt om, hvad de mange vil sige om os, men kun 
om, hvad den vil sige, der har Forstand paa det retfærdige 
og det uretfærdige, — kun den enkelte og selve Sandheden. 
Deraf fremgaar det da først, at den Paastand af dig, vi her 
prøver'), ikke er rigtig, — den, at vi bør bryde os om 
de manges Mening angaaende det retfærdige, det skønne, 
det gode og de tilsvarende Modsætninger. 

„Ja men**, kunde man saa indvende, „det er jo dog 
en sikker Sag, at de mange er i Stand til at slaa os ihjel**. 

KRITON. 

Ja, det er klart, det kunde man netop indvende, So- 
krates; og hvad du dér siger, stemmer med Sandheden. 

SOKRATES. 

Ja men, forunderlige Menneske, den første Sætning, 
den vi nys har behandlet udførligt, staar jo i det mindste 
efter min Opfattelse endnu bestandigt lige saa fuldt ved 
Magt som tidligere; se da nu ogsaa paa den næste og sig 
mig, om vi endnu holder fast ved den eller ikke, — den 
Sætning, at det ikke er det at leve, man bør sætte højest, 
men det at leve godt. 

KRITON. 

Jo naturligvis fastholder vi den. 



^) Kriton har ganske vist ikke ligefrem opstillet Paastanden i 
den Form, den her faar; men han har paastaaet i al Almindelighed 
og uden mindste Indskrænkning, at man var nødt til at bryde sig 
om Mængdens Mening. 

SOKRATES. 

Men at godt kommer ud paa eet med skønt og ret- 
færdigt, staar det stadigt fast, eller staar det ikke fast? 

KRITON. 

Det staar fast. 

SOKRATES. 

Saa maa vi da, idet vi gaar ud fra det, vi nu er 
blevne enige om, undersøge dette Spørgsmaal, om det er 
retfærdigt af mig at forsøge paa at gaa bort fra Fængslet 
her, uden at Athenaierne lader mig løs, eller det ikke er 
retfærdigt; og viser det sig da, at det er retfærdigt, lad 
os saa forsøge derpaa, men i modsat Fald — lad os saa 
opgive det. Hvad derimod de Betragtninger angaar, som 
du fremsætter ( — dem om Penge, der skal gives ud, og 
om Folks Mening og Sønners Opfostring — ), da er jeg 
bange for, Kriton, at dette i Virkeligheden er Overvejelser, 
som kan passe sig for dem, der letsindigt slaar Folk ihjel 
og vilde lade dem leve op igen, hvis de bare var i Stand 
dertil, uden at forbinde nogen som helst fornuftig Tanke 
dermed, — jeg mener disse hersens mangeø. Vi der- 
imod har vistnok, da Fornuften jo tvingende leder os 
ind paa dette Spor, intet som helst andet at undersøge 
end netop det, vi lige nylig sagde: om vi vil handle ret- 
færdigt, naar vi dels betaler Penge til disse Folk, der skal 
føre mig ud herfra, og siger dem Tak oven i Købet, dels 
personligt virker med ved enten at føre ud eller at lade 
os føre ud, eller om vi i Sandhed vil handle uretfærdigt 
ved at gøre alt dette; og dersom det saa bliver os klart, 
at det er uretfærdige Ting, vi derved øver, saa tror jeg 
nok, at vi hverken bør tage det Hensyn med i vore Over- 



^) At Dommerne, som har domfældt Sokrates, i første Række 
regnes med til disse Folk, viser Udtrykkene. 

vejeiser, om vi muligvis skal miste Livet ved at blive her 
paa Stedet og holde os i Ro, ej heller, om vi maaske skal 
lide noget andet, hvad det saa end er, men vi bør i aller- 
første Række tænke paa,. at det er Uret. 

KRITON. 

Ja, ganske vist synes jeg, du har Ret i hvad du siger; 
men — se saa til, hvad vi skal gøre. 

SOKRATES. 

Lad os overveje det i Forening, gode Ven; og hvis 
du paa nogen Maade kan gøre Indvendinger mod det, jeg 
siger, saa kom frem med dem, og jeg skal da bøje mig 
for dig; men kan du det ikke, saa hold dog, bedste Mand, 
endelig engang op med atter og atter at gentage den 
samme Tale for mig: at jeg bør gaa bort herfra uden 
Athenaiernes Tilladelse. Det er mig nemlig meget om at 
gøre at have din Billigelse til, hvad jeg gør i denne Sag, 
og ikke handle mod dit Ønske. Naa, men se da nu paa, 
om den Sætning, der danner Grundlaget for vor Over- 
vejelse her, tilfredsstiller dig helt, og forsøg at besvare 
det Spørgsmaal, jeg stiller, saadan som du snarest tror at 
maatte besvare det. 

KRITON. 

Jeg skal naturligvis forsøge derpaa. 

SOKRATES. 

Mener vi, at vi ikke under nogen som helst Omstæn- 
digheder med Vilje bør gøre Uret, eller at vi nok under 
visse Omstændigheder maa gøre Uret, men under andre 
ikke? Eller (med andre Ord): mener vi fremdeles, at det 
at gøre Uret ikke paa nogen Maade hverken er godt eller 
skønt, hvad vi jo tit og ofte blev enige om i den tidligere 
Tid, eller har vi nu i disse sidste faa Dage ladet alle de 
Meninger gaa i Vasken, som vi tidligere var komne over- 

ens om, og har altsaa vi, Kriton, saa gamle Mænd som 
vi er, i saa lang Tid ført alvorlige Samtaler med hinanden 
uden selv at opdage, at vi ikke i mindste Maade var for- 
skellige fra Børn? Eller forholder det sig tværtimod ganske 
sikkert netop saaledes, som vi dengang udtalte os, enten 
nu Mængden mener saa eller ikke, og enten vi skal lide 
endnu værre Ting end dem, der nu truer os, eller mulig- 
vis slippe naadigere fra det, — saa er alligevel det at 
gøre Uret under alle Omstændigheder baade ondt og van- 
ærende for den, der gør Uret? Mener vi saaledes, eller 
gør vi det ikke? 

KRITON. 

Jo, det mener vi. 

SOKRATES. 

Altsaa bør man under ingen Omstændigheder gøre 
Uret. 

KRITON. 

Nej visselig ikke. 

SOKRATES. 

Altsaa bør man heller ikke, naar man lider Uret, 
gøre Uret til Gengæld, saaledes som Mængden mener, 
eftersom man jo under ingen Omstændigheder bør gøre 
Uret^). 

KRITON. 

Nej, det er indlysende. 



^) Den ophøjede moralske Anskuelse, som Platon her tillægger 
Sokrates og det endog saaledes, at han lidt længere fremme lader 
S. sige, at han længe har haft den, kommer endnu stærkere frem 
i de Udviklinger, han lægger S. i Munden i Skrifterne „Gorgias" 
og „Staten". Paa et saa vigtigt Punkt er det ikke let muligt at 
tænke sig at Platon skulde have taget fejl af S.s Mening; og naar 
det da paa et Par Steder hos Xenofon ser ud, som om S. har delt 
den ellers almindelige græske Anskuelse, at man efter bedste Evne 
skal gøre sine Venner godt, men skade sine Fjender, maa det vist- 
nok være Xenofon, som ikke har forstaaet ham rigtigt. 

SOKRATES. 

Men hvad saa videre, Kriton: bør man gøre ondt^) 
eller ikke? 

KRITON. 

Nej, det bør man visselig ikke, Sokrates. 

SOKRATES. 

Naa, men at gøre ondt til Gengæld, naar man lider 
ondt, er det, saaledes som Mængden mener, retfærdigt, 
eller er det ikke retfærdigt? 

KRITON. 

Nej, paa ingen Maade. 

SOKRATES. 

Nej, thi det at gøre ondt imod andre er jo dog slet 
ikke forskelligt fra det at gøre Uret. 

KRITON. 

Det er sandt. 

SOKRATES. 

Altsaa bør man hverken gøre Uret igen eller gøre 
ondt igen mod noget Menneske i Verden, uanset hvordan 
man saa bliver behandlet af dem. Men pas nu paa, Kri- 
ton, at du ikke ved at indrømme dette indrømmer noget 
i Strid med din Hjertens Mening. Det véd jeg nemlig 
godt, at det baade nu kun er nogle ganske faa, der mener 
dette, og at det altid vil være saaledes. Hvem der da 
nu har denne Anskuelse, og hvem der ikke har den, disse 
kan ikke forhandle sammen, nej, de maa uundgaaeligt for- 
agte hinanden, idet de gensidigt ser hinandens Tænke- 



') Det græske Ord (adikein)y der i det foregaaende er oversat 
ved „at gøre Uret^, kan ogsaa betyde „at have Uret''; for at gøre al 
Misforstaaelse umulig afløses det da her med et andet Ord (kakur- 
gein)y der utvetydigt viser, hvorledes hint skal forstaas. 

maade. Derfor skal da ogsaa du rigtig vel overveje, om 
du gør fælles Sag med mig og nærer samme Mening som 
jeg, og om vi skal gøre den Sætning til Grundlag og Ud- 
gangspunkt for vor Undersøgelse, at det aldrig er rig- 
tigt enten at gøre Uret først eller at gøre Uret 
igen eller, naar man lider ondt, saa at hævne sig 
ved at gøre ondt til Gengæld. Eller tager du Afstand 
herfra og deler ikke denne Grundanskuelse? Jeg- har 
nemlig for mit Vedkommende baade længe haft og har 
endnu i dette Øjeblik denne Mening; men hvis du mulig- 
vis er kommen til nogen anden Anskuelse, saa sig til og 
lad mig det vide. Hvis du derimod holder fast ved vore 
tidligere Meninger, saa hør nu, hvad der følger herefter. 

KRITON. 

Jo, naturligvis holder jeg fast derved og har samme 
Mening som du; tal du blot videre. 

SOKRATES. 

Naa, saa gaar jeg da videre og siger, hvad der følger 
herefter, — eller rettere sagt, jeg spørger: naar En er 
bleven enig med en anden om, at noget er retfærdigt, 
bør han saa gøre det eller gaa fra det? 

KRITON. 

Han bør gøre det. 

SOKRATES. 

Gaa nu ud fra dette og se saa paa følgende: Dersom 
vi begiver os bort herfra uden at have faaet Statens Til- 
ladelse, gør vi saa ondt imod nogen (og det imod dem, 
vi mindst bør), eller gør vi det ikke? og holder vi fast 
ved det, som vi var blevne enige om var retfærdigt, eller 
gør vi det ikke? 

KRITON. 

Jeg kan i4cke svare paa, hvad du spørger om, Sokra- 
tes; jeg forstaar nemlig ikke, hvor du vil hen. 

SOKRATES. 

Naa, saa betragt Sagen paa følgende Maade. Hvis nu 
i det Øjeblik, vi stod i Begreb med at løbe vor Vej her- 
fra, eller hvordan man nu skal kalde det, — hvis saa 
Lovene og Staten kom og traadte hen til os og spurgte: 
„Sig mig engang, Sokrates, hvad er det, du har i Sinde 
at gøre? kan du nægte, at du ved den Gerning, du her 
tager dig for, agter at ødelægge baade os Love og hele 
Staten, saa vidt det staar til dig? eller mener du, man 
kan sige, at den Stat endnu bestaar og ikke er kuldkastet, 
i hvilken de fældede Retskendelser slet ikke staar ved 
Magt, men gøres ugyldige og omstødes af Enkeltmand?'' 
— hvad skal vi saa, Kriton, svare paa dette og andet af 
samme Slags? Man kunde jo nemlig sikkert (især hvis 
man var en „Taler") sige meget til Forsvar for den Lov, 
der her trues med Ødelæggelse, den, der paabyder, at de 
Kendelser, Retten har fældet, skal have deres Gyldighed. 
Skal vi maaske give dem dette Svar: „Ja, men Staten har 
jo gjort Uret imod os og ikke fældet sin Kendelse rig- 
tigf? skal vi svare dette, Kriton, eller hvad skal vi 
svare? 

KRITON. 

Ved Zeus, netop dette, Sokrates. 

SOKRATES. 

Men hvad saa, dersom Lovene siger: „Sokrates, var og- 
saa det, du her vil forsvare, noget, som vi og du var blevne 
enige om? eller var Aftalen den, at det skulde bero ved de 
Kendelser, Staten maatte fælde?* Hvis vi saa vilde for- 
undre os over deres Tale, vilde de vel sige som saa: 
„Sokrates, fald ikke i Forundring over vore Ord, men 
svar; det er jo da ogsaa den Drøftelsesmaade, du selv 
plejer at bruge: at spørge og at svare. Naa, sig os saa, 
hvad har du at udsætte paa os og Staten, siden du tager 
dig for at ødelægge os? Er det ikke for det første os, 

der har sat dig i Verden, og var det ikke i Medfør af 
os^), at din Fader tog din Moder og avlede dig? sig os 
da, har du noget at klage paa dem iblandt os, som det 
her først gælder om, dem om Ægteskabet og dets For- 
hold? er der noget ved dem, som du finder utilbørligt?^ 
— »Nej, jeg har intet at klage", vilde jeg svare. — »Naa, 
men har du da noget imod dem, der drejer sig om Af- 
kommets Opfostring og Opdragelse, den, som ogsaa du 
selv har faaet? var det maaske et utilbørligt Paabud, som 
de iblandt os, der er satte til at passe paa disse Ting, 
gav din Fader, da de bød ham at lade dig oplære i Musik 
og Gymnastik^?* — »Nej, det var i sin Orden*, vilde jeg 
sige. — »Godt. Men vil du saa for det første kunne 
benægte, at du jo lige fra den Stund af, da du var bleven 
født og opfostret og opdraget, tilhørte os baade som vor 
Søn og som vor Livegne, du selv lige saa fuldt som dine 
Forfædre? Og hvis dette forholder sig saaledes, tror du 
saa virkelig, at Retten er ganske ens for dig og for os, 
og mener du, at naar vi tager os for at gøre noget imod 
dig, hvad det saa end er, saa har ogsaa du Ret til at 
gøre ganske det samme til Gengæld? Over for din Fader 
eller over for din Herre, dersom du havde en Herre, 
vilde du jo dog ikke være stillet med lige Ret, saa at 
du, naar du led noget, ogsaa skulde kunne gøre det samme 
til Gengæld, idet du jo hverken kutide skælde ud igen, 
naar du blev skældt ud, eller slaa igen, naar du blev 
slaaet, eller meget andet af den Slags: men skal du saa 



^) Dette maa ikke forstaas saaledes, som om man i Athen har 
haft Love, der udtrykkeligt bød Borgerne at gifte sig; men man be- 
tragtede det rigtignok som en moralsk Pligt for de Borgere, der 
havde Evne dertil, og Ægteskabets Forhold var lovordnet. 

*) D. V. s. al Slags aandelig og legemlig Dannelse. Den solo- 
niske Lov, der sigtes til, har dog næppe haft denne bestemte Form, 
men fritaget Børn for Forsørgelsespligt over for deres Forældre, 
hvis disse ikke havde givet dem en ordentlig Opdragelse. 

staa med lige Ret over for dit Fædreland og os Love, saa 
at, hvis vi tager os for at ødelægge dig, fordi vi anser 
det for retfærdigt, skal ogsaa du kunne tage dig for til 
Gengæld at ødelægge os Love og dit Fædreland, saa vidt 
du har Evne dertil, og saa hævde, at du ved at gøre dette 
handler retfærdigt, — du, som i Sandhed ^) beflitter dig paa 
»Dyden**? Eller er det saaledes fat med din »Visdom**, 
at du ikke har opdaget, at saavel efter Guders som efter 
alle fornuftige Menneskers Dom er Fædrelandet noget 
baade kosteligere og ærværdigere og helligere og højere- 
staaende end Moder og Fader og alle de andre Forgængere 
i Ens Æt tilsammen, og derfor bør man have Ærefrygt 
for sit Fædreland og gaa mere af Vejen for det og vise 
sig mere ydmyg imod det, naar det er i Vrede, end imod 
sin Fader; og enten skal man gøre, hvad det befaler, og 
lide, hvad det muligvis paalægger En at lide, i Ro og 
Stilhed, hvad enten det saa byder os at taale Slag eller 
Lænker; og dersom det fører En ud i Krig for dér at 
blive saaret eller miste Livet, skal man gøre, som det 
byder, og dette kræver Retfærdigheden, og man bør ikke 
rømme eller vige tilbage eller forlade sin Post, men baade 
i Krigen og for Domstolen og overhovedet alle Steder 
bør man gøre, hvad Staten og Fædrelandet befaler; eller 
ogsaa bør man søge at overbevise det om, hvad der efter 
sin sande Natur er det retfærdige. Men at bruge Vold, 
det har man ikke Lov til hverken imod sin Moder eller 
sin Fader, men endnu meget mindre imod sit Fædreland 
end imod disse.** — Hvad skal vi saa svare paa dette, 
Kriton? at Lovene taler sandt? eller at de ikke gør det? 

KRITON. 

Jo, det mener i ethvert Fald jeg de gør. 

^) Sætningen er selvfølgelig her ironisk ment. Til Forstaaelse 
af Tankesammenhængen maa det atter her bemærkes, at for Sokra- 
tes er Dyd og Visdom det samme. 

6* 

SOKRATES. 

„Naa, Sokrates*", vilde kanske Lovene sige, „se saa 
paa, om det ikke er sandt, hvad vi her hævder, at det er 
i Strid med Retfærdigheden, du tager dig for at gøre det 
imod os, du nu tager dig for. Vi har jo sat dig i Verden, 
opfostret dig, opdraget dig og givet dig saavel som alle 
de andre Borgere Del i alle de Goder, vi var i Stand til; 
men idet vi ikke desto mindre har givet enhver af Athe- 
naierne, der vil det, sin fulde Frihed til at vælge, saa 
snart han er bleven erklæret for myndig og ved Selvsyn 
har gjort sig bekendt med Statens Indretninger og med os 
Love, erklærer vi jo derved aabenlyst, at det skal staa 
enhver, hvem vi ikke er tilpas, frit for at tage sin Ejen- 
dom med sig og drage bort, hvorhen han vil. Og hvad 
enten da nogen af eder har Lyst til at vandre ud som 
Kolonist, hvis vi og Staten ikke er ham tilpas, eller han 
vil flytte bort og bosætte sig i en eller anden fremmed 
Stat, saa er der ingen af os Love, der lægger ham nogen 
Hindring i Vejen eller forbyder ham at drage derhen, 
hvor han vil, med samt sin Ejendom. Men den af eder, 
der forbliver her i Landet, alt imens han ser, paa hvilken 
Maade vi baade fælder vore Retskendelser og i alle øvrige 
Henseender styrer vor Stats Sager, om ham siger vi, at 
dermed har han i Gerningen sluttet den Overenskomst 
med os, at han vil gøre alt, hvad vi maatte befale; og 
den, der saa ikke adlyder os, siger vi, gør trefold Uret, 
dels ved at han er ulydig mod os, som har sat ham i 
Verden, dels ved at han er det mod os, som har opfostret 
ham, dels endelig derved, at han trods sit Tilsagn om, at 
han visselig vil lyde os, dog hverken adlyder os eller 
overbeviser os om det utilbørlige, vi muligvis gør; nej, 
skønt vi kun henstiller og ikke barskt befaler, at man skal 
gøre, hvad vi byder, men lader Folk frit vælge eet af to, 
enten at tale os til rette eller at gøre, hvad vi siger, gør 
han alligevel ingen af Delene. Disse Beskyldninger, siger 



Digitized by 



Google 



KRITON. 85 

vi da, vil ogsaa du, Sokrates, rammes af, dersom du vir- 
kelig gør, hvad du tænker paa, og du ikke mindst blandt 
Athenaierne, men tværtimod i allerforreste Række**.. 

Dersom jeg saa vilde svare: „Ja, men hvorfor dog 
det?** vilde de vel sagtens med fuld Føje irettesætte mig 
og sige, at jeg netop i allerforreste Række blandt Athe- 
naierne har sluttet den nys omtalte Overenskomst med 
dem. De vilde nemlig sige som saa: »Jo, Sokrates, vi 
har slaaende Beviser paa det, vi her har sagt, at baade 
vi og Staten var dig tilpas. Thi ellers vilde du aldrig 
fremfor alle de andre Athenaiere til Stadighed være for- 
bleven her hjemme i Staten, hvis den ikke netop i ganske 
særlig Grad var dig tilpas; og du har hverken nogensinde 
gjort nogen Rejse bort her fra Byen til de Steder, hvor 
man ser paa Festlege ^), ej heller til noget som helst andet 
Sted, undtagen hvor du skulde hen for at gøre Krigs- 
tjeneste, ikke heller har du ellers nogensinde foretaget 
nogen Udenlandsrejse, saadan som andre Folk i Alminde- 
lighed gør det, og heller ikke har du faaet Lyst til at 
lære nogen anden Stat eller andre Love at kende, men vi 
og vor Stat var dig nok: saa bestemt foretrak du os, og 
du forpligtede dig til at føre dit Liv som Borger i Over- 
ensstemmelse med os; og foruden alt, hvad du ellers har 
gjort i den Retning, har du jo ogsaa avlet Børn her i 
Staten som Tegn paa, at den var dig tilpas. Ydermere 
stod det dig jo nu under selve din Proces frit for at foreslaa 
dig dømt til Landsforvisning, dersom du havde villet det; 
og det samme, som du nu tager dig for at gøre mod 



*) Der tænkes paa de store helleniske Festlege i Olympia, 
Delfoi, Nemea og paa Isthmen, Efter Aristoteles skal Sokrates dog 
engang have overværet de pythiske Lege i Delfoi; og et andet Sted 
siges det, hvad der ogsaa efter nogle Haand skrifters Vidnesbyrd 
skal have staaet paa det her foreliggende Sted, at han engang havde 
været paa Isthmen. Om hans Krigstjeneste paa forskellige Steder 
berettes der i Apologien Kap. 17. 



Digitized by 



Google 



86 M. CL. GERTZ: 

Statens Vilje, havde du dengang kunnet gøre med dens 
Tilladelse. Men dengang var du stor paa det og stillede 
dig an, som om du ikke tog dig det nær, hvis du skulde 
miste Livet; du foretrak tværtimod, som du sagde, Død 
for Landflygtighed; nu derimod skammer du dig hverken 
for de Udtalelser, du da lod falde, ikke heller bekymrer 
du dig om os Love, idet du jo tager dig for at ødelægge 
os, og du bærer dig ad, netop som den usleste Træl vilde 
bære sig ad, idet du tager dig for at løbe din Vej herfra 
i Strid med de Overenskomster og de Aftaler, hvorefter 
du havde lovet os at føre dit Liv som Borger. Svar os 
da nu først og fremmest just paa dette Spørgsmaal, om 
vi taler Sandhed, naar vi siger, at du i Gerning, og ikke 
med blotte Ord, har forpligtet dig til at føre dit Liv som 
Borger i Overensstemmelse med os, eller om vi ikke taler 
Sandhed." — Hvad skal vi nu sige til Svar paa dette, 
Kriton? kan vi vel andet end indrømme Rigtigheden deraf? 

KRITON. 

Nej, det maa vi, Sokrates. 

SOKRATES. 

»Kan du saa nægte*", vilde de dernæst sige, „at du 
overtræder de Overenskomster og de Aftaler, du har 
sluttet med os, uagtet det ikke har været under Tvang, 
du er gaaet ind paa dem, og du heller ikke er bleven for- 
lokket dertil ved Svig, ej heller nødsaget til at tage din 
Beslutning derom inden for en kort Frist, men tværtimod 
har haft halvfjerdsindstyve Aar dertil, i Løbet af hvilke 
du havde kunnet gaa din Vej herfra, hvis vi ikke var dig 
tilpas, og Aftalerne ikke forekom dig at være retfærdige? 
Men du foretrak hverken Lakedaimon eller Kreta, som du 
jo dog ved enhver Lejlighed priser for deres gode Lov- 
givning, ikke heller nogen som helst anden af de helleni- 
ske Stater og lige saa lidt af de barbariske. Nej, du har 
rejst sjældnere bort fra vor Stat end de Halte og Blinde 

Og andre Krøblinger: i den Grad var Staten dig tilpas frem-, 
for de andre Athenaiere — og da naturligvis ogsaa vi 
Love; thi hvem kunde vel synes godt om en Stat uden 
at synes om dens Love? Men vil du saa nu ikke holde 
fast ved de trufne Aftaler? Jo, det vil du, ifald du da 
vil lyde vort Raad, Sokrates; og du vil navnlig ikke gøre 
dig til Latter ved at rømme bort her fra Staten. 

„Betænk nemlig nu, hvis du begaar disse Overtrædel- 
ser og Forseelser, hvad godt du saa vil gøre enten mod 
dig selv eller mod dine gode Venner. At nemlig dine 
Venner i det mindste vil komme i Fare for ligeledes at 
maatte gaa i Landflygtighed og blive udstødte af Staten 
eller at miste deres Formue, det er vel saa omtrent ind- 
lysende. Og hvad dig selv angaar, lad os da først sætte, 
at du begiver dig til en eller anden af de nærmest liggende 
Stater, f. Eks. enten til Theben eller til Megara (de har 
jo begge gode Love): saa vil du, naar du kommer derhen, 
komme til at staa som en Fjende af disses Statsordning; 
og alle de, hvem deres egne Staters Velfærd ligger paa 
Hjerte, vil uglese dig, idet de regner dig for en Person, 
der ødelægger Lovene, og du vil bestyrke Folk i den 
Mening om dine Dommere, at de med' Rette har fældet 
deres Kendelse; thi enhver, der giver sig af med at øde- 
lægge Lovene, om ham vil man dog vel afgjort antage, at 
han ogsaa ødelægger navnlig unge og uforstandige Menne- 
sker. Vil du da maaske fly baade de Stater, der har gode 
Love, og de Mænd, der mest af alle iagttager Orden og 
Sømmelighed? og naar du gør dette, vil det saa lønne sig 
for dig at leve? Eller vil du nærme dig til den Slags 
Folk og være fræk nok til med dem at føre — ja hvilke 
Samtaler? mon de samme som her, om at Dyden og Ret- 
færdigheden er det, der har størst Værd for Menneskene, 
og ligesaa Statens Vedtægter og Love? og tror du saa 
ikke, at en Figur som Sokrates vil tage sig usømmelig 
ud? Jo, det maa du tro! Naa, men maaske vil du holde 



Digitized by 



Google 



88 M. CL. GERTZ: 

dig fjernt fra de Pladser, vi her har nævnet, og derimod 
begive dig til Thessalien, til Kritons Gæstevenner; dér i 
Landet hersker der jo, som bekendt, den største Uorden 
og Tøjlesløshed, og det kan vel nok være, at man dér vil 
more sig ved at høre dig fortælle om, hvor grinagtigt du 
løb din Vej fra Fængslet, efter at du baade havde iført 
dig en Forklædning (enten en Skindkofte, som du havde 
faaet fat paa, eller andet af den Slags, som jo de, der 
løber deres Vej, plejer at udstaffere sig med) og tillige 
forandret dit Udseende; men at du, en gammel Mand, 
som efter al Sandsynlighed kun havde en ringe Tid til- 
bage at leve i, har kunnet bekvemme dig til saa sejt at 
klynge dig til Livet og derfor har krænket de højeste 
Love, vil slet ingen tale om det? Maaske, hvis du ikke 
fornærmer nogen; men i modsat Fald vil du, Sokrates, 
faa meget at høre, som du maa blues ved! Du vil altsaa 
komme til at leve i stadigt Kryberi for alle mulige Men- 
nesker og — ja, hvad andet vil du faa Livet til at gaa 
med end med Sus og Dus i Thessalien, saa det er lige- 
som for at gaa til Gilde, du er rejst udenlands til Thes- 
salien? men dine noksom bekendte Udviklinger om Ret- 
færdighed og overhovedet al anden Slags Dyd, hvad vil 
der blive os af dem? 

»Men er det da for dine Sønners Skyld, du gerne 
vil beholde Livet, for at du kan faa dem opfostret og op- 
draget? Saa sig os da: agter du at tage dem med dig 
til Thessalien og opfostre og opdrage dem dér, idet du 
dermed har gjort dem til Udlændinge, saa at de ogsaa 
kan have dig det at takke for? Eller er dette ikke Me- 
ningen, men vil de maaske, naar de opfostres her i Aften, 
blive bedre opfostrede og opdragne, naar du er i Live, 
skønt du ikke lever sammen med dem? Mon da dine 
gode Venner nok vil tage sig af dem, naar du rejser bort 
til Thessalien, men ikke tage sig af dem, naar du rejser 
bort til Hades's Rige? Jo, hvis der da ellers er den mindste 

Smule ved de Folk, der kalder sig dine gode Venner, saa 
bør man sandelig tro det. 

9 Nej, Sokrates, adlyd os, som baade har sat dig i 
Verden og opfostret dig, og sæt hverken dine Sønner eller 
Livet eller noget som helst andet højere end Retfærdig- 
heden, for at du, naar du kommer til Hades's Rige, kan 
have alt dette at sige til din Retfærdiggørelse over for 
dem, der hersker dér. Thi hverken her i Livet synes det 
at være fordelagtigere for dig at gøre det, der her er 
Tale om, end at lade det være, ligesom det heller ikke 
stemmer bedre med den menneskelige eller den gud- 
dommelige Ret (og for Resten er det heller ikke til Gavn 
for nogen anden af dem, du har kær); ej heller, naar du 
er kommen hist hen, vil du dér kunne staa dig derved. 
Tværtimod, som Sagen nu staar^), vil du, naar du gaar 
bort, gaa bort som den, der har lidt Uret, ikke af os 
Love, men af Mennesker; hvis du derimod rømmer ud 
af Landet efter at have gengældt Uret og Ondt med Uret 
og Ondt paa en saa skændig Maade, idet du har over- 
traadt de Overenskomster og Aftaler, du selv havde sluttet 
med os, og gjort ondt mod dem, du mindst burde (dig 
selv og dine Venner og dit Fædreland og os), saa vil 
baade vi være vrede paa dig, mens du er i Live, og vore 
Brødre hist. Lovene i Hades's Rige, vil ikke tage velvilligt 
imod dig, da de jo véd, at du ogsaa har taget dig for at 
ødelægge os, saa vidt det stod i din Magt. Lad derfor 
ikke Kriton overtale dig til at gøre, hvad han siger, men 
lyd hellere os!** — 

Dette, maa du vel vide, kære Ven, synes jeg, at jeg 
stadigt hører, ganske som de, der har været med ved 
Korybanternes Orgier*), bilder sig ind vedblivende at høre 

') D. V. s. hvis du bliver her og lider den Dødstraf, du er 
idømt. 

*) Korybanter hed de Præster, der ledede den begejstrede, af 
vild Dans og støjende Musik ledsagede Dyrkelse af den frygiske 

Fløjterne; og denne Klang af disse Taler summer stadigt 
i mig og gør, at jeg ikke kan høre, hvad der ellers siges. 
Derfor maa du vide, at i ethvert Fald som det nu staar 
til med mine Tanker og Meninger, vil du tale for døve 
Øren, dersom du siger noget andet end dette. Men allige- 
vel, hvis du tror, at du vil kunne udrette noget, saa 
tal blot. 

KRITON. 

Nej Sokrates, jeg kan ikke sige noget. 

SOKRATES. 

Naa, saa lad det da bero, Kriton, og lad os handle, 
som jeg her har sagt, siden Guden anviser os den Vej, 
jeg her har sagt. 



Gudinde Kybele. De selv og Deltagerne i denne Dyrkelse hen- 
sattes derved i et sansesløst Raseri, som holdt ved, selv efter at 
Festen var forbi, saa de endnu bildte sig ind at høre Musiken, 
skønt den var forstummet, og var døve for alt andet. 



Digitized by 



Google 



BIDRAG TIL BELYSNING AF HERODOTS 
RELIGIEUSE STANDPUNKT. 

AF 

I. L. HEIBERG. 

13 ET er bekjendt, at der i Herodots Omtale af Gu- 
derne og i det hele af religieuse Spørgsmaal er forunder- 
lige Spring og Modsigelser, idet der midt imellem god- 
troende Beretninger om Jertegn og Spaadomme findes 
skeptiske og rationalistiske Bemærkninger. Da hans Stand- 
punkt kaster Lys over et vigtigt Omsving i Grækernes 
religieuse Liv, er det Umagen værd at forsøge at klare 
sig, hvilke Factorer der har frembragt det Resultat, som 
hans Værk viser os. 

Ionernes dristige Forskeraand og rationalistiske Tanke- 
gang, som vi ser i Svøbet i de homeriske Digte, havde i 
Løbet af det sjette Aarhundrede afløst de poetiske Myther 
om Verdens Skabelse, som det for nogle Aar siden fundne 
Fragment af den ældre Pherekydes giver os en lærerig 
Prøve paa, med philosophiske Speculationer over Materien 
og dens Omdannelse og var i ungdommelig Dristighed 
gaaet løs paa de aller mest indviklede Spørgsmaal uden 
Anelse om deres Vanskelighed. Men hvor naive og phan- 
tastiske end de Hypotheser var, som de ældre ioniske 

Naturphilosopher satte i Stedet for Mythernes anthropo- 
morphistiske Begrundelser, saa har de dog med sikker 
Genialitet for første Gang stillet Fordringen om Lov- 
mæssighed og Aarsagssammenhæng i den physiske Verden 
og derved lagt Grunden til al Videnskab. Deres naive 
Materialisme gik i Begyndelsen fredeligt Side om Side 
med den smidige og lidet dogmatiske Folketro. Men den 
Conflict, der ulmede deri, slog ud i lys Lue med Xeno- 
phahes, der med en Proselyts hensynsløse Heftighed og 
Had til de nys aflagte Fordomme — han var oprindeligt 
Rhapsode — højlydt forkyndte, at der kun er én Gud, 
„den største blandt Guder og Mennesker, hverken i Skik- 
kelse eller i Tanke de dødelige lig^, at Homer og Hesiod 
har tillagt Guderne alle menneskelige Egenskaber og La- 
ster, ligesom Køer og Løver og Heste, hvis de kunde 
male, vilde male deres Guder i deres egen Lignelse, at, 
„hvad de kalder Iris, er en purpurfarvet Sky", Fortællin- 
gerne om Titaners og Giganters Kampe „Opspind af de 
gamle". 

Det skarpeste Udtryk for det ny Naturbegreb er føl- 
gende Udtalelse om en Sygdom hos Skytherne i et Skrift, 
som gaar under Hippokrates' Navn, men vistnok er fra 
første Halvdel af femte Aarhundrede: „de indfødte til- 
skriver en Gud Aarsagen og ærer og tilbeder disse Menne- 
sker (de syge), idet enhver er angst for selv at blive syg. 
Og jeg mener ogsaa, at saadanne Sygdomme er af „gud- 
dommelig" Oprindelse — saavel som alt andet; det ene 
er ikke mere guddommeligt eller menneskeligt end det 
andet, men alt er ligestillet og alt guddommeligt. Hver 
Ting har sine Naturbetingelser, og intet sker uden Natur- 
betingelser. Og jeg skal angive, hvorledes jeg mener at 
denne Sygdom opstaar". Der gives derpaa en rent ra- 
tionel lægevidenskabelig Forklaring af Sygdommen som 
betinget af Skythernes Levevis. Det er aabenbart, at den 
„Guddom", hvoraf den afhænger, er Naturen og dens 

Love, ikke Zeus eller Aphrodite. I et andet nærbeslægtet 
Skrift om den „hellige^ Syge (Epilepsi) hedder det da og- 
saa spottende, at, naar den syge vrinsker som en Hest, 
ser Folk deri Poseidons ^ Finger, naar han faar Aabning 
under Anfaldet, Hekates, naar han har Skum om Munden 
og sparker med Benene, Åres' osv., og Sygdommens sær- 
lige „Hellighed" bestrides med omtrent samme Ord; kun 
af Uvidenhed har Menneskene forvexlet Sygdommens Na- 
turbetingelser med guddommelig Indgriben. Ganske den 
samme Aand taler ud af de selvbevidste Ord, hvormed 
Herodots eneste virkelige Forgænger Hekataios begyndte 
sin Fremstilling af Sagnhistorien: „Hekataios fra Milet 
taler saaledes: dette nedskriver jeg saaledes, som det 
synes mig at være sandt; thi Hellenernes Fortællinger er 
mange og efter min Mening latterlige". Det er den nyligt 
vaagnede Reflexion, som med sit subiective Skøn overmo- 
digt sætter sig til Doms over den ærværdige nationale 
Tradition, „Opspind af de gamle", og tiltror sig med for- 
hastede Combinationer at kunne erkjende Aarsagssammen- 
hængen mellem de mythiske Begivenheder, ligesom de 
samtidige Læger dristigt forklarer alle Sygdomme ud fra 
deres hypothetiske Physiologi. 

I denne aandelige Atmosphære maa Herodot være 
voxet op. Hans Fødeby Halikarnass var vel oprindeligt 
dorisk, men den var gjennemtrængt af ionisk Væsen, og 
hvor han end vendte sig hen i den samtidige Litteratur, 
mødte han disse Problemer behandlede i denne den io- 
niske Rationalismes Aand. 

Spor deraf mangler da heller ikke i hans Værk. Han 
siger vel intetsteds rent ud, at han ikke tror paa Folke- 
troens Guder; men hvor han mener at maatte statuere 
overnaturlig Indgriben, taler han dog helst om „Gud- 
dommen" og „det guddommelige", en fuldkommen Parallel 
til Xenophanes' uklare Ord om den ene Gud, der er den 
største blandt Guder og Mennesker, hvorved der jo og- 

saa aabnes en Mulighed for at redde Folketroens dethro- 
niserede Guder ind i en beskednere Stilling. Ligesom 
Xenophanes erklærer den letbenede Gudeterne Iris for en 
blot og bar Naturpersonification, saaledes antyder Herodot 
(VII 129) paa sin hensynsfulde Maade noget lignende for 
Poseidons Vedkommende. Thessalerne selv, hedder det 
der, anser Tempedalen for et Værk af Poseidon, og det 
er en ganske rimelig Forklaring; „thi enhver, som mener, 
at Poseidon ryster Jorden, og at Sprængninger ved Jord- 
skælv er denne Guds Værk, han maa, naar han ser denne 
Dal, sige, at Poseidon har frembragt den; Kløften mellem 
Bjergene er nemlig efter mit Indtryk ved Selvsyn et Værk 
af Jordskælv". Hvilken mægtig Virkning Xenophanes' 
Polemik mod Eposets Anthropomorphisme havde havt, 
viser Herodots bekjendte, men ofte misforstaaede Ytring 
(II 53), at det er Homer og Hesiodos, som »igaar og ifor- 
gaars*" (d. e. højst 400 Aar før hans egen Tid, som han 
rigtigt bemærker) har skabt Grækernes Theogoni, givet 
Guderne deres Tilnavne, fordelt Æresbevisningerne og 
Functionerne imellem dem og angivet deres Udseende. 
Disse Ord er ikke nær saa fritænkersk ment, som det ved 
første 'Øjekast ser ud; de vender udelukkende Spidsen 
mod Anthropomorphismen, og den har unægteligt navnlig 
de homeriske Digte givet et mægtigt Stød fremad. Herodot 
havde i det afsides og gammeldags Dodone forefundet en 
Erindring om den oprindelige Tilstand med Særguder uden 
eget Navn og Skikkelse (II 52), og de ægyptiske Præster 
havde overfor den tilrejsende Græker benævnet deres 
Guder med de nærmest tilsvarende græske Gudenavne; 
deraf maatte Herodot faa den Forestilling, at Grækerne 
havde faaet deres Guders Navne at vide fra Ægypten (II 
50, sml. II 4); men „hvorfra enhver Gud stammede, eller 
om de alle altid havde været til, og hvordan de saa ud, 
det vidste de ikke*"; det har først Homer og Hesiod lært 
dem. Grundlaget for den græske Religion afficeres altsaa 

ikke af denne Anskuelse — Guderne var jo til før Ho- 
mer — , men kun den anthropomorphistiske Udmaling. 
Hermed stemmer det ogsaa ganske, at Herodot (I 131) 
med kjendelig Sympathi stiller den persiske billed- og 
tempelløse Gudstjeneste overfor den græske: „Perserne 
bruger ikke at rejse Statuer, Templer og Altre, men anser 
det endog for Galskab at gjøre det, efter min Mening 
fordi de ikke saaledes som Hellenerne mener, at Guderne 
har menneskelig Skikkelse^. 

Den samme Sky for grov Anthropomorphisme kommer 
frem, naar han (I 182) udtrykkeligt vægrer sig ved at tro 
Chaldaiernes Fortælling om, at Baal selv besøger sit 
Tempel og sover paa den opredte Løjbænk deri. Med en 
ganske usædvanlig Skarphed fremtræder hans Misbilligelse 
af saadanne Forestillinger i hans Beretning om den List, 
hvorved Peisistratos kom tilbage fra Landflygtigheden. 
Han klædte en smuk og velvoxen Pige ud som Athene 
og lod hende staa paa Vognen ved sin Side, og Atheni- 
enserne »troede, at Kvinden var Gudinden selv og tilbad 
Mennesket*. Dette betegner han som »langt det taabe- 
ligste"*, der er passeret, »siden Hellenerne skilte sig ud 
fra Barbarerne og blev fornuftigere og aflagde enfoldig 
Taabelighed*', og saa er det endda passeret hos Athenien- 
serne, »som har Ord for at staa højest i Klogskab blandt 
Hellenerne'' (I 60). Her mærker man i de skarpe Udtryk 
den overlegne Ioner, hvem en saadan Barnagtighed ligger 
uendelig fjernt. 

Naturphilosophiens Aarsagsbegreb er for saa vidt gaaet 
ham over i Blodet, at han, hvor der er Tale om directe 
og haandgribelige Naturaarsager, nødigt antager Gudernes 
Indgriben. Den voldsomme Storm, som ødelagde en Del 
af Xerxes' Flaade ved Forbjerget Sepias i Thessalien, 
mente Athenienserne at have hidført ved at ofre til Bo- 
reas. Herodot former (VII 189) sin Beretning saaledes: 
»da Athenienserne mærkede, at det blæste op, eller og- 

saa forinden, ofrede de til Boreas", hvor kun den frem- 
hævede parenthetiske Bemærkning indeholder en Indrøm- 
melse til det atheniensiske Sagn; hvis de først har ofret, 
efter at det var begyndt at blæse op, falder jo alt over- 
naturligt bort. Beretningen ender da ogsaa med denne 
forsigtige Misbilligelse: „Om nu Boreas overfaldt Bar- 
barerne af denne Grund, kan jeg ikke sige"". Hvad der 
her vækker hans Kritik, er for det første den Omstæn- 
dighed, at han lige har fortalt (VII 188), at det var 
Østenvind, ikke Nordenvind, den Dag, og vel ogsaa har 
kunnet indse, søkyndig som han var, at efter de locale 
Forhold kunde kun en Østenvind gjøre saa stor Fortred 
ved at kaste Skibene ind paa Land. Men han har aaben- 
bart ogsaa anset Boreas, „som efter Hellenernes Fortæl- 
ling er gift med en attisk Kvinde", for en ren Naturper- 
soniBcation, ikke for en Gud, ligesom vi har set, at han 
substituerede den naturlige Aarsag Jordskælv for det thes- 
saliske Sagns Poseidon. Han forklarer selv (VIII 13) et 
andet persisk Skibbrud med, at „alt dette bevirkede Guden, 
for at den persiske Magt skulde blive gjort lige med den 
helleniske og ikke være langt større", og en saadan fjer- 
nere overnaturlig Aarsag havde han neppe havt noget 
imod at antage ogsaa for Ulykken ved Sepias. Om den 
samme Storm fortæller han (VII 191), at „Magerne fik 
den til at lægge sig paa den fjerde Dag" ved Ofre og 
Besværgelser, men tilføjer saa, da han nu engang er i 
det skeptiske Hjørne og vel heller ikke har nogen rod- 
fæstet Tillid til saadanne udenlandske Trolddomskunster 
(ogsaa VII 114 omtaler han dem med en taus Misbilligelse): 
„eller ogsaa lagde den sig af andre Grunde frivilligt af 
sig selv". 

Overfor disse Udtalelser betyder det ikke meget, at 
Herodot et Sted (II 13) kalder Regnen „Vand fra Zeus" 
og taler om, at „Guden regner" eller tordner (IV 94). 
Det er kun en vanemæssig Anvendelse af episke Ven- 

dinger, ligesom naar han (IX 76) lader en Person betegne 
Persernes Frækhed ved, at de »hverken respecterer Dæ- 
moner eller Guder*, eller naar han (II 24) i en ren 
astronomisk -geographisk Sammenhæng kalder Solen en 
Gud. Tydeligst ses Forholdet i IX 51, hvor det om en 
Biflod til Asopos, som »de indfødte kalder en Datter af 
Asopos*, med en ganske homerisk Sammenblanding af 
Personificationen og Naturtingen hedder, at „Asopos' Datter, 
der udspringer paa Kithairon, deler sig omkring"* et Stykke 
Land; her kan dog ingen mistænke Herodot for at se et 
guddommeligt Væsen i Floden; han accommoderer blot 
uvilkaarligt sit Udtryk til de indfødtes Forestilling, lige- 
som naar der en enkelt Gang undslipper Monotheismens 
ivrige Forkæmper Xenophanes et populairt „Guderne*. 

Ligesaalidt som Naturphilosophien er Hekataios' Kritik 
af Mytherne gaaet sporløst hen over Herodot. Hekataios' 
Haanlatter over Hellenernes „mange Fortællinger* lyder 
i Herodots mildere Tonart saaledes (VII 152): „Jeg er 
forpligtet til at gjengive, hvad der fortælles, men jeg er 
aldeles ikke forpligtet til at tro derpaa*, og i Kraft af 
denne Sætning, som han udtrykkeligt proclamerer som sit 
kritiske Princip, anbringer han jevnligt, naar hans Hjem- 
melsmænd gjør ham det for broget, sit „hvad der dog 
synes mig utroligt*, ofte med en mer eller mindre solid 
Motivering, men undertiden ogsaa efter et rent subiectivt 
Skjøn. I Hekataios' Aand er ogsaa de enkelte rationa- 
listiske Omtydninger af Sagn, som optræder hist og her, 
f. Ex. naar de ægyptiske Præsters Beretning om Helenas 
Ophold i Ægypten under den troianske Krig billiges (II 
120), fordi det vilde have været for dumt af Priamos ikke 
at undgaa Krigen ved at udlevere hende, hvis han havde 
kunnet (derimod erklærer Herodot I 5 overfor Persernes 
og Phoini kernes beslægtede Pragmatiseren af Sagnene om 
lo, Medea og Helena, at han „ikke vil udtale sig om, 
hvorvidt det er gaaet saaledes til eller paa en anden 

7 

Maade^), naar Sagnet om Kyros' Opamning af en Hund 
forklares af hans Plejemoders Navn (I 122), eller naar 
den dodonaiiske Legende om de to sorte Duer fra Ægyp- 
ten, der med Menneskerøst havde paabudt Grundlæggelsen 
af Oraklet, tydes om to ægyptiske Negerkvinder, hvis 
Sprog man i Begyndelsen ikke kunde forstaa; „thi hvor- 
ledes skulde en Due kunne tale med Menneskerøst?** (II 
57). Paa det religieuse Omraade benytter Herodot sig af 
denne subiective Kritik til at spalte Herakles i en ægyp- 
tisk Gud og en græsk Helt (II 43 — 44), ved hvilken Lej- 
lighed en hellenisk Mythe om Herakles' Bedrifter i Ægypten 
stemples som „taabelig'' (II 45) og gjendrives ved Hjælp 
af Ægypternes Sæder og en nøgtern Bemærkning om 
Umuligheden af, at én Mand kan slaa mange Myriader 
ihjel. Paa samme Maade forkastes (II 146) Forestillingen 
om Dionysos' og Pans senere Oprindelse; Grækerne har 
blot lært dem senere at kjende end de andre Guder. 

Der er saaledes ikke saa faa Steder, som tydeligt 
viser den Tilknytning til den ældre ioniske Videnskabs 
Baggrund, som vi maatte vente hos Herodot. Men det er 
ikke dem, der giver hans Værk sit Præg. Enhver vil af 
det faa Indtrykket af et dybt grebet gudfrygtigt Gemyt, 
der overalt i Historien ser Guds Finger. Denne Stem- 
ning er ikke voxet i loniens overdaadigt yppige Jordbund^ 
men paa Attikas magre Klippegrund. 

Athenienserne var endnu et ungt og naivt Folk med 
en primitiv Religieusitet, kun faa Generationer fjernede 
fra den Slægt, der med troende Jubel havde modtaget 
Peisistratos og hans forlorne Athene. Det gamle Athens 
største Aander, som Solon og Aischylos, har denne ejen- 
dommelige positive Religieusitet tilfælles med Sokrates og 
Platon, der traadte i aaben Opposition til den ioniske og 
ionisk farvede religionsfornægtende Videnskab. Athenien- 
sernes særligt stærke Følelse for Maal og Begrænsning 
havde i det religieuse omsat sig i en skærpet Bevidsthed 

om Grænsen mellem Guder og Mennesker, om de menne- 
skelige Forholds Usikkerhed og om Guddommens Magt. 
Og disse Forestillinger havde i Perserkrigens Udfald faaet 
en glimrende Bekræftelse. Havde ikke Guderne i Xerxes 
fældet den incarnerede Hybris? »Dette har ikke vi ud- 
ført*, lader Herodot Themistokles sige (VIII 109), ,men 
Guderne og Heroerne, som ikke undte én Mand at blive 
Konge baade over Asien og Europa, da han var ugudelig 
og formastelig, han som skar helligt og privat over én 
Kam, idet han afbrændte og omstyrtede Gudernes Bil- 
leder, og endog lod Havet piske og lænke"*. Begiven- 
hederne var saa utrolige, Vaabenheldet saa vidunderligt 
og Omslaget i Forholdet til det mægtige og frygtede Per- 
serrige saa ufatteligt, at det maatte gjælde for strafbart 
Overmod at give Menneskekløgt og Mennesketapperhed 
Æren derfor. Kampens og Offervillighedens løftede Stem- 
ning satte Phantasien i Bevægelse, og ved alle store Be- 
givenheder saa man „Guder og Heroer "* ile den græske 
David til Hjælp mod den persiske Goliath. Løberen, der 
skulde hente Hjælp i Sparta, fortalte, at Pan havde mødt 
ham i Arkadiens ensomme Dale og lovet Athen sin Hjælp 
(VI 105); Athenes hellige Slange havde forladt Borgen for 
at vise Athenienserne, at de skulde følge Themistokles' 
Raad (VIII 41); Dagen efter, at Xerxes havde ladet Akro- 
polis afbrænde, stod det hellige Oliventræ, Symbolet paa 
Athenes Omsorg for sin By, med et friskt Skud paa en 
Alen (VIII 55); før Slaget ved Salamis hentede man Stam- 
heroeme Aiakos, Aias og Telamon til Hjælp (VIII 64), og 
man fortalte, at det Skib, der havde hentet dem, havde 
aabnet det skæbnesvangre Angreb, og at en overnaturlig 
Kvindeskikkelse havde standset Flaadens Retraite (VIII 
84); før Slaget var Guderne fra Eleusis rykket ud i en 
Støvsky, hvorfra Mysteriehymnen lød (VIII 65); ved Pla- 
taiai havde Hera hjulpet i det afgørende Øjeblik (IX 61), 
og Budskabet om Sejren var med vidunderlig Hurtighed 

naaet til Mykale (IX 100). Et Vidnesbyrd om Stemningen 
i Athen umiddelbart efter Sejren har vi i Aischylos' »Per- 
serne** (opført 472). Det er fra Ende til anden en reli- 
gieust begrundet Advarsel mod Hybris, »Zeus er over de 
altfor indbildske Tanker som Tugtemester, en tung Jævner** 
(V. 818). Saa overvældende er Indtrykket af Xerxes' 
Overmod, at Dareios i Dramaet overfor ham bliver Re- 
præsentant for den helleniske Livsanskuelse; at han i sin 
Tid selv har baaret Vaaben mod Grækenland, er ganske 
glemt. Hans Skygge bebrejder (V. 735 ff.) Xerxes det 
som Vanvid, at han har villet lænkebinde Havet og skønt 
kun en dødelig har troet at kunne magte Guderne. 

Med »Perserne** er der hos Herodot saa paafaldende 
Overensstemmelser i enkelte Ytringer, at man daarligt kan 
værge sig mod den Tanke, at han ligefrem har benyttet 
Dramaet som Kilde. Men den endnu mere paafaldende 
Overensstemmelse i Tankegang og Stemning kan ikke bero 
paa Laan; den har sin Grund i, at Herodot, der som 
ingen anden efter Selvsyn kunde bedømme Afstanden 
mellem Persiens og Grækenlands Magt, selv er greben af 
Tidens religieuse Stemning, saaledes som den stærkest 
udtalte sig i hans andet Fædreland, hans beundrede og 
elskede Athen. 

Hvor forskellig hans Tankegang er fra den ældre 
ioniske, ser man ret tydeligt af et enkelt Tilfælde, hvor 
han kommer til at udtale sig om den samme Sag som en 
ionisk Forgænger. Den Sygdom hos Skytherne, som for- 
anlediger en ionisk Læge til den ovenfor anførte fritæn- 
kerske Udtalelse og af ham forklares rent medicinsk, er 
efter Herodot (I 105) en Straf for, at nogle Skyther en- 
gang havde plyndret Astartetemplet i Askalon. Paa ganske 
samme Maade giver han (VIII 129) lydeligt sit Bifald til- 
kjende, naar Potidaiaterne forklarer ham, at en Afdeling 
af den persiske Hær var druknet under Belejringen af 
Byen, fordi netop disse Soldater havde forgrebet sig paa 

et Poseidontempel i Forstaden. Overhovedet er det hans 
faste Overbevisning, at »alle Schuld råcht sich auf Erden'' 
i Forhold til Brødens Størrelse (II 120), og han er meget 
ivrig for at paavise, at ingen store Misgjerninger gaar 
Ram forbi (VIII 105, IX 120), selv om det som ved Po- 
lykrates (III 126 ff.) varer noget længe. Ganske naivt 
hedder det VII 133: „hvad ubehageligt der ramte Athe- 
nienserne for denne deres Behandling af Herolderne, kan 
jeg ikke sige, undtagen at deres Land og By blev øde- 
lagt; men det tror jeg ikke skete af den Grund". At 
Athenienserne maa have faaet eller dog faa Straf for deres 
Brud paa Folkeretten, er Herodots urokkelige Overbevis- 
ning, som ikke afficeres af, at ingen af de Ulykker, der 
siden er overgaaet dem, rigtigt passer som Straf netop 
for denne Brøde. Landets Ødelæggelse kan Herodot ikke 
bruge, fordi den efter hans Opfattelse var Skæbnens Villie 
„ifølge Oraklets Udsagn*" (VIII 53), og fordi han helst vil 
have et tydeligere Forhold mellem Straffens og Brødens 
Art. Derfor er han saa glad over, at Sønnerne af de 
Mænd, som Spartanerne sendte til Xerxes som Sonoffer 
for de dræbte Herolder, men som denne ikke vilde mod- 
tage, senere hen paa en Gesandtskabsrejse kom af Dage 
ved Forræderi (VII 134 ff.). Den meget instructive For- 
tælling om disse Begivenheder slutter han inderligt op- 
bygget saaledes (VII 137): »Dette synes mig et ganske 
særligt Bevis paa Guddommens Indgriben. At nemlig 
Talthybios' ^) Vrede ramte Herolder og ikke hørte op, før- 
end den blev sonet, det var kun simpel Retfærdighed; 
men at den ramte Sønnerne af de udsete Sonofre, er mig 
et tydeligt Bevis paa, at Guddommen har havt en Finger 
med i Spillet''. Straffen behøver nemlig ikke at ramme 
selve den skyldige; det er ogsaa godt, naar det gaar ud 
over hans Børn og Slægt. Denne Udvej til at redde 

') Agamemnons Herold, der dyrkedes som Heros i Sparta. 

Forestillingen om Guddommens Retfærdighed ud af det 
daglige Livs modsigende Erfaringer havde allerede Solon 
betraadt, og hos Herodot sanctioneres den et Par Gange 
af Oraklet i Delphi, saaledes i den smukke Fortælling om 
Glaukos (VI 86), der spurgte Oraklet, om han maatte 
snyde en Gæsteven for nogle betroede Penge, og, uagtet 
han opgav det og bad om Forladelse, blev straffet med, 
at hans Slægt ganske uddøde. Meget oplysende er ogsaa 
det Svar, Kroisos faar (I 91), da han efter sit Fald be- 
brejder Apollon hans Utaknemlighed; Pythia undskylder 
Guden med, at det var Skæbnens Villie, at Kroisos skulde 
bøde for en 4 Slægtled gammel Slægtskyld (sml. I 13), 
og at det trods Apollons Bestræbelser for at faa Straffens 
Fuldbyrdelse opsat til Kroisos' Børn kun var lykkedes 
ham at skaffe Oraklets Velgjører en Opsættelse paa 3 Aar. 
Dette Pythias Svar berører paa en meget naiv Maade 
Problemet Skæbne og Forsyn, der naturligvis er ligesaa 
uløseligt for græsk Religion som for enhver anden. He- 
rodot kommer i dette Spørgsmaal ikke ud over det popu- 
laire Standpunkt Quem deus vult perdere prius dementat. 
Gentagne Gange motiveres Handlinger, der bringer Folk 
i Ulykke, saaledes: „da det skulde gaa Kandaules ilde*", 
fik han den ulykkelige Ide at tvinge Gyges til at se 
Dronningen nøgen (I 8), eller „da det skulde gaa ham 
ilde, skete det ved følgende Anledning** (II 161, IV 79). 
Da Parierne vil straffe en Præstinde, som har givet Mil- 
tiades Adgang til Demeters Helligdom, forbyder Oraklet 
dem det med den Motivering, at hun kun havde været et 
Redskab til at bringe den Ulykke over Miltiades, som 
skulde ramme ham. Et uforsigtigt Ord, som Makedoner- 
kongen udtaler „slaaet med Vanvid af Guden* (VIII 137), 
koster ham hans Rige, og paa lignende Maade gaar det 
Xerxes, da han spottende erklærer overfor Spartanernes 
Forlangende om Mandebod for Leonidas, at „Mardonios 
skal give dem den Bod, de fortjener**; Guddommen tager 

ham paa Ordet (VIII 114). Da Xerxes har opgivet Toget 
mod Grækenland, tvinges han dertil af en truende Drøm, 
og hans besindige Raadgiver Artabanos faar ligeledes i 
Drømme den Besked, at det ikke vil bekomme ham vel 
at forsøge at afvende, hvad der skal ske (VII 12 ff.). 
Ganske enestaaende er den aithiopiske Usurpators Klar 
synethed, der i en Drøm faar Befaling til at ombringe 
alle Præster i Ægypten, men heri erkjender et Forsøg af 
Guden paa at bringe Ulykken over ham og derfor opgiver 
sit Herredømme over Ægypten (II 139); det er Modstykket 
til den homeriske Forestilling om, at man ved extraordi- 
naire Dumheder kan paadrage sig Ulykker «ud over Skæb- 
nens Villie**, men det plejer ellers ikke at være muligt 
saaledes at modstaa Gudens List. 

Denne Herodots Tro paa Guddommens directe Ind- 
griben medfører, at hans Kritik tier overfor overnaturlige 
Drømme, Varsler*), Spaadomme og Orakelsvar, som spiller 
en stor Rolle i hans Fremstilling. Overfor de officielt 
anerkjendte Orakler, særligt Delphi, synes der overhovedet 
endnu ikke at have rørt sig nogen alvorlig Tvivl hos 
nogen, uagtet Pythias Bestikkelighed idetmindste to Gange 
var blevet uimodsigeligt constateret (Herodot beretter det 
selv V 63 og VI 66); endog en Tænker som Heraklit 
taler om Guden i Delphi, der „hverken taler ud eller for- 
dølger, men antyder*", med umiskjendelig Respect, og hvor 
fast Tilliden til Apollon var, ses bedst deraf, at den ikke 
rokkedes ved Delphis tvetydige Holdning i Begyndelsen 
af Perserkrigen. Oraklet, hvor man sikkert var vel under- 
rettet om Persernes Overmagt, raadede til Underkastelse 
og lod sig kun ved Atheniensernes bestemte Optræden 



') Drømme VI 107, 118; VII 12 ff.; en Antydning af Tvivl VII 
16. Jertegn VI 27, 82, 98; VII 37, 57; VIII 55, 65; IX 10, 100, 
120. Andre overnaturlige Begivenheder I 175; VI 117; VIII 37, 
41, 84; IX 16. 

bevæge til at række dem i Svaret om Træmurene det 
Halmstraa, som var nok for Themistokles til at redde 
Grækenland (VII 140 — 141); ikke desto mindre fik Apollon 
sin Del af Byttet (VII 132). Derimod var de Samlinger 
af Spaadomme, der var i Omløb under mythiske Navne 
som Bakis og Musaios, kommet i Miscredit; Herodot 
kjender selv et Tilfælde af bevidst Forfalskning af en 
saadan Samling (VII 6). Ikke desto mindre tror han fuldt 
og fast ogsaa paa dem, fordi han mener at have set saa 
mange af dem gaa i Opfyldelse i Perserkrigen; VIII 77 
erklærer han i Anledning af en Spaadom om Slaget ved 
Salamis meget bestemt: „Med en saa klar Udtalelse af 
Bakis for Øje vover jeg hverken selv at drage hans Spaa- 
domme i Tvivl, ej heller kan jeg finde mig i, at andre 
gjør det", og VIII 20 fremhæver han, hvor ilde det be- 
kommer Folkene paa Euboia, at de ikke har taget Hensyn 
til en Spaadom af Bakis. Naar en Spaadom ikke er 
blevet opfyldt, gaar han ud fra, at den maa være ment 
om noget andet (IX 43). Han citerer ivrigt saadanne 
Samlinger^) og paaberaaber sig dem som Støtte for sin 
Mening (II 18), ligesom han overhovedet ved meget nøje 
Besked med Spaamænd og Sandsigere og tildels kjender 
dem personligt*). 

Et andet herhen hørende Træk er hans Interesse for 
alle Slags hemmelige Gudstjenester, som han altid om- 
taler med stor Ærefrygt i Vendinger som denne: „hvis 
jeg talte derom, vilde jeg komme ind paa de guddomme- 
lige Ting, som jeg i høj Grad skyr at fortælle" (II 65; 
lignende Ytringer II 3, 46, 61, 81). Han har været ind- 



*) II 82; V 43, 90; VIII 96; han har endog selv hos en obscur 
atheniensisk Spaamand opdrevet et Vers, som passer paa Slaget 
ved Salamis VIII 96. 

») Jamiderne V 44, IX 33; Telliaderne IX 37—38, VIII 27. 
Desuden VI 83, VII 219 ff., IX 92 tf. 

viet i ægyptisk Mysteriecultus og i Demeters Mysterier 
(II 171, hvor han tilføjer, at han «vel skal vogte sin 
Mund*' desangaaende) , desuden i Kabirernes hemmelige 
Dyrkelse paa Samothrake (II 51). 

Ligesom Aischylos kalder Zeus „en tung Jævner" af 
alt, hvad der vil hovmode sig, saaledes betragter ogsaa 
Herodot det som en af den guddommelige Retfærdigheds 
Hovedopgaver at tilvejebringe Ligevægt i Tingene. Denne 
Tanke former sig en enkelt Gang teleologisk, naar det 
hedder (III 108), at „Guddommens Forsyn, der, som man 
maa antage, er vist*", har gjort „de svage og spiselige Dyr 
frugtbare, for at de ikke skal uddø ved at blive spist op, 
men de vilde og farlige lidet frugtbare*'. Anvendt paa 
Menneskelivet fører denne Udligning til Fordringen om, 
at enhver usædvanlig Lykke skal opvejes af en tilsvarende 
Ulykke og omvendt. Saaledes fremhæver Herodot (VII 
190), at Ameinokles, der kom til uventet Rigdom ved de 
Kostbarheder, som efter Skibbrudet ved Sepias blev skyllet 
op paa hans Forstrand, „forøvrigt ikke var lykkelig"*, idet 
hans Søn var kommen ulykkeligt af Dage, at Sandokes, 
der ved Artemision faldt i Hellenernes Hænder ved et 
besynderligt Uheld, engang var sluppen for en fortjent 
Straf ved et Tilfælde (VII 194), og at Hermotimos, der 
var bleven castreret, kom i stor Yndest hos Xerxes, „thi 
han var ikke ulykkelig i enhver Henseende" (VIII 105). 
I alt menneskeligt er der et Kredsløb, som „ikke tillader, 
at de samme altid er lykkelige" (I 207). Til at indskærpe 
denne Sætning tjener de bekjendte Fortællinger om Kroi- 
sos og Solon (I 30 ff.) og om Polykrates' Ring (III 40 ff.), 
og ved Thermopylai opmuntrer Grækerne sig selv og 
deres Forbundsfæller med den Tanke, at Xerxes jo ikke 
er en Gud, men et Menneske, og altsaa fra Fødslen af 
behæftet med Ulykke, desto større, jo mægtigere han er; 
derfor maatte han nu blive styrtet (VII 203). 

Men idet Tanken om den guddommelige Retfærdig- 

heds nivellerende Tendens saaledes strammes, slaar den 
over i sin Modsætning og løber sammen med den aldrig 
helt overvundne Forestilling om Nemesis, der har dybe 
Rødder i den græske Livsanskuelse, og Retfærdigheden 
forvandler sig til Misundelse hos Guderne over Menne- 
skenes Lykke. Den religieuse Omdannelse af denne 
Forestilling, der foregaar i Athen, navnlig hos Aischylos, 
— Lykke avler Overmod hos Menneskene, dette, ikke 
Lykken i og for sig, nedkalder Nemesis — spores ogsaa 
hos Herodot, naar han lader Themistokles sige, at Gu- 
derne ikke undte én Mand Herredømmet over Asien og 
Europa, „fordi han var ugudelig og formastelig*' (VIII 
109). I Fortællingen om Kroisos, hvor Solon betegner 
Guddommen som „misundelig og tilbøjelig til Omvælt- 
ninger"* (I 32), gjøres der dog et Forsøg paa at forklare 
Kroisos' Fald som en Følge af en Brøde hos ham, naar 
det hedder (I 34): „efter Solons Bortrejse ramte en stor 
Nemesis fra Guden Kroisos, saavidt man kan skønne, 
fordi han ansaa sig for det lykkeligste af alle Menne- 
sker". Paa lignende Maade forklares den fordrevne Dron- 
ning Pheretimes ynkelige Død som en Følge af, at hun 
havde hævnet sig for haardt paa sine utro Undersaatter; 
„altfor haarde Straffe tager altsaa Guderne Menneskene 
ilde op** (IV 205). Derimod er det allerede betænke- 
ligere, naar nogle persiske Skibes Undergang, som vi har 
set, forklares ved, at Guden vilde svække Persernes Over- 
magt (VIII 13), og hos Polykrates gjøres der intet Forsøg 
paa at paavise nogen anden Brøde end den, at han „er 
lykkelig i enhver Henseende** (det fremhæves baade III 
40 og 44); „din store Lykke behager mig ikke, da jeg 
ved, at Guddommen er misundelig** skriver Amasis til 
ham (III 40). I sin hele Skarphed forkyndes endelig 
Læren om Magt og Lykke alene uden Brøde som Anled- 
ning til Gudernes Misundelse i VII 10, hvor det hedder. 

at, ligesom Lynet rammer de højeste Træer, saaledes 
knuser Guden af Misundelse de mægtigste Mennesker og 
de største Hære, saa at de uforskyldt gaar til Grunde, 
medens de smaa „ikke generer** ham; en lille Antydning 
af den anden Opfattelse er dog ogsaa her løbet med i en 
Sidebemærkning om, at Guden ikke tillader de store at 
have Indbildninger; ingen anden tør være stolt end Guden 
selv. Guden lader i sin Misundelse Menneskene smage 
Livets Sødme i Ungdommen, forat de bagefter skal føle 
dets Elendighed dobbelt haardt (VII 46); saaledes lyder i 
den gamle Artabanos' Mund den triste Sum af Herodots 
Livserfaring paa tvers af hans øvrige religieuse Fore- 
stillinger. 

Ogsaa med Hensyn til Forestillingen om Gudernes 
Misundelse viser der sig altsaa hos Herodot den samme 
Vaklen som i hans religieuse Anskuelser overhovedet, og 
Grunden er ogsaa her den Krydsning med attisk Religieu- 
sitet, som er afgjørende for hans Standpunkt i det hele. 

Et saadant Indgreb i den organiske Væxt plejer for- 
uden de ubevidste Selvmodsigelser at medføre en Følelse 
af Usikkerhed og Ængstelighed, som er alle klare og 
consequente Standpunkter fremmed, og denne Stemning 
kommer ogsaa flere Gange til Udbrud hos Herodot. Da 
han saaledes har foretaget den omtalte rationalistiske 
Kritik af Heraklesmythen, ender han med disse Ord (II 
45): „Guder og Heroer se i Naade til denne min Ud- 
talelse om denne Sag". Da det efter Slaget ved Plataiai 
viser sig, at der ingen persiske Lig findes indenfor De- 
meters Helligdom ved Valpladsen, formoder han, at Gud- 
inden ikke har villet have disse Tempelskændere paa sin 
Grund, »hvis man tør formode noget om guddom- 
melige Ting" (IX 65). Hvor han berører Mythen om 
Osiris' Død, vil han ikke nævne hans Navn, men betegner 
ham som „den, hvis Navn jeg ikke vil nævne i Forbin- 

delse med en saadan Sag*" (II 86, 132, 170). Ligesaa for- 
tier han II 47 en uanstændig ægyptisk Mythe. Alle Men- 
nesker ved lige lidt om Guderne (II 3), og kun en gal. 
Mand som Kambyses kan falde paa at haane et Folks re- 
ligieuse Skikke og Forestillinger (III 38). 

Utvivlsomt har Herodot ved sit bløde barnlige Gemyt 
været særligt disponeret til Modtagelighed for attisk Re- 
ligieusitet og Overtro; det var ingenlunde alle hans 
Landsmænd, der grebes deraf. Muligvis har ogsaa hans 
Slægtning Panyassis paavirket ham i denne Retning; han 
var Spaamand og havde skrevet et Digt om Herakles, og 
netop for Herakles viser Herodot en paafaldende Inter- 
esse^) ligesom for Spaamænd og Spaadomme. Men det 
er dog umiskjendeligt, at den ioniske Cultur i det hele 
var kommet til et dødt Punkt; man var træt af Philoso- 
phemes mange luftige Hypotheser og deres forvirrende 
Mangfoldighed; overmæt af Kritik længtes man efter Po- 
sitivitet og fast Grund under Fødderne. Det er ikke blot 
Herodot, der taler haanligt om de ældre Philosophers og 
Geographers Hypotheser angaaende Nilens Stigen (II 20 
ff.), bebrejder dem at have forebragt Ting, der ikke kan 
verificeres (II 23), og kun nødigt selv udtaler sig om 
noget, der ligger udenfor Erfaringen (II 24). Allerede før 
hans Tid var der foregaaet en lignende Bevægelse i den 
ioniske Lægevidenskab. Forfatteren af Skriftet „Om den 
gamle Medicin'' hævder med stor Kraft og Indignation 
det empiriske Standpunkt mod Speculationen og de phi- 
losophiske Theorier. Og samtidigt med Herodot sam- 
lede den yngre Pherekydes med troende Iver og Omhu 
uden rationalistisk Omtydning de gamle naive Folkesagn, 
som Hekataios for 100 Aar siden havde fundet saa 
latterlige. 



') II 43—44; IV 8—10, 82; VI 116; VII 193, 198, 216. 

Den ny Tid, hvortil Perserkrigen er Forspillet, faar 
sit Præg af den Sammensmeltning af attisk og ionisk 
Væsen, som den aabne og lidet reflecterende Herodot 
viser os i sin Vorden, mens Ingredienserne endnu ligger 
ubearbejdede ved Siden af hinanden. 

AF 

KARL HUDE. 

C N af de Episoder i den peloponnesiske Krig, som 
fortjener størst Opmærksomhed som Vidnesbyrd om den 
Haardhjærtethed Krigen havde udviklet hos de ellers mildt- 
tænkende Athenere, er sikkert Athenernes Overfald paa 
Mel o s i Sommeren 416. Den lille Østat, der betragtede 
sig som koloniseret fra Sparta og med Stolthed viste til- 
bage paa en 700-aarig Bestaaen, havde i Begyndelsen af 
Krigen holdt sig neutral og derpaa, da Athenerne i Aaret 
426 opfordrede den til at slutte sig til deres Søforbund, 
indtaget en afvisende Holdning. Dengang havde Athen 
efter at have plyndret Meliernes Land foreløbig opgivet 
Tanken om at bringe dem til Underkastelse; men ti Aar 
senere, da Freden med Sparta gav Athen frie Hænder og 
Toget mod Syrakus endnu ikke havde lagt Beslag paa dets 
Kræfter, gjorde Athenerne med en større Krigsmagt et 
nyt Angreb paa Øen. Inden de skred til Fjendtligheder, 
rettede de igen en Opfordring til Melierne om frivilligt 
at underkaste sig; men da Forhandlingerne strandede paa 
disses Ulyst til at opgive deres Selvstændighed, begyndte 
Athenerne en regelmæssig Belejring. Melierne forsvarede 
sig med stor Tapperhed og gjorde gentagne Gange heldige 

Udfald mod de belejrende; men da der var kommet For- 
stærkning fra Athen og tilmed nogle af deres egne spillede 
under Dække med Athenerne, maatte de hen paa Vinteren 
overgive sig paa Naade og Unaade. Straffen for deres 
haardnakkede Modstand blev haard: alle mandvoxne Me- 
liere dræbtes, Børn og Kvinder solgtes som Slaver og 
Øen selv blev senere koloniseret med 500 attiske Borgere. 

For os knytter der sig til denne Begivenhed en sær- 
lig Interesse derved, at den peloponnesiske Krigs Historie- 
skriver Thukydid har benyttet den til i sin Fremstilling 
af de forudgaaende Forhandlinger at give os en Skildring 
af de ledende Synspunkter for den atheniske Magtpolitik 
og hele den Tankegang, hvoraf den udsprang. I Indled- 
ningen til sit Værk (I 22) erklærer han, at han vil berette 
de før Krigens Udbrud og under dens Førelse holdte 
Taler saaledes, som vedkommende efter hans Skøn snarest 
kan have udtalt det i den givne Situation passende, idet 
han vil holde sig saa nær som muligt til hele Tanke- 
gangen i de virkelig faldne Udtalelser. Dette Program ud- 
fører han ved denne Lejlighed saaledes, at han paa en- 
gang med man fristes til at sige digterisk Frihed og 
historisk Sandhed lader Medlemmerne af Meliernes oligar- 
kiske Regering og Gesandter fra Athenerne vexle Re- 
pliker til Belysning af begge Parters Standpunkter. Om 
nogen personlig Karakteristik er der aldeles ikke Tale, 
hvad der tydeligt nok fremgaar af den Omstændighed, at 
der ikke engang nævnes Navne paa Gesandterne; det 
drejer sig udelukkende om de Principer, som er de be- 
stemmende for de to Staters Repræsentanter. 

Det Hovedsynspunkt, som Athenerne vil lægge til 
Grund for Forhandlingerne, er det nyttige. Med en bred 
Haand fejer de alle Fraser til Side, som de selv ved 
andre Lejligheder, f. Ex. under Forhandlingerne i Sparta 
før Krigens Udbrud, har forsvaret sig med, alle smukke 
Talemaader om at deres Herredømme er berettiget, fordi 

de i sin Tid har ført Kampen mod Perserne til en heldig 
Udgang, eller om at deres nuværende Optræden er en 
retfærdig Hævn for Uret begaaet imod dem; de indrømmer 
ærligt, at Fordringen til Melierne om at underkaste sig 
kun er dikteret af Hensynet til egen Interesse. Dog er 
Udsigten til den positive Magtforøgelse ikke det afgørende; 
men Athens Prestige som Herre paa Søen tillader ikke, 
at der i det ægæiske Hav finder en Østat som nægter at 
lystre dets Bud, tilmed en saa ubetydelig som Melos. 
Derfor møder Meliernes Forslag om at indtage en velvillig 
Neutralitet en ubetinget Afvisning, der virkningsfuldt ud- 
trykkes saaledes, at Melos' Venskab er til større Skade 
for Athen end dets Fjendskab, fordi Athens Undersaatter 
opfatter den lille Øs Venskab som et Tegn paa, at Athen 
ikke føler sig stærkt nok til at undertvinge den, medens 
omvendt dens Had staar som et Bevis paa Athens Magt. 
Forgæves søger de atheniske Gesandter at bringe Melierne 
til at forstaa, at der i deres Stilling overfor en langt over- 
legen Modstander ikke kan regnes med de sædvanlige Be- 
greber som Mod og Fejhed, Ære og Vanære, men at det 
eneste rigtige og nyttige er ganske nøgternt at veje de 
foreliggende Chancer og i Tide opgive al unyttig Mod- 
stand. Melierne maa, siger de, ikke bilde sig ind, at det 
betyder noget for Athen, at de, skønt udgaaede fra Sparta, 
ikke har gjort fælles Sag med dette og i det hele taget 
ikke har tilføjet Athen noget ondt; et saadant Hensyn til 
Retten tages nemlig, som begge Parter godt ved, kun naar 
Modstanderne er jævnbyrdige og istand til i fornødent 
Fald at fremtvinge Anerkendelsen af deres Ret. Herimod 
gør Melierne gældende, først, at det dog er i almindelig 
menneskelig Interesse, at Retshensynet' ikke tilsidesættes, 
da enhver er udsat for senere at komme i Nød og maatte 
søge sin Tilflugt i Retsprincipet, dernæst, at der endda 
bør gives Humaniteten et vist Spillerum, saaat man ikke 
holder sig til den strænge Ret alene; de tilføjer en Ad- 

varsel til Athenerne om at betænke, at ogsaa de selv, 
hvis de taber i Kampen med Sparta, kan komme til at 
ty^ til disse Principer, Retsprincipet og Humanitetsprincipet, 
som de nu selv træder under Fødder. Athenerne svarer, 
at de ikke saameget frygter for at blive besejrede af Spar- 
tanerne, som selv er vante til at herske over andre og 
derfor ikke vil behandle de besejrede haardt*); Faren ligger 
for dem mere i, hvis deres Undersaatter selv angriber og 
besejrer dem. Dog, Melierne maa overlade til dem selv, 
om de vil løbe denne Risiko. 

Bortset fra det som er antydet i det foregaaende 
samler MeJiernes Svar sig i to Hovedpunkter. De stoler 
paa, at det guddommelige Forsyn, som bestemmer Menne- 
skelivets og Krigenes Gang, ikke vil svigte dem, da de 
selv skyldfri kæmper mod uretfærdige Angribere, og de 
nærer den Forvisning, at de i deres Underlegenhed vil 
blive støttede af Spartanerne, der, om ikke af andre Grunde, 
idetmindste af Skamfølelse ikke vil lade deres Stamme- 
frænder i Stikken. Begge disse Illusioner søger Athenerne 
i deres af iskold Fornuft gennemtrængte Svar at betage 
dem. Hvad det første Punkt angaar, Forholdet til Guderne, 
gør de gældende, at de selv ikke i nogen Retning fjærner 
sig fra Menneskenes vanlige Færd overfor det guddomme- 
lige eller fra Menneskenes Stræben i deres egne Forhold. 
De antager om Guderne og ved med Vished om Menneskene, 
at ifølge en Naturnødvendighed den stærkere altid hersker 
over den svagere; denne Lov har de. Athenerne, ikke ind- 
ført eller først vovet at bringe i Anvendelse, nej, de har 

^) Man kommer her til at tænke paa, at det efter Krigens 
Slutning 404 var Sparta der reddede Athen fra fuldstændig Øde- 
læggelse, som Theben og Korinth havde foreslaaet. Denne Spartas 
Holdning var vel nok væsenlig udsprunget af klog Beregning, fordi 
det i Athen vilde have en Modvægt mod de to andre Stater, og den 
følgende Tids Begivenheder viste, at Sparta havde regnet rigtigt. 
Derfor mister Ræsonnementet dog ikke sin Sandhed. 

8 

arvet den fra de svundne Slægter og vil lade den gaa i 
Arv til de kommende, og de er sikre paa, at baade Ma- 
lierne og alle andre i deres Sted ikke vilde handle ander- 
ledes. Vi har her paa engang et meget energisk Udtryk 
for Troen paa den stærkeres Ret og et slaaende Bevis 
paa, hvortil Hellenernes Antropomorfisme kunde føre dem: 
Guderne er her ikke tænkte som etiske Magter, der regu- 
lerende griber ind i Menneskelivets Gang; tværtimod er 
der ligesom sat et guddommeligt Stempel paa den af ren 
Egoisme bestemte menneskelige MoraP). 

Paa Meliemes Udtalelse om, at Skamfølelsen skulde 
forbyde Spartanerne at svigte dem, svarer Athenerne med 
den medlidende Overlegenhed som Verdenserfaringen giver, 
at de beundrer deres Naivitet^, men ikke misunder dem 
deres Uklogskab; ti medens Spartanerne i deres borger- 
lige Liv oftest følger Moralens Lov, lader de sig i deres 
Forhold til andre mere end nogen lede af Hensynet til 
egen Interesse, saaat de betragter det for dem selv be- 
hagelige som godt og det nyttige sem rigtigt. Atter her 
tvinger Athenerne Melieme til at se Sagen fra det nyttiges 
Synspunkt, og Melierne svarer da, at det netop er i Spar- 
tanernes egen Interesse at holde Haanden over dem, da 
de ellers vil forspilde den Sympati de nyder hos mange 
af Hellenerne og derved selv komme til at gavne deres 
Modstandere. Men, replicerer Athenerne, den der følger 
sin egen Interesse vil hytte sit Skind, hvorimod Kampen 
for det gode og rette er forbundet med Fare, og netop 
Sparta plejer at drive en yderst forsigtig Politik. Paa 



') Med denne Teori om den stærkere Stats naturlige Ret over- 
for den svagere kan man parallelisere den Anskuelse, som Platon 
i Dialogen Gorgias lader Kallikles udvikle om Individets Ret til 
at sætte sig ud over den konventionelle Morals Norm. 

*) Det græske Ord (to ojieigoxaxov) betyder egenlig: endnu ikke 
at kende denne Verdens Ondskab, saaat man tillægger Menneskene 
ædlere Følelser end de virkelig har. 

dette Punkt lader Thukydid med beundringsværdig Finhed 
Melierne igen vende det døve Øre til Fornuftens Stemme 
og forskanse sig bag deres Kulsviertro paa Betydningen 
af Stammeslægtskabet; Spartanerne vil, siger de, hellere 
vove sig i Fare for Meliemes Skyld, fordi de i disses 
Følelse af dette Slægtskab vil have en bedre Garanti for 
deres Troskab. Heller ikke denne Illusion lader Athenerne 
dem beholde: Velvillie, svarer de, er ingen Garanti for 
dem, hvis Hjælp paakaldes; det eneste de kan bygge paa 
er en betydelig reel Magt, og det tager Spartanerne end- 
ogsaa mere end andre Hensyn til. 

Til Slut retter Athenerne en fornyet Opfordring til 
Melierne om at stille sig de virkelige Forhold for Øje og 
i Følelsen af, at det gælder deres hele Existens, tage en 
fornuftigere Beslutning. De advarer dem mod at lade sig 
lede af den falske Æresfølelse, som ofte med den for- 
føreriske Frases Magt har bragt Mennesker til, skønt de 
forudsaa hvad Følgerne vilde blive, frivilligt at styrte sig 
i uoprettelige Ulykker og paadrage sig en Skam, som der- 
ved, at den havde sin Grund i Ufornuft, blev større end 
den, som kun skyldtes en ulykkelig Skæbne. Melierne 
vil, haaber de, ikke betragte det som en Vanære at bøje 
sig for den overmægtige Stat, som stiller et rimeligt For- 
slag) og med Bevarelse af deres Land blive Athens skat- 
skyldige Forbundsfæller. 

Det er sikkert med velberaad Hu, at Thukydid har 
opbudt bele sit Talent til Skildringen af denne Ordkamp, 
som gik forud for den virkelige Kamp meljem de to Stater; 
den har vel for ham staaet som et slaaende Exempel paa 
den evige, uløselige Modsætning mellem den stærke og 
den svage. Ogsaa paa Formen har han anvendt den 
største Omhu: Sproget hæver sig over den daglige Tales 
Jævnhed, Dialogen er kunstmæssigt slynget og de enkelte 
Repliker kan undertiden ved deres Knaphed og Klarhed 
minde om Tragediens Stikomytier. — Et andet Spørgsmaal, 

hvis Besvarelse er vanskeligere, er om Thukydids Skildring 
har nogen bestemt Tendens. Ganske vist føler Thukydid 
som Athener varmt for sit Fædreland og er ikke bange 
for at lade sin Fremstilling blive farvet af denne Følelse; 
men paa den anden Side udmærker han sig ved den største 
Upartiskhed i Behandlingen af de stridende Parter. Der- 
for vilde man sikkert fjærne sig langt fra Sandheden ved 
at opfatte hans Skildring af Athenernes og Meliernes Ord- 
skifte som et tilsigtet Forsvar for Athens Handlemaade 
overfor den lille Stat; men han har vist i denne Handle- 
maade set en naturlig Konsekvens af Athens Stormagts- 
politik, der under den kun for en kort Tid afbrudte Krig 
med Sparta maatte antage skarpere Former. Det frem- 
gaar tydeligt nok af andre Steder i hans Værk, at han 
har delt Athenernes Stolthed over den Dristighed og 
Energi, hvormed de udvidede deres Stats Magt, og man 
kan maaske i denne Sammenhæng minde om de Ord han 
lader den af ham saa højt beundrede Perikles bruge, hvor 
han i Talen over de i Krigens første Aar faldne (II 41) 
forherliger deres Fædreland: „Hvert et Hav og Land har 
vi tvunget til at aabne sig for vor Dristighed, og allevegne, 
hvor vi har sat os fast, har vi fæstet varige Minder baade 
om ondt og godt^ 

KVINDEHOVEDET PAA DE ÆLDRE 
MØNTER FRA SYRAKUS. 

AF 

C. JØRGENSEN. 

L)et er endnu et uløst Spørgsmaal, hvem de Kvinde- 
hoveder, som findes paa Syrakus's ældre Mønter, skulle 
forestille. Ingen Indskrift paa Mønten, intet Attribut ved 
Hovedet giver bestemt Oplysning; Oldtidsforfatterne be- 
rette intet derom. De gamle Syrakusanere selv maa vel 
have modtaget Billedet som noget givet, om hvis Udtyd- 
ning der ikke behøvede at være Tvivl; hvem skulde det 
vel forestille uden „Gudinden *"? Med den farveløse Be- 
tegnelse „et Kvindehoved"* vilde man ikke have været 
tilfreds. Byen havde sin Gudinde saa godt som andre 
Byer deres Gud eller Gudinde; hendes Billede var det. 
Men hvis Billede? 

Førend vi søge at give et Svar herpaa, maa vi nær- 
mere betragte Mønterne selv; de har ogsaa uafhængigt af 
Spørgsmaalets Besvarelse en selvstændig, stor kunsthisto- 
risk Interesse. 

Syrakus's ældste Mønter^) vise paa Forsiden (Fig. 1) 



^) Om Syrakus's Mønter se B. V. Head, on the chronological 
sequence of the coins of Syracuse. (Særtryk af Numism. Chron.) 
London 1874 med 15 Tavler. 

Fig. !. 



Billedet af en Væddeløbsvogn med Firspand i Skridt og 
med Vognstyrer, Folkets Navn er skrevet fuldstændigt 
(med det gamle Koppa) eller forkortet (Syra . . .), og det 

hele omgivet af en 
Perlerand. Bagsiden 
har et indslaaet fir- 
delt Kvadrat, som 
paa de ældste Møn- 
ter fra andre græske 
Byer, men i Midten 
af dette Kvadrat er 
et Kvindehoved anbragt i en rund Fordybning. Her har 
vi første Gang det Hoved, som vi skulle tale om, og som 
i vexlende Skikkelser møder os paa alle de følgende 
Mønter fra ældre Tid i Syrakus. Stilen i denne ældste 
Type af Kvindehovedet er archaisk. Til den her beskrevne 
Mønt, som er en Tetradrachme, svarer i ganske samme 
Stil en Didrachme (Head, Syracuse pi. I, 2). Disse ældste 
Mønter fra Syrakus tilhøre endnu Slutningen af det 6te 
Aarh. f. Chr. 

Rigere bliver Fremstillingen paa de følgende Mønter. 
Kvadratet med det lille Hoved i Midten erstattes af den 
Type, som bliver den gældende i lange Tider paa Syrakus's 
Tetradrachmer, nemlig et Kvindehoved omgivet af fire 
Delfiner og Folkets Navn' skrevet helt ud. Og paa Møn- 
tens anden Side tilføjes ovenover Firspandet en Sejrsgud- 
inde flyvende med en Krans i Haanden i samme Retning, 
som Hestene gaa. Her er altsaa Tale om Sejr i Vædde- 
kørsel, og man tør sikkert antage, at her tænkes paa en 
bestemt Sejr; ingen var saa berømt som den Gelon vandt 
i Olympia 488. De ældste smukke Mønter (endnu med 
det gamle Koppa), som har de nævnte Typer (Fig. 2), 
skal da rimeligvis minde om Gelons Sejr, men kan dog 
først være slaaet, efter at Gelon 485 var kommen til Sy- 
rakus fra Gela (Holm, Gesch. Siciliens III S. 570). Kvinde- 

hovedet paa denne Mønt er en ny og skønnere Gengivelse 
af det lille Hoved paa de ældste Mønter; Ansigtet minder 
om de fineste Hoveder af de archaiske Kvindefigurer, 
som ere fundne paa 
Athens Akropolis (se 
f. Ex. Les Musées 
d' Athenes pi. XIII). 
I Aaret 480 
vandt Gelon den 
berømte Sejr ved 
Himera over Kar- Fig. 2. 

thagerne, og der be- 
gyndte derefter et langt Tidsrum for Sicilien i Fred og 
under de mest blomstrende Forhold; Mønterne fra denne 
Tid ere talrige og vise Kunstens gradvise Udvikling fra 
den tidligere archaiske Stil til henimod dens højeste Ud- 
foldelse. Et særligt og mærkeligt Minde om Sejren er 
bevaret i de i Syrakus nærmest derefter prægede Mønter. 
Ifølge Diodors Beretning (XI, 26) havde de overvundne 
Karthagere efter Fredens Afslutning skænket Gelons Dron- 
ning Damareta en Guldkrans til 100 Talenters Værdi, 
fordi hun havde bidraget til at skaffe dem en gunstigere 
Fred, end de havde ventet; og for Udbyttet af denne 
Krans lod Dronningen slaa Mønt, som efter hende kaldtes 
Damareteion og var lig 10 attiske Drachmer eller 50 
siciliske Litrae, hvorfor den af Sikelerne kaldtes Pente- 
kontalitron. — Det var altsaa en Sølvmønt af usædvanlig 
Størrelse. Vi har endnu Exemplarer tilbage af disse mær- 
kelige Mønter, dog ere kun ni Exemplarer kendte^). Møn- 
terne (Fig. 3) vise paa Forsiden et Kvindehoved af ren 



') A. Evans, Numism. Chron. 1894 p. 189 (f. Samme ibid. 

1891 = Syracusan „Medallions" and their Engravers, London 1892, 

p. 121 tf.; om hvilke Talenter der er ment i Diodors Beretning, 
se p. 124. 

archaisk Skønhed, Haaret S-formet opbundet, Omskriften 
fuldstændig (med £), fire store Delfiner omgive Hovedet. 
Bagsiden har som sædvanlig Billedet af Kvadrigaen, i Af- 
snittet forneden en Løve; det sidste tyder paa en nær 







FIg. 3. 

Forbindelse med Leontinoi, hvor der paa en samtidig Te- 
tradrachme findes samme Løvefigur (Holm, Gesch. Sicil. 
III, Tvl. II, 5). Der er fra Syrakus ogsaa mindre Mønt- 
sorter med samme Billede som Dekadrachmen, saaledes 
en smuk Tetradrachme (Head, Syracuse pi. I, 11). En 
fin ophøjet Cirkellinie omgiver Hovedet paa disse Mønter 
ligesom paa den tidligere nævnte. Det er en paa den 
Tid fremragende Kunstner, som har skaaret Stemplerne 
til disse Mønter (Dekadrachmen og den tilsvarende Tetra- 
drachme); noget lignende gælder om den tidligere omtalte 
(Fig. 2), ogsaa Enkelthederne ere meget kærligt behand- 
lede. Hovedet bærer en Laurbærkrans, Sejrens Tegn^ 
hvad enten det nu sigter til Væddekampe eller til Krigen. 
At det er en fremragende Kunstner, der har gjort 
disse Stempler, ser man bedst ved en Sammenligning med 
de andre samtidige syrakusanske Mønter (Head, Syr. pi. 
1 4 — 10). Udførelsen af disse er langt mere raa, og der- 
for se de ofte mere archaiske ud, end de ere. Dette for- 
klares dog deraf, at den store Udmøntning af de ved 
Sejren vundne Midler stillede større Krav til Syrakus's 
Mønt, end denne kunde opfylde; man maatte derfor ind- 

kalde fremmede Stempelskærere eller nøjes med anden 
Rangs Kunstnere. 

Gelon døde 478. Hans Broder Hieron fulgte efter 
ham (Regent 478 — 467). I Aaret 474 overvandt han i et 
Søslag ved Cumae Etruskerne, hvis Magt til Søs dermed 
var brudt. Dette giver et nyt Holdepunkt for Mønternes 
Chronologi i denne Tid. De Mønter nemlig, som afløse 
den store Række archaiske Mønter og som vise den friere 
Stils Ejendommeligheder, navnlig Øjets naturlige Profil- 
form, bære i Afsnittet under Firspandet Billedet af et 
Søuhyre (Pristis). Disse Mønter have ellers samme Typer 
som de tidligere (Kvindehovedet — Firspandet); men da 
Stilen i Hovederne følger Skridt med Tiden, faa vi en 
afvexlende Række af interessante kunstneriske Forsøg i 
Fremstillingen af samme Æmne. De ældste af Mønterne 
passe i Stil nøje til Hierons Tid; derefter gaa de øvrige 
i en jævnt fortsat Udvikling ned mod Aarhundredets Midte, 
stadig med Bibeholdelse af Søuhyret i Afsnittet paa Bag- 
siden (Head, Syr. pi. II 1—11), se vor Tavle VIII, 1. 

Aaret efter Hierons Død var hans Broder Thrasybulos 
bleven fordreven (466) og et Demokrati var blevet ind- 
ført. Under dette havde Syrakus og hele Siciliens græske 
Befolkning en rig Blomstringstid. Den næste store Be- 
givenhed i Syrakus's Historie er Athenæemes Tog til 
Sicilien i 415. Ind i den første Del af dette Tidsrum, 
fra bmtr. 450 til ned imod den peloponnesiske Krigs Tid 
(430), passer en Række skønne Tetradrachmer fra Sy- 
rakus (vor Tavle VIII, 2 — 4). De danne Fortsættelsen 
af de paa Hierons Tid begyndte Mønter men uden Sø- 
uhyret; Hestene i Firspandet paa Bagsiden gaa endnu i 
Skridt ligesom paa alle de foregaaende Mønter (med en 
enkelt Undtagelse), medens de paa den følgende Tids 
Mønter galopere. Ligesaa flyver her som paa næsten alle 
de tidligere Mønter Nike med Firspandet, saa at hun 
synes at kranse Hestene. Paa den følgende Tids Mønter 



Digitized by 



Google 



122 C. Jørgensen: 

flyver hun i den modsatte Retning og kranser Vognstyreren. 
Stilen i Kvindehovederne (Head, Syr. pi. III, 1 — 6, Holm, 
Tvl. III, 12 — 18) er endnu lidt stræng, Udtrykket rent og 
alvorligt. En Rigdom af kvindelige Moder i Haarsætning 
byder stadig Afvexling; vi kan give dem Navne: Sfendone, 
der som en Slynge omfatter en Del af Baghaaret (som paa 
Tvl. VIII, 9), Sakkos en Art Hue, hvori alt Haaret inde- 
sluttes og som knyttes sammen paa forskellig Maade^) 
(Tvl. VIII, 3), Net, hvori Ædelstene glimre paa Haarets 
dunkle Grund, eller et simpelt Baand slynget flere Gange 
spiralformigt om den tykke Haarfylde, — det er de vig- 
tigste Arter af Frisuren. Et ejendommeligt Øresmykke er 
fælles for Tetradrachmerne fra denne Tid, en aaben 
Slangering, dannet af en enkelt Vinding af et Guldbaand 
eller Metalbaand med ophøjede og afrundede Ender. 

Imellem disse Mønter rager en frem, som findes i 
den Kgl. Mønt- og Medaillesamling (vor Tavle VIII, 4). 
Kvindehovedet, som bærer Sakkos, er udført med over- 
legen Dygtighed og Enkelthederne gennemførte med for- 
bausende Sikkerhed og Finhed, Hovedet, Indskrift, Del- 
finer ere forbundne til et velafvejet kunstnerisk Hele, 
Trækkene ere ædle og faste. Hestene paa Bagsiden gaa 
i Skridt, men Sejrsgudinden flyver imod Sædvane hen 
imod Vognstyreren. I Bevidsthed om det fortrinlige Ar- 
bejde har Kunstneren sat det første Bogstav af sit Navn 
A påa Mønten (anbragt paa Sakkos for oven)^. 

Denne Mønt danner en mærkelig Overgang til den 
følgende interessante Periode i Syrakus's Mønthistorie. 

^) Paa Gravrelieffet over Hegeso bærer hun selv Sfendone 
og derover et fint Slør, Pigen, der staar foran hende, Sakkos (M. 
Collignon, Hist. de la Sculpture grecque II pi. IV, p. 152). 

*) Sml. K. F. Kinch, observations sur les noms attribués å 
des graveurs de monnaies grecques (Revue numism. 1889 p. 489), 
A. Evans, Syracusan „Medallions** p. 137, hvor andre Forklaringer 
af Bogstavet A anføres. 

Fra 430 indtil omtrent Aarhundredets Slutning naar Kun- 
sten til sin højeste Blomstring i denne Retning i Syrakus 
og i de andre Byer paa Sicilien; og en Række Kunstner- 
navne paa Mønterne viser, hvor megen Vægt man lagde 
paa at hæve Arbejdet til Højde med anden Kunst og 
skabe Forbilleder for Haandværket nær og fjærn. Blandt 
Mønterne fra denne Tid ville de nye Dekadrachmer fra 
Syrakus (vor Tavle VIII, 6 — 7) og Agrigent falde mest i 
Øjnene og tungest i Vægtskaalen. Man har tidligere hen- 
ført deres første Prægning i Syrakus til Tyrannen Diony- 
sios's Tid (efter 405); men A. Evans har med Rette draget 
dem noget længere tilbage, nemlig til Tiden efter Athe- 
næernes mislykkede Tog^). Som ved Damaretas Mønter 
efter Sejren ved Himera blev nu efter Sejren ved Floden 
Assinaros (413) de prægtige store Mønter prægede til 
Erindring derom og maaske tillige brugte som Kamppris 
ved Festlegene (Festen Assinaria). 

Flere Forhold vise, at denne Ansættelse af de nye 
Dekadrachmers Tid er rigtig. Mellem 409 og 405 vare 
de græske Byer paa Sicilien med Undtagelse af Syrakus 
næsten alle efter Haanden blevne ødelagte af Roenerne. 
Men de Mønter, som vi have fra disse Byer fra Kun- 
stens højeste Blomstring og som maa ligge nogen Tid 
forud for Ødelæggelsen, svare nøje til de syrakusanske 
og ere til Dels Efterligninger af bestemte Mønter blandt 
disse, altsaa maa de syrakusanske Originaler ogsaa ligge 
en Tid forud for 409 — 405. Endvidere tager Prægningen 
paa Sicilien af Mønter med punisk Indskrift et mægtigt 
Opsving, efter at de græske Byer ere komne under det 
fremmede Herredømme, og disse Mønter efterligne nøje 
de syrakusanske, som altsaa ogsaa af denne Grund maa 
ligge forud. 



^) A. Evans, Syracusan „Medallions^ p. 131 ff. 

Saaledes kunne vi fastsætte Tiden for Dekadrachmerne 
til omtrent 413 — 409. Men forud for disse og omkring 

disse grupperer sig 
en Mængde andre 
Mønter, som tillige 
\ I I ^^B. ^^^ ^^ store giver 

denne Periode (430- 
405) dens Præg. Vi 
_ saa i det foregaaende, 

hvorledes den lange 
Række af ældre syrakusanske Tetradrachmer havde be- 
varet de samme Typer næsten uforandrede, Gudindens 
Haved omgivet af de fire Delfiner og paa Bagsiden det 
langsomt gaaende Firspand^). Nu følte man, alt som 
Kunsten rigtig blev sig bevidst. Lyst til at variere disse 
Typer mere. Medens Kvindehovedet hidtil ufravigelig 
vendte mod høj re ^, forandrer man nu dets Retning, Gud- 
inden ser nu i Reglen til venstre. Og Firspandet, som i 

de tidligere Mønter 
bevægede sig i lang- 
som Paradegang, 
sætter nu af Sted i 
fuldt Firspring. 
Hertil kommer 
Fig. 5. ^^^^ endnu en vigtig For- 

andring, som ikke 
kan skyldes kunstneriske Grunde alene. Vi finde nemlig 
andre Gudinder fremstillede foruden det traditionelle Gud- 

') En enkelt Undtagelse er Fig. 4 (cf. Head, Syr. pi. II, 12); 
denne Mønt danner en Overgang til de senere; Firspandet paa 
Møntens Bagside galoperer og bevæger sig til venstre, medens He- 
stene paa alle andre fra samme Periode gaa til højre. 

^) En Overgang danner en Tetradrachme med et særlig smukt 
Hoved, som er vendt til venstre, medens paa Bagsiden Firspandet 
gaar i Skridt (Head, Syr. pi. III, 6, Montagu Cat. pi. II, 140 med 
Bagsiden). 

indehoved, der ikke var betegnet ved noget Attribut, saa- 
ledes paa en Tetradrachme (Fig. 5) af Eumenos (Bag- 
siden er af en anden Kunstner, Euth . . .) et Hoved, 
som ved de Kornax, der pryde Haaret, er betegnet som 
Kora (Persefone) (Weil, Kiinstlerinschriften d. sicilischen 
Munzen Tvl. I 5), af Phrygillos et tilsvarende Kora- 
Hoved (Weil, Tvl. I, 9), samt noget yngre en Tetradrachme 
af Eukleidas med 
et prægtigt Athena- 
hoved for fra (Fig. 
6), og en Tetra- 
drachme af Kimon 
med et vidtberømt 
Arethusahoved (Fig. 

7) med flagrendeHaar Fig. 6. 

set forfra, som blev 
efterlignet rundt omkring i de græske Lande. 

Endnu en ydre Forandring er iøjnefaldende; man 
lader ikke mere, som det var almindeligst tidligere, Sejrs- 






Flg. 7. 

gudinden flyve over Firspandet i samme Retning, som 
Hestene bevægede sig, rede til at kranse Hestene; nu 
flyver hun mod Vognstyreren for at kranse ham^). Selve 



*) Jul. Lange har med fin Forstaaelse heri set et lille Træk 
af det Omslag i Livsbetragtningen, som paa den Tid gav sig til 
Kende paa saa mange Omraader (Billedkunstens Fremstilling af 
Menneskeskikkelsen II, 1898, S. 175). 

Firspandet galoperer nu snart til højre snart til venstre, 
og dette sidste er det almindelige, medens det var fast 
Regel tidligere, at Hestene gik til højre. I dette lille 
Tidsrum af omtrent 25 Aar se vi saaledes Kunstnerne 
benytte sig af en Frihed med Hensyn til Mønternes Ty- 
per, som ingen havde forsøgt siden Aarhundredets Be- 
gyndelse, ja egentlig ikke i hele den Tid, Syrakus havde 
haft Mønter. Man finder yderligere Forandringer: paa 
Bagsiden af flere Tetradrachmer (Forsiden af Phrygillos, 
Eukleidas) se vi en Kvindeskikkelse med brændende Fakkel 
i Haanden (Fig. 6) styre Firspandet (Artemis eller snarere 
Kora, Weil Tvl. I, 10, III, 7, Evans, Syr. Medal. p. 189, 
pi. X, 7 med Navnet Euarchidas paa Bagsiden). Paa de 
Mønter (Fig. 5), hvis Bagside er signeret af Euth. (Eu- 
thymides eller Euthymos?), køres Firspandet af en mandlig 
vinget Figur, som kranses af den flyvende Nike^). 

Det er ikke faa Kunstnernavne, vi finde paa Møn- 
terne fra denne Tid; nogle af dem have vi allerede nævnt, 
og adskillige af disse Navne findes ogsaa paa Mønter fra 
andre Byer, eller Ligheden mellem Mønternes Stempler 
er saa stor, at man kan antage dem for Arbejder af de 
samme Kunstnere, selv om Navnet ikke er tilføjet. Da 
det er saa kort et Tidsrum, det drejer sig om (omtr. 25 
Aar), er det vanskeligt at fastslaa de enkelte Kunstneres 
indbyrdes Alder, og det er ikke altid et afgørende Vid- 
nesbyrd, om at Kunstnere have arbejdet sammen med 
hinanden, at vi finde Stempler af dem forenede som For- 
side og Bagside af samme Mønt; det ser nemlig ud til, 
at der ret tilfældigt og vilkaarligt er parret Stempler 
sammen, selv om de vare af forskellig Alder, maaske 



^) Til den interessante mandlige vingede Figur (Eros?) vil jeg 
gøre opmærksom paa et Sidestykke i de vingede Figurer paa Am- 
brakias omtrent samtidige Mønter (Brit. Mus. Cat. Corinth pL 
XXVIII 7, 10, 11). 

fordi de laa nærmest for Haanden ell^r var mindre slidte 
end andre samtidige Stempler. 

Dog lader der sig finde en Del Holdepunkter for en 
chronologisk Ordning af Kunstnerne. Den hele livlige 
Virksomhed paa dette Kunstomraade falder sammen med 
den Tid, da man i Skriften var ved at indføre Brugen af 
de særlige Tegn for lange Vokaler (Eta, Omega); nu finder 
man ganske vist en hel Del Vaklen ved Begyndelsen af 
denne Forandring, men som Regel kan man sige, at de 
Mønter, som have de særlige Tegn for de lange Vokaler, 
ere de yngste. Det er især i Folkenavnet paa Mønterne, 
at det er iøjnefaldende; de ældre Mønter bruge HYPA- 
KOZION, medens de yngre læse ZYPAKOIIQN\ et 
Steds findes 2YPAKQ2I0N med fejlagtig Anvendelse af 
den lange Vokal (Evans, Syr. Medal. p. 192). Ogsaa i 
Formen af enkelte Skrifttræk kan der ses nogen Forskel 
i Tid og efter Kunstnerens Individualitet eller Hjemsted. 
Dette sidste har aabenbart spillet en vis Rolle ogsaa med 
Hensyn til Stilen i Kunstværket; saaledes staar de af 
Euth(ymides) udførte Bagsider (Fig. 5) forunderlig frem- 
mede mellem de andre samtidige Bagsider med Firspandet, 
Hestene ses mere forfra i et udmærket skolet Løb med 
ens krumme Halse, dertil kommer den mærkelige vingede 
Yngling som Vognstyrer og i Afsnittet for neden et helt 
skønt Billede for sig, en prægtig Skylla med Trefork over 
Skulderen paa Jagt efter en Fisk og fulgt af to Delfiner; 
ret naturalistisk roes hun fremad af de Hunde, som voxe 
frem fra hendes Underliv, medens den lange Fiskehale, 
hvori Kroppen ender, bugter sig dekorativt hen i det 
smalle Hjørne af Afsnittet. Det rige Spil af Lys, som 
Billedet rummer i sine mange Enkeltheder, og de fine 
pyntelige Linier staa i afgjort Modsætning til de andre 
Reversbilleder, vi have'). Som Forside (Fig. 5) kan den 



O A. Evans, Num. Chr. IX, 1889 p. 108 (The „Horsemen** of 

af Eumenos med Kornax ret godt*) passe til Bagsiden; 
her har Eumenos særlig lagt an paa en fin og yndefuld 
Fremstilling og valgt Gudinden Koras Hoved dertil, dette 
Arbejde hører til hans allerseneste (Indskriften har ogsaa 
Formen 2YPAK02IiiN)y hans tidligere Arbejder ere 
plumpere. Mindre heldig er en Forside af Phrygillos 
stillet sammen med Euth(ymides)'s Revers (Holm Tvl. V, 2, 
Weil Tvl. I, 9, Head Syr. pi. III, 14 Kora). Hvem denne 
Euth. har været, og hvorfra han stammede (Syditalien?), 
er endnu ubekendt; der nævnes en Maler Euthymides hos 
Plinius, og af samme Navn findes en Vasemaler paa Vaser 
med røde Figurer fra Vulci og Nola (Adria); om han har 
været i Slægt med Stempelskæreren Euth., er uvist. 

Den ældste af disse Kunstnere staar for os gennem 
de bevarede Mønter i ret klart Lys, nemlig Eumenos. 
Hans Navn er sammenknyttet med de første Forsøg paa 
at fremstille Firspandet i Galop. Medens Mesteren for 
den ovenfor omtalte Mønt (Side 124 Anm. 1 med Fig. 4) 
med galoperende Heste lod den tredje Hest rykke en Smule 
tilbage (saa at man saa to Hestekroppe, ikke som paa de 
ældre i Reglen kun en) og hæve Nakken (ligesom paa de 
ældre Mønter), saa opnaar Eumenos at fremstille alle fire 
Hoveder paa Rad, saaledes at Vogn og Firspand frem- 
træder i mere skraa Stilling for Tilskueren end tidligere 
(se Tavle VIII, 8). Med den skraa Stilling af Vognen og 
Væddeløbshestene er det nye frugtbare Schema fundet for 
yderligere kunstnerisk Opfindsomhed, hvor det gjaldt at 
give Hestenes raske Løb den anskueligste Flugt i Bevæ- 
gelsen og det umiddelbare Liv, der, ligesom paa Rende- 
banen, kunde rive Beskueren med sig eller nagle ham til 



Tarentum) mener, at Skarpheden i Linierne og i Enkelthederne 
tyder paa, at Kunstneren var vant til at skære Gemmer i et haardt 
Stof. 

*) Mindre godt den anden Forside af Eumenos med Haaret i 
Sfendone, Weil, Tvl. I, 7. 

Stedet i aandeløs Spænding, naar Vognen dirrende susede 
forbi ham. I Eumenos's første Mønter (Tvl. VIII, 8) er 
Hestenes Stilling ikke vellykket, Højden af Hovederne og 
Bagbenenes Længde og Stilling er misforstaaet; senere 
bliver det bedre. Til Hovedet paa Forsiden benytter han 
forskellige Modeller. Et af hans ældre Arbejder er Drach- 
men i den Kgl. Mønt- og Medaillesamling (vor Tavle 
VIII, 5) med EV (retrogr.) paa Forsiden og Billedet af den 
sikeliske Heros Leukaspis paa Bagsiden. 

Hvor denne Kunstners Navn skrives helt ud, staar 
der paa de ældre Mønter EVMHNOV^ paa de yngre 
EYMENOY med E\ der er ingen Grund til at betragte 
det som to Kunstneres Navne, det er sikkert samme 
Mapds Værker, der ere signerede saaledes; man er ogsaa 
enig om, at de to Navneformer ere Bevis paa den Vaklen, 
der fandt Sted paa denne Tid i Brugen af H og E lige- 
som Q og O; da nu E findes paa Kunstnerens senere 
Mønter, paa hvilken Tid Brugen af E for det korte e 
skulde antages at være fastslaaet, saa har man anset det 
for bevist^), at Navnet var Ev/xévrjg og ikke Ev/Åtjvogy 
hvilket Navn ellers ikke let findes. Der er imidlertid 
den store Betænkelighed derved, at Genitiv af det først- 
nævnte Navn paa denne Tid vist utvivlsomt hed Evjuévovgy 
og man vilde ikke i Indskriften have udeladt ?, hvis det 
virkelig var dette Navn. Der er derfor efter min Me- 
ning ikke andet at gøre end at holde sig til Navneformen 
EvfÅfjvog (cf. NevfXYjVKx;) og indrømme, at den anden Form 
med E skyldes en fejlagtig Skrivebrug og er fremkommen 
ved den herskende Usikkerhed i Bogstavbetegnelsen og 
maaske netop paa Grund af Navnets Sjældenhed og Lig- 
hed med Ev/névrjg. 

Phrygillos hører ogsaa til de ældre Kunstnere, og 
hans Signatur findes paa flere Mønter; Hovedets Type 

*) A. Evans, Syr. Medallions p. 50—60. 



Digitized by 



Google 



130 C. Jørgensen: 

staar nær ved Eumenos's; Bagsiderne ere signerede ar 
andre Kunstnere. Phrygillos's Navn findes ogsaa paa en 
Gemme (Jahrb. d. arch. Inst. III S. 197, Furtwångler). 
Til de ældre Kunstnere høre endvidere nogle, af hvilke 
man kun har et eller to Stempler: Sosion (Weil, Tvl. I, 
4) og den ovenfor omtalte Euth. 

Til denne Kreds af Kunstnere slutter Euainetos sig 
i sin ældste Tetradrachme (Weil, Tvl. II, 1, Evans, Me- 
dall. pi. I, 3, Holm, Tvl. V, 3), signeret med hans Navn 
baade paa Forsiden og Bagsiden. Det fine Kvindehoved 
med Haaret i Sfendone og med Slangering i Øret ligner 
særdeles meget den Tetradrachme i den Kgl. Møntsamling, 
som er afbildet paa Tavle VIII, 9, men paa Pandesmykket ar 
vor Mønt ses Stjærneornamenter, medens den med Euai- 
netos's Navn signerede har en anden Dekoration af Pande- 
smykket, og tillige er Navnet paa Folket skrevet med kort 
o paa vor Mønt men med langt o paa den signerede, 
ligesom paa alle Euainetos's andre Stempler. Vi har der- 
for ikke Sikkerhed for, at vor Mønts Forside skyldes 
Euainetos^), Bagsiden er utvivlsomt af Eumenos og helt 
forskellig fra den af Euainetos signerede. Der er en 
Halvdrachme, som svarer til vor Tetradrachme, men med 
forskellig Bagside (Head, Syr. pi. III, 16, A. du Chastel 
pi. 11, 124), den har i Indskriften kort o og er ikke sig> 
neret. 

Vi staa her ved Overgangen til den senere Gruppe 
af Kunstnere i dette Tidsrum, de af hvem Folkenavnet 



') I Brit. Mus. Cat. Sicily, p. 173, nr. 192, hvis Forside vist- 
nok er den samme som paa vor Mønt, henføres den til Eukleidas, 
hvis Profllhoved dog synes mig ret forskelligt (Holm Tvl. V, 4,. 
Head Syr. pi. IV, 4). Hos A. du Chastel ere de lettest at sam- 
menligne pi. 7, 73 (som vor), 74 (Euainetos), 75 (Eukleidas). Eu- 
kleidas skriver paa disse Mønter 2YPAK02I02y paa vor Mønt staar 
ZYPAKOSION (Du Chastel har urigtig suppleret Omskriften paa 
Br. Mus,'s Exemplar til SYPAKOSIQN). 



Digitized by 



Google 



KVINDEHOVEDET PAA DE ÆLDRE MØNTER FRA SYRAKUS. 131 

skrives med langt o. Dog er der ikke et brat Skel mel- 
lem disse to Klasser, vi se en og samme Kunstner (Eu- 
menos) virke i begge Grupper og Euainetos skrive Folke- 
navnet med langt o paa en Tetradrachme, som ved sin 
Stil og Type slutter sig nærmest til første Gruppes Kunst- 
nere. Det er egentlig Dekadrachmeme, der betegne Gen- 
nembruddet. Her træde nye Kunstnere til, og vi se den 
omtalte orthografiske Forandring (langt o) fastslaaet. Eu- 
kieidas, som vi have nævnt ovenfor, tilhører mest den 
senere Gruppe, men Stemplet til en Forside, som er sig- 
neret af ham (Holm V, 4, Weil III, 4 med Revers af 
Eumenos), er aabenbart ældre, han vælger her Indskriften 
2:YPAK0I:I0I:, hvorved al Usikkerhed i Valget mellem 
O og Q var udelukket. 

Da man i Syrakus besluttede sig til at slaa Deka- 
drachmer paa ny ligesom i Damaretas Tid, og vistnok til 
Forherligelse af Sejren over Athenæerne, som i sin Tid 
til Minde om Sejren over Poenerne, maatte man henvende 
sig til de Kunstnere, som kunde tænkes at yde noget 
dygtigt og fortrinligt Arbejde. Men alt tyder paa, at det 
har været store Emissioner, der skulde sættes i Omløb, 
og flere Kræfter vare derfor nødvendige til at skære 
Stempler. Vi se saaledes en ny Kunstner fremtræde, 
maaske af fremmed Herkomst, nemlig Kimon (Tvl. VIII, 
6). Den anden Kunstner, hvis Navn ligesom Kimons for 
bestandig er knyttet til disse fremragende Stempelskærer- 
arbejder, Euainetos (Tavle VIII, 7), kende vi allerede. 
Men det er min Mening, at en ikke ringe Del af de De- 
kadrachmer, som gengive Euainetos's Typer, ere Værker 
af andre Kunstnere, som fik det Hverv at arbejde efter 
den af Euainetos leverede Prøve. Vi se nemlig disse 
andre Værker med Euainetos's Typer betegnede dels med 
en Muslingskal bag Hovedet, dels med en lille Kugle 
foran Halsen, eller med en Kugle foran og en Stjæme 
bagved Halsen, eller med en Kugle og Muslingskal; ogsaa 

9* 

et Grifhoved foran Halsen forekommer eller et foran og 
et bagved Halsen; disse med saadanne Mærker forsynede 
Dekadrachmer synes alle bestandig at være uden Kunst- 
nernavn. Endelig findes paa nogle med Euainetos's Navn 
et A foran Halsen. Disse forskellige Mærker tyde utvivl- 
somt paa forskellige Udmøntninger eller forskellige Mønt- 
steder, men der er lige saa lidt Tvivl om, at det ikke er 
Euainetos selv, som har skaaret alle disse Stempler, som 
tværtimod vare Arbejder af forskellige Mestre, om disse 
end udførte dem efter Euainetos's Prøve ^). Deraf de 
smaa Forskelligheder, som findes. Paa Dekadrachmen 
med J og med Euainetos's Navn synes J, som nogle 
mene, at have betegnet Møntens Værdi som Dekadrachme. 

Dekadrachmerne med Euainetos's Præg er i Tal langt 
overvejende; mange Hænder have været i Arbejde for at 
tilvejebringe disse Mønter. Ved Siden af dem staar i 
ringere Mængde de af Kimon signerede Dekadrachmer, 
som vise en større Forskel fra Euainetos's, idet Kvinde- 
hovedet paa Forsiden af Kimons Mønter har en anden 
Type og tillige Haarets Opsætning er anderledes. Der 
kan paavises tre Typer af Kimons Dekadrachmer (A. 
Evans Syr. Medal. pi. I og II) med ret forskellige Ansigts- 
træk. Den som af Evans vistnok med Rette betegnes som 
den ældste (Fig. 9) og som tillige er den sjældneste, 
staar temmelig nær ved Euainetos's Type (pi. V, 11 og 
12). Indenfor de to sidste Typer findes Variationer og 
Overgange imellem dem (saaledes den paa vor Tavle 
VIII, 6). 

Det lønner sig neppe, som man har gjort, at strides 
om, hvem af de to Kunstnere, Euainetos eller Kimon, 
der først har udført Stempler til Dekadrachmer. Alt taler 



^) Hertil kommer den smukke Dekadrachme i Euainetos's 
Stil men uden Signatur, som Evans henfører til en „New artist** 
(Syr. Med. pi. IV i stor Maalestok). 

for, at de have begyndt samtidig. Euainetos havde alle- 
rede gjort sig bekendt ved sin Tetradrachme fra Syrakus 
(Holm Tvl. V, 3), og fra hans Haand have vi en Tetra- 
drachme fra Katana (Holm, VI, 3, Weil II, 4) med et fint 
og dejligt Apollonhoved i samme Stil som Hovedet paa 
den syrakusanske Tetradrachme, ja med en vis Familie- 
lighed med dette. Ligeledes for Katana har Euainetos 
udført en Drachme (Weil, II, 5) med et Profilhoved af 
den ungdommelige Flodgud Amenanos. Og for Kamarina 
har Euainetos skabt et af de rigeste og skønneste Kunst- 
værker i Siciliens rige 
og skønne Møntverden, 
en Didrachme (Fig. 8) med 
Hovedet af Flodguden 
Hipparis, set forfra, om- 
kredset af Bølger og Fisk, 
et fornøjet Drengeansigt, 

lidt vildt i Blikket, med smaa Horn og rigt bølgende 
Haar; medens Bagsiden viser Nymphen Kamarina ridende 
paa en Svane, som svømmer over Bølgerne, Sløret svul- 
mer i Vinden over hendes Hoved, og Svanen slaar de 
store Vinger ud, mens Fisken spræller bagved. 

Om flere eller færre af disse Mønter have været ud- 
førte før Dekadrachmerne, er usikkert, men hvad der 
forelaa, var vel nok til at anbefale Euainetos til Udførelsen 
af de store nye Mønter. Kimons Navn dukker derimod 
op, uden at vi kende det i Forvejen; derfor kunde man 
mene, at han var fremmed og kendt i Udlandet, siden 
man henvendte sig til ham. Ved Siden af Dekadrach- 
merne, maaske samtidig maaske lidt senere, udførte han 
en Tetradrachme (Fig. 7) af fremragende Kunstværdi fore- 
stillende Arethusas Hoved set forfra med fint bølgende 
Haar, mellem hvis Lokker Delfiner svømme; Pandesmykket 
bærer Kimons Navn, og Nymphens Navn APEOOZA har 
han sat ovenover Billedet, for at Beskueren ikke skulde 

være i Tvivl; paa Bagsidens Firspand vender Kusken An- 
sigtet mod Beskueren, Nikefiguren over Hestene rører 
med Fødderne ved Hestenes Hoveder, saa at hun staar 
helt opret med udbredte Vinger; Søjlen, som angav Maalet, 
er væltet omkuld. Desuden har Kimon ligesom Euainetos 
signeret Guldmønter fra denne Tid med Kvindehoved i 
stjæmebesat Sfendone og paa Bagsiden Herakles i Kamp 
med Løven (Weil II, 3 Euainetos, Evans pi. II, 4 Kimon). 



135-2: 




FIg. 9 (Forstørre!). 

Det man især har anført som Støtte for, at Kimon 
var af fremmed Herkomst, er Lighed mellem hans Typer 
og samtidige Mønter fra Neapel i Campanien (Evans pi. 
II 10 — 11), men Ligheden er endda ikke saa stor, og 
andre af Neapels Mønter (Evans pi. III 1 — 2) med Are- 
thusahovedet forfra kan lige saa godt være Efterligninger 
af Kimons Mønt som omvendt. Ogsaa Øresmykket paa 
Kimons (Fig. 9) ældste (og paa Euainetos's) Dekadrachmer 



Digitized by 



Google 



KVINDEHOVEDET PAA DE ÆLDRE MØNTER FRA SYRAKUS. 135 

har en vis Lighed med de citerede Mønters (Evans II, 
10 — 11) fra Neapel, men det er dog ikke ganske det 
samme. 

Euainetos's og Kimons Dekadrachmer har et stort 
Ry. Vil man bedømme den første Kunstner rigtigt, maa 
man være sig bevidst Forskellen mellem de signerede og 
de med andre Mærker forsynede Stempler i hans Maner, 
for Kimons Vedkommende ere alle signerede. At disse 
Mønter ere Mesterværker i Stempelskærerkunst og vel 
ogsaa i Prægekunst, naar man tænker paa det høje Relief, 
hvori de ere udførte, lader sig ikke nægte. Men de staa 
ogsaa højt som Prøver paa antik Menneskefremstilling. 
En Bemærkning paatrænger sig let ved en Sammenligning 
med Billederne paa de ældre Mønter; uagtet deres Ube- 
vægelighed var der i de tidligere Ansigter som oftest 
noget ret individuelt, som var tiltrækkende; i Dekadrach- 
meme navnlig i Kimons første Type og i Euainetos's 
Hoveder er der derimod ligesom noget mere alment, 
noget af hvad man i daglig Tale kalder en « regelmæssig 
Skønhed^, som kan virke lidt køligt men dog staar mile- 
vidt over de senere Efterligninger af disse Mønter og 
over de alier fleste Idealhoveder fra senere Tid. Naar 
vi imidlertid se disse Gudindehoveder paa Dekadrachmeme 
ved Siden af selv de mest yndefulde Fremstillinger paa 
samtidige Mønter som Kimons Arethusa og Euainetos's 
Hoveder paa Katanas og Kamarinas Mønter eller Euklei- 
das's Athenahoved, saa faar man dog Øje for, at det er 
Værker af samme Støbning, og at Aanden i dem alle er 
en; Hovederne en face taler et mere direkte Sprog til 
vort Hjærte, men i Profilhovedeme have vi den samme 
sunde Kraft og naturlige Uskyldighed, maaske med lidt 
Vemod ved Mundkrogene; her er ingen skælmske Smil 
eller bedaarende Pikanteri — det er Alvor og Ungdoms- 
skønhed, der her har faaet Børn med hinanden. Vi ere 
ikke saa langt fra Phidias's og Parthenonsfrisens Tid, Eu- 

kleidas's Athenahoved har vistnok mere af Phidias i sig 
end alle andre kendte Athenahoveder; og ved de to Ho- 
veder en face (Arethusa og Hipparis) mindes man den 
unge Rytter i Parthenons Vestfrise, som vender sig mod 
den følgende stejlende Hest, saa at hans Krop helt blottes 
og Hovedet ses forfra med flagrende Haar (Jul. Lange, 
Menneskeskikkelsen II S. 198). 

Det rette Synspunkt for Bedømmelsen af Ejendomme- 
ligheden ved Dekadrachmemes Hoved vinder man efter 
min Mening bedst ved at tænke paa Kolossalhoveder i 
Skulpturen; det Storladne tager noget bort af Enkelthe- 
dernes Ynde, Kolossalhovedet virker ved mægtigere Flader 
og Linier end Kabinetskunsten, og der er noget af det 
samme i Dekadrachmemes Hoveder, det mægtige, monu- 
mentale er stærkt iøjnefaldende; man bliver mindet om 
roligt thronende Tempelstatuers uforanderlige Skønhed, 
uden at jeg dog tør paastaa, at disse Hoveder gengive 
noget bestemt Kunstværk i et af Syrakus's Templer. 

Der kan være nogen Tvivl om, hvor længe man har 
vedblevet at slaa Dekadrachmer, og om hvorledes man 
skal fordele nogle Tetradrachmer, som gruppere sig om- 
kring Dekadrachmerne, deriblandt to med Kunstnernavne 
(Parme ... og Im . . . eller Him . . .). Tyrannen Dionysios 
var stadig i Pengeforlegenhed, og han har næppe nogen 
stor Del i Udprægningen af Dekadrachmer og andre 
Mønter, som man tidligere troede. Enkelte Tetradrachmer 
kunne maaske opdrives, som mulig henhøre til Dionysios's 
Tid (Holm, Gesch. Sic. III S. 617), men i Hovedsagen 
har Evans vistnok Ret, naar han henfører Tetradrachmeme 
for den alier største Del til Tiden før Tyrannen (Syr. 
Med. p. 150). 

Af hvad jeg ovenfor har sagt, at Euainetos's Deka- 
drachmer vare samtidige med Kimons første Type, vil det 
indses, at jeg ikke er ganske enig med Evans i hans An- 
tagelse om Dekadrachmemes indbyrdes Alder. Kimons 

første Dekadrachme sætter han til 412 men den første 
Udprægning af Euainetos's Dekadrachmer til 406. Der 
forekommer mig ikke at være noget til Hinder for at lade 
Euainetos's Dekadrachmer rykke de 6 Aar tilbage. De 
efterlignes andre Steder lige saa vel som Kimons, Kimons 
særlig tidlig i nogle Byer, hvor Karthagerne havde Magten, 
Euainetos's noget senere paa de af Karthagerne paa Sici- 
lien slaaede Tetradrachmer; men af det tilfældige Valg af 
Forbillede tør man ikke bygge en sikker Slutning om, at 
Euainetos's Dekadrachmer vare de 6 Aar yngre; over- 
hovedet er dette Mellemrum saa lille, at det vil være 
vanskeligt at faa en sikker Afgørelse; Euainetos's Deka- 
drachmer fandtes i et vestsicilisk Fund, nedlagt omtrent 
400 (Evans Syr. Med. p. 103), i tre udmærket bevarede 
Exemplarer, samme Steds kun en af Kimons 2den Type lidt 
slidt, men ellers de af Karthagerne i de vestsiciliske Byer 
eller i Felten prægede Mønter, deriblandt en Række Efter- 
ligninger af Kimons ældre Dekadrachmer fra de Byer, der 
som ovenfor nævnt havde efterlignet Billedet paa disse; 
men ingen af Efterligningerne efter Euainetos's Typer. Dette 
kan dog kun bevise, at disse Efterligninger rimeligvis 
vare yngre end 400, men ikke, at Euainetos's egne Deka- 
drachmer først skrev sig fra 406 i Steden for fra 412. 

Den hele store Hovedudmøntning af Dekadrachmer 
har efter al Sandsynlighed fundet Sted i 412 — 406; og 
kun enkelte Efternølere i væsentlig ringere Udførelse eller 
i forandret Stil findes. Den hos Evans (Syr. Med. V, 13) 
afbildede sidste (yngste) Medaillon med Euainetos's Navn 
helt ud (i den senere Genitivform EYAINETOY) er en 
ringere Copi efter de ældre Mønter, afviger ogsaa i en 
Enkelthed ret meget fra disse. Delfinerne ere langt mere 
krumme end tidligere. Endnu mere afvigende er dog en 
særdeles interessant Dekadrachme i den Kgl. Møntsamling 
(Fig. 10), kendelig ved sin brede flade Form, Hovedets 
Type er ret plump og haandværksmæssig og helt forskellig 

fra Euainetos's egen, den ligner langt mere de.karthagiske 
Mønters Efterligninger af Euainetos's Type. Af Omskriften 
ZYPAKOIIQN er kun utydelige Spor. Men Kunstner- 
navnet EYAINE er kopieret i store Bogstaver. Denne 
Mønt er utvivlsomt præget senere end de andre. Bag- 
siden er bedre og maaske slaaet med et ældre Stempel. 





FIg. 10. 

Udgangspunktet for denne lille Studie var Spørgs- 
maalet om, hvilken Gudinde Hovedet paa Tetradrachmer 
og Dekadrachmer forestillede. I den lange Række af 
ældre Mønter (Head pi. I — II) ned til c. 450 findes intet 
Attribut føjet til Hovedet, Frisuren og de Baand eller 
Ringe, hvormed Haaret er opsat, lærer os heller ikke 
noget, denne Pynt vexlede med Moden. Den eneste Af- 
vexling, som trænger til Forklaring, finde vi paa Dama- 
retas Mønter (Dekadrachme, Tetradrachme og mindre Mønt) 
<Head, Syr. pi. I, 10 — 12) nemlig Laurbærkransen om 
Gudindens Hoved (Fig. 3). Den kan vel kun tyde paa 
Sejr, og naar vi, som ovenfor nævnt, antage, at disse 
Mønter ere slaaede i Anledning af Sejren over Roenerne, 
er det det rimeligste, at Kransen her er et Minde om 
Sejren i Krig, ligesom den ellers blev givet som Sejrsløn 
i Væddekampene. Men man kan dog ikke, naar man 
sammenligner disse Mønter med de samtidige fra Leontinoi 
med Apollons laurbærkransede Hoved (Holm Tvl. II, 2 



Digitized by 



Google 



KVINDEHOVEDET PAA DE ÆLDRE MØNTER FRA SYRAKUS. 130 

sml. 5), vise den Tanke fra sig, hvor nær det laa at 
smykke de to Hoveder ens, naar det var Apollon og Ar- 
temis, der fremstilledes. Løven, der findes som fælles 
Mærke paa disse Mønter, og som ellers er fremmed for 
de ældre syrakusanske Mønter, sammenknytter dem som 
et Forbundsmærke; Leontinis Navn motiverer tilstrækkelig 
dens Tilstedeværelse paa denne Bys Mønter; men man 
kan dog ikke helt afvise den Forklaring, som tidligere var 
gængs, at Løven tydede paa Afrika, som var overvundet 
i Krigen. 

Mønterne mellem c. 450 og c. 430, som vi udførlig 
have dvælet ved ovenfor, give heller intet bestemt Holde- 
punkt; Gudindens Hoved holder sig lige ungdommeligt, 
smykket med al den Pryd, som den nyeste Mode krævede 
af den fornemme Dame; men alle disse Baand og Hætter 
og Net, som slynge sig om eller gemme det rige Haar, 
vise os ingen Vej til Gudindens Navn; lige saa afvexlende 
er Hovedpynten f. Ex. paa de korinthiske Drachmer, hvor 
Afrodites Hoved vistnok gennemgaaende er fremstillet. 
Og Ørets Slangering, mon den er andet end en Modesag? 

Med Mønterne fra Tiden c. 430— c. 400 bliver Spørgs- 
maalet brændende, idet vi, som ovenfor omtalt, nu finde andre 
Gudinders Hoveder Athena, Kora, Arethusa ved Siden af 
det gamle, hvis Identitet vi ere i Tvivl om. Koras Hoved, 
som er kendeligt ved Ax paa Haaret, og som findes ud- 
ført af Eumenos, Phrygillos og paa endnu en Tetradrachme 
<Head V, 4, Holm V, 14), forundrer os ikke paa Syrakus's 
Mønter, da Sagnene om denne Gudinde vare stedfæstede 
paa Sicilien i særlig Grad, og da der i Syrakus fandtes 
Templer for hende og hendes Moder, som blev plyndrede 
af Poeneme i deres Krig med Dionysios (395). Men til 
en rigtig Udsondring af Gudetyperne var Kunstnerne paa 
den Tid ikke komne; ser man boit fra det ydre Attribut, 
ere Hovederne skaarne som de andre; kun i den sidst- 
nævnte og yngste Tetradrachme (Fig. 11) begynder en 

dybere Karakteristik, et aandeligt Physiognomi at skinne 
igennem Hovedets Rejsning og Træk, man aner i hende 
en Underverdens Dronning, saaledes som hun i en Statue- 
fremstilling vilde kunne have sin Plads i et Tempel. 
Arethusa introduceres (med Navns Nævnelse) i Syrakus's 
Møntrække (Fig. 7) af Kimon; det 
prægtige Hoved er set forfra med 
Haaret frit spillende til alle Sider 
som Bølgerne selv i Kildebassinet, 
der var Nabo til Havbugten, hvori 
Delfinerne svømmede om. Kimons 
Model til dette Hoved er næppe for- 
skellig fra den som er benyttet til 
samme Kunstners Dekadrachmer af den yngste Type (sml. 
Holm V, 8 og 11, Weil III, 9 og 10); men Gudinderne 
selv ere forskellige; ellers vilde Kunstneren ikke have 
tilføjet Navnet ved Arethusas Hoved, naar det ikke var 
andet end det gængse Hoved paa Syrakus's Mønter. Athena- 
hovedet af Eukleidas (Fig. 6) er tilstrækkelig betegnet ved 
Hjælmen. 

Men hvilken Gudinde var da den fra gammel Tid 
særlig hædrede og dyrkede i Syrakus? Der kan næppe 
være nogen Tvivl om, at det var Artemis, hvis ældgamle 
Tempel laa paa Ortygia, hvor Byen fra først af var 
grundlagt, „Artemis's Sæde* som Pindar siger'). Hendes 
Billede maa vi da vente at finde paa Byens Mønter fra 
den ældste Tid; og der er al Rimelighed for, at vi vir- 
kelig i Gudindehovedet paa Syrakus's ældre Mønter helt 
igennem have Artemis's Billede. Dette har ogsaa B. 
Head udtalt (Historia Numorum p. 151), men man har 
foretrukket alle mulige andre Navne eller slet ikke villet 
give noget Navn (Holm, Gesch. Siciliens III S. 588). 

^) edos HgTSfiidog Pyth. II, 11, cf. Nem. I, 3 défivtov 'AgréfÅidog 
om Ortygia. Diodor, V, 3, 5 beretter, at Artemis fik Øen (Ortygia) 
af Guderne. 

Men i Tiden fra 430 — 400 forsøger man enkeltvis at 
sætte andre Gudinders Hoved paa Mønterne, som vi have 
set, og hurtig bryder Forandringen igennem og omstyrter 
den aarhundredlange Tradition. Det er Euainetos's Deka- 
drachmer, som her tale det sidste Ord, ogsaa i denne 
Henseende gøre de et afgørende Skel. Det Hoved, som 
Euainetos's store Mønt viser os, tilhører nemlig utvivl- 
somt Kora (Persephone), charakteriseret antydningsvis ved 
den unge voxende Kornplante, der som en Krans er lagt 
om hendes Hoved, Straaet med de udfoldede Blade men 
endnu uden Ax. At det er Kornblade, viser os de mange 
Efterligninger af Euainetos's Mønt rundt om i Verden*), 
ofte forbedrer man nemlig Kransen ved at sætte Ax paa 
Kornplanten; der er ingen Tvivl om, at man har forstaaet 
Euainetos's Hoved som et Billede af Persefone^. Ogsaa 
Kimons Dekadrachmer, særlig 2den og 3dje Type, passer 
bedre til denne Gudinde end til Artemis, om end der ikke 
er givet noget Attribut, som kunde vejlede til den rette 
Opfattelse. 

Det tør da antages, at der omkring ved Aar 415 ff. 
er sket et Omslag i Cultus, at maaske de eleusinske Gud- 
inders Dyrkelse her i Syrakus og mulig andre Steder er 
kommen stærkere op. Noget, der kunde passe godt her- 
til, er hvad vi erfare hos Diodor (XIV, 63 og 77), at da 
Karthagerne (Himilko) 395 var trængte ind i Achradina 
under Krigen med Dionysios, havde de plyndret Demeters 
og Koras Templer; men Gudernes Straf ramte dem ved Ne- 
derlag og Pest; og senere indrettede de som en Bod der- 
for en særlig Dyrkelse af disse Gudinder hjemme i Kar- 
thago. Da Karthagerne lærte at slaa Mønt') ovre paa 

*) Smukt sammenstillede hos A. Evans, Syr. Medal. pi. VI— 
VII 1—7. 

•) Paa Mønter fra Agathokles's Tid findes Koras Navn ved et 
Hoved med Krans af Kornplanter med Ax (Head, Syr. pi. IX 1—2). 

■) L. Muller, Numism. de Tanc. Afrique II p. 110 ff. 

Sicilien, finde vi baade paa de Mønter, der blev slaaede 
under deres Herredømme i de Egne af Sicilien, som stod 
under dem, Efterligninger af Euainetos's Type, og paa 
Karthagos Mønter for Eftertiden samme Billede, men dog 
næsten altid med Kornax, ikke blot med Kornblade. 

Ved Euainetos's Dekadrachmer er altsaa den gamle 
Type paa Forsiden af Mønterne trængt tilbage; Artemis 
findes i den følgende Tid kun mere spredt paa Syrakus's 
Mønter. Men Erkendelsen af, at vi paa de ældre Mønter 
have Artemis's Hoved, er værdifuld i kunsthistorisk Hen- 
seende, da vi ikke have ret mange Fremstillinger af Ar- 
temis fra den store Kunsts første Blomstringstid. Her 
træder altsaa Mønterne til som et smukt Supplement (vor 
Tavle VIII, 1—5, 8—9, Head Syr. II, 12, III 1—6, Holm 
Tvl.' III 12—18, du Chastel og fl.). 



Tvl. VIII. Fig, 1. 25 Mm., 17,39 Gr. Cfr. Head Syr. pi. II, 
9, Evans Num. Chr. 1894 pi. VII, 2 (begge forskellige fra vor). — 
Fig. 2. 23 Mm., 17,20 Gr. Cfr. Holm, Tf. III, 12 (forskellig). — 
Fig. 3. 23 Mm., 17,00 Gr. Cfr. Head Syr. pi. III, 3 (Bagsiden for- 
skellig). — Fig, 4, Bagsiden mispræget. 26 Mm., 17,50 Gr. Af- 
bildet (Forsiden) Rev. num. 1889 p. 489 (Kinch), (For- og Bagside) 
Du Chastel, Syracuse pi. V, 57. Cfr. Br. Mus. Cat. n. 116 med A 
paa Halsen. — Fig, 5. Drachme (Ramus 46), 17 Mm., 4,20 Gr. 
(lidt slidt). Afbildet (Forsiden) Rev. num. 1889 p. 491 (Kinch). 
Cfr. Head Syr. pi. III 15 (Br. Mus. n. 162) med EVMENOV, — 
Fig. 6. Dekadrachme af Kimon. Kl paa Pandesmykket, KIMQN 
paa Delfinen under Hovedet. 36 Mm., 43,98 Gr. — Fig, 7, Deka- 
drachme af Euainetos, af Signaturen EYAINE er kun den øverste 
Spids af Y synlig. 35 Mm., 43,18 Gr. — Fig. 8. 24 Mm., 16,82 
Gr. (noget slidt). EVMHNOV paa For- og Bagsiden, Spor af Meta 
under Hestenes højt stejlende Forben. Som Weil, Tvl. I, 2 (Ber- 
lin). — Fig. 9. 25 Mm., 17,31 Gr. ZYPAK02I0N. Forsiden som 
Br. Mus. n. 192 (afbildet hos A. du Chastel pi. 7,73), Bagsiden for- 
skellig (Br. Mus.'s Mønt har EV = Eumenos under Hestene). — 
Alle de paa Tvl. VIII afbildede Mønter findes i den Kgl. Mønt- og 
Medaillesamling. 

Figurer i Texten. Fig. 1. Efter Holm, Gesch. Sic. III Tvl. 
I, 7. — Fig, 2, Efter Head, coln. of Syr. pi. I, 3. — Fig. 3. Efter 
Synopsis of the ane. coins Brit. Mus. pi. II 17.33. — Fig. 4. Ori- 
ginal i Kgl. Mønt- og Medaillesamling. 26 Mm., 16,62 Gr. Som 
Br. Mus. Gat. nr. 104, cf. Head, Syr. pL II, 12 (Br. Mus. Gat. nr. 
105) med forskellig Forside. — Fig. 5. Efter Holm, Tvl. VI, 5. — 
Fig. 6. Efter Synopsis pi. III 26.31. — Fig, 7. Efter Synopsis pL 
III 25.30. — Fig^ 8. Efter Holm, Tvl. VI, 5. — Fig. 9. Efter 
Evans, Syr. Medallions pi. VIII. — Fig. 10. Original i Kgl. Mønt- 
og Medaillesamling. 37 Mm., 43,20 Gr. — Fig. 11. Efter Holm, 
Tvl. V, 14. 

EN BYZANTINSK KIRKE 

AF 
K. F. KINCH. 

1 Bjergene Øst for Saloniki (Thessalonike), i lige 
Linje omtrent 20 Kilometer derfra, ligger en Landsby 
Peristerå med en Kirke, som synes mig at fortjene 
nogen Opmærksomhed. 

Kirken er, ligesom Landsbyen selv, lille, ubekjendt 
og fattig. Intet kan være mere prunkløst. Dens Mure er 
opført af utilhugne Brudsten fra Stedet, smaa og mellem- 
store imellem hinanden, med Kalk som Bindemiddel, og 
der er fra Architektens Side ikke gjort noget Forsøg paa 
at smykke deres Yderside ved Friser, dekorative Baand 
el. lign. Kun ser man til venstre for Indgangen indmuret 
et Relief, et antikt Votivrelief til Spøgelse- og Under- 
verdens-Gudinden Hekate. Hun er her, som saa ofte, af- 
bildet med en Nimbus om Hovedet, og paa Grund heraf 
har man vel i Middelalderen, da man anbragte Relieffet 
paa denne Plads, troet, at det forestillede en Helgeninde 
eller Jomfru Maria. I Kirkens Indre har Væggene i Middel- 
alderen sikkert ikke savnet Mosaikker eller Malerier; nu 
er de hvidkalkede, og den eneste Afvexling frembringes 
af en smal plastisk Liste, der løber langs Foden af Gjord- 
buerne. 

Det er ved sin Alder og endnu mere ved den Plan, 
hvorefter den er opført, at Kirken fortjener vor Interesse. 
Der er mellem de byzantinske Kirker, som hidtil er blevne 
os bekjendte fra det gamle østromerske Riges Omraade, 
ingen som helt ligner den i Planen; men af skriftlige 
Kilder véd vi, at der tidligere, medens Riget endnu be- 
stod, fandtes flere af ganske samme Type, som da var 
højt berømt, om end ikke meget benyttet. Mellem dem 
var en af Rigets alier fornemste Kirker; og i Occidenten, 
i Italien og Frankrig, staar der endnu et Par store og for 
alle velbekjendte Kirker, som efter Paavirkning fra By- 
zants er opførte i samme Schema. 

Hvad der vil forøge Interessen for Kirken i Peri- 
sterå, er det, at vi kunne give dens nøjagtige Chronologi 
og kjende dens Opførelses Historie. For længst havde 
Bygningen tiltrukket sig min Opmærksomhed i dens Af- 
krog nede i Makedonien, da jeg i et lille Skrift, Athoniås, 
som Hegumenen Kalligås i Paulos-Klostret paa Athos har 
udgivet paa Nygræsk (1863), og hvori han har givet en 
kort historisk Skildring af det hellige Bjerg, fandt citeret 
nogle Brudstykker af et Helgenlevned, hvori Peristerå- 
Kirkens ældste Historie omtales. Senere har jeg paa 
Athos, i Klostret Vatopedion, fundet den sjældne, fuld- 
stændige Text af dette Helgenlevned i et Haandskrift fra 
Middelalderens Slutning. 

Den Helgen, hvis Levned skildres i det omtalte Vita, 
er den fromme (hosios) Euthymios den Yngre, der levede 
i det niende Aarhundrede. Hans Fødsel falder under Slut- 
ningen af Ikonoklasmens Periode, hans Død under de ikke 
mindre urolige kirkelige Forhold under Kejser Basileios I 
af det makedoniske Dynasti. Efter Euthymios' Død fejredes 
hans Minde i den græske Kirke paa Aarsdagen for hans 
Død, d. 15. Oktober, men bevares nu ikke længer, ikke 
engang paa Athos, hvortil han dog var særlig knyttet. 

10 

Forfatteren af hans Vita er hans Discipel Basileios, der 
blev Ærkebiskop i Thessalonike. 

Euthymios eller, som han før sin Indtræden i Munke- 
standen hed, Niketas hørte hjemme i Lilleasien, lige som 
saa mange af dem, der paa hans og den nærmest forud- 
gaaende Tid vandt sig et Navn i den byzantinske Verden. 
Han var født i Galatien 824 og var i sit attende Aar 
allerede gift og havde en Datter, da han besluttede sig til 
at blive Munk og sluttede sig til de hellige Fædre paa 
det bithyniske Olymp. Her blev han boende i 15 Aar, 
men fik da Lyst til at drage til Athos, som han længe 
havde hørt berømme. 

Athoshalvøen, som ved sin vidunderlige Naturskjøn- 
hed, ved sin isolerede Beliggenhed og ved sine Skoves 
og Kløfters Stilhed er et jordisk Paradis for Eneboere og 
nu tæller Tusinder af hellige Beboere, var dengang endnu 
kun befolket af ganske enkelte Asketer, som boede spredte 
og uden at have sluttet sig sammen i Klostre. De var 
Stedets eneste Beboere. Den Ensomhed, som de havde 
søgt, blev ofte forstyrret ved Stridigheder. med den verds- 
lige Befolkning udenfor Halvøen og endnu mere ved sara- 
ceniske Sørøveres idelige Overfald. Enhver, som ikke ved 
skyndsom Flugt undgik dem, blev slæbt som Slave til 
Kreta, til Syrien eller til andre Steder i Orienten. Disse 
Overfald nødte en Tid lang Euthymios til at forlade Halv- 
øen; men han var desuden af et uroligt Blod og fandt 
vanskeligt noget blivende Sted. Vi finde ham snart som 
Søjlehelgen ved Thessalonike, snart som Eneboer ude paa 
Øen Neoi — nu Hag. Eustratios — i Ægæerhavet, snart 
med nogle Disciple boende i det Indre af den nærliggende 
makedoniske Halvø, Chalkidike. Idet hans Biograf skildrer 
hans vexlende Opholdssteder og Omflakken, giver han 
mange Oplysninger om de daværende Forhold i disse 
Egne, — Oplysninger, som ville blive en Fryd for den, 
som vil skrive Egnenes Historie. Endelig slog Euthymios 

sig en Tid til Ro som Grundlægger af en Kirke og to 
Klostre i Peristerå. 

Om Bygningen af disse fortæller hans Vita saaledes: 
Da han engang havde trukket sig tilbage til Athos' Ensom- 
hed, hørte han en Stemme, som befalede ham at gaa til 
Thessalonike. „I Bjergene Øst for denne By vil du finde 
et Højdedrag med en Kilde — Stedet hedder Peristeræ — 
og tillige Apostlen Andreas' Helligdom, som før var her- 
ligt bygget, men nu ligger i Ruiner og bruges som Faare- 
sti af Beboerne." 

Euthymios medtog to Ledsagere, Ignatios og Ephraim, 
og kom til Thessaloniki. Hans Ry som Asket var allerede 
da saa stort, at han blev modtaget som en Engel. I 
Peristeræ fandt han og hans Ledsagere alt, som det var 
sagt: Kilden og Faarestien paa den forrige Helligdoms 
Plads. Ved at grave finder de Kirkens Chorapsis (Konche) 
og dens nøjagtige Beliggenhed. Hans to Ledsagere paa- 
tager sig da at opbygge Kirken paa egen Bekostning. De 
Uheld, som indtraf under Arbejdet, Sammenstyrtningen af 
Stilladserne, hvorved Architekten nær havde tilsat Livet, 
og Nedstyrtningen af hele den venstre Fløj af Bygningen, 
tilskreves af dem Dæmonernes Ondskab og formaaede ikke 
at afskrække Euthymios og hans Venner. Saaledes blev 
Bygningen færdig i Aaret 870/1. 

I Forbindelse med Kirken opførtes et Kloster for 
Munke, hvis Forstander Euthymios blev. Efter at han i 
14 Aar havde vogtet sin Hjord, blev han gjenkjendt af 
sine Slægtninge, 42 Aar efter sin Adskillelse fra dem. 
De flyttede til ham, og for de kvindelige Medlemmer af 
sin Familie indrettede han et Nonnekloster. Efter at have 
ordnet alt paa bedste Maade for dem og overgivet Be- 
styrelsen af Klostrene til Ærkebiskop Methodios af Thes- 
salonike og dennes Søster Euphemia, tog han Afsked med 
dem, steg atter op paa sin Søjle ved Thessalonike, op- 

10* 

holdt sig senere en kort Tid paa Athos og paa „den 
hellige 0*, som vel maa have ligget i Nærheden ude i 
Ægæerhavet, og døde her vistnok enten i 885 el. 886. 
Hans Lig blev ført til Thessalonike. 

Efter at jeg havde henledet Athosmunkenes Opmærk- 
somhed paa dette Helgenvita og paa Kirken og Klostrene 
i Peristerå, har Munken Alexandros i Lauraklostret paa 
Athos udgivet nogle korte Brudstykker af Biographien i 
et kirkeligt Ugeskrift i Konstantinopel (Ekklesiastike Ale- 
theia, 1895 No. 26). Og for nylig har Alexandros i en 
paabegyndt Samling af gamle Athosdokumenter ogsaa publi- 
ceret et Aktstykke, hvorved i Aaret 882 Grænserne mellem 
Athos og Befolkningen i den nærmeste Landsby — Hie- 
rissos — udenfor Halvøen fastsættes ved en kejserlig 
Kommission. Medlem af denne Kommission var ogsaa 
Euthymios, og han har sat sit Navn nedenunder: „Euthy- 
mios, Munk og Hegumenos for Klostret Peristerai**. Da 
Manden ellers slet ikke synes at omtales i Litteraturen, 
har det været velgjørende at se denne hans egenhændige 
Underskrift og derved faa delvis Bekræftelse paa Bio- 
grafiens Data. 

Af et andet Dokument, som Ph. Meyer i 1894 har 
udgivet, indeholdende den Klosterregel, som Athanasios 
d. H. omtr. i Aaret 970 gav for det af ham stiftede Laura- 
kloster paa Athos, fremgaar det, at Munkeklostret Peri- 
sterai af Athanasios' Ven og store Velgører, Kejser Nike- 
phoros Phokas (963 — 9), blev skjænket til Lauraklostret 
og hans Gave bekræftet af hans Efterfølger paa Thronen, 
Johannes Tzimiskes. Det havde da været i Forfald; dets 
Hegumenos hed nu Stephanos. Om dets senere Historie 
véd vi foreløbig Intet, og om Nonneklostret høre vi over- 
hovedet slet Intet efter dets Oprettelse af Euthymios; det 
var oprindelig bestemt for hans kvindelige Paarørende og 
er maaske gaaet ind efter deres Død. 

Den, som i vore Dage, efter at have læst Euthymios' 
Vita, i Peristerå opsøger de Steder, hvortil hans Virksom- 
hed var knyttet, vil ikke finde noget Spor af Klostrets, 
eller rettere Klostrenes, Bygninger bevaret, idetmindste 




FIg. I. Kirken I Perlsteri. Grundplan. 

ikke over Jorden. Af Klostrenes Paroiker er der blevet 
en fri Landsby. Dennes Beboere fortælle, at der paa en 
Høj mod Øst udenfor Landsbyen har ligget et Kloster, og 
der staar endnu et Kors plantet der. Hvis noget af Eu- 
thymios' Klostre har. ligget der, maa det have været 

Nonneklostret. Der kan nemlig ikke være nogen Tvivl 
om, at det først opførte Kloster, Munkeklostret, har ligget 
umiddelbart ved Kirken. Paa Athos er det en ufravigelig 
Regel, at Kirken ligger i Klostrets Gaard, paa alle Sider 
omsluttet af dettes Bygninger; og det samme eller et 
ganske lignende Forhold synes ogsaa ellers at have hørt 
med til byzantinsk Skik jog Brug. 

Afset fra Klostrene, er ellers alt uforandret i Peri- 
sterå. En Snes Skridt Øst for Kirkens Chor flyder den 
store Kilde endnu frem fra Foden af en Klippe, i en 
bred Strøm paa næsten en Meters Bredde og med samme 
rigelige Vandmængde Sommer og Vinter. 

Kirkebygningen er endnu bestandig indviet til Apostlen 
Andreas og synes i det hele at staa uforandret siden Eu- 
thymios' Tid. Den eneste synlige Forandring er foretaget 
i den sydlige Korsarm. Her er der indrettet et lille 
Gynaikeion, der, strengt afsondret og tilgitret, næsten har 
Udseende af et Kvindebur. Indgangen dertil er gjennem 
en lav Dør, som er brudt igjennem Korsarmens vestlige 
Mur. At dette Gynaikeion er bleven indrettet allerede 
paa Euthymios' Tid, dengang han oprettede Nonneklostret, 
er vel ikke helt umuligt; men Arbejdet ved Dørens Gjen- 
nembrud synes rigtignok at være fra en senere Tid. 
Denne Korsarm har forøvrigt vist sig at være for svagt 
opført, og for at afstive den, har der maattet opføres en 
Støttepille. Udenfor denne samme sydlige Side af Kirken 
er der, ligeledes i en senere Tid, opført et Klokketaarn. 

Som vi saa af Euthymios' Levnedsbeskrivelse, havde 
der i gamle Dage, allerede før hans Tid, ligget en Kirke 
for Apostlen Andreas paa dette Sted. Den, der har rejst 
paa Balkanhalvøen, vil navnlig i Thrakien, Makedonien og 
Grækenland have bemærket en paafaldende Mængde Kirker 
for denne Apostel. Den christne Befolkning i disse Egne 
og fremfor alt i Makedonien tror at skylde denne Hed- 
ningeapostel særlig meget. Et Sagn, som maa være op- 

staaet meget tidligt i den christne Kirke, fortæller, at han 
fra Egnen ved det sorte Hav var kommen til Byzants, 
hvor han paa Byens Akropolis byggede et Bedehus i 
Marias Navn, og derfra til Herakleia i Thrakien. Herfra 
havde han givet sig paa Vandring omkring i Makedoniens 
Byer, hvor han, som det hedder i de apokryfe Acta, for- 
kyndte, formanede, lægede de syge, byggede Kirker og 
indsatte Præster. Senere drog han til Achaia, hvor han 
i Patras fandt Martyrdøden. Hans Reliquier lod i Aaret 
357 Kejser Constantius, Constantin den Stores Søn, ved 
den senere Martyr Artemios bringe til Konstantinopel og 
der bisætte i Apostelkirken, hvis Bygning Constantin 
havde paabegyndt. Sønnen fuldført. Kirken laa paa den 
fjerde Høj, som beherskede hele Staden; den var indviet 
til alle Apostlene, men tillige bestemt til et Mausoleum 
for Kejserfamilien. I samme Kirke hensattes Reliquierne 
af Evangelisten Lukas og Paulos' Discipel Timotheos. 

Denne ældre Apostelkirke skildres af Eftertiden^ som 
ringe i Sammenligning med den Pragtbygning, som Justi- 
nian senere opførte paa dens Plads. Hvorledes dens Form 
var, dermed er det hidtil ikke lykkedes at komme paa 
det rene. Sandsynligheden taler for, at det var en Kors- 
kirke; saaledes staar der i den ældste Kilde, et Digt^ af 
Gregor fra Nazianz, og til Gunst herfor taler det^at 
Kirken St. Nazario Grande i Milano, der i det 4. Aarh. 
blev opført i Korsform af Ambrosius, og som oprindelig 
var en Apostelkirke, skal være bygget som Efterligning 
af Constantins Kirke. 

Under Justinian truede denne ældre Kirke med at. 
falde ned. Han lod derfor ved de to Architekter, som 
havde bygget Sophiekirken, Anthemios og Isidoros, en ny 
opføre. Dennes Form kjende vi af den ret udførlige Be- 
skrivelse hos Prokopios og af den meget brede versi- 
ficerede Skildring, som Konstantinos fra Rhodos har for- 
fattet under Kejser Basileios Makedons Regering, og som 

for nogle faa Aar siden er bleven fremdraget fra et Haand- 
skrift paa Athos. 

Kirken var bygget i Form af et græsk Kors; over 
Korsarmenes Skjæring og ligeledes over hver af Kors- 
armene hævede der sig en Kuppel. Der var altsaa fem 




Fig. 3. Parti af den nordlige Korsarm. 

af disse. De fem Kupler og den stærkt udsprægede Kors- 
form udgjorde det mest karakteristiske ved Bygningen. 
En tilnærmelsesvis rigtig Forestilling om dens Plan vil 
man faa ved at betragte en Afbildning*) af det byzantinske 



*) Lettest tilgængelig i Artiklen Byzantinsk Kunst i Salmon- 
sens Konversationslexikon. 

Kors, som findes i oldnordisk Museum og som plejer at 
kaldes Dagmarkorset. Det har Kirkens Korsform, og dets 
fem runde Medailloner er anbragte ganske paa de fem 
Kuplers Plads. Kirken stod indtil Tyrkernes Erobring af 
Byen. Faa Aar derefter lod Mohammed Erobreren den 
nedbryde og den pragtfulde Moské opføre, som endnu 
staar og bærer hans Navn. 

Justinians Apostelkirke, de to geniale Architekters 
skjønne og originale nye Værk, blev snart efter taget til 
Mønster for den Kirke, som Kejseren lod opføre ved 
Ephesos til Ære for Apostlen Johannes. Senere, i det 
11. Aarhundrede, er den bleven taget til Forbillede af 
Venezianerne, da den Kirke, som hævede sig over Evan- 
gelisten Marcus' Ben, blev erstattet med en ny, den nu- 
værende S. Marco. Fra denne er sandsynligvis atter St. 
Front i Périgueux paavirket; her gjenfindes de to samme 
Hovedejendommeligheder; den samme Grundplan og det 
samme Kuppelsystem. Gjennem hvilke Mellemled denne 
Type er gaaet, førend den hos os viser sig i vor Kallund- 
borg Kirkes Plan, er vi endnu næppe i Stand til at paa- 
vise; men at der er en Forbindelse, forekommer mig 
utvivlsomt. 

Af Apostelkirken i Konstantinopel er ogsaa Kirken i 
Peristerå afhængig. Intet kunde ligge dennes Bygmester 
nærmere end at tage Justinians Bygning, hvor Apostlen 
Andreas' Ben hvilede, til Mønster for sin Andreaskirke. 
De to Grundtræk har han beholdt; men nogle Forandringer 
maatte han foretage. 

Den første Forandring fulgte allerede af den be- 
grænsede Opgave, som var stillet ham: at bygge en lille 
og fordringsløs Kirke. Derfor bortfaldt de Søjlegalerier, 
som i Apostelkirken løb langs med Indervæggene af alle 
Korsarmene og udgjorde en væsentlig Del af Kirkens De- 
koration. De hævede sig i to Etager, og den øverste af 
disse har sikkert været bestemt til at benyttes af Kvinderne. 

Der var i Peristerå saa meget mindre Grund til at be- 
holde dem, som Kirken efter sin oprindelige Bestemmelse 
kun var en Munkekirke. Der var jo heller ikke Plads 
til dem eller Raad til deres Anskaffelse. Man maatte lade 
sig nøje med de fire glatte Søjler uden Kapitæler, som 
anbragtes til Støtte for Midtkuplen. 

Den anden Forandring krævedes af Hensynet til den 
Kultus, som daglig skulde finde Sted og til hvis Af- 
holdelse Kirken udelukkende var bestemt. I Apostelkirken 
var der nu ikke noget egentligt Chor. I den østlige Kors- 
arm stod Kejserfamiliens Sarkofager; naar der afholdtes 
Gudstjeneste, fandt denne Sted i Kirkens Midtpunkt, under 
Midtkuplen. Den vestlige Korsarm var lidt længere end 
de andre. 

I Peristerå krævedes et Chor, beliggende mod Øst, 
som Skik og Brug nu altid var, og tilstrækkelig rumme- 
ligt. Derfor drejede Architekten Grundplanen saaledes, 
at den længste Korsarm kom til at ligge mod Øst, ikke 
mod Vest, indrettede den til Chor og opførte til højre og 
til venstre derfor de to Siderum, Diakonikon og Prothesis, 
som tjente til Opbevaring og til Omklædning, og som 
ikke fandtes i Apostelkirken. 

Der er en milevid Skov af El og Esp, sommesteds 
dyb og drømmende, sommesteds lysnet op med aabne 
Engpletter, men allevegne gjennemstrømmet af Vandløb i 
hundredfoldig Forgrening. I den tætte Drømmeskov med 
lyse Engpletter og smaa Vandløb i Hundredevis lever 
ikke, men døer en lille slavisk Stamme paa et Par Tusinde 
Mennesker, den sidste forsvindende Rest af et fordums 
sejrrigt Folk, Venderne, Middelalderens Skræk. 

Gjerne vilde jeg endnu engang besøge dem i deres 
Skovensomhed mellem de hundrede Vandløb, endnu en- 
gang lytte til Melodien af et Sprog, som om et halvt- 
hundrede Aar vil være uddøet, redningsløst skyllet bort 
af det Tydsk, som i Skolen alle Vender ere forpligtede 
til at tale, som i det store Liv udenfor Skoven kræves 
af dem allevegne og som inde i Skoven hver gammel 
Kone i den mest afsides Gaard halvt om halvt allerede 
forstaaer. Ved Aarhundredets Begyndelse herskede Vender- 
sproget omtrent eneraadende i fem Stæder og et Par Snese 
Landsbyer; nu er der alt i alt tre Sogne tilbage, hvor 
Gudstjenesten holdes paa slavisk, og blandt disse atter kun 

et med vendisk Prædiken hver Søndag. Forbi, forbil O, 
skal det engang gaa saaledes med Dansk i Sønderjylland? 

Venderfioden Sprava har det store Folk gjort til Spree 
og faaet Ordet Ltibbenau ud af Ljubnov eller Ljubena. 
Den Stad var helliget Ljuba, den slaviske Elskovsgudinde, 
en blid stille Skikkelse med bølgende Guldhaar og Klæde- 
bon af hvide Taager. Sidste Gang, hun løftede sin Røst, 
var da Jernbanen fra Berlin blev ført ned til Liibbenau. 
Saa lød der et Pladsk i Floden og et Klageskrig: Sgubilal 
«Det er ude med mig!"*, skingrede det, og siden den Tid 
har ingen hørt hendes Nattergalestemme. Blot dukker 
stundom ved Aftentid langt ude i Ensomheden ved de 
stille Vandløb nogle Skyggetræk frem mellem Elletræerne. 
Det er kun et blegt Ansigt med langt flagrende Haar; 
den øvrige Skikkelse flyder ud i Mosebrygget. Øjnene 
skinne som Sankt Hansorme, og Læberne mimre, men 
uden Lyd. Venderen, som stager forbi med sin Baad, 
smækker i en Fart med Aaren efter Synet. Hvorfor slaaer 
han til Resterne af sin egen Stammes Gude- og Alfe- 
skikkelser? De Stakler ere endnu mere hjemløse end han 
selv. Skoven tyndes ud hvert Aar, og preussiske „Vand- 
inspektører^ dræne Engene af, regulere Aaløbene og ramme 
Pæle ned i Rækker langs med Vandkanten. 

Trods nogle tydske Uniformshuer og Afvisere med 
vVerbotenl*' er der ganske hyggeligt i Ljubena — Lubbenau. 
Jeg har i min Ungdom boet der hos en gammel vendisk 
Dame, Fru Jentschke. Smalhans var rigtignok Køkken- 
mester, men ligemeget. Til Gjengjæld holdt hun mit lille 
Værelse pænt og rent, lærte mig Vendisk og lod mig 
skimte nogle Træk af sin Stammes Fantasiverden. Folket 
kalder sig Sorber eller Serber ligesom Slaverne langt 
borte mod Syd ved Bredderne af Sava og Drina. Af 
Litteratur have de foruden enkelte Opbyggelsesskrifter, 
en Visesamling (delnjoserb skije piesnje), et lille Ugeblad 
„Serbski Tschasnik** og kanhænde et Par Smaabøger om 

Agerbrug og Biavl. Det er fattigt, men det er dog altid 
Modersmaalet. 

Stakkels lille Modersmaall Det maa vige for fremmed 
Tale. Hvad Lutherdommen ellers kan have bragt Ven- 
derne, er det gaaet ud over Egnens Sprog, ligesom Re*- 
formationen lammede den danske Tunge baade i Angel og 
andetsteds paa Slesvigs Jord, hvor dansk Tale nu er for- 
svunden. Dog, ligemeget med Fortydskelsen, om Tydskeriet 
bringer os nærmere til Guds Rige. Hinsides den preus- 
siske Grændse boer en anden Rest af sorbiske Vender; 
deres Kirkesprog er Latin, men Folkemaal og Folkepræg 
ere mindre overhvidtede med fremmed Kalkpuds. 

løvrigt føler den lille Haandfuld Spreewaldvender sig 
endnu som et Folk med Fortidsminder og Fremtidshaab. 
Stammen har sin Holger Danske; Kong Jarro hedder han. 
Foreløbigt sover han i Kjæmpehøjen ved Hradistsche, 
men, naar Tiden kommer, rejser han sig og driver de 
Fremmede ud. Ved det Fjendeblod, som da skal flyde, 
kommer en stor Vandmølle i Gang, og såa fuldstændigt 
bliver de Fremmedes Nederlag, at hele Tydskland faaer 
Plads i Skyggen af et Pæretræ. Indtil videre trække 
Tydskeme dog paa Skuldrene af Kong Jarro og mene, at 
Venderne ere „ein kleines, geistig zuriickgebliebenes Volk- 
lein**. Ja, saamænd; vi ere jo alle Dumrianer for en Vild- 
tysker, og at Vendernes Nationalhelt ikke staar paa noget 
særlig højt Trin af Udvikling, fordrer Sandhed indrømmet. 
Sommetider bliver nemlig Kong Jarro sulten; saa kommer 
han ud af Højen og æder Tydskerbørn. Men efter Ven- 
dernes Udsagn maa der ved saadanne Lejligheder passes 
paa; ellers gaar der ogsaa nogle af hans egne Undersaatter 
med i Løbet. 

Der er noget vildt over Sorbernes Myther; et Ur- 
folks Raahed blandet med den fineste Dæmringspoesi. 
Stumper af fordums Hedenskab sidde fast i Kjødet selv 
paa den tydsktalende Vender; taus og duvnakket, som han 

er, gaaer han omkring med stadig Feberuro i Blodet, og 
neppe blandt mange andre Stammer i Europa er det dag- 
lige Liv saa gjennemsyret af Overtro, som her. Man 
viser det naturligvis ikke formeget til Fremmede, men 
Tscharnebog kræver alligevel en Smule Offer. I Reglen 
kan man hjælpe sig ved at kaste et Brød i Vandet, men 
hvis til Exempel Stenene i Vandmøllen pibe for højt, maa 
der helst en Høne til, sommetider ogsaa en Gris; det er 
gammel Skik, som vanskeligt lader sig udrydde. Mærke- 
ligst er dog Frygten for Middagstimen fra tolv til et; i den 
have alskens onde Aander Spillerum meget mere end ved 
Nattetid, og endnu den Dag i Dag holder en vendisk 
Moder helst sine smaa Børn inden Døre, til Solen be- 
gynder at glide lidt hen mod Vest. Sagen er nemlig den, 
at der mellem Stikkelsbærbuskene og Ærterankerne somme- 
tider sidder en gammel Kone med Hugtænder. Anna Su- 
bata hedder hun. Ganske vist er det i de senere Aar 
ikke ret ofte hændet, at hun har bidt et- Barn, men et 
eneste Øjekast af hende er nok til at gjøre den Lille alvor- 
lig syg- Ikk^ h^lt s^^ sl^in 61* Boshja-lost. Ordret oversat 
synes Navnet at betyde „Guds Klage", men Meningen 
deraf forstaaer jeg ikke; muligt maa det tolkes anderledes. 
Boshja-lost er en ung Kvinde, som gjemmer sig i Krattet 
og græder stille. Naar hun ser et lille Barn, tager hun 
det paa Armen og kjæler for det. Smaabøm ere ikke 
bange for hende, tværtimod, men af hendes Kys faa 
Børnene Blegner i Halsen og Feber. Til Dagspøgelserne 
hører ogsaa den smukke Serpolnitza, en halvvoxen Pige 
med Kornkrands om Haaret. Meget god og barnlig ser 
hun ud, som hun sidder ved Vandkanten og langtrukket 
synger ai — Iju — li. Alle Spurvene i Ellekrattet synge med. 
Men naar man som Fremmed paa Egnen er ude at ro 
eller fiske og ret naturligt farer vild i de smaa Vandløb, 
hjælper det ikke at spørge den unge Pige om Vej; hun 
ler blot og kysser paa Fingeren; saa bliver hun til en 

Forglemmigej eller til en Boble paa Vandet og lader en 
selv være om at finde hjem. Noget særligt ondt synes 
jeg ikke, at Serpolnitza gjør; alligevel ere Venderne lidt 
bange for hende og paastaa, at hun bringer Uheld. Efter 
deres Mening er hun kjendelig paa, at, hvis man slaaer 
Korstegn over hende med Aaren, forvandler hun sig til 
en Vandrotte og smutter bort. 

Lad Venderstammen beholde sin Overtro til det sidste. 
Dagene ere talte for den lille Hob, og Spravas Alfer for- 
svinde snart helt fra den tydske Spreewalds snorlige Ka- 
naler. Et Pust af Poesi svæver endnu over Vandene. 
Fra yngre Dage mindes jeg mit Kammer hos Fru Jentschke. 
Lidt sulten var jeg, som jeg stod der ved det aabne Kammer- 
vindue, men frisk til Sjælen alligevel. Ude over Poplerne 
ved Sprava begyndte det at skumre; det store Kirkeuhr 
faldt til Slag, og, da den sidste Dirren summede bort, lød 
Toner af Valdhorn oppe fra Gluggen af Taamet. O, hvor 
smukt! Man sagde mig, at en vendisk Kvinde for mange 
Herrens Aar tilbage havde skjænket Ljubnovs Kirke alt, 
hvad hun ejede, for at der til hendes Sjælefred dagligt 
skulde spilles en Salme over hende. Underlige Vigilie- 
melodi med slavisk Klangfarve. De vendiske Ord til Sangen 
kjendes neppe mere, men udtrykt i Vers lyder Rhytme- 
gangen saaledes: 

Kom mig i Hu, 
naar mit Hjerte gaaer itu; 
naar mit Liv er Dødens Fangst, 
riv mig ud af Dødens Angst, 

ud af Kval og Gru. 

De Malmtoner synge mig endnu for Øret. Indlullende, 
som tunge Regndraaber, falde de med Søvn og Fred vidt 
ud over Spravaflodens stille Vandløb. En af de Flodarme 
hedder Gulnitza. I Aftendæmringen skinner dens Flade 
hvid, vatret med en bred violblaa Stribe af glittrende 

Kjølvand. Skygger fra Ellebuskene brydes deri, løbe ud 
og flyde atter sammen i sorte Pletter om Aakandeblomster, 
som ere ved at lukke sig for at sove ind. Venderen, min 
Baadfører, bliver ogsaa træt; vi have overstaaet et godt 
Stykke Vej idag og have endnu lige saa langt tilbage. 
Foran os ligger Bylegure Skoven, hvor der ved Nattetid 
er bælgmørkt mellem Træstammer, som hænge lavt ud 
over Vandet. Bedst at opsætte den Gjennemfart til imorgen. 
For at komme under Tag og faa noget at spise lægge vi 
til ved en Pank, et Gæstgiversted paa Bredden af Gul- 
nitza. Hyggeligt ligger det lille Hus med Tag af Straa 
og Hjortetakker i Gavlen; Sølvpoplerne omkring det skjælve 
umærkeligt i Aftenkulden, og ved det sidste Dagslys læser 
jeg Indskriften over Døren: 

Fremmede, gjæst os i Fred og dvæl i Fred ved vor Arne; 
gaaer du som Vandrer forbi, skjærme dig Gud paa din Sti. 

Der er godt og stille. Efter Aftensmaden sidder jeg 
en Stund nede paa Landgangsbroen, hvor Lygten er tændt. 
Skjæret af den sittrer hen over Vandet; nu og da pladsker 
en Fisk, eller det rører sig med Bask af Fuglevinger i 
det tætte, dunkle Rør. Saa falder Søvnen ud paa alle Veje. 

Skovensomhed og Skjær af aarle Morgen paa Vand, 
hvorover Taagen damper bort. Hvor tyst derinde mellem 
Træerne! Baaden glider frem gjennem Grønt foroven og 
Grønt forneden. Som af selvlysende Smaragder tindrer 
Aabunden dækket med Kniplingsvæv af gjennemsigtige 
Elodeaplanter, der i tusindevis slynge sig ind i hinanden. 

Hvor Skoven slipper, udfolder s*ig et ægte vendisk 
Landskab med brede Enge, gjennemrislede af Bække paa 
Kryds og Tvers, og paa Engbunden vrimler det af Hø- 
stakke, smallere forneden, udbuede paa Midten og øverst 
oppe ganske tynde med en Stang stikkende ud af Spidsen; 
hver Stak for sig ligner en umaadelig stor gul Pære. 

Hist Og her fører over Vandløbene en Bro, en høj, tynd 
Hønsestige paa begge Sider og øverst oppe et Par vippende 
Brædder. Venderne paastaa, at Tydskere aldrig driste sig 
til at gaa over en saadan Bro, men hellere betale et Ti- 
penningstykke for at lade sig færge de Par Alen over 
Aaen. løvrigt ere Broerne faa; Samfærdselen besørges 
overalt ved Baade, som selv Børn udmærket forstaa at 
styre: næsten hver Gaard, hvert Blokhus ligger ene for 
sig paa sin egen lille 0. Saaledes gaar det til, at en 
enkelt Landsby kan komme til at indtage en halv Kvadrat- 
mil eller mere. Dette gjælder allermest om Folkestammens 
Hovedsæde, det endnu rent vendiske Zbork, hvis tydske 
Navn er Burg. 

Jeg har boet i Zbork et Par Dage, jeg er ved Aften- 
tid bleven dysset i Søvn af Pilekvistenes sagte Banken 
paa Vinduesruden og af Klokkefrøernes Sang i Aaløbet 
udenfor det lille Hus, den Pank, hvor Milka, en femten- 
aarig Venderpige, var Husmoder for mig, medens hendes 
Fader sørgede for Gjæsterne i Skjænkestuen. Milka tog 
mig med sig i Kirke, til Gudstjeneste paa hendes Moders- 
maal; i det vendiske Ritual lød stadigt samme Ord: 
„Knjes — bog", et Fyrstenavn paa hin Konge fra Golgatha, 
for hvem Tcharnebog og Svantevit have maattet vige. 
Underligt kun, at Venderkvinderne til Højtidsbrug klæde 
sig i Sort; smukkere er Hverdagsdragten med Skjørt og 
Trøje i levende Farver, Hvidt, Gult og Violet samt paa 
Hovedet et spraglet Tørklæde, hvis lange Snipper stikke 
ud til begge Sider som et Par Vinger. I den Paaklædning 
tog Milka sig ud som en lille vild Stedmodersblomst, ikke 
særlig kjøn, men med et fint Stammepræg og i al sin 
Barnlighed god og kjær at se. Fælleds Forkjærlighed for 
Vendisk paa tydsk Skoleundervisnings Bekostning gjorde 
os til Venner; Venskabet befæstedes ved det Held, som 
fulgte vor Aborrefangst og kulminerede i et Besøg hos 
hendes Bedstemoder og et Par andre Gamle, der skulde 

kunne synge vendiske Folkeviser. Af disse fik jeg rigtignok 
ikke meget Udbytte, kun nogle løsrevne Stumper, der iøvrigt 
synge for min Hukommelse og taalmodigt vente paa, at 
jeg engang skal blive Digter nok til at gjøre noget ud af 
dem. Bedre gik det derimod med Eventyrene, af hvilke 
nogle maa være interessante^) for en virkelig Kjender af 
sorbisk Sprog, hvad jeg ikke er. Et og andet fortalte 
Milka mig om Venderkongens Borg, der ved Middagstid, 
naar alt er stille, dukker frem paa Mølleengen. Mange 
Skatte ligge strøede i Græsset rundtomkring; det skjærer 
formeligt i Øjnene af Guld og Sølv, men, naar man bukker 



*) H. C. Andersens Eventyr „Fyrtøjet* findes paa Vendisk 
næsten Ord til andet som paa Dansk. Smlgn. Edm. Veckenstedt: 
Wendische Sagen und Måhrchen. Graz 1880, p. 241 ff. Den 
ene af Hundene med de store Øjne er tilmed saa venlig at sige 
til Soldaten: „Du behøver jo ikke at se paa mig, hvis du er bange. 
Luk Øjnene og tag mig og sæt mig paa Forklædet*. Veckenstedt 
angiver vendisk Vetschau som Hjemsted for dette Eventyr. Det 
maatte være Umagen værd at undersøge, hvorledes H. C. Andersen 
er kommen til dette Sujet, som med Undtagelse af nogle Enkelt- 
heder, der ere den danske Digters personlige Ejendom (t. Ex.: 
Øjne, saa store som Thekopper) næsten gjør Indtryk af at være en 
(fra tydsk udført??) Oversættelse af et vendisk Sagn. 

Ligesaa interessant stiller sig Spørgsmaalet om, hvorfra Burger 
har taget Stoffet til sin berømte Ballade Leonore. I sine „Wen- 
dische Volkssagen und Gebrauche*' (Leipzig 1880) p. 137 anfører 
Willibald von Schulenburg et Sagn om den døde Elsker, som 
kommer tilbage for at hente sin Kjæreste i Zbork. Skimmelen, 
hvorpaa han rider, har intet Hovede; hun gaaer tilfods. Saa siger 
han: Konik stupa wétre, mjasec swesi bytre, lubka, njej'si trach 
(Den lille Hest løber hurtigt, Maanen skinner klart, Kjæreste, er 
du bange?). Han griber hendes Haand, og Haanden bliver helt 
sort (forbrændt), men hun slipper dog fra ham ind paa en Mark med 
Tryllegræs (merik). Daj mi mojn lubky zas (giv mig min Kjæreste 
tilbage), raaber han til Tryllegræsset, men forgjæves. Folkevisen 
synes med Undtagelse af nogle faa Linier nu at være tabt. løvrigt 
har Burger vistnok været mere selvstændig i Behandlingen af sit 
Sujet end H. C. Andersen i Gjengivelsen af Fyrtøjet. 

sig ned for at tage Skatten, skyder der et lille Svøbelse- 
barn op af Jorden i en Muldvarpetue. Skubber man til 
det Svøbelsebarn, voxer .det sig større og større; i en 
Haandevending bliver det ganske umaadelig stort. Hvad 
Fortræd Svøbelsebarnet gjør, forstod jeg ikke rigtigt; saa- 
meget gik dog op for mig, at det sikkreste er at kaste 
sig næsegrus ned i Græsset og uden at røre sig eller se 
sig omkring taalmodigt vente, til Uhret derovre paa Kirke- 
taamet slaar Et. 

Mange Ting fortalte Milka mig om Dværgene (Ijudki, 
de smaa Folk), om deres Byden til Gilde, om deres Flikken 
Klæder til en løjerlig Opsang: tu lapku na tu tscherku, 
og om, hvorledes de blev fornærmede og gik deres Vej, 
da en venlig Møller forærede dem nyt Tøj. Enkelte Træk 
syntes jeg at skulle mindes fra min Barndom i Danmark; 
det gjorde mig vel tilmode. 

Saa skiltes vi som Venner. Da jeg satte mig i Baaden, 
sagde hendes Fader: Po gubåm, hvilket Milka adlød ved 
at give mig et Kys til Afsked. Desværre havde samme 
Fader altfor godt beværtet min Baadfører, saa Farten 
hjemad kun gik maadeligt frem over aabne Enge, hvor 
Eftermiddagssolen brændte og Myggene stak. Skyerne be- 
gyndte at farve sig røde, og roet havde vi i en Uendelig- 
hed, men Kirketaarnet i Burg syntes hele Tiden lige nær. 
Og hvad er det? Det kan umuligt være Milka, som sidder 
derhenne ved Vandkanten; det er en Aabning i Buskene, 
der tager sig ud som et Ansigt. Min drabelige Vender 
smækker efter Busken; en stor Vandrotte smutter bort 
og gaaer tilbunds. Godt at min Styrismand ikke gik bag- 
efter, thi synderlig sikker paa Benene var han ikke. Lidt 
efter tørnede vi da ogsaa mod en omfalden Træstamme 
og fik et dygtigt Knubs. Med mere Vand i Baaden, end 
ønskeligt var, naaede vi, da det var blevet bælgmørkt, 
endeligt til den saakaldte Buskmølle, hvor vi kom til at 
overnatte. 

Ensomt i den brede, lave Stue, med brunt Bjælkeloft. 
Sommetider falder en Faarekylling ind med nogle Pip, 
der næsten klinge melodisk gjennem den haarde Tikken 
af et Uhr paa Væggen. Fødderne ere vaade; ind ad det 
aabne Vindue trækker det uhjemligt med Kulde og Fugtig- 
hed; mørke og duvende staa Træerne mod den graa Himmel. 
Kun ude paa Vandet glimter det svagt med tre blege Pletter; 
Pletterne blive lysere, de give sig til at skinne og tage 
Form af hvide svømmende Svaner. Svanerne se ud, som 
om de ledte efter nogen. 

Der var engang en vendisk Dreng. Han kom til en 
Sø; dér saa han tre hvide Svaner. Svanerne sendte en 
Baad af Muslingeskaller ind til Bredden efter ham, og i 
den Baad sejlede han ud paa Midten af Søen. Derude 
paa Midten faldt han isøvn, men, da han vaagnede, laa 
han paa den prægtigste lille Seng af blaa Silke, og ved 
Siden af ham stod tre hvide Piger, større end han selv, 
men venlige, som om de kunde have været hans ældre 
Søstre. De tog ham ved Haanden og løb og legede med 
ham gjennem det store Glasslot, hvori de boede. I Haven 
udenfor Slottet voxede smukke Blomster, og rundtom paa 
Blomsterne sad istedetfor Somnierfugle spraglede Fisk; 
dem fangede han i Net eller skjød efter dem med Flitsbue; 
det var meget morsomt. Alligevel længtes han somme- 
tider efter sin Moder. Da han nu engang sad i Tanker 
under en Aakande, kom der en gammel Kone hen til 
ham: „Vil du hjem til Moder, saa kan du følges med mig**. 
— »Ja? hjem til Moder vil jeg nok, men jeg kan ikke 
saadan løbe min Vej uden først at sige Tak til Søstrene, 
der have leget med mig.^ — Neppe havde han faaet det 
Ord udtalt, før den gamle Kone forsvandt, og de tre hvide 
Piger stod ved Siden af ham. De sagde: „Det er smukt 
af dig, at du holder af os, saa du ikke vilde gaa uden at 
byde os Farvel. Men din Moder har jo større Ret til 
dig end vi; Tak, fordi du besøgte os, vi have været glade 

for dig.^ — Saa kyssede de ham mange Gange, og Baaden 
af Muslingeskaller bragte ham hjem igjen til hans Moder; 
over hende glemte han lidt efter lidt de hvide Svane- 
jomfruer. Men da Moderen døde, og Solen ligesom be- 
gyndte at skinne mere mat, mindedes han atter sine Ven- 
inder nede paa Søens Bund og kom til at længes meget 
efter dem. Han vandrede vide Verden rundt, men fandt 
hverken Søen eller Svanerne mer, og siden Tid har han 
intetsteds rigtig været hjemme. 

EN SOLONISK STUDIE. 



AF 
S. LARSEN. 



Saalangt tilbage vi kender den attiske Stat, stod 
den under Fremskridtets Fane. Særlig i politisk Hen- 
seende tog Udviklingen i Løbet af det 5te Aarhundrede 
mer og mer Fart i Retning af det radikale Demokrati. — 
Saameget desto mærkeligere er det, at Statsstyreisen paa 
et enkelt ganske underordnet Punkt hævder et ret kon- 
servativt Standpunkt, som først opgives, efter at man i 
det private Liv forlængst har gennemført og tilegnet sig 
det ny. 

Jeg sigter herved til den officielle attiske Retskriv- 
ning og Bogstavbetegnelse, der, som bekendt, med ganske 
faa Modifikationer bibeholdes i Indskrifter lige til Euklides' 
Archontat, uagtet det ioniske Alfabet med sin fyldigere 
Lydbetegnelse dengang forlængst havde fortrængt det natio- 
nale attiske fra alle det daglige Livs Omraader, rimeligvis 
endog fra Undervisningen.^) 

Hvad Aarsagen var til denne sejge Vedhængen ved 
det nedarvede, er ikke let at sige; jeg tror nærmest den 



') Se nedenfor Side 169—172. 

maa søges i en bevidst Stræben fra Statsstyreisens Side 
efter ogsaa i rent ydre og uvæsentlige Ting bestemt at 
understrege det nationalt ejendommelige. 

Dog herom kan man naturligvis, da Overleveringen 
svigter, ikke engang opstille nogen begrundet Formodning. 
Derimod foreligger der vistnok en Mulighed for at naa 
til Klarhed om en anden Side af Sagen: ved Hjælp 
af det værdifulde Materiale, som nyere Studier over de 
attiske Indskrifter giver os i Hænde, er vi nemlig, saavidt 
jeg kan se, istand til idetmindste tilnærmelsesvis at be- 
stemme, hvornaar Overgangen fra det gamle til det ny 
kan betragtes som gennemført i det praktiske Liv. — 
Omtrent fra Midten af det 5te Aarhundrede møder os 
det ejendommelige Forhold, at Stenhuggerne baade i pri- 
vate og offentlige Indskrifter sporadisk — men i stedse 
stigende Grad — anvender ioniske Bogstavformer.*) At 
det idetmindste til at begynde med sker ufrivilligt, derfor 
borger os netop Tilfældenes sporadiske Karakter i Mod- 
sætning til den ellers korrekt gennemførte attiske Ortho- 
grafi. 

Heraf er man vistnok berettiget til at slutte, at de 
Stenhuggere, der virkede i dette Tidsrum (c. 450 — 403), 



») Åd, V. Schutz, Hist. alphabeti Attici. 1875. S. 58—61. 

A. Kirchhoff, Studien zur Gesch. des griech. Alphabets. 3. 
Aufl. 1877. S. 79-83. 

K. Meisterhans, Grammatik der attischen Inschriften. 1885. 
S. 2 ff. 

Ifølge de Undersøgelser, U. Kdhler har offentliggjort i Mit- 
theilungen d. deut. archæol. Institutes in Athen X, 359—379, synes 
Anvendelsen af det ioniske Alfabet for de Indskrifters Vedkom- 
mende, der ikke opstilledes i offentlige Helligdomme, at kunne 
føres noget — men ikke meget — længere tilbage i Tiden. K. 
drager heraf den fuldtud berettigede Slutning (S. 378), ,dass es 
(o: das ionische Alphabet) in den litterarisch gebildeten und thå- 
tigen Kreisen schon in der vorhergehenden Epoche im Gebrauch 
gewesen ist*. 

maatte paalægge sig selv en vis Tvang for at gennemføre 
den attiske Bogstavering; det er aabenbart faldet dem na- 
turligst at bogstavere paa ionisk, og i ubevogtede Øje- 
blikke er da hist og her en ionisk Form bleven indsat i 
Stedet for den tilsvarende attiske. Den eneste rimelige 
Forklaring af dette Forhold synes mig at være den, at 
disse Folk som Børn var underviste paa Grundlag af det 
ioniske Alfabet. 

Det er egentlig ret heldigt, at Stenene taler i denne 
Sag; thi de parallele Vidnesbyrd, som vi kan hente fra 
Literaturen, er baade magre og snart talte, ja indskrænker 
sig ret beset til et eneste.^) Saameget desto heldigere er 
det, at denne enkelte Antydning bestemt peger i samme 
Retning som Indskrifterne. 

I et bekendt Fragment af Tragedien Theseus^ lader 
Euripides en af de optrædende Personer bogstavere dette 
Navn og beskrive hver enkelt Bogstavform nøje. Ingen 
kan være i Tvivl om, at han tænker sig det stavet med 
^ra, altsaa paa ionisk. 

Tragedien Theseus blev rimeligvis opført i Aarene 
omkring 430^); men det spiller forresten med Hensyn til 
nærværende Undersøgelse ingen Rolle, at vi er ude af 
Stand til nøjagtigt at fastslaa Aaret for dens Opførelse; 



^) Foruden det nedenfor anførte Sted af Euripides er det vel 
egentlig kun Digteren Kallias's meget omtalte ABCTragedie, man 
her kunde tænke paa at føre i Marken (jvfr. G. Hermanni Opuscula 
I, 137 ff.; Welcker i Rh. Mus. I, 137 ff.; Hense ibid. XXXI, 582 ff.); 
men da det er ganske umuligt nøjagtig at bestemme, til hvilken 
Tid Kallias's Værk skal henføres, vil jeg hellere renoncere paa 
dette Vidnesbyrd. 

*) Poet. scen. Græc. fabulæ ed. G. Dindorf. Ed. V. Fragm. 
385. (=Nauck, Fragm. tragg. 385). 

*) I ^q?Tjxegy der blev opført 422, parodierer Aristophanes efter 
Scholiastens Sigende (V. 313) et Udtryk, Euripides havde benyttet 
i den nævnte Tragedie. 

thi det er klart, at Digteren næppe vilde have ladet ved- 
kommende Person benytte sig af det ioniske Alfabet, hvis 
det ikke var faldet baade ham selv og hans Tilhørere 
naturligst at stave paa denne Maade; men naturligt falder 
sligt kun, naar man er indøvet deri fra Barndommen. 

Euripides er født c. 480. Antager vi i Henhold til 
ovenstaaende Overvejelser, at han i sin Barndom har lært 
at stave med de ioniske Bogstaver, kommer man til det 
Resultat, at disse maa have været benyttede ved Under- 
visningen i Athen allerede kort efter Perserkrigene, og 
dette stemmer jo særdeles godt med det. Indskrifterne 
lærer os. Paa den anden Side er det klart, at vi ikke 
har Ret til at forestille os den ioniske Bogstavrække ind- 
ført ved Undervisningen i Athen synderlig lang Tid før 
Begyndelsen af det 5te Aarhundrede; thi det er ind- 
lysende, at i saa Tilfælde maatte Virkningen af den uvil- 
kaarligt have sat sig Spor i Indskrifterne fra et tidligere 
Tidspunkt end c. 450 f. Chr. 

Af disse Betragtninger fremgaar det efter min For- 
mening, at det nationale attiske Alfabet saagodtsom ingen 
Rolle kan have spillet ved den skriftlige Overlevering af 
den egentlige attiske Literatur fra det 5te Aarhundrede. 
Derimod stiller Sagen sig ganske anderledes for Solons 
Vedkommende: hans literære Virksomhed falder jo om- 
kring Aar 600, og paa denne Tid kan den ioniske Skrift 
endnu ikke have gjort sin Indflydelse gældende i Athen. 
I saa Tilfælde maatte vi kunne spore den allerede i Ind- 
skrifterne fra Pisistratidernes Tid. Der kan derfor næppe 
være nogen Tvivl om, at baade Solon selv og de, der i 
det 6te Aarhundrede afskrev hans Arbejder, benyttede sig 
af det nationale Alfabet. Vi maa da antage, at den føl- 
gende Tids Boghandlere og Afskrivere — paa egen Haand 
og rimeligvis ikke altid med fornøden Akkuratesse — 
moderniserede den gammeldags Form og satte Digtene i 
Omløb i den Skikkelse, hvori de var lettest tilgængelige 

for den daværende Læseverden, hvilket — bortset fra 
senere indkomne Fejl — vil sige i den samme Skikkelse, 
hvori de bevarede Fragmenter foreligger for os. 

Er der nu nogen Mulighed for i disse Fragmenter at 
paavise sikre Spor af, at Solens Digte fra først af omtrent 
et Aarhundrede igennem er blevet afskrevne i det attiske 
Alfabet? 

Naar Eftertrykket lægges paa Ordet sikre, maa Spørgs- 
maalet besvares benægtende. En fornuftig og ædruelig 
Betragtning af Tingene fører nødvendigvis til det Resultat, 
at mer end Broderparten af de Tekstfejl, som findes i 
disse Fragmenter, maa tilskrives senere Tider. Naturlig- 
vis har baade Transskriptionen fra attisk til ionisk Alfabet 
og de c. 100 Aar, der gik forud, særlig paa Grund af det 
attiske Alfabets mangelfulde Vokalbetegnelse, spillet en 
væsentlig Rolle i Overleveringen og foranlediget ikke saa 
faa Misforstaaelser og deraf flydende Fejl; men det er 
nutildags ikke muligt at drage en skarp Skelnelinie mellem 
de Tekstforvanskninger, der skyldes den første Periode, 
og dem, der maa skrives paa senere Tiders Regning: et 
stringent Bevis for det ene eller det andet lader sig her 
slet ikke føre. Dertil vilde først og fremmest kræves et 
langt fyldigere Materiale end det, der kan uddrages af de 
faa Fragmenter, der staar til vor Raadighed. I dette Punkt 
som overalt, hvor Talen er om kritiske Undersøgelser paa 
den græske Elegis Omraade, maa man derfor tage til 
Takke med en vis Grad af Sandsynlighed. 

Lad os antage, at vi staar overfor et Sted, der utvivl- 
somt er fejlagtigt overleveret. Hvis vi nu blot ved at 
gengive Teksten dens gammeldags orthografiske Klædebon, 
naar til en sund og fornuftig Mening, da synes mig den 
Antagelse ligger nærmest, at Korruptelet simpelthen skyldes 
Transskriptionen. 

Endvidere kan det jo tænkes, at vi ved at følge oven- 
nævnte Fremgangsmaade naar til en Tekstform, der kun 

afviger en Ubetydelighed f. Eks. i et enkelt Bogstav fra 
det, Sammenhængen nødvendigvis kræver. I saa Tilfælde 
ligger den Formodning nær, at Skaden er gammel, og at 
Fejlen har indsneget sig paa det Tidspunkt, da Differensen 
mellem det rigtige og gale var mindst d. v. s. i Over- 
leveringens tidligste Periode. — Jeg skal nu i det følgende, 
idet jeg gaar ud fra de her angivne Synspunkter, under- 
søge, om vi ikke skulde være i Stand til endnu hist og 
her at paavise Eftervirkninger af det gamle attiske Alfabet 
i de bevarede Fragmenter gennem Tekstfejl, som sand- 
synligvis gaar tilbage til hine fjæme Tider. 

Det første Sted, jeg vil henlede Opmærksomheden 
paa, er det lille berømte Fragment, hvor Solon opgør 
Summen af sin politiske Virksomhed i følgende Ord: 

ArjfÅ(p juev yåg låæxa léaov xgdrog, Saoov åjiaqxéi,^) 

Tijufjg om' å(p€Å.å)v oW inoge^djuevog ' 

oT å* elxov åvvafiiv xal XQV^^^^'^ fjaav åyrjxoij 

xal roig éq)QaoåfArjv fXTjåh åeixeg Ix^iv 

iaxtjv S* åfjupifiaXdyv xQaiegov adxog åficporåQoiOiv, 

vixåv å* ovx eida* ovåerégovg ååixæg. 

Det stiller sig saa heldigt, at det nyfundne Papyrus- 
haandskrift af Aristoteles's 'A&rjvaicov Ilohxeia citerer disse 
Linier*) væsentlig i den samme Form som Plutarch. Af- 
vigelserne findes kun i de to første Vers, og man vil 
vistnok indrømme mig, at vi heraf med stor Sandsynlig- 
hed kan slutte, at ialfald de fire sidste Linier i det 4de 
Aarhundrede f. Chr. har lydt ganske ligesom nu. De 
Fejl, der findes her, maa altsaa i ethvert Tilfælde have 
indsneget sig paa et meget tidligt Tidspunkt. 



^) Saaledes Koraés og Hskrf. af Aristoteles's 'A^vaicjv noXi- 
T«/a; Plut. Solon cap. XVIII har ånagxeX, 

^) Cap. XII. Jeg citerer efter Sandys Udgave. London, 1883. 



Digitized by 



Google 



174 s. LARSEN: 

Linie 4 oversætter jeg saaledes: ,ogsaa dem bød jeg 
at give Slip paa det skændselsplettede Gods (egnl. intet 
skændigt at have)'; men den her antagne Betydning, som 
bestemt kræves af Meningen^), kan Verbet (pgdCa) kun 
have i Aktiv, ikke i Medium. Solon selv har naturligvis 
skrevet kcpgaaajuevy og hermed har han utvivlsomt villet 
betegne første Person Pluralis i Aktiv af Aoristet, ikke 
første Person Singularis i Medium^. 

Denne Udlægning bygger ganske vist paa den Forud- 
sætning, at Solon ligesaavel som de tragiske Digtere og 
enkelte Prosaister har anvendt 1. Person Flertal om den 
talende selv; men Rigtigheden af den kan ogsaa bevises 
af enkelte Steder i Fragmenterne^), og Forklaringen støttes 
yderligere ved adskillige Paralleler fra andre elegiske 
Digtere"^). Fra denne Side kan der altsaa ikke rejses Ind- 
vendinger mod Rettelsen. 



') Koraés's Paraphrase ^al xovkov stgovvoriaa, tva fjit^Sev ojiQejiig 
Tj åSixov sxcoai* forekommer mig ganske uforstaaelig. 

') I de levnede Fragmenter forekommer Medium af dette 
Verbum flere Gange, men aldrig i den her krævede Betydning. 

■) Jvnfr. saaledes: Bergk, Poet. lyrici Græci ed. 4. Vol. II 
fr. 15: 

TIoXXoi yag JiXovisvai xaxoi, dya^i dk névovxm * 
åXV tffietg avxoXg ov åiafieixpofAS'&a xxk, 

og med den samme Veksel i Brugen af Enkeltal og Flertal som 
her fr. 19: 

avxoLQ ifis avv vrjt ^o^ fcXeiyfjg obio vi^oov 
åaxi]&^ jtéfiJioi KvjiQig looxéqpavog ' 
oixiofKp å* åjci x<^8 ;ra^tv xat xvåog ojidCoi 
ia&kov xal voaxov jxaxgiS* ég ^fiexégtjv. 

*) Med lignende Skiften mellem Sing. og Plur., som her 
Xenoph. Fr. II, 11—12; Theognis 517—518; 619—620; 649—650; 
1099—1102; uden saadan Skiften Theognis 448; 505. Smlgn. ogsaa 
Kruger, Griech. Sprachl. 5. Aufl. $ 61, 1, 1. 

Fejlen fandtes, som vi saa, sandsynligvis allerede i 
Aristoteles's Haandskrift af Digtene. Jeg tør naturligvis 
ikke benægte Muligheden af, at den kan skyldes en Skødes- 
løshed hos en Afskriver i det 4de eller 5te Aarhundrede 
før Chr.; men langt rimeligere forekommer det mig rigtig- 
nok, at den er opstaaet under Transskriptionen fra det 
attiske til det ioniske Alfabet. Den oprindelige Form 
iipQaaajuev kunde jo gengives paa begge Maader. 

I næste Linie læser man: 

earrjv å* åjucptfiaXwiv xQaregov adxog å^Kporåqoiaiv. 

Jeg indrømmer gæme, at i denne Skikkelse forekommer 
Verset mig uforstaaeligt. Hvad vil det sige: jeg stod (eller 
stillede mig) efter at have kastet omkring begge Parter et 
vældigt Værn; eoxriv er, synes mig, i denne Forbindelse 
ikke blot overflødigt, det er meningsløst. — Med den 
gammeldags Orthografi har Versets Begyndelse set saa- 
ledes ud laxev å* åjLiq?i(iaXov, hvilket vistnok med Foran- 
dring af et eneste Bogstav bør rettes til }:gt€v å* åjLKpi- 
fiokov xtL; saa at Oversættelsen kommer til at lyde: ,jeg 
stod (el. stillede mig) som et vældigt fra alle Sider an- 
grebet Værn for begge Parter og tillod ingen af dem at 
sejre paa uretfærdig Vis.' 

Ved denne lille Forandring kommer der ikke alene 
god Mening i Verset; der føjes ogsaa ind i Tankegangen 
et helt nyt Moment, nemlig at Solon ikke blot værnede 
baade om Adelens og det lavere Folks Rettigheder, men 
ogsaa paa Grund af denne sin upartiske Færd blev Gen- 
stand for hadske Angreb fra begge Sider. Min Formod- 
nings Rigtighed bestyrkes ved, at han i andre Fragmenter 
<No. 34 og 37, 5—6 hos Bergk, P. L. G. 4.), hvor han 
ligeledes giver en Karakteristik af sin politiske Virk- 
somhed, stærkt udhæver akkurat den samme Omstændig- 

hed, at han paadrog sig bittert Fjendskab fra begge Par- 
tier ^). 

Hvad Enkelthederne angaar, skal jeg blot tillade mig 
at bemærke følgende: Ordet adxog er her, hvad enten vi 
nu holder os til den gamle Læsemaade eller følger mit 
Forslag, brugt i overført Betydning om Værn i Alminde- 
lighed^). Anvendt saaledes er det vistnok ret sjældent; 
et ganske analogt Eksempel har jeg kun fundet hos 
Æschylos*). 

I den Elegi, der hos Bergk er opført som No. 13, 
forekommer (V. 51 — 52) følgende Distichon: 

åXXog ""OXvfjmiådæv Movaæv nåqa åæga åiåax^ek, 
IfÅSQTTJg aocpirjg juhgov htiaiåfievog. 

Mange er de Forsøg, som er gjorte for at faa Skik 
paa disse to Linier, der jo aabenbart er galt overleverede, 
men ingen af de foreslaaede Konjekturer har vundet al- 
mindelig Anerkendelse. 

Før jeg angiver, hvorledes jeg tænker mig det rettet, 
skal jeg kortelig minde om Tankegangen i denne Del af 
Elegien. Alt menneskeligt Arbejde, al menneskelig Stræben 
er Forfængelighed. Vor Gærning maa være hvilken den 
være vil, om dem alle gælder det: 



^) Smlgn. med Hensyn til hele det her anvendte Udtryk det 
nyfundne Fragm. hos Aristoteles *A^v, noX. c. 12. SI.: 

kyoi åe xovxayv cjjieg év fiszaixf^^^* 
OQog xazéanjv. 

^) Det er vistnok meget tvivlsomt, om man paa Græsk i egnl. 
Betydning kan sige åfitpi^dXAeiv xivi adxog, åamåa el. åfi<ptfidXXea^cu 
adxog. Jeg har ingen Bevissteder kunnet finde for en saadan Sprog- 
brug. 

*) Æschylos 'IxéuåEg V. 190: 

xgetaacov åe Jivgyov ^æfiog, aQQijxiov aaxog. 

Moiga dé roi ^rjToiai xaxov (pégei fjåk xai ia&idv 
åæga å* åq)vxxa '&e(bv yiyvexai ååavdrcov. 

Blandt de opregnede Virksomheder er ogsaa Digte- 
kunsten, der netop karakteriseres i de to Verselinier, som 
her skal drøftes. 

Der mangler tydeligt nok et Verbum i Sætningen; 
thi SvXXéyezai kan kun tvungent underforstaas fra det fore- 
gaaende. Dernæst kan man, som allerede andre') har 
gjort opmærksom paa, slet ikke paa Græsk sige didax;&ek 
å(ji)ga Ttagå Movaæv. — Jeg formoder derfor, at Solon har 
skrevet saaledes: 

ålXcp *0h)fi7iiåå(DV MovGcov Tiåga åcjga, åidax^eig 
IfiegTfjg GO(pirjg juhgov éjtiaxa/jtévcDg. 

Oversat vil det lyde saaledes: ,En anden ejer de 
olympiske Musers Gaver, idet han med Forstand har til- 
egnet sig den herlige Visdoms Maal'. 

Ganske vist kommer der paa denne Maade en lille 
Forskydning ind i Sætningsbygningen; men den her be- 
nyttede Konstruktion ad sententiam (Nominativ i Apposi- 
tion til en anden Kasus) genfindes paa Græsk i adskillige 
ganske analoge Steder^. — Ilågeattv i den her nødvendige 
Betydning møder vi et andet Sted hos Solon selv^); Ud- 
trykkene juhgov ao(pirjg Og imoTajbiévcDg anvender Theognis*) 
paa lignende Vis. 

Palæografisk set er Rettelsen, naar vi som Grundlag 
for den tænker os en i det ioniske Alfabet gengivet Tekst, 



*) Saaledes Schneidewin i Delectus poet. iamb. et melicorum 
Græc. 1839, p. 26: ,Vix recte dicas dtdax^vai dwga jtaga Mova&v.' 
Fejlen ligger i, at dcjga her faar Betydningen af åwga avx&v. 

*) Smlgn. Kruger, Griech. Sprachlehre 5. Aufl. $ 56, 9, 4; 
Dialekt Gr. $ 45, 1, 2. 

*) Fragm. 24, 3. 

*) Theogn. v. 876; 510 og 676. 

12 

ret dristig; anderledes stiller Sagen sig derimod, hvis vi 
omskriver Versene til attisk Alfabet. Forskellen mellem 
de to Læsemaader beror da kun paa et eneste Bogstav 
(åXXoi — åXiog). 1 saa Tilfælde bliver det ogsaa forklarligt, 
at en Afskriver kunde føle sig fristet til at gengive Versene 
den manglende formelle Kongruens ved en ganske lille og 
for en overfladisk Betragtning ret rimelig Forandring^). 

En Del af Solons Digtning var affattet i jambiske 
Trimetre; deraf er der kun levnet os saare lidt og dette 
lidet endda i en meget forvansket Skikkelse. Det betyde- 
ligste er det store Digt, som man tidligere kun kendte af 
Aristides's og Plutarchs Citater, og som nu gennem det 
nyfundne Skrift af Aristoteles er blevet suppleret med 
flere hidtil ukendte Vers. Men ikke blot med ny Vers 
beriger Aristoteles's Gengivelse os, ogsaa ny Læsemaader 
finder vi der, som idetmindste paa et enkelt Sted synes 
fuldstændig at fjærne en Meningsløshed, der tidligere 
gjorde Teksten uforstaaelig. 

Man har da ogsaa fra alle Sider udtalt, at nu var 
Gaaden løst, og Stedet bragt i Orden. Jeg sigter hermed 
til de noksom bekendte Linier, der i den ny Skikkelse 
ser saaledes ud: 

jiolXovg å^ *A&ijvag naxQlå' elg •åeåxtvzov 
åvYjyayov JZQa^évxag, åXkov ixåixcog, 
åiXov dixaiæg, rovg å' åyayxairjg vno 
XQEiovg (pvyåvrag yXæaoav ovxéi'' ^ArtixTJv 
lévrag, (bg åv JioXXaxfj 7iXavcDjj£vovg xrX, 

Det vilde dog vistnok have været klogere, hvis man 
paa dette Punkt havde vist noget større Forsigtighed; thi 



^) Heller ikke i metrisk Henseende kan Daktylen oiÅJLq) O . . . 
vække Anstød; at en lang Vokal i Enden af et Ord i Vers kan for- 
kortes foran en anden Vokal, er bekendt. 

vel er den gamle Læsemaade utvivlsomt forvansket, men 
dog næppe i den Grad, som den ny. 

Digtet havde vistnok allerede paa et tidligt Tidspunkt 
i Oldtiden lidt meget; derom vidner ikke blot Begyndel* 
sen^), som baade Aristoteles og Aristides citerer i samme 
forvanskede og uforstaaelige Skikkelse, men ogsaa tre 
andre Steder, hvor Meningen i Aristides's Gengivelse helt 
er gaaet tabt, medens Aristoteles her byder os en Tekst, 
der giver Anledning til store Betænkeligheder. Hans Ci- 
tater afviger nemlig paa en saadan Maade fra Aristides's, 
at Uoverensstemmelsen mellem de to Gengivelser ikke 
kan forklares palæografisk, en af dem maa bero paa Kon- 
jektur, og at denne ene ikke skal søges hos Aristides, 
synes mig at fremgaa deraf, at det, han byder, er ganske 
meningsløst; men intet fornuftigt Menneske indsætter en 
Konjektur, som gør Teksten meningsløs. Endvidere ei 
det i højeste Grad usandsynligt, at hvis man paa Aristo- 
teles's Tid ejede Solons Digte i en forholdsvis uforvansket 
Skikkelse, denne Redaktion senere hen i Oldtiden skulde 
være gaaet tabt, saa man var nødt til at citere efter langt 
ringere Haandskrifter. 

At det virkelig er Konjekturer, derom vidner ogsaa 
de mange Betænkeligheder som Teksten, uagtet den til- 
syneladende kan forstaas, paa to af de Steder, jeg har for 
ØJC) giver Anledning til. Den, der indsatte dem, har ube- 
tinget ikke truffet det rette; thi det, der bydes, er kun et 
daarligt Palliativ, som berettiger til den Antagelse, at saa- 
ledes kan Solon ikke have skrevet^. 

*) Jeg sigter til Ordene 

ovfifmQTVQolrj — ilj fiiXawa 

') Jeg sigter til de Linier, der hos Aristides citeres saaledes: 

El yoQ TJ^gXov 
& Totg havxioiaiy fjvdavsv tom, 

12* 

Derimod er der paa det tredie Sted — det jeg oven- 
for har anført — ingen Indvendinger at gøre hverken fra 
Formens eller fra Meningens Side. Her viser det sig 
imidlertid, at blot ved Forandring et eneste Bogstav i 
Aristides's tilsyneladende saa stærkt korrumperede Tekst 



av&is S*å ToToiv åtégoig ågaaai, dia 
jioXXwv av dvågæv 7)6* éxetgcoO?] jtoXig. 
Tcov ovvsx* OLQXfJv jidvTodsv xvxsvfievog 
u>g SV xvoiv jroXXatatv åozQatprjv XvHog, 

Aristoteles har her — bortset fra uvæsentlige Smaating, som 
ikke spiller nogen Rolle — følgende Afvigelser: 

1) ald'ig S*å xoXaiv oviegoi q^gaaaiazo 

2) exriQw^, hvilket Valckenaer allerede havde fundet gennem 

Konjektur, og 

3) i næstsidste Linie 

Twv ovvEx* åXxTjv 7tdvzo&€v noisvfitvog. 

Det første kan kun betyde ,og fremdeles hvad Modpartiet 
pønsede paa for dem a: havde i Sinde at iværksætte til Skade for 
dem'. Men i saa Tilfælde kan hverken Brugen af rj^eXov uden 
følgende Inf. eller Optativen (pQaaaiaro (parallel med ^vSavsv) for- 
svares. 

I de to sidste Linier maa Aristoteles's Tekst oversættes: ,Der- 
for vendte og snoede jeg mig som en Ulv i en Flok Hunde, idet 
jeg værgede mig fra alle Sider*. Her er ndvro&ev galt. Meningen 
kræver Jtdvroae, men dette forbyder Verset. 

Efter mifi Mening bør man væsentlig holde sig til Aristides's 
Citat, og paa Grundlag af det vil jeg da foreslaa at restituere Teksten 
saaledes: 

El yoLQ rj&eXov, 
d zoTg évavTioiaiv ^vSavsv xozs, 
avxig b' å xotg dvovaxsQoig, dgåaaif Xiav 
:?zoXX(bv av dvågcjv ^å' éxi]Q(o&r} JioXig, 
x(bv om ex' oqxcov sidvxoéev xvxXsvfievog 
(og åv xvaiv noXXaXoiv éaxgdtpijv Xvxog * 

avzig og aQX(ov har Bergk foreslaaet, det sidste i 2. Udg.; xvxXevfuvog 
Lobeck. 

fremkommer netop samme Tanke som den, vi finder ud- 
trykt i den aristoteliske Redaktion af Verset. Omskriver 
vi det nemlig til attisk Orthografi, lyder Verset: 

Tog å'åvayxaUg vno 
XQeofÅOv Xéyovrag yXoooav ovxh* *Amxév 
lévrag 

Forandrer vi nu her xQ^^f^^'^ ^i^ ;u^eoTov (o: ;u^^otcov), 
har vi det rette. Oversættelsen kommer da til at lyde: 
,Og endvidere dem (førte jeg tilbage), som under Tryk af 
Aagerkarle, fordi de maatte flakke om paa saa mange 
Steder, naar de talte, ikke længer benyttede sig af attisk 
TungemaaP. 

En stor Del af Solons digteriske Produktion') stod i 
Forbindelse med hans Virksomhed i Statens Tjeneste. 
Sin poetiske Begavelse benyttede han, ligesom senere hen 
Isokrates sin rhetoriske, til Indlæg i den politiske Strid. 
Begges Arbejder kan — forsaavidt de bevæger sig paa 
dette Omraade — med en vis Ret betragtes som kunst- 
nerisk udformede politiske Piecer. 

Men ikke blot Formen, som naturligvis rettede sig 
baade efter Tidens Krav og Forfatterens særegne Be- 
gavelse, ogsaa den Vej, ad hvilken Værket naaede ud til 
Publikum, var forskellig: Isokrates's politiske Taler ud- 
bredtes gennem Læsning, og naturligvis kan det ikke 
nægtes, at Solons Digte ogsaa ad denne Vej har kunnet 
virke paa Samtiden. Men den største Virkning har de 
vistnok opnaaet derigennem, at de som andre Elegier fore- 
droges under Ledsagelse af Fløjtespil ved festlige Lag og 

I denne Skikkelse oversætter jeg Versene saaledes: ,Thi hvis 
jeg havde villet gøre, hvad der dengang faldt i mine Modstanderes 
Smag, og endvidere hvad Taaberne havde Lyst til, vilde denne 
Stad være bleven berøvet saare mange Mænd. ,Derfor vendte og 
snoede jeg mig, dengang jeg var Archont, ligesom en Ulv i en Flok 
Hunde, omringet fra alle Sider'. 

^) Diog. Laert. I, 61 sætter den til 5000 Vers. 

derved uvilkaarligt indprægedes i Tilhørernes Erindring, 
blev til ,en Vise, man lærte sig udenad', fordi den i varme 
Udtryk tolkede Følelser, der besjælede enhver brav Fædre- 
landsven. 

Ogsaa i den følgende Tid holdt Kærligheden til disse 
gamle Sange sig levende blandt Athenæerne, og det er jo 
forstaaeligt nok, at mangt og meget i dem særlig for den 
athenæiske Borger maatte staa som et xtrj/ua Ig åd, hvis 
begejstrede Sandhedsord ogsaa senere Slægter kunde have 
godt af at lægge sig paa Hj ærtet. 

Vi har jo ogsaa et direkte Vidnesbyrd om, at disse 
Sange virkelig levede ikke blot gennem det skrevne Ord, 
men ogsaa paa Folkets Læber, i Platos Beretning^) om, 
at Børnene sang dem i Forældrenes Paahør ved Apaturie- 
festen. Der maa altsaa i Athen langt ned i det 5te Aar- 
hundrede have været Folk, som fra Barndommen af kunde 
adskillige af disse Elegier udenad. Men Hukommelsen er 
ikke noget sikkert Gemmested for Poesiens Skatte. Hvad 
der betros til den, omformes umærkeligt i Tidens Løb: 
hist forandres Udtrykket lidt, her ombyttes en Glosse med 
en anden, som ogsaa giver Mening, og flyder den skrift- 
lige Tradition sparsomt, kan det ikke undgaas, at den 
mundtlige, der bæres af saa mange, kommer til at ind- 
virke føleligt paa Overleveringens Resultat. En Afskriver 
har maaske i sin Barndom lært Digtet udenad og ind- 
sætter halvt uvilkaarligt en Variant hentet fra den mundt- 
lige Tradition; en Læser tilføjer i Randen af sit Manuskript 
den Version han har hørt i sine unge Aar som den rette, 
og herfra gaar den senere hen ind i Teksten. Paa denne 
Maade spaltes den skriftlige Overlevering ganske langsomt; 
Værket faar efterhaanden en ret broget Karakter, og paa 
enkelte Steder gaar Meningen i Tidens Løb ganske tabt. 

Ogsaa denne Fejlkilde, hvis Udspring jeg her løseligt 

') Timæus 21 b. 

har skitseret, og som sikkert har spillet en stor Rolle for 
disse Digtes Vedkommende, tror jeg kan spores i de os 
bevarede Fragmenter. — Herved tænker jeg ikke saameget 
paa de Citater af Solons Digte, som en eller anden Læser 
aabenbart efter Hukommelsen har indflettet i den under 
Theognis Navn gaaende Sentenssamling ^), men paa det 
ret mærkelige Forhold, at naar de samme Stykker af en 
Elegi citeres af forskellige Forfattere, afviger disse Citater 
temmelig hyppigt fra hinanden i ganske ligegyldige Ting 
paa en saadan Maade, at baade den ene og den anden 
Læsemaade giver Mening, medens de palæografisk set 
staar som Ild og Vand til hinanden^. 



') Smlgn. saaledes Sol. fr. XIII, 65—70; XV, 1—4; XIII, 71—76 
med Theognis v. 585—500; 315—318; 226—232. 

') Uden nogetsomhelst Krav paa Fuldstændighed, blot som 
Eksempler sammenstiller jeg følgende Steder i den Form, hvori 
de citeres af forskellige Forfattere. 

Fr. V, 1. 
Aij/Liq) fjihv yoQ eåcox2 xqoov XQaxog, oaaov enaQksT 

(Plut.) 
ArifAcp fjihv yoQ edtaxa téoov yégag, Saaov cuiaQxeX 

(Aristot.) 

Fr. VI, 2. 
firixe XiTjv åve&sig fArjxe msi^ofisvog 

(Plut.) 
fÅrixe Xlav åve^elg firixe fiia^ofisvog 

(Aristot.) 

Fr. IX, 1. 
'Ex vsrpéXrjg (péoexai x^o^og pia rjds xol^olCv^ 

(Diog. Laert.) 

'Ex vs(psXrig néXsxai x*-^^ fiåvog i^de ^aXdxxrjg 

(Diodor.) 

Fr. IX, 3. 
åvSgæv å*éx fieyaltov TioXig SXXvxai' elg åe fiovdgxov 

(Diog. Laert.) 

Den første Formodning, man uvilkaarligt falder paa, 
er, at Differensen skyldes en Hukommelsésfejl hos den 
ene eller den anden af de Forfattere, som citerer Stedet. 
Men ved nærmere Overvejelse vil en saadan Antagelse 
vise sig uholdbar; den forudsætter nemlig, at disse Digte 
i den Grad var de fleste Dannedes aandelige Ejendom, at 
man paa staaende Fod selv i senere Tider formaaede at 
citere dem udenad. Sligt kunde maaske være rimeligt, 
naar Talen var om Homer; for Solons Vedkommende er 
det højst usandsynligt. 

Endvidere kunde det jo tænkes, at disse Afvigelser 
skyldtes Konjekturer af senere Læsere eller Bearbejdere; 
men i saa Tilfælde er det uforklarligt, at begge de over- 
leverede Læsemaader giver god Mening. Der bliver der- 
for næppe nogen anden Udvej tilbage end at søge Gaadens 
Løsning i den mundtlige Overleverings opløsende Ind- 
flydelse paa den skriftlige, saaledes som jeg ovenfor har 
antydet. 



åvSgcbv d*i)t fieyåkæv jioXtg oXXviou' eig de tvgdwov 

(Diodor.) 

Fr. XI, 1. 
ei Se stsjfov^axs XvyQct åi^ vfiexégriv xaxoTrjta 
/Åtj TI ^eoTe TOVTCov fiijviv knafJLfpéQexe 

(Plut.) 

el de stsjfov^xe Seivå åt' vfutigrjv xaxotijta 
/Åi^ TI ^eoXg xov%(ov fÅotgap åjiafifpéQexs 

(Diog. Laert.) 

Ibid, 6. 
avfATtaciv S' Vfitv X(^^vog eveaxi voog 

(Plut.) 

avfiJiaoiv S' vfiiv hov (pog eveaxi voog 

(Diog. Laert.) 

MANDJÆVNING HOS KELTERNE. 

AF 

HOLGER PEDERSEN. 

OERøRiNGER mellem Kelterne og Folk af vor Sprog- 
klasse (den germanske Sprogklasse) har fundet Sted fra 
meget gammel Tid af. Herom vidner nogle ældgamle 
Låneord. Ord som vort rig, Rige, Jærn (islandsk rfkr, 
rfki, jårn, gotisk eisarn) er til Trods for, at de gen- 
findes i alle germanske Sprog, sikkert lånte fra Keltisk 
(irsk ri Gen. rig ,Konge^ rfge ,Rige' iarann Jærn', gal- 
lisk Stednavn Isarnodorum, som udtrykkelig forklares 
ved ,ferreum ostium'). Man har her faste Holdepunkter, 
som beviser, at der kun kan være Tale om Lån, og det 
er efter min Mening fuldstændig med urette, at nogle 
nyere Sprogforskere har villet benægte dette. Der findes 
en Mængde andre specielle Overensstemmelser i Ordfor- 
rådet mellem Keltisk og Germansk; en Del af disse kan 
til Trods for, at der mangler Holdepunkter til at bevise 
det, bero på Lån; men det er i hdj Grad sandsynligt, at 
mange af dem må dateres tilbage til en Tid, da Keltisk 
og Germansk snarere stod overfor hinanden som to Dia- 
lekter af samme Sprog end som to forskellige Sprog. Thi 
allerede i denne meget fjæme Tid synes der at have 
været specielle Berøringer mellem de to Stammer. 

Ikke mindre interessante er de Berøringer, som i den 
historiske Tid har fundet Sted mellem Ø-Kelterne og 0- 
Germanerne (hvis det må være mig tilladt at sammenfatte 
Englænderne og Skandinaverne under denne geografiske 
Betegnelse). At Vikingetiden har medført et intensivt 
materielt og åndeligt Samkvem mellem Irerne og Skandi- 
naverne, er forlængst fastslået. En orienterende Afhand- 
ling herom er Mogk Kelten und Nordgermanen im 9. 
und 10. Jahrh., Leipzig 1896 (Program); sml. Bug'gre i 
Oversigterne over Christiania Vid. Selsk.'s Møder i 1891 
S. 21 — 38. Den nordiske Indflydelse på Irerne er især 
bleven påvist af Tyskeren Heinrich Zimmer, medens den 
omvendte Indflydelse som bekendt er bleven stærkest be- 
tonet af Sophus Bugge. Det står fast, at Irerne i ma- 
teriel Henseende har lært overmåde meget af Nordboerne, 
og man kan sikkert heller ikke afvise Zimmers Antagelse 
af en stærk nordisk Indflydelse på den irske Literatur. 
Ikke desto mindre har også de nordiske Vikinger lært af 
Irerne. Bugges Hypotheser på de nordiske Gude- og 
Heltesagns Område kan ganske vist ikke undgå i en Mængde 
Enkeltheder at blive Genstand for Skepsis. Navnelig- 
heder, som må forklares gennem Forvanskninger, Misfor- 
ståelser og Folkeetymologi, har en Beviskraft, der nærmer 
sig meget stærkt til Nul, og Sammenligningen mellem de 
enkelte Træk af forskellige Folks Sagn er et af den viden- 
skabelige Forsknings allerslibrigste Områder*). Men trods 

') Jeg har derfor i min lille Afhandling om irsk Literatur 
(Dansk Tidsskrift II 709 fP.) overhovedet ikke gjort opmærksom pi 
den Slags Overensstemmelser, selv hvor de var ligeså idjnefaldende 
for mig som de vil være det for Læseren (f. Eks. de irske Kamp- 
gudinder: Valkyrjerne; Bricriu Gifttunge: Loke; Huset på Heden, 
hvorhen Kongen ved Kogleri lokkes fra Jagten, og hvor han over- 
natter, men som derefter forsvinder tilligemed dets Beboere: Visen 
om Erik Glipping, som sammenlignes med andre Ting hos Bugge, 
Studier over de nordiske Gude- og Heltesagns Oprindelse I 179) 
i den tyske Udgave S. 186). 



Digitized by 



Google 



MANDJÆVNING HOS KELTERNE. 187 

den mest vidtdrevne Skepsis må man indrømme, at Bugges 
Optræden ikke blot har haft Betydning som et kraftigt 
Varsko for dem, der uden videre vilde tilskrive de fleste 
Elementer af den islandske Sagnverden en langt storre 
Ælde, end den historiske Overlevering hjemler, men at 
det tillige var et rigtigt Greb, at Bugge netop henviste til 
Irland. Der er navnlig et Forhold, som tyder på en irsk 
Påvirkning. Både den islandske Skjaldedigtning og de is- 
landske Sagaer stemmer i Formen så påfaldende med den 
irske Literatur, at det turde være en altfor lidet skeptisk 
Skepsis at ville afvise enhver Tale om Sammenhæng og 
kort og godt erklære Overensstemmelsen for tilfældig. 
Men hvis der er en Sammenhæng, må det være Nord- 
boerne, der har lånt fra Irlænderne og ikke omvendt. 
Digtningens kunstige Form stemmer altfor godt med den 
nationale irske Forkærlighed for det bizarre til at kunne 
opfattes som Lån, og Sagaformen synes at være en Lite- 
raturform, som er fælles for alle Økelterne. 

Også på et andet Punkt synes der at kunne tilveje- 
bringes Sandsynlighed for, at Nordboerne har bragt en 
irsk Skik med hjem fra deres Vikingefarter. Det er den 
bestemt udformede Ordkamp, som bærer Navnet Mand- 
jævning (mannjafnadr). De allerfleste danske Læsere 
kender et Sted af Heimskringla, som indeholder det klas- 
siske Eksempel herpå. Kong Sigurd Jorsalafarer og hans 
Broder Eysteinn var på Gæsteri i samme Egn; en Aften, 
da de var sammen til et Gilde, og Lystigheden ikke rigtig 
vilde komme i Gang, sagde Eysteinn: „Det har ofte været 
Skik ved Drikkelag, at Mænd tager sig Jævninger (jafna- 
darmenn); jeg vil også lade det være således her.* Bro- 
deren tier, men Eysteinn tager ham derefter udtrykkelig 
til Jævning, idet han først beråber sig på deres lige Byrd. 
Sigurd indvender straks, at han, skont han var yngre, 
havde kunnet kaste Broderen i Rygtag; Eysteinn svarer, 
at til Gengæld kunde han ikke udføre, hvad der krævedes 

Smidighed til. Efter at de har anført en hel Række Ting, 
hvorved hver især mener at udmærke sig, beråber Sigurd 
sig tilsidst på sin Jorsalafærd og sine Kampe udenlands. 
Eysteinn svarer, at han imens har bygget 5 Kirker, anlagt 
en Havn og truffet andre for Samfærdselen nyttige For- 
anstaltninger. Sigurd pukker endnu en Gang på sin Rejse 
og siger, at han i et Krat ved Jordan har bundet en 
Knude, som Broderen skulde løse eller også udsætte sig 
for Virkningerne af den Formular, som var knyttet der- 
til^). Eysteinn svarer stolt, at han ikke vil løse den 
Knude, men at han kunde have bundet Broderen en meget 
værre Knude, da Broderen ved sin Hjemkomst med et 
enkelt Skib sejlede ind i hans Flåde. — Flere Eksempler 
vil man finde anført hos Fritznep, Ordbog over det gamle 
norske Sprog. Men det allermest overbevisende Vidnes- 
byrd om, at en sådan Skik virkelig har eksisteret, ligger 
i de tilfældige Hentydninger, som forekommer i anden 
Sammenhæng i den islandske Literatur. De fleste Læsere 
mindes sikkert et Sted i Gunnlaugs Saga, hvor Gunnlaug, 
som ikke straks har fået Ja på sit Frieri til Helga hos 
Helgas Fader Torsten, på en udæskende Måde sporger 
Torsten: ,,Hvad håber Du da på med Hensyn til Din Dat- 
ters Giftermål, når Du ikke vil gifte hende med liluge 
den sortes Son? Hvor gives der Mænd i Borgfjord, som 
er mere ansete end han?* Torsten svarer: Jeg indlader 
mig ikke på Mandjævning, men hvis Du var sådan en 
Mand som Din Fader, vilde Du ikke have fået Afslag. "^ 
Ikke desto mindre fremtvinger Gunnlaug en formelig Sam- 
menligning mellem Illuge og Torsten. 

Den selvsamme bestemt udformede Skik findes også 
hos Kelterne, hvilket allerede er blevet fremhævet af 



*) Dette minder om den Forpligtelse (g es s), som i den irske 
Literatur pålægges ved Hjælp af en Vidjering med en Ogamind- 
skrift, som lægges om en Sten (Dansk Tidsskrift II 720 og 724). 

D'Arbois de Jubainville, Introduction å l'étude de la 
littérature celtique S. 297 flf. og af Windisch, Irische Texte 
II, 1, 171, men hverken D'Arbois de Jubainville eller 
Windisch har gjort opmærksom på, at Skikken også fore- 
kommer hos Nordboerne. Skikkens Ælde hos Kelterne 
fremgår af et Par Oldtidsvidnesbyrd, men da det er den 
irske Literatur, som giver det mest anskuelige Billede, 
vil jeg begynde hermed. Det mest klassiske Eksempel er 
Historien om Mac Dåth6s Svin i det gamle Håndskrift, 
som kaldes The Book of Leinster. Kongen i Leinster, 
Mac Dåth6, havde en beromt Hund, som både Ulster- 
kongen Conchobar og Kong Ailill og Dronning Medb af 
Connacht ønskede at komme i Besiddelse af. Mac Dåth6 
lover efter sin Hustrus Råd bægge Parterne Hunden og 
fastsætter for bægge Parter en og samme Dag, på hvilken 
Kongen med en udsøgt Skare Helte skal afhente Hunden. 
På den bestemte Dag ankommer de, og til Ære for sine 
Gæster slagter Mac Dåthé et Svin af en vidunderlig Stør- 
relse. Der opstår Sporgsmål om, hvorledes det skal deles. 
Bricriu Gifttunge foreslår, at Heltenes Bedrifter skal være 
afgorende. Ulsterheltene og Connachtheltene begynder nu 
at overbyde hinanden med en Opregning af Bedrifter, 
som de har udøvet mod hinanden. Connachthelten Cet 
mac Matach viser sig foreløbig at være i Besiddelse af 
den storste Trumf. En Række Ulsterhelte forsøger at 
gdre ham Rangen stridig, men alle må de trække sig til- 
bage, efterat Cet har ladet dem et eller andet Nederlag 
høre. Tilsidst ankommer imidlertid Conall Cemach og 
kræver Forrangen under Henvisning til, at fra den Dag 
af, da han havde „taget Våben^, havde han sjælden sovet 
uden at have en Connachtmands afhuggede Hoved under 
sit Hoved, og sjælden var en Dag eller Nat gået uden, 
at han havde nedlagt en Mand. Cet anerkender hans 
Overlegenhed, men udtaler, at hvis Anluan havde været 
tilstede, vilde han have kunnet tage det op med Conall. 

„Han er her!" svarede. Conall, trak Anluans Hoved frem 
fra sit Bælte og slyngede det ind mod Cets Bryst, så at 
han spyttede Blod. Da ingen kan tage det op med Conall, 
sætter denne sig ned ved Svinet og stikker dets Hale- 
spids i Munden, mens han parterer det; derved sugede 
han hele Halen op, sk5nt den indeholdt Byrde for ni 
Mand. Han deler Svinet således, at Connachtfolkene ikke 
fik mere end dets to Forfødder. Dette var Connachtfol- 
kene ikke tilfredse med, og det kommer derfor til en 
vældig Kamp, i hvilken Ulsterfolkene sejrer. Under Kam- 
pen slipper Mac Dåtho sin Hund løs, for at den selv kan 
vælge mellem Parterne; den slutter sig til Ulster og an- 
griber selve Ailill og Medb, men bliver derved dræbt. — 
Et andet Eksempel forekommer i Fortællingen om Bricrius 
Gæstebud (Dansk Tidsskrift II 725). Ved Gæstebudet gor 
tre Helte, Loegaire, Conall Cernach og Cuchulinn hver 
for sig Fordring på „Helteportionen* (curad-mfr), da 
Kødet skal skæres for. Den gamle Sencha stifter imid- 
lertid Fred; de tre Helte går ind på at underkaste sig en 
Prøve til Afgorelse af Sporgsmålet om, hvem der skal 
have Helteportionen. I alle Prøverne sejrer Cuchulinn, 
men Conall og Loegaire gor bestandig Indvendinger. — 
En af de storste irske Sagnrækker, Fortællingen om Stri- 
den mellem Ulster og det øvrige Irland om Besiddelsen 
af Tyren fra Cualnge (Tåin bo Cualnge, Dansk Tids- 
skrift II 723), indledes med en „Hovedpudesamtale* mel- 
lem Ailill og Medb om Aftenen i deres Seng; hver især 
vil være den anden overlegen, og efter at en Række 
Grunde er anført fra bægge Sider, skrider de til en for- 
melig Tælling af deres Ejendom. Medb kan i alle Stykker 
hamle op med sin Mand, kun viser denne sig at være i 
Besiddelse af en udmærket Tyr, som Medb ikke har et 
Sidestykke til. Medb bliver herover så bedrøvet, at al 
hendes øvrige Ejendom mister sin Værdi i hendes Ojne* 
Endelig erfarer hun, at der i Cualnge i Ulster er en Tyr> 

som kan måle sig med Ailills. Hendes Forsøg på at 
komme i Besiddelse af denne Tyr giver Anledning til en 
vældig Krig med Ulster, i hvilken Irlands øvrige Konge- 
riger slutter sig til Connacht. — I det ældste mellemirske 
Sagnhåndskrift fortælles det, at Ulsterfolkene årlig holdt 
en Fest, på hvilken Heltene kappedes i Opvisning af deres 
Tapperhed; som Bevis på deres Bedrifter medbragte de 
Tungespidserne af de fældede Fjender. Da det nu kunde 
hændes, at nogen blandede Tunger af Dyr imellem for at 
forøge Antallet af sine Sejre, måtte de under Væddestriden 
lægge deres Sværd på deres Skød; hvis de loj, vendte 
Sværdene sig imod dem. 

Hvis nogen efter disse Eksempler endnu vil betvivle, 
at »Mandjævning** var en keltisk Skik, vil han forhåbentlig 
blive overbevist af de ovenfor omtalte Oldtidsvidnesbyrd. 
Hos Athenæus IV p. 154 fortæller Posidonius: „Kelterne 
holder undertiden Tvekampe under Måltidet . . .; og i 
gammel Tid fik den tapreste, når Kødstykkerne var sat 
frem. Bovstykket (ro /LtrjQiov; dog er det vel kun tilfældigt, 
at der her bruges netop dette Ord, som etymologisk væ- 
sentlig er identisk med irsk mir i c uråd -mir, s. oven- 
for); og hvis nogen anden gjorde Krav derpå, kæmpede 
de i Tvekamp, lige til den ene faldt (jÅSXQf^ ^avdrovy. Dio- 
dorus Siculus V 28 fortæller ligeledes, at Kelterne hædrer 
de tapreste med de bedste Kødstykker, og at de under 
Måltidet som Følge af Væddekamp i Ord leverer Tve- 
kampe mod hinanden {eldy&aai åk xai nagå x6 åéutvov éx 
xwv Tvxåvræv Jigog rrjv åiå xihv Xdyæv åfuXkav xaxaoxåvxEQ 
ix JiQoxXriaeæg fwvofiaxBiv ngog åXXriXovg, nag ovdiv xi'&é- 
fxevoi xrjv xov fiiov xeXevxriv). 

Jeg anser det for overvejende sandsynligt, at den i 
Heimskringla omtalte »Ølskik** (olsidr) er hjembragt fra 
Drikkelag i fremmede Lande, hvor Nordboer og Irer sad 
ved hinandens Side. Ganske vist kan mange ejendomme- 
lige Skikke let fremkomme parallelt hos forskellige Folk 

på Grund af ensartede Kulturforhold og på Grund af Menne- 
skeåndens Enhed. Nylig har således D'Arbois de Jubainville 
fremdraget en Række Paralleler mellem keltisk og homerisk 
Kultur. Men en sådan tilfældig Parallelisme kan jeg i 
det foreliggende Tilfælde ikke anse for den rimeligste 
Forklaring. Mand jævningen, det systematiserede, ikke 
blot utilslørede, men også uudæskede Praleri, kan jeg let 
tænke mig naturlig fremvokset af den irske Folkekarakter; 
derimod er jeg mindre vis på, at den i samme Grad 
stemmer med Nordboernes Måde at være på. Men iøvrigt 
er det ikke min Hensigt at forlange, at der skal tillægges 
min Mening i denne Sag nogen særlig Vægt eller Avto- 
ritet; kun gor jeg Regning på, at man ikke vil anse det 
for unyttigt, at jeg har gjort opmærksom på den uomtvi- 
stelige Overensstemmelse. 

SCENER AF ARISTOPHANES' 
„ACHARNERNE" (opført 425). 

OVERSATTE AF 

P. PETERSEN. 

I. Vers 1—133. 

(Scenen forestiller Pnyx, en Hø) I Athen, hvor der holdes Folkeforsflmling). 

DIKAIOPOLIS 

(en attisk Borger, som pas Grund af Krigen er flyttet ind til Athen fra sin Gaard). 

Hvor mange Stik i Hjærtet har jeg ikke følt! 
Af Glæder saare faa, ja tre til fire højst, 
Af Ærgrelser en Vrimmel, tæt som Havets Sand. 
Naa, lad mig se dal hvilken Glæde har jeg haft, 

5 Som det er værd at tale om? Der var dog et, 
Som det mit Hjerte rigtig frydede at se: 
De fem Talenter, Kleon maatte kaste op. 
Hvor blev jeg ikke glad og priste Ridderne 
For denne Daad, „en Hæder for Hellenerland*. 

10 Men derpaa fik jeg ganske vist en tragisk Sorg; 
En Gang, jeg sad og ventede paa Aischylos, 
Og saa det lød: „Theognis, før saa ind dit Chor*'! 
Hvor tror Du ej, det rystede mit Hjærtedyb! 

13 

En anden Glæde fik jeg, da Dexitheos 

15 Kom ind paa Scenen efter Moschos, hvor han sang 
Boiotersangen. Men i Aar jeg havde nær 
Til Døde ærgret mig og drejet mig af Led 
For ej at maatte se, da Chairis Ho'det stak 
Paa Scenen ind og skulde spille Orthios. 

20 Og lige fra den første Gang, jeg vasked mig. 
Har aldrig Luden bidt saa stærkt i mine Bryn, 
Som nu da Pnyx er ganske tom, endskønt der er 
Bekendtgjort Folkeforsamling fra i Morges af. 
De staar paa Torvet hist og snakker løst og fast, 

25 Og for det røde Tov de løber hid og did. 
Ja ej en Gang Prytanerne er mødt endnu; 
For silde kommer de, og kommer de tilsidst, 
Saa slaas de med hinanden om den første Bænk 
Og styrte alle did. Men hvordan vi faar Fred, 

30 Det bryder de sig ikke om. 'O By, o By! 

Jeg møder altid her paa Plads som første Mand, 
Og i min Enlighed jeg gaber, rækker mig. 
Jeg rykker mig i Haaret, sukker, keder mig, 
I Sandet ridser, sætter mig og grubler lidt, 

a5 Imens jeg tænker paa min Gaard derudenfor 
Og længes efter Fred og hader Byen her 
Og savner dybt mit Land, som aldrig sagde: »Køb'' 
Men selv mig skaifed Olje, Kul og Eddike. 
Nu gi'er jeg ikke mere Køb, nu er jeg her, 

40 Bestemt paa ligefrem at støje, gøre Vrøvl 
Og skælde ud, hvis nogen holder Tale her 
Om andet end om Fred. Men se! der har vi jo 
Prytanerne ved Middagstid; ja, som jeg sa'e. 
De rives med hinanden om den første Plads. 

(Pryunerne træde Ind og med dem en Herold). 
HEROLDEN. 

45 Træd frem, træd frem! 

Træd alle indenfor den rene OfPerkreds! 

Har 


nogen 


talt? 


AMPHITHEOS 

(kommer løbende). 

HEROLDEN. 

Hvem be'er om 

AMPHITHEOS. 

Jeg. 

HEROLDEN. 
AMPHITHEOS. 


Ordet? 
Dit Navn! 


Amphitheos. 














HEROLDEN. 








Jat 


saa; mon ikke Menneske? 



AMPHITHEOS. 

Vist ikke nej, udødelig. Amphitheos 
50 Blev avlet af Demeter og Triptolemos; 

Hans Søn igen var Kelébs, han som ægtede 
Phainarete, min Bedstemo'er, der Moder til 
Lykinos blev. Hans Søn er jeg, Amphitheos, 
Udødelig. Mig ene Guden gav det Hverv 
55 At slutte Vaabenstilstand med Lakonerne; 
Men skønt jeg er af Gudeæt, i gode Mænd, 
Jeg ingen Rejsepenge har. Prytanerne 
Vil ingen gi'e mig. 

HEROLDEN. 

Hid i Bueskytter der! 

AMPHITHEOS 

(da Bueskytterne gribe ham). 

Triptolemos og Kelebs, vil i taale det! 



48. Amphitheos sjældent Navn, betyder: nedstammende fra 
2 Guder. 

13« 



Digitized by 



Google 



196 P. PETERSEN: 

DIKAIOPOLIS. 

60 Prytaner, stands dem, thi i krænker Folkets Ret 
Ved her at lade gribe denne Mand, som blot 
Vil skaffe Vaabenstilstand, hænge Skjoldet op. 

HEROLDEN. 

Ti stille, sæt dig ned! 

DIKAIOPOLIS. 

Det gør jeg ej, ved Zeus, 
Hvis ej i la'er os her forhandle frit om Fred. 

HEROLDEN 

(melder). 

65 Gesandterne fra Kongen. 

DIKAIOPOLIS. 

Aa Snak med jeres Konge! Jeg er led og ked 
Af de Gesandter, al jer Løgn og Paafuglsstads. 

(Gesandterne, som vende tilbage fra en Rejse op til Perserkongen, træde ind, 
medbringende Perseren Pseudartabas og to Gildinger, maaske ogsaa Paafugle. 
De ere latterligt udstafferede). 

HEROLDEN. 

Ti Stille du! 

DIKAIOPOLIS 

(faar Øje paa Gesandterne) 

Gud naade os! Ekbatana! 
Hvad det er for et Optog! 

EN GESANDT. 

Da Euthymenes 
70 Var her Archont, i sendte os til Kongen op 
Med Løn af tvende Drachmer daglig. 

DIKAIOPOLIS. 

Det var slemt 
For Drachmerne. 

GESANDTEN. 

Og længe døjede vi ondt. 

Paa Sletten ved Kaystros fartede vi om 
Paa Vogne telted', mageligt. Men alle var 
Vi lige ved at dø — 

DIKAIOPOLIS. 

75 Og tror du da, at jeg 

Befandt mig vel, som maatte ligge her paa Halm 
Ved Murens Tinde. 

GESANDTEN. 

Thi vi blev beværtede, 
Blev tvungne til at drikke sød, ublandet Vin 
Af Bægere af Glas og Drikkekar af Guld — 

DIKAIOPOLIS. 

80 Du brave gamle By, hvor haaner de dig dog! 

GESANDTEN. 

Barbarerne betragter ikkun dem som Mænd, 
Der æde godt og drikke dygtigt — 

DIKAIOPOLIS. 

Ja, og vi 
Kun dem, som driver Utugt og Løsagtighed. 

GESANDTEN. 

Og først det femte Aar vi naaede Kongens Hof, 
85 Men saa var han rejst bort og var paa Lokumsfærd 
Og havde Hæren med. Han sad til Stols paa Guld 
I otte Maaneder. 

DIKAIOPOLIS. 

Hvor længe tog det saa 
Igen at trække Rumpen sammen? 

GESANDTEN. 

Vel omtrent 
En Maanedstid. Saa drog han atter til sit Hjem, 

90 Holdt Gilde for os, satte hele Okser frem 
I Kasseroller. 

DIKAIOPOLIS. 

Hvem har nogensinde set 
En Okse stegt i Kasserolle? Sikken Løgn. 

GESANDTEN. 

Saa satte han ved Zeus en Fugl paa Bordet frem, 
Vel tvende Gange større end Kleonymos; 
Dens Navn var „Drage". 

DIKAIOPOLIS. 

95 Naa! det er paa den Maner^ 

At du „bedrager** os med tvende Drachmers Løn. 

GESANDTEN. 

Og her vi bringe med os hjem Pseudartabas, 
Den store Konges Øje. 

DIKAIOPOLIS. 

Give Gud en Ravn 
Med Næbbet stak det ud og dit Gesandtens med! 

HEROLDEN 

(melder) 

Den store Konges Øje. 

DIKAIOPOLIS 

(faar Øje paa ham) 

100 Store Hersker Zeus! 

Bevares Mand! Hvad glor du efter? Mon det er 
Et Skibshus, som du søger, mon en Ankerplads, 
Idet du bøjer om et Forbjerg? Hør! du har 
Jo Læ'erforhudning under Øjet. 



98. En høj persisk Embedsmand, udstafferet latterligt med et 
stort Øje, som minder D. om det runde Skjold paa Skibets For- 
stavn, som hed Skibets Øje. 

GESANDTEN. 

Sig OS saa, 
105 Hvad Kongen bød dig melde Folket her til Svar. 

PSEUDARTABAS. 

lartaman exarks anapissomai satra. 

GESANDTEN. 

Forstod i, hvad han sa'e? 

DIKAIOPOLIS. 

Ved Hermes! Ikke jeg. 

GESANDTEN. 

Han mener, Kongen nok vil sende Eder Guld. 

(Til Ges.) Men sig nu det om Guldet højt og tydeligt. 

PSEUDARTABAS. 

110 Ioner Fyldebøtter; ingen Guld fra mig. 

DIKAIOPOLIS. 

Jeg Stakkel! Det var klart. 

GESANDTEN. 

Hvad sa'e han da? 

DIKAIOPOLIS. 

Han sa'e, 
Ionerne var Fyldebøtter, intet Guld 
Fra Kongen Bk. 

GESANDTEN. 

Vist ej! han talte tvertimod 
Om Guld i fyldte Bøtter til Ionerne. 

DIKAIOPOLIS. 

115 Aa Snak med dine Bøtter! Løgnhals som du er. 
Gaa væk! Lad bare mig forhøre denne Mand, 

Og det alene (tn Psend.) Hør nu, sig mig lige ud! 
(Jeg ellers nok skal farve dig med Pukkelblaat) 
Vil virkelig den store Konge sende Guld? 

(Paendarubfts ryster |Ma Hovedet) 

120 Vi bliver altsaa holdt for Nar af vor Gesandt. 

(PseudartalMS og de andre nikke). 

De nikke paa hellenisk Vis. Jeg nok kan se, 
De er fra Stedet her. Jeg ved nu ogsaa, hvem 
Den ene er af disse tvende Gildinger. 
Du der er Kleisthenes, Sibyrtiosses Søn. 
125 Du Abekat! er du nu kommen her, klædt ud 

Som Gilding, skønt du møder med et saadant Skæg. 
Og saa den anden der; ja hvem mon det da er? 
Det skulde da vel aldrig være Straton selv. 

HEROLDEN. 

Ti stille, sæt dig ned! 
130 Paa Raadets Vegne byder jeg i Dag til Gæst 
i Prytaneion „Kongens Øje*. 

DIKAIOPOLIS. 

Store Zeus! 
Man kunde ta'e sin Død derover; tænk en Gang, 
Min Tid er ganske spildt. Men naar det gælder om 
At gøre Gilde har man altid aaben Dør. 
Men nu jeg har betænkt en stor og kraftig Daad. 
Hvor er Amphitébs henne? 

AMPHITHEOS. 

Her er jeg. 

DIKAIOPOLIS. 

Kom hid! 
Her har du otte Drachmer; rejs og slut en Fred, 
Som gælder blot for mig, min Kone, mine Børn! 
Og bliv saa roligt her, i andre! Sid og gab, 
140 Og send Gesandter om i Verden, hvor i vil! 

n. Vers 175—299. 

DIKAIOPOLIS. 

(alene; Forsamiingcn hævet; Amphithcos kommer løbende) 

Men se! der har vi jo Amphitheos igen 

Fra Sparta. Vær velkommen, stands et Øjeblik! 

AMPHITHEOS. 

Det tør jeg ikke, før jeg vel er sluppen bort 
Fra disse her Acharnere. 

DIKAIOPOLIS. 

Hvad er der da? 

AMPHITHEOS. 

5 Jeg skyndte mig afsted for straks at bringe dig 

Din Vaabenstilstand hid. Saa var der nogle Mænd, 
Acharnere, som sagt, der Færten af den Bk, 
Jemhaarde, egestærke, ahornfaste Folk, 
Som ligned dem, der kæmped med ved Marathon. 

10 De skraaled alle sammen op: Du slette Karl, 
Som slutter Vaabenstilstand med Spartanerne, 
Der nys har hugget hver en Vinstok hos os om. 
I deres gamle Kapper samlede de Sten. 
Jeg løb min Vej, men de forfulgte mig med Raab. 

DIKAIOPOLIS. 

15 Lad dem kun raabe! Har Du Vaabenstilstand med? 

AMPHITHEOS. 

Ja, det jeg skulde mene. Her er hele tre. 

Den første er paa fire Aar. Værsgo og smag! (ræWcr 

ham den i Form af en Drik paa en Flaske) 

DIKAIOPOLIS 

(smager paa den) 

Nej, fy da! 

AMPHITHEOS. 

Hvorfor det? 

DiKAIOPOLIS. 

Den smager ikke godt. 
Den lugter stygt aF Beg, af Takkel og aF Tov. 

AMPHITHEOS. 

20 Saa tag da denne her paa 10, og smag paa den. 

DIKAIOPOLIS. 

Den lugter meget stramt af nye Sendemænd 
Og fælt uvilligt Sind hos Forbundsfællerne. 

AMPHITHEOS. 

Saa har jeg her en tredje, en paa 50 Aar 
Til Lands som og til Vands. 

DIKAIOPOLIS. 

O DionysosfestI 

25 Den lugter af Ambrosia og Nektarsaft 
Og ikke af at skaffe Levnetsmidler hid 
For trende Dage, men den siger i min Mund: 
Gaa frit, hvorhen du vil; den tager jeg imod. 
DrikofPer glad jeg bringer, slutter Vaabenhvil; 

30 Jeg drikker ud mit Glas og be'r Achamerne 

Gaa Pokker i Vold; jeg nu gaar ind, og fri for Krig 
Jeg straks for Dionysos fejrer landlig Fest. 

AMPHITHEOS. 

Og jeg vil flygte ilsomst for Achamerne (forsvinder) 

(Choret, som bestaar af gamle Acharnere, træder nu ind paa Orchestra). 
STROPHE, 

Hver en Mand bør følge med os, spørge hvem vi 

træffe paa. 
Meget har det jo at sige for vor By, at denne Mand 
Bliver greben; derfor maa i alle give os Besked, 
Hvis i ved, hvor han er henne, som med Fjenden 

slutted Fred. 

Bort er han løben, væk er han flygtet; 

Ve mig, jeg Stakkel for mine Aar! 
40 Da jeg var ung og i Løb kunde kappes 

Selv med Phayllos, end om jeg bar 

Kurve, som var fyldt med Kul til Randen, 

Skulde denne Vaabenstilstandsdrager 

Ikke være sluppen væk saa let, 
45 Hvis jeg den Gang efter ham var løben. 

ANTISTROPHE. 

Ak, men nu da alt mit Bentøj allerede længst er stift. 

Begge mine Fødder svage, ja saa er han sluppen væk. 

Men forfølges maa han ivrigt, aldrig maa han prale af. 

At han let er løben fra os, selv i vore gamle Aar, 
50 Han, som har sluttet Fred med vor Fjende, 

Den, som jeg kæmped med om min Jord; 

Ej vil jeg standse, før jeg har drevet 

Lige til Fæstet Sværd i hans Bryst, 

Saadan at han aldrig mer kan træde 
55 Ned min Vinstok og min Oljehave. 

Efter Manden maa jeg nu afsted 

Rask forfølge ham fra Land til Land, 

Til jeg med min Sten hans Krop kan ramme. 

Dikalopolls, hans Kone, Datter og Slave, Xanthias. 
Choret (Scenen er nu paa D.s Gaard ude paa Landet). 

DIKAIOPOLIS. 

Værer stille, værer stille! 

CHORFØREREN. 

€0 Stille alle! Nys i hørte, hvordan Manden Stilhed bød. 
Netop han, vi søge efter; træd til Side hen til mig! 
For at ofre, som det synes, træder han af Huset ud. 

DIKAIOPOLIS. 

Værer stille, værer stille! 

Vor Kurvebærerske maa gaa en Smule frem, 
65 Og Xanthias skal holde Phallos rigtig op. 

HUSTRUEN. 

Sæt Kurven ned paa Jorden, Datter! og begynd 
Den hellige Handling. 

DATTEREN. 

Moder, ræk mig Øsen hid 
At helde Vælling med paa Offerkagen her! 

DIKAIOPOLIS. 

Se, nu er alt i Orden. Lad mig til Behag 

70 For Dionysos holde denne Offerfest 

Og føre dette Optog med mit Huses Folk 
Og fejre denne Fest paa Landet, fri for Krig * 
I hele tredive Aar; det vorde mig til Held! 
Min Datter, lad mig se, du bærer Kurven smukt 

75 Med friskt og kraftigt Ansigt! Lykkelig bli'er den, 
Som ægter dig, og hvem du føder Væsler smaa, 
Der stinke ligesaa fælt, som du ved Morgentid. 
Skrid fremad, men pas paa, at ingen Tyveknægt 
I Trængslen uformærkt dit Guldstads rapser væk! 

80 Og hør nu Xanthias; du vel maa sørge for 
At holde Phallos godt i Vejret henne bag 
Ved Kurvebærersken; men jeg vil følge med 
Og synge Phallossangen. Du min Kone skal 
Se til fra Husets Tag deroppe; naa saa marche! 

(Toget sætter sig i Bevægelse under Phallossangen) 

Du Dionysos' Ven, Phales, du Svirebror og Natte- 
85 sværmer, Horkarl, Pæderast! 

Fdrst nu i Krigens sjette Aar jeg kunde hylde dig, 

da glad jeg atter naaede hjem, 

har faaet sluttet Vaabenhvil, er fri for al Slags 

Bryderi og Krig og Lamachos. 

Jeg holder meget mere af, Phales, at komme bag paa 

Strymodoros' kønne Tøs, 

Som lister sig ved Aftentid med stjaalet Ved af 

Krattet ud, 
om Livet hende ta'e 
Og løfte hende op, Phales, og smide hende om, 

Phales, 
og favne hende tæt. 
Ifald du svirer med, Phales, 
du faar i Morgen Tømmermænd, 
og saa du slubrer i dig glad 
en Skaal med dejlig Fred. 
90 Men Skjoldet hænger vi ved Arnen op. 

CHORET. 

Der er Manden, der er Manden. 

Bank ham, bank ham, bank ham, bank ham; 

Giv ham Prygl, denne Skurk; 

Slaa kun til, slaa kun til! 

DIKAIOPOLIS 

(da Choret kaster med Sten). 

96 Ved Herakles, hvad er dette? Potten slaar i rent itu. 

CHORET. 

Det er dig, vi vil stene, du nedrige Karl! 

DIKAIOPOLIS. 

Hør i gamle fra Acharnaj, hvorfor vil i gøre det? 

CHORET. 

Og om det kan du spørge, du skamløse Mand, 
Som forraadte dit Land, og som slutted din Fred 
100 Uden os og dog frækt os i Øjet tør se! 

DIKAIOPOLIS. 

Ej i ved, hvorfor jeg slutted Vaabenstilstand; hør 

mig da! 

85. Phales = Fhallos, personiflceret. 

CHORET. 

Naa, saa dig skal vi høre. Nej, Straf skal du ha'e; 
Du skal stenes ihjel. 

DIKAIOPOLIS. 

Nej det maa i ikke Venner, førend i har hørt mit 

Ord. 

CHORET. 

Ej et Ord vil jeg høre; jeg hader dig mer 
105 Selv end Kleon, hvem helst dog i Stykker jeg skar 
Til Sandaler til Nytte for Riddernes Korps. 
Nej jeg gider ikke høre lange Taler her af dig. 
Du, som slutted Fred med Sparta, du skal ogsaa ha'e 

din Straf. 

DIKAIOPOLIS. 

Kære Venner, lad nu Sparta være udenfor vor Leg; 
Hører hlot, om jeg har handlet rigtig i at slutte Fred! 

CHORET. 

Nej, hvorledes skulde du vel kunne sige noget godt» 
Du, som slutted' Vaahenstilstand med Lakonerfolkets 

By, 
Den, som hverken agter Alter eller Løfte eller Ed. 

DIKAIOPOLIS. 

Vist det er dog, at vi altfor stærkt gaar løs paa Spar- 
tas Folk. 
Spartas Folk er ikke Skyld i alt det onde, som os 

traf. 

CHORET. 

Ikke Skyld i alt det onde. Sligt du vover lige ud 
Her at paastaa og forlange, at vi saa skal skaane dig. 

DIKAIOPOLIS. 

Ej i alt; ja det jeg paastaar; ej i alt; thi jeg, som 

staar 
her og taler, kunde nævne mangt, hvori de Uret led* 

CHORET. 

Dette her er dog for meget, skærer mig i Hjærtet 

dybt. 
Frækt du drister dig at føre Forsvar for vor Fjendes 

By. 

DIKAIOPOLIS. 

Ja Og for at vise alle, jeg har Tillid til min Sag, 
Er jeg villig til at tale med mit Hoved paa en Blok. 



III. Vers 471—580. 

(Blokken bringes ud, og Dikalopolis holder da følgende Tale, henvendt til 
Choret, i Virkeligheden til Publikum). 

Jeg be'er Jer, at I ikke ta'er det ilde op, 
Naar jeg, en fattig Mand, blandt Athenaierne 
Vil træde op og tale med om Politik, 
Og det i en Komedje. Selv Komedjen ved, 

5 Hvad Ret er. Det, jeg nu vil sige, lyder fælt. 
Dog denne Gang skal Kleon ikke si'e mig paa. 
Jeg taler ondt om Staten, mens der i vor Kreds 
Er Fremmede til Stede; nej! vi ene er; 
Lenajerfest vi fejre uden fremmede, 

10 Og Skatterne er ikke bragte hid endnu. 
Og Fællerne er ikke komne til Athen 
Fra vore Forbundsbyer. Nej! vi ene er. 
Vi skraaede er og uden Skaller, ikke dog 
For Avner sigtede; ved Avner jeg forstaar 

15 Metoikeme. Jeg hader stærkt Lakoneme, 
Og gid Posejdon, deres Gud paa Tajnaron 
Vil ryste Jorden, styrte deres Huse om. 
Thi ogsaa mine Træer har de hugget om. 
Dog hvorfor mod Lakoner føre Klagemaal? 

20 Vi er jo lutter gode Venner sammen her. 

Kun Mænd af vores egen Midte, ej vor Stat — 
Ja husk nu vel paa det, jeg siger »ej vor Stat" - 

Kun Mandslinge iblandt os, æreløse Folk, 

Kun lutter slette Karle, Folk med daarligt Præg, 

25 Kun slige Mænd det var, som drev Angiveri 
Om uldne Kapper, smugled ind fra Megara, 
Og saa de nogetsteds en Agurk, en Gris, et Løg, * 
En Harekilling, bare nogle Klumper Salt, 
Saa hed det straks, at de var bragt fra Megara, 

30 Og vips den samme Aften var de konfiskert. 
Men det var bare Smaating efter Landsens Skik. 
Saa var der nogle Ungersvende her fra By'n 
Som drak sig dygtig fulde ved en Kottabos. 
De gik til Megara og stjal en Skøge der, 

35 Simaitha. Deraf blev saa Megareerne 

Saa iltre som Kamphaner, naar man gi'er dem Løg, 
Og røved tvende Tøjter af Aspasias 
Til Gengæld. Ser i Venner, saadan gik det til, 
At trende Skøger volded, Hellas kom i Krig. 

40 Thi Perikles blev vred; han den olympiske 
Udslynged Lyn og Torden, rørte om i alt. 
Fik lavet nye Love, der som Skoljer lød. 
Forbød, at Megareer satte deres Fod 
Paa Fastland og paa Sø, i By, paa Torveplads. 

45 Som Følge deraf Megareerne led Sult 

Og vendte sig med Bønner til Lakonerne. 
De skulde sørge for, at denne Lov, som skrev 
Sig fra de trende Skøger, blev gjort om igen. 
Men vi, vi vilde ikke, skønt man bad os tidt. 

50 Saa dundred de paa Skjoldene; maaske vil en 
Bemærke: Dette skulde de nu ikke gjort. 
Men sig os da min Ven: Hvad skulde de da gjort? 



33. Kottabos en Art Selskabsleg. 

42. Der sigtes til en Lov, som udelukkede Megareerne fra 
alt Handelssamkvem med Athen og dets Forbundsfæller. Det 
Skolie, hvormed Loven sammenlignes, er bevaret. 

Thi sæt, at et lakonisk Skib var sejlet ud 
Og havde opbragt blot en Hvalp fra Seriphos 

55 Og konfiskert den, havde i saa intet gjort? 

I havde straks bestemt at trække hvert et Skib 
I Søen. Byen vilde været fuld af Larm 
Af Søfolk og Soldater, Mænd, som modta'er Løn, 
Palladjer, som forgyldes. Korn, der maales ud, 

60 Af alskens Færd i Stoen, Aarestropper, Løg, 
Af Dunke, fyldt med Olje, Net med Rødløg i. 
Sardiner, Sild og Kranse, Fløjtespillersker 
Og Næsestyvere, og Arsenalet fuldt 
Af Tolde, som man hamrer i, af Aaretræer, 

«5 Som hugges til, af Aarer, som man binder fast. 
Af Fløjter, som gi'er Takten an, og Pibers Klang. 
Ja saadan ved jeg sikkert, at i havde gjort. 

50. Palladier, Gallionsflgurer i Form af Pallasbilleder. 

SAGNET OM DAPHNIS. 



AF 

HANS RÆDER. 



Det er en bekjendt Sag, at i den ældre græske Poesi, 
fraregnet den rent lyriske, spiller det ligefrem fortællende 
Element en overvejende Rolle, medens Alt, hvad der hedder 
Følelser og Stemninger, træder langt mere i Baggrunden. 
At dette i særlig Grad gjælder den Følelse, som Digterne 
ellers fortrinsvis ynde at skildre, nemlig Kjærligheden, 
er oftere blevet fremhævet^). Det, som hos Homer og 
hos Aischylos og for største Delen endnu hos Sophokles 
i første Linie tager Interessen fangen, det er Handlingen, 
og om end Digterne af og til benytte Kjærligheden som 
Handlingens Motiv, er det dog væsentlig kun i denne 
Egenskab, at den interesserer, ikke for sin egen Skyld; 
at en Skildring af Følelsen i og for sig skulde kunne 
glæde Læseren, falder det ikke nogen af disse Digtere 
ind at forudsætte. Men allerede hos Euripides bliver For- 
holdet et andet, og i den hellenistiske Tid endnu mere. 
Træffende har Rohde sagt (p. 119), at i den Verden, som 



') Jvfr. E. Rohde: Der griechische Roman p. 27 ff. J. L. 
Heiberg: Eros. 

den hellenistiske Tids erotiske Digtning stiller os for Øje» 
er det ikke den kraftige Handling, som det væsentlig 
kommer an paa, men Lidenskaben, og det ikke en Liden- 
skab af den Art, der giver sig Udslag i Handling, men 
en saadan, der har sit egentlige Liv i Hjertets indre Digten 
og Tragten, Længsel og Haab, i alle Følelsernes mod- 
stridende Rørelser: kort sagt, Sentimentalitet bliver en 
ikke ualmindelig Fremtoning i den hellenistiske Tids Poesi. 
Det kan da hænde, at vi i vore Dage, selv om vi ind- 
rømme den ældre græske Digtning et højere æsthetisk Værd, 
af og til ogsaa kunne føle os dragne til nøjere Betragt- 
ning af en senere Tids Værker, fordi vi i dem finde en 
Aand, der er mere beslægtet med vor egen Tids. — Her 
skal nu for et enkelt Emnes Vedkommende Afvigelserne 
mellem de forskjellige Tiders Opfattelse nærmere belyses. 

Sagnet om Daphnis hører hjemme paa Sicilien, og 
det er i den bukoliske Digtning, at det behandles. De 
bukoliske Digte har man sædvanlig opfattet simpelthen 
som Hyrdesange, men det er i nyere Tid blevet hævdet '), 
at de „Kohyrder" (fiovx6Xoi)y der optræde i dem, ikke vare 
virkelige Hyrder, men derimod en Korporation af religiøs 
Natur, der sang sine Sange til Ære for Artemis og hendes 
Ledsagere. Blandt disse nævnes da særlig Daphnis, der 
opfattes som en Slags Skytspatron for de nævnte fiovxåXoc 
og selv kaldes fiovxåXog. Ganske klar er Sagen imidlertid 
ikke, men med Sikkerhed kan det vides, at der var Kredse 
paa Sicilien, der betragtede denne Daphnis som deres 
Skytspatron og sang Sange om ham og hans Skjæbne. 
Sagnene om ham varieres paa forskjellige Maader. 

Hos Diodor (IV 84), Parthenids (Erot. 29) og Ælian 
(Var. hist. X 18) samt hos Vergilfortolkeme Servius og 
Philargyrius (til Verg. Ecl. 5, 20) har Sagnet — bortseet 



*) Se navnlig R. Reitzenstein: Epigramm und Skolien p. 
Id3 tf. 

14* 

fra nogle mindre Uoverensstemmelser — i Hovedsagen 
følgende Form. Daphnis var en Kohyrde paa Sicilien og 
Opfinder af den bukoliske Digtning. Til ham fattede en 
Nymfe Kærlighed og bød ham, ikke at indlade sig med 
nogen anden Kvinde; gjorde han det, skulde han miste 
sit Syn. Han lovede det og holdt Stand i nogen Tid, 
men tilsidst brød han sit Løfte, daaret af en Kongedatter, 
som havde beruset ham med Vin, hvorefter han ramtes 
af den Straf, Nymfen havde forudsagt ham. 

Som Hjemmelsmand for denne Beretning anføres hos 
Parthenios Historieskriveren Timaios, og der kan vel ingen 
Tvivl være om, at ogsaa de andre nævnte Forfattere have 
øst deres Viden fra ham. Mere tvivlsomt er det derimod, 
om man har Lov til ud af Ælian's Ord at slutte, at alle- 
rede Stesichoros havde behandlet Sagnet. Dette blev gjort 
af We le ker*), og Andre have fulgt ham deri^. Det er 
unægtelig fristende at antage, at Stesichoros i sin Palinodi 
er kommen ind paa at tale om Daphnis, hvis Skjæbne til 
en vis Grad kunde minde om hans egen, forudsat da, at 
der ligger nogen Virkelighed til Grund for Sagnet om 
Stesichoros's Blindhed. 

At vi imidlertid i Sagnet om Daphnis, som det her 
er fremstillet, have et gammelt Folkeeventyr af den sæd- 



*) 1 Afhandlingen om Stesichoros (Kleine Schriften I). Ælian's 
Ord lyde saaledes (efter at han har fortalt Sagnet om Daphnis): 
fra den Tid af (anderledes kan éx tovxov næppe oversættes) be- 
gyndte man først at synge de bukoliske Sange, og de handlede om 
den Lidelse, der var overgaaet hans Øjne; og Stesichoros fra Hi- 
mera skal have gjort Begyndelsen til denne Digtart (xfig joiavtTjg 
jaeXojtottas), Han synes altsaa at forudsætte, at Daphnis og Stesi- 
choros vare omtrent samtidige. Noteres kan det forøvrigt, at Ælian 
ikke omtaler, at Daphnis forfattede bukoliske Digte, saaledes som 
de øvrige Forfattere gjøre, — og det vel at mærke, inden han 
blev blind. 

') F. Ex. Rohde p. 29. Anderledes derimod Reitzenstein 
p. 197 ff. 

vanlige naive Art, om Kjærlighed og Utroskab og Utro- 
skabens Straf, det kan der ingen Tvivl være om. Og der 
er ingen Grund til at lægge Vægt paa, at enkelte For- 
fattere have ladet Daphnis's Straf bestaa i, at han blev 
forvandlet til en Sten (saaledes Ovid. Metam. IV 276 ff. 
og Servius til Verg. Ecl. 8, 68; denne lader ham dog for- 
inden blive berøvet Synet). Denne Version af Sagnet, 
som knyttede sig til en Sten af menneskelig Skikkelse, 
der ifølge Servius fandtes ved Byen Cephaloedium paa 
Sicilien, er sikkert af senere Oprindelse; thi en saadan 
Straf har kun den rette symbolske Betydning overfor dem, 
der have lukket deres Hjerte for Kjærlighedsguden (Ex- 
empler hos Rohde p. 79 ff.), medens Blindhed passer 
ganske godt som Straf for den, der har ladet sig lokke til 
Utroskab ved Synet af en Kvindes Skjønhed. — 

Paa en ganske anden Maade optræder Daphnis hos 
Theokrit. Ogsaa Theokrit forfattede „bukoliske'' Digte; 
han lader Hyrder optræde, — om det er virkelige Hyrder 
eller sakrale fiovxékoi under Hyrders Maske, er i denne 
Sammenhæng mindre væsentligt, — og blandt dem møde 
vi jævnlig Daphnis. Her skal dog kun tages Hensyn til 
den Sang om Daphnis, som Theokrit i sin 1ste Idyl lader 
en Hyrde foredrage for en anden. 

Dens Indhold er følgende: Hvor vare I henne. Nymfer, 
da Daphnis tæredes hen? Dyrene begræd ham, de tamme 
og de vilde. Hermes kom og spurgte, hvad der voldte 
ham Sorg, hvem han elskede saa højt, og Hyrderne kom 
og spurgte, hvad han fejlede. Ogsaa Priapos kom og 
spurgte: „Stakkels Daphnis, hvorfor tæres du dog saadan 
hen? Pigen løber jo omkring til alle Kilder og i alle 
Skove og søger efter dig; du er virkelig altfor kejtet og 
ubehjælpsom i din Elskov. Du gik dog ellers for at være 
Kohyrde, men nu ligner du en Gedehyrde. Naar Gede- 
hyrden seer, hvorledes Gederne muntre sig, saa græder 
han sig Øjnene ud af Hovedet, fordi han ikke selv er en 

Buk; og naar du seer Pigerne le, saa græder du dig 
Øjnene ud af Hovedet, fordi du ikke danser om iblandt 
dem**. Men Daphnis svarede aldeles Intet. Saa kommer 
Aphrodite og spotter ham, fordi han har pralet af, at han 
kunde besejre Eros, medens han nu selv er bukket under 
for ham. Nu tager Daphnis til Orde og retter de bitreste 
Bebrejdelser mod Gudinden. Selv om han skulde dø, 
vilde han endog i Underverdenen volde Eros Smerte. 
Efter flere Smædeord mod Aphrodite tager han Afsked 
med Dyrene paa Bjergene, med Kilder og Floder, og han 
kalder paa Pan for at skjænke ham sin Fløjte; thi nu 
drages han af Eros ned i de Dødes Rige. Med disse Ord 
sank han hen og udaandede, uagtet Aphrodite endnu i 
sidste Øjeblik søgte at holde ham oppe. 

Ganske klar er Meningen unægtelig ikke. Navnlig er 
det noget utydeligt, hvad det egentlig er, som volder 
Daphnis's Død. Lider han af „ulykkelig'', o: ikke besvaret 
Kjærlighed, hvor kan Priapos da sige, at Pigen løber om- 
kring og søger efter ham? Og gjør hun virkelig det, hvad 
skal da al den Jammer til? Welcker hævder, (med Til- 
slutning af Rohde p. 29 og 147 f.), at Daphnis's Ulykke 
er den, at hans Kjærlighed ikke bliver besvaret, medens 
hans Brøde bestaaer i, at han i et tidligere Forhold 
har viist sig ufølsom overfor Kjærligheden. Hans Brøde 
kan umulig bestaa deri, mener Welcker, at han har er- 
klæret overhovedet og for alle Tider at ville forsage Kjær- 
ligheden; thi en saadan Erklæring vilde jo opløses til 
Intet i det Øjeblik, da han virkelig kom til at elske. 
Hvem det er, Daphnis forhen ikke har villet have at gjøre 
med, flnder Welcker ved at jævnføre den ældre Form af 
Sagnet. Det skal være den Nymfe, som dér nævnedes 
som Daphnis's Herskerinde, og hende skal det da netop 
være, som efter Priapos's Ord løber om og søger efter 
Daphnis; ja Welcker vil endog vise, at det Ord for „Pige* 
{xæQa)y som Priapos anvender, specielt betegner en Nymfe. 

Priapos's Mening skal da være den, at Daphnis bør tage, 
hvad han kan faa, og ikke tragte efter det Umulige. 

Paa den Maade lykkes det virkelig Welcker at faa 
tilvejebragt en vis Sammenhæng mellem Theokrit's Frem- 
stilling og det gamle sicilianske Folkesagn. Men der har 
rigtignok fundet en ejendommelig Omdannelse Sted. Daph- 
nis's Brøde, som i det gamle Sagn bestod i en positiv, 
haandgribelig Utroskab overfor Nymfen, er her bleven til 
den blotte Ligegyldighed eller Ufølsomhed overfor hende, 
og det, som før spillede Brødens Rolle, Daphnis's Kjær- 
lighed til Kongedatteren, er nu blevet StrafPen, derved at 
Kjærligheden ikke bliver besvaret, og denne Straf er traadt 
i Stedet for den ydre Straf, Blindheden, som det gamle 
Sagn fortalte om. 

I og for sig kan Muligheden af en saadan Omdannelse 
ikke afvises. At Vægten mere lægges paa det Indre og 
ikke paa det Ydre, kan ikke undre os. Men alligevel kan 
der rejses vægtige Indvendinger mod Welcker's Opfattelse. 
Dersom Daphnis's Pralen af at kunne overvinde Eros kun 
har refereret sig til hans tidligere Forhold til Nymfen, 
bliver der ingen rigtig Mening i hans fortsatte Smædeord 
overfor Eros og Aphrodite. Han anerkjender jo dog nu 
faktisk Eros's Magt, og den Forvandling af hans Stemning 
overfor Eros, som maa antages at være foregaaet, — fra 
stolt, overlegen Foragt til Hævngjerrighed, der i sig inde- 
slutter en Anerkjendelse af Eros's Magt, — antydes al- 
deles ikke. Og hvad Nymfen angaaer, maa det siges, at 
Theokrit umulig kan have forudsat saa stor Skarpsindig- 
hed hos sine Læsere og et saa nøje Kjendskab til det 
gamle Sagn, hvis Lighed med hans egen Fremstilling jo 
ikke er saa overvældende stor, at de skulle have forstaaet, 
at det var hende, Priapos sigtede til. Urimeligt er det 
ogsaa med C. F. Hermann (De Daphnide Theocriti. Progr. 
Gottingen 1853) at antage, at det var en tredie, ellers ikke 
omtalt Kvinde, som elskede Daphnis. Naar Priapos taler 

om, at Daphnis tæres hen, og i samme Aandedræt nævner 
en Pige, kan der fornuftigvis ingen Tvivl være om, at 
det er hende, for hvis Skyld han tæres hen, hende, som 
han elsker. 

Antage vi nu dette for afgjort, hvorom ogsaa de nyere 
Fortolkere ere enige, er der endnu den Mulighed tilbage> 
som er opstillet af en Scholiast og har vundet en Del 
Bifald ogsaa i nyere Tid, at Priapos's Ord skulle forstaaes 
som en Spøg (saaledes Biicheler i Jahrb. f. Philol. Bd. 
81. 1860) eller som et plumpt, men velment Forsøg paa 
ved en Usandhed at trøste Daphnis (saaledes Hil ler i sin 
Bearbejdelse af Fritzsche's Udgave). Denne Udvej er dog 
ogsaa umulig; thi vi kunne da ikke undvære en Antyd- 
ning af, at Daphnis strax forstod Meningen, — og hvor- 
ledes skulde han egentlig kunne det? — ; ellers maatte 
Meddelelsen om, at den Pige, han elskede, løb og søgte 
efter ham, øjeblikkelig forandre hele Situationen. Vi nødes 
til at indrømme, at, — hvis Texten ikke er i væsentlig 
Grad forvansket*), — bliver Daphnis's Kjærlighed virkelig 
gjengjældt. Hvad Priapos bebrejder ham, er da det, at han 



') Dette hævder R. Helm i Philologus Bd. 58 (1809), idet han 
under Henvisning til Vergil. Ecl. 10, 22 fP. erklærer, at Priapos 
(i V. 82 fP.) netop maa have sagt, at Pigen flygter for Daphnis, 
og af den Grund opfordrer ham til at slaa sig tiltaals. Men dels 
bliver ogsaa paa denne Maade Daphnis's fortsatte Smædeord mod 
Eros og Aphrodite noget besynderlige, dels passe Priapos's Be- 
tegnelser af Daphnis som åvoeQ<os tis ayav x<u åiirixovoi Og som en 
„Gedehyrde*' ikke hertil. Hvad disse Ord betyde, sees af Id. 6, 7, 
hvor Gaiatea kalder Polyphem åvoégæra xai abiokov avåga, o: be- 
brejder ham hans Kejtethed og Tilbageholdenhed. Unægtelig be- 
tyder åvaagoog oftest „lidenskabelig forelsket*', men der synes her 
at være Tale om en sanseløs Betagethed, der gjør En ude af Stand 
til at handle. — Vergil har formodentlig misforstaaet eller vilkaar- 
lig forandret Theokrit's Ord, ligesom overhovedet hele hans Be- 
nyttelse af Theokrit's 1ste Idyl i den 10de Ecloga er temmelig 
uheldig. 

ikke benytter en saa fortræfPelig Lejlighed, men spilder 
Tiden med at græde og smægte, uagtet han — ligesom 
Gedehyrden — i Virkeligheden er villig nok, og uagtet 
Pigen stadig søger efter ham overalt. 

Men hvad er der da saa i Vejen med Daphnis? Naar 
han elsker en Pige, og hun elsker ham igjen, har Priapos saa 
ikke Ret i, at han er en Nar, naar han ikke griber til? 
Det er med Styrke blevet hævdet af Kreussler (Observa- 
tiones in Theocriti carmen I. Progr. Meissen 1863), at 
Digtet bør fortolkes ved sig selv alene uden Anvendelse 
af Materiale andetstedsfra, og deri har han ogsaa til en 
vis Grad Ret. Vægten maa lægges paa, at Daphnis forhen 
havde pralet af, at han kunde overvinde Eros, og hans 
Ulykke er, at han ikke vil bøje sig og indrømme, at Eros 
virkelig har faaet Magt over ham. Men naar Kreussler 
mener, at hans Praleri var en Følge af hans ungdomme- 
lige Stolthed over hans Færdighed i Fløjtespil, og betoner, 
at han havde svoret, saa at Spliden i Daphnis's Indre 
bliver en Kamp imellem Kjærligheden og Agtelsen for 
Edens Hellighed, saa har han derved selv bragt et fremmed 
Element ind i Digtet; hos Theokrit er der overhovedet 
ikke Tale om nogen Ed. Naturligere bliver da Fritzsche's. 
Opfattelse, at det var som den jomfruelige Artemis's Tjener, 
at Daphnis havde dristet sig til at tage Kampen op med 
Eros. At Daphnis er nøje knyttet til Artemis og saaledes 
paa en Maade beslægtet med Hippolytos, er ogsaa med 
særlig Styrke blevet hævdet af Reitzenstein (p. 211), 
som ogsaa i Hippolytos seer en fiovxokog i religiøs For- 
stand. Dersom vi tør antage, at det var den Slags fiov- 
xdXoiy Artemis's Dyrkere, for hvem Daphnis stod som en 
Slags Skytspatron, saa faaer Fortællingen om hans Strid 
med Eros ogsaa en dybere Betydning. Det bliver da ikke 
en ungdommelig Flyvegrille, der volder Konflikten, men 
det bliver en Strid imellem to af de stærkeste Magter i 
Menneskelivet. 

Hvorledes det nu end forholder sig hermed, saa er 
Hovedsagen den, at hos Theokrit er Talen om en Splid i 
Daphnis's Indre. Det var Muligheden af en saadan Splid, 
som Welcker rent ud benægtede, idet han paastod, at den, 
der virkelig elsker, med det Samme ogsaa har gjort en- 
hver tidligere Trusel om ikke at elske til Intet. Denne 
Paastand er ikke alene psychologisk uholdbar, men strider 
ogsaa mod selve Theokrit's Fremstilling, ifølge hvilken 
Daphnis paa den ene Side føler sig i Eros's Vold, men 
paa den anden Side dog ikke vil give tabt, men erklærer 
at ville fortsætte Kampen i de Dødes Rige. 

Paa denne Maade er der altsaa ved Fortolkningen af 
Theokrit's Digt intet Hensyn taget til det gamle Folke- 
sagn om Daphnis. Men fordi Digtet bedst forstaaes ud 
af sig selv uden Sammenblanding med andre Varianter, 
følger deraf ikke, at der i og for sig slet ingen Sammen- 
hæng er. Det bliver nødvendigt at klare baade Ligheden 
og Forskjellen. 

I begge Fremstillinger bliver Daphnis Gjenstand for 
en Konflikt, som foraarsages af Kjærligheden og faaer en 
for ham ulykkelig Udgang. Men Forskjellen er den, at i 
Stedet for Nymfens vilkaarlige Forbud, hvis indre Be- 
rettigelse Daphnis ikke forudsættes at anerkjende, er der 
efter Theokrit traadt en indre Utilbøjelighed hos Daphnis 
selv til at give efter for Kjærlighedsguden. Hvorledes 
denne Utilbøjelighed bør tænkes motiveret, er som sagt et 
underordnet Spørgsmaal; Vægten maa lægges paa, at det 
her ikke er nogen Nymfe, men Daphnis selv, der træder 
op som Eros's Modstander. Denne Forandring medfører 
nu fremdeles, at Konflikten faaer en ganske modsat, om 
end i begge Tilfælde ulykkelig Udgang. I det gamle Sagn 
sejrer Kjærligheden trods Nymfens Forbud, hvorpaa den 
ydre Straf, Blindheden, følger efter. Hos Theokrit der- 
imod holder Daphnis tappert Stand mod Eros's Fristelser; 

Eros viser sin Magt ved at føre ham i Døden, men han 
døer uovervunden. 

Det er ogsaa klart, at under den ændrede Situation 
kunde Theokrit ikke lade Kampen ende anderledes. Naar 
Daphnis selv er Eros's Modstander, kan det ikke gaa an 
at lade ham besejres. Det forbydes allerede af rent 
æsthetiske Hensyn at lade Digtets Helt bukke under i 
Kampen; men endnu mere umuligt er det, naar Daphnis 
opfattes som en religiøs Figur, som en Gudindes Tjener 
eller en Helgen, om man viP). Men ubetinget kan hans 
Sejr heller ikke blive; thi hvem han end er, er det for- 
masteligt at sætte sig op imod den mægtige Eros. Først 
naar den bortstødte Eros viser sin Magt ved at føre 
Daphnis i Døden, have Begge faaet den Ære, der til- 
kommer dem, og Ligevægten er bevaret. 

Det kan da ikke nægtes, at Ændringen af Sagnet om 
Daphnis stemmer nøje med den Forandring af Tidsaanden, 
som vi gik ud fra. Hos Theokrit's Daphnis viser der sig 
en indre Splittelse og Delthed, som forekommer os mere 
moderne end egentlig klassisk. Rohde's Ord stadfæstes: 
det er ikke mere de udvortes Tildragelser, der skildres, 
men Hjertets indre modstridende Rørelser — Rørelser, 
som hverken Priapos eller nogen Nymfe har nogen For- 
staaelse af. Vi kunne nu ganske vist ikke sige Theokrit 
fri fof, at han i sit Digt lader komme Noget frem af, 
hvad man nok har Lov til at kalde Sentimentalitet, Noget, 
som han ellers i Reglen forstaaer at holde sig fri af. 
Men paa den anden Side fortjener det ogsaa at frem- 
hæves, at han for saa vidt holder sig til den ægte 



^) Her er det tillige værdt at lægge Mærke til den Skjærpelse 
af Kyskhedskravet, som Tiden havde medført. Den Daphnis, som 
optræder i det gamle Sagn, kunde trods sin Brøde godt være Gjen- 
stand for Folkets Ærefrygt, naar først Brøden havde faaet en 
passende Straf. 

klassiske objektive Fremstillingsform, som han ikke ind- 
lader sig paa Udmalinger af Daphnis's modstridende Stem- 
ninger, men indskrænker sig til at lade Læseren — endda 
vanskeligt nok — slutte sig til dem ud fra den skildrede 
Situation og de Optrædendes Tale. Vanskelighederne ved 
Fortolkningen skyldes netop den Omstændighed, at Mo- 
tiverne til Daphnis's Holdning ikke gives os direkte. 

AP 

O. SIESBYE. 

I. I den Tale hvormed Livius i 4de bog (capp. 3 — 5) 
lader C. Canulejus forsvare de af ham og hans embeds- 
fæller stillede lovforslag hedder det henimod slutningen 
<c. 5, 1 — 4): Denique utrum tandem populi Romani an 
vestrum summum imperium est? Regibas exactis utrum vobis 
dominatio an omnibus æqua libertas paria est? Oportet li- 
cere populo Romano, si velit, jubere legem, an, ut quæque 
rogatio promulgata erit, vos dilectum pro pæna decemetis, 
et, simul ego tribunus vocare tribus in suffragium cæpero, 
tu statim consul Sacramento juniores adiges et in castra 
educes, et minaberis plebi, minaberis tribuno? Quid, si non, 
quantum istæ minæ adversus piebis consensum valerent, bis 
jam experti essetis? Scilicet, quia nobis consultum volebatis, 
certamine abstinuistis; an ideo non est dimicatum, quod, 
quæ pars firmior, eadem modestior fuit? Nec nunc erit cer- 
tamen, Quirites; animos vestros illi tentabunt semper, vires 
non experientun Med Hensyn til den med quid, si be- 
gyndende sætning bemærker Madvig (Emm. Liw.^ p. 110): 
Qui in tali oratione (post illa: tu statim Sacramento 
juniores adiges eet.?) ita interrogat (quid, si non ex- 

perti essetis?), is significat, faturum forsitan fuisse, ut in- 
digniora et graviora flerent, quæ sententia ab hoc loco aliena 
est, in quo tribunus inanes adversarii minas esse ostendit, 
hvortil han saa føjer, at dette kunde udtrykkes enten i 
spørgeform: Quid? non — experti estis? eller ogsaa saa- 
ledes: quasi non — experti essetis; men da den første form 
fjerner sig stærkt fra overleveringen og den anden, der 
ligger denne nærmere, er uforsvarlig i grammatisk hen- 
seende, fordi det da skulde hedde experti sitis, mente Mad- 
vig at maatte lade texten henstaa uforandret. Saaledes 
som Madvig dengang antog at stedet maatte opfattes, er 
det ogsaa tidligere blevet opfattet; A. G. Ernesti siger saa- 
ledes i sit Glossarium Livianum: Quid si haud dubie 
dictum pro quasi, atque ita fortasse legendum, og R. Møller 
oversætter sætningen saaledes: „Have I dog ikke to Gange 
erfaret, hvad slige Trusler formaae mod Almuens een- 
stemmige Villie?**, og en lignende gjengivelse vil man 
finde hos den tyske oversætter Klaiber.^) Men da Mad- 
vig for tredie gang (1886) udgav den første pentade, skrev 
han i fortalen: De hoc loco non satis caute disputavi Em. 
110. Signiflcatur mirum esse plebeios his minis terreri, 
quarum vanitatem iam experti sint; quo igitur animo fatu- 
ros fuisse, si illa experientia carerent? Recte Siesbyeus com- 
parat Q. Catuli locum apud GelL XIX, 9, 14 et Petron. 42. 
Han synes altsaa nu at have antaget, at talen var rettet 
til plebejerne; men dette forekommer mig i høj grad usand- 
synligt. Mens Canulejus i begyndelsen af talen henvender 
sig til plebejerne, hvem han hædrer med navnet Quirites, 
retter han fra c. 3, 9 og særlig uafbrudt fra c. 4, 7 sine 
ord til patricierne, og saaledes ogsaa i den efter Quid, si 



^) De ældre udgivere (ogsaa Weissenborn i de første udgaver) 
udtale sig, saa vidt jeg kan se, ikke om meningen af stedet, med 
undtagelse af Ruperti, der henviser til Ernesti, hvis Glossarium 
det ellers ikke var faldet mig, saa lidt som Madvig, ind at efterse. 

71071 . . . experti essetis følgende sætning, men derpaa, vel 
at mærke med tilføjelse af Quirites, til plebejerne; det 
vilde da være underligt, om han i den enkelte sætning, 
hvorom talen her er, skulde tiltale dem uden en saadan 
tilføjelse, og navnlig sige adversus plebis consensum istedet- 
for adversus vestnim consensum. Jeg tror altsaa, at den 
tidligere opfattelse, ifølge hvilken ordene Quid, si non . . . 
experti essetis ere henvendte til patricierne, er rigtig; og 
under denne forudsætning vilde jeg gjengive tankegangen 
i S 3 — 4 i en noget bredere form saaledes: i,Hvor vil I 
dog hen med Eders tomme trusler, hvorfor lade I det ikke 
komme til kamp? Eders opførsel vilde være forstaaelig, 
hvis I ikke allerede ved to lejligheder havde erfaret, hvor 
lidt I udrette med slige trusler overfor en enig almue; 
men I bære Eder jo ad som om I aldrig havde erfaret 
det. Vil I maaske bilde os ind, at det er for at skaane 
os at I ikke har ladet det komme til kamp? Nej, vi ere 
de stærkeste, og det er kun paa grund af vort maadehold 
at der ikke har fundet nogen kamp sted, og det vil heller 
ikke ske nu; det vil fremdeles blive ved de blotte trusler.* 
Naar jeg her har brugt vendingen „I bære Eder jo ad som 
om . . .', der nærmest svarer til et Quasi . .,., er det ikke 
min mening, at der for at faa dette ud skal foretages 
nogen textændring; jeg vil i det følgende forsøge at vise, 
at ordene som de staa kan have den betydning. 

Til grund for begge Madvigs opfattelser ligger iagt- 
tagelsen af den sprogbrug, at en med Quid, si indledet 
hypothetisk-betinget sætning hvortil der ikke er føjet nogen 
hovedsætning betegner, at noget, der allerede finder (har 
fundet) sted uden den ved conjunctiven antydede forud- 
sætning, vilde finde (have fundet) sted i endnu større om- 
fang eller højere grad under 'denne forudsætning. Som 
exempler paa denne sprogbrug kan anføres Terents's An- 
dria v. 110 fgg., hvor Simo, efter at have omtalt hvor be- 
drøvet hans søn var ved Chrysis's begravelse, fortsætter 

saaledes: Sic cogitabam: hic parvæ consvetudinis Causa 
hujus mortern tam fert familiariter; Quid si ipse amasset?, 
fremdeles Ciceros spydige ord til Antonius i den anden 
philippiske tale $ 101: Medico tria millia jagerum; quid, 
si te sanasset? rhetori duo; quid si te disertum facere potu- 
isset?, endvidere Æschines's udraab da han ved at læse 
en af Demosthenes's taler op havde vakt Rhodiernes be- 
undring: Quid, si ipsum audissetis? (Quint. 11, 3, 7, jfr. 
Plin. Ep. 2, 3, 10). Men i og for sig tilkjendegives der 
dog ved et saadant spørgsmaal kun, at den spørgende vil 
vide, hvad der under den i bisætningen antydede forud- 
sætning vilde være tilfældet, og jeg seer ikke, hvorfor 
der ikke skulde kunne ligge en anden betydning deri. Det 
jeg nu gjennem en række forfattersteder vil søge at vise 
er, at det i det mindste er brugt paa een anden maade, 
nemlig for at betegne, at noget hvorover man undrer sig 
eller harmes endda vilde kunne forstaas og undskyldes 
under den i den con juncti viske bisætning betegnede forud- 
sætning, men heller ikke paa nogen anden maade. Paa 
dansk vil man alle steder kunne gjengive det ved: ,,iVLan 
skulde tro at — ". 

Den ældre Seneca har i Svasor. 6, 18 meddelt følgende 
fortælling af Aufidius Bassus: Cicero paulum remoto velo 
postquam armutos vidit, „Egq vero consisto^ ait; y^accede 
veterane et, si hoc saltem potes rede facere, incide cervicem,^ 
Trementi deinde dubitantique „Quid, si ad me** inquit „pri- 
mum venissetis?*^ Det vilde være underligt om Cicero lige 
efter at have bedt om at faa hovedet hugget af vilde sige: 
»Nu ere I bange; hvor langt mere vilde I ikke være det, 
hvis jeg var den første I skulde give Jer i lav med"; 
derimod er det ganske rimeligt at han siger: »Naa hvor- 
for hugge I ikke til? jeg er jo dog ikke den første I skal 
gjøre det af med; var jeg det, ja saa kunde jeg forstaa 
Eders frygt. '^ At dette er meningen, har uden tvivl og- 
saa Otto Jahn indseet, da han istedetfor Quid, si foreslog 

at skrive Quid? quasL Den samme sondring har man og- 
saa forsøgt paa det ene aP de to steder jeg i sin tid for 
at forsvare texten hos Livius har meddelt Madvig, nemlig 
det hos Gellius 19, 9, 14 anførte epigram af Q. Catulus. 
De fire første linier, hvorpaa det her kommer an, lyde 
saaledes: 

Aufugit mi animus. Credo, ut solet, ad Theotimum 
DeveniL Sic est, perfugium illud håbet 
Quid, si non interdixem, ne illunc fugiUvum 
* Mitteret ad se intro, sed magis eiceret? 

I V. 3 har rigtignok endel haandskrifter Qui si, men 
allerede Gronovius har skrevet Quid si, og selv om Qui si 
skulde være rigtigt, hvad jeg ikke kan tro, maatte det vel 
opfattes paa samme maade. Meningen er nu tydeligt nok, 
at forfatteren havde forbudt Theotimus at modtage flygt- 
ningen, og til overflod hedder det i et epigram af Kalli- 
machos, som Catulus sikkert har haft for øje'), saaledes: 

"Hfuav jukv tpvx^^ SU, ro nvéov. fj/Åiov å* ovx olå^ 

EXt Sgog tv€ 'Aiåtjg ijgnaae' TtXrjv åtpavég, 
^H §d Tiv elg Jiaiåæv nåhv æxero' xal jukv ånelnov 

IloXkåxi' Tf]v ågfjaTiv jurj vnoåéxea&e véoi. 

For nu at faa den mening ud som sammenhængen 
kræver har Korsch (Nord. Tidskr. for Filol. N. R. 3 s. 135) 
villet skrive Quid? quasi, (Med hensyn til andre ændrings- 
forsøg se en artikel af Maixner i Zeitschr. ftir oesterr. 
Gymn. 38 s. 5.) Gaar man ind paa min forklaring af 
Quid, si, behøves her saa lidt som i stedet hos Seneca 
nogen ændring hvorved et saa tvivlsomt udtryk som Quid? 
quasi indføres. — Paa det andet sted jeg tidligere har an- 



^) Det er opbevaret i APal. 12, 73; i Meinekes udgave er 
det nr. 41. Allerede Scaliger havde seet, at det laa til grund for 
Catulus's vers. 

15 

ført, Petron. c. 42, findes udtrykket to gange. En af Tri- 
malchios gjæster klager der over, at en god ven, hvem 
han endnu for kort tid siden havde talt med, var død; 
men ak, hvad er vi mennesker: „Utres inflati ambulamus; 
minoris qnam muscæ sumus, muscæ tamen aUquam virta- 
tern habent, nos non pluris sumas quam bulke. Et quidy 
si non abstinax faisset? quinque dies aquam in os suum 
non conjedty non micam panis, tamen abiit ad plures. Me- 
did illum perdiderant, immo magjLs malus fatas; medicus 
enim nihil aliud est quam animi consolafio. Tamen bene 
elatus est, vitali lecto, stragulis bonis; planctus est optime 
(manumisit aliquot), etiamsi maligne illum ploravit uxon 
Quidy si non illam optime accepisset? Sed malier quæ 
muUer, milvinum genus, FriedlUnder har begge steder til- 
lagt quidy si betydningen af en stigning, idet han over- 
sætter: »Wie wjlre es erst gegangen (geschehen) wenn . . .?* 
Paa det sidste sted kunde man vel forstaa det saaledes, 
at konen, hvis den afdøde ikke havde behandlet hende saa 
godt, vilde gaaet endnu videre i sin ukjærlige opførsel, 
slet ikke have fældet en taare, maaske endog skjældt ham 
ud og bandet ham; men paa det første sted seer jeg ikke 
hvori det værre skulde bestaa der kunde rammet ham, 
hvis han ikke havde været saa afholdende; det maatte jo 
snarere have forlænget hans liv, om han ikke havde fulgt 
den af Lægerne foreskrevne sultekur. Derimod forekommer 
det mig at stemme baade med de forudgaaende betragt- 
ninger over menneskenes elendighed og med den følgende 
klage over malus fatus at opfatte stedet saaledes: »Og 
havde han endda ikke været saa afholdende, saa kunde 
man forstaa, at han maatte dø; men at et saadant menneske, 
der i hele fem dage ikke tog mad eller drikke til sig, 
maatte gaa bort, det er forfærdeligt; det tyder paa en ond 
skjæbne, som vi stakkels mennesker staa magtesløse mod.*" 
Og i overensstemmelse hermed mener jeg da at ogsaa 
det andet sted maa opfattes: „Havde han ikke været saa- 

dan en god ægtemand, kunde man endda forstaa hans 
kones opførsel.^ 

Jeg gaar nu over til nogle Steder fra den romerske 
poesis blomstringstid. I sine Amores, 3die bogs 6te elegi 
retter Ovid heftige bebrejdelser mod en lille aa, hvis vand 
plejede at være saa grundt, at man kunde vade over, men 
som nu paa grund af vintersne var svulmet op og spærrede 
ham vejen til hans elskerinde. Han omtaler en mængde 
floder som havde følt elskov eller staaet elskende bi, og 
dvæler navnlig ved Anio, der havde optaget Ilia og skænket 
hende en ægtehustrus rettigheder. Derpaa tiltaler han 
(v. 87 fgg.) floden saaledes: 

Quid mecam, furiose, tibi? qaid mutua differs 
Gaudia? quid cæptum, rustice, rumpis iter? 
Quid, si legitimum flueres, si nobile flumen. 
Si tibi per terras maxima fama foret? 
Nomen håbes nuUum, rivis collecte caducis, 
Nec tibi sunt fontes nec tibi certa domus. 

Det vilde være underligt, om digteren, efter at have 
skildret hvorledes anselige floder begunstigede elskov og 
selv følte dens magt, vilde fortsætte saaledes: «Hvor langt 
værre vilde Du ikke bære dig ad, hvis du var en flod 
der virkelig fortjente det navn, med et vidt udbredt ryl* 
Derimod giver det en god mening, naar han siger: ,,Ja 
var du endda en virkelig flod, hvis ry var vidt udbredt, 
saa kunde jeg forstaa din opførsel.* — Jeg skal ikke trætte 
læserne heraf med en udførlig udvikling af hvorledes 
samme digters ord i Tristia 1, 8, 29 — 34 skal forstaas; 
jeg haaber, at enhver der læser digtet vil finde, at Falster 
har rammet meningen ved at oversætte versene saaledes: 

Det ej fortrød mig, hvis vi ikke havde levet 
Udi min Velmagt som et Legem og een Siæl, 

Hvis ikke du, hvad Skiempt og Alvor jeg har drevet, 
Og jeg igien, hvad du har drevet, vidste vel, 

Hvis jeg kun havde kiendt dig udi Rom alleene, 
Som jeg dog Tiden lod saa tit med mig forslaa. 

15* 

Naar Dido i syvende heroide v. 53, efter at have 
bedt Æneas om dog i det mindste ikke at rejse bort ved 
vintertid, siger: 

Quid, si nescires, insana quid æquora possint, 

forekommer det mig utvivlsomt, at meningen er: Man 
skulde tro at du slet ikke kjendte noget til et oprørt hav; 
hun tilføjer jo: 

Expertæ totiens tam male credis aquæ, 

Ogsaa her er der foreslaaet (af Bentley) at ombytte 
Quid, si med Quid, quasi. 

Derimod har jeg nogen tvivl med hensyn til det sted 
i Æneidens 4de bog v. 309 fgg., der sikkert har tjent 
Ovid til forbillede: 

Quin etiam hibemo moliris sidere classem 
Et mediis properas aquilonibus ire per cUtum, 
C rudelis, Quid, si non arva aliena domosque 
Ignotas peteres et Troja antiqua maneret, 
Troja per undosum peteretur classibus æquor? 

Spørgsmaalet er, om den sidste verslinie skal forstaas 
som en med de to foregaaende betingelsessætninger parallel 
sætning eller som hovedsætning til dem. Efter den sidste 
opfattelse, som findes hos Servius, og vist er den de fleste 
udgivere og oversættere følge, maa hovedvægten lægges 
paa undosum: „maatte du saa netop rejse til Troja mens 
havet er i oprør?"; ti at Dido skulde ville tilraade Æneas 
at rejse derhen tillands, er urimeligt. Vi har i saa til- 
fælde ikke noget elliptisk udtryk og stedet falder udenfor 
det fænomen der her behandles. Opfattes derimod ogsaa 
den sidste sætning som bisætning, synes jeg, at stedet 
maa forstaas som det tilsvarende hos Ovid. Saaledes har 
ogsaa Lund forklaret det, idet han skriver (i anden udgave 
dog med tvivl): „Ja var det endda til Troja, hvis det 
endnu stod, du vilde rejse — saa var der dog deri nogen 

Undskyldning.'' Til de hidtil anførte steder skal jeg endnu 
føje Lucan. 1, 307. 

Enkelte af de anførte steder (det er mig ikke muligt 
at sige, hvilke) har professor Gertz meddelt mig. Han 
mener, at ogsaa Ovid. Trist. 2, 497, med hensyn til hvilket 
sted jeg var noget i tvivl, kan henføres til den af mig be- 
handlede sprogbrug, kun at digteren her gaar et skridt 
videre i brugen: »Du vilde knapt endda have haft ret 
til at straffe mig, som Du har gjort, hvis jeg havde skrevet 
usædelige Mimer; thi saadanne er jo nu engang accepterede 
af Publikum.** Der er, som han bemærker, egentlig tre 
trin i rækkefølge i betydningen af Quidy si: 1) Jeg havde 
bedre kunnet forstaa det, dersom . . .y 2) Jeg havde endda 
kunnet forstaa det, dersom ... ., 3) Jeg havde knapt nok 
kunnet forstaa det, dersom .... 



II. Hvad der ved læsningen af ældre danske skrifter, 
tildels endnu ved litteraturværker fra vort aarhundredes 
første halvdel, vanskeliggjør den sproglige opfattelse, vil, 
bortseet fra forældede ordformer eller constructioner, uden 
tvivl ikke saa meget være de ord der nu helt ere gaaede 
af brug, som de der endnu findes, men som tidligere 
havde enten kun en helt anden betydning eller en saadan 
tilligemed den (eller dem) hvori de nu bruges. Med hen- 
syn til de helt forsvundne vil man være tilbøjelig til at 
søge oplysning, de andre vil man let tage i en betydning 
de nu har, og derved undertiden komme til enten slet 
ikke at forstaa eller kun halvt forstaa eller helt misforstaa 
de steder hvor de forekomme. De ord der sjældnest vil 
afstedkomme misforstaaelse ere vistnok de man plejer at 
indbefatte under navnet partikler; ved dem vil i alminde- 
lighed sammenhængen vise vej til den rette forstaaelse. 
Naar f. e. Leonora Ulfeldt skriver: „I siger, att Slosf. er 
Fader aff Eders Barn*, eller Holberg: „De tvende Krige 

vare ikke af saa stor Nødvendighed*, eller SneedorfT: 
„Dette Exempel af Menneskelighed kan ikke røre Hierteme 
af disse vilde Folk", eller Ewald: „Imidlertid blev alt dette 
af bedre Følger*, naar endnu i vort Aarhundrede Heiberg 
skriver: „Det fortrinligste Værk, som er blevet frembragt 
i Faget af det saakaldte høiere Skuespil*, eller Chr. Win- 
ther: „Hendes Figur var af de bedste Forhold*, eller Poul 
Møller taler om „Naturen af et Beviis*, Goldschmidt om 
„Egnen af Nykjøbing*, vil man, skjønt ingen nu bruger 
af saaledes, ikke kunne være i uvished om meningen. 
Og lige saa lidt vil man tvivle om betydningen af ad- 
verbiet da, naar Holberg skriver: „Saasom saine persons 
talent og videnskab udj historiå og Jure publico er over 
alt bekiendt, da veed jeg ingen, som med meere sikkerhed 
dertil kunde foreslaaes*, eller Rahbek: „Om denne Scene 
end i sig selv ikke er af saa stor dramatisk Virkning, da 
er den af des vigtigere Indflydelse paa det heele*, — 
skjønt vi nu vilde indlede eftersætningen med saa eller 
slet ingen partikel sætte. Heller ikke vil brugen af con- 
junctionen da i indrømmende betydning lægge vanskelig- 
heder i vejen, naar f. ex. Holberg siger: „Ungdommen 
gaaer over Vandet paa Sparrer og Planker, da de med 
Sikkerhed og Magelighed kunde gaae over Broer*, eller 
Kraft, endnu mere afvigende fra vor tids sprogbrug: „Da i 
andre Sprog altid findes to Dele af Talen, de saa kaldne No- 
men og Verbum, indeholde nogle vilde Sprog alene den ene, 
nemlig det saa kaldne Verbum.* — Imidlertid kan det dog og- 
saa med hensyn til partikler indtræffe, at deres betydning 
helt forandres (som naar omendskiønt tidligere brugtes = 
omendog) eller en enkelt anvendelse forsvinder saaledes, at 
en følgende generation misforstaar eller kun delvis for- 
staar den. Til det sidste tilfælde hører en ejendommelig 
brug af ordet saa (med eftertryk paa den aabne korte 
vocal), der synes at være den yngre (og tildels den ældre) 
nulevende generation ubekjendt; jeg mener dets anvendelse 

til at betegne hvad der allerede, uden hensyn til det der 
just er tale om, finder eller vilde finde sted, synonymt 
med: i ethvert tilfælde, under alle omstændigheder, over- 
hovedet, desuden, alligevel, dog (iforvejen). ') Et exempel 
paa denne brug findes i Oehlenschlftgers Sanct Hansaften- 
Spil (i Liebenbergs store udgave 1ste bind s. 10), hvor 
konen i huset siger til Maria: 

»Vær nu en fornuftig lille Pige, 

Vær munter, og lad Sorgerne vige! 

Min Mand har besluttet til Skoven at tage; 

Vi skulde saa derud i disse Dage, 

Og i Dag er Velret saa klart og net.** 

Et andet findes i Aladdin (samme bind s. 174), hvor 
en karl søger at jage Morgiane bort: 

„Hvad har hun her at giøre? Gaa hun kun! 
Hun ftiaer saa ei vor Sultan nu i Tale.*' 

Ved at tale med fiere yngre mennesker om disse 
steder havde jeg bemærket, at de enten ikke forstod dette 
saa eller tillagde det betydningen saamænd. For at 
være vis paa min egen opfattelses rigtighed spurgte jeg 
Liebenberg om hans mening med hensyn til det sidste 
sted, og fik til svar: „Hvad det bevidste Sted i Aladdin 
angaar, synes mig ikke der kan være delte Meninger 
derom, ^vad skulde det saa kunne betyde Andet end 
dog, alligevel?^ Jeg har senere rettet samme spørgs- 
maal til den mand hvem denne bog er tilegnet, han 
svarede: „Det omtalte saa forstaar jeg som „saa alligevel ** 
eller „jo dog^. Saaiedes bruges det ofte i daglig Tale."" 

') Molbech har omtalt denne brug i anden udgave af sin ord- 
bog under saa, II d, men naar han siger, at ordet staar saaiedes 
„i et Slags Eftersætning^, maa rigtignok et Slags betones stærkt; 
forøvrigt er hans forklaring rigtig, om end ikke udtømmende, og 
de to exempler fra daglig tale heldige. 

I samme retning har rector Lefolii udtalt sig, men med 
den tilføjelse at hans trediveaarige søn ikke kjendes ved 
denne sprogbrug; og dhrr. rectorer Forchhammer, Fritsche, 
og Petersen opfatte det paa samme maade. Men den yngre 
generation kjender det som sagt ikke, i ethvert tilfælde 
ikke naar det staar alene, derimod nok i forbindelser som: 
saa dog, saa alligevel. Tidligere har det imidlertid 
været meget almindeligt brugt; af et ikke ganske ringe 
antal steder skal jeg her anføre nogle enkelte, hvor det 
forekommer mig at sammenhængen særlig viser betyd- 
ningen.^) I Den danske Tilskuer for 1795 s. 798 fg. for- 
tæller Verax Liber, at han en dag havde truffet sin cou- 
sine i daarligt humeur; grunden dertil var efter hendes 
moders forklaring, at datteren havde faaet at vide, at 
hendes kiæreste havde en elskerinde, hvilket moderen 
fandt ikke var noget at beklage sig over. Verax derimod 
gav den unge pige ret, men moderen afbryder hans ud- 
talelse med de ord: „Hør! veed De hvad. Fætter: jeg 
skal bede. De ikke vil sætte min Datter saadanne Griller 
i Hovedet; hun holder saa ikke af sin Kiæreste, og jeg 
veed nok, hvad Umage jeg havde, for at faae hende til at 
sige ham Ja.^ Af Oehlenschlåger skal jeg til de ovenfor 
anførte steder føje af Palnatoke (Liebenb. udg. 4 s. 7) 
Harald Blaatands replik til biskop Popo, da denne vil 
række ham pavebullen: 



^) Jeg forbigaar her de steder der i Liebenbergs sidste udgave 
af Oehlenschlågers udvalgte skrifter citeres i anmærkningen til 
stedet af Sanct Hansaften-Spil. Med hensyn til det der anførte 
sted hos Wessel, som ogsaa findes hos Molbech, har Levin udtalt 
tvivl om overleveringens rigtighed (se hans udgave af Wessel s. 284)^ 
neppe med tilstrækkelig grund. Han kjendte for resten godt be- 
tydningen af dette saa; i hans haandskrevne samlinger findes 
følgende sted af Chr. Winthers Sjælland: „Ak, jeg vil tie stille, jeg 
fik saa aldrig endt." I Arlauds udgave af Baggesens poetiske skrifter 
2 s. 306 er brugen ogsaa omtalt. 



Digitized by 



Google 



SPROGBRUGS-IAGTTAGELSBR. 233 

Tag det tilbage! 
Jeg veed saa forud alt, hvad det betyder.^) 

I Blichers En Landsbydegns Dagbog (P. Hansens udg.^ 
1 s. 37) siger Morten: »Ja Gud hjælpe os! med Latinen 
er det forbi! Jeg kan blive Præst der, hvor Du er Bisp. 

Ak, Jens! havde din Fader levet* Og Jens svarer: 

„Lad os ikke tale derom! Jeg havde saa aldrig i mine Dage 
lært Latin !'' Hos Hertz vil man kunne finde ikke faa exempler; 
i Sparekassen (Dram. Værk. 7 s. 142) svarer saaledes Jansine 
paa hendes faders opfordring til at udtale sig: »Jeg vil 
slet ikke sige min Mening. Der er saa Ingen, der bryder 
sig om hvad jeg siger. "^ Og i Andersens Kun en Spille- 
mand (Saml. Værk.^ 4 s. 162) udtaler den gamle grevinde 
sig saaledes om Naomi: »Den vilde Pige! hun skrækker dog 
Livet af mig engang; det hænger saa kun ved en Traad.* 
Allersidst skal jeg anføre et sted af Rosenkildes De For- 
tvivlede paa Runde-Taarn, s. 28: Det fan jo iffe l^ielpc Ijant 
ai jeg bltper I^cr. V}an er jo rcent gal. B)an fprtnger foa 
ne6 — bet er nu Ptft nof. De her anvendte typer vise, 
at ordet skal udtales med eftertryk, og derved tillige dets 
betydning.^ — Paa forbindelser som saa dog, saa allige- 
vel, saa desuden anfører jeg ingen exempler, da de 
som ovenfor sagt ikke, som det enkelte saa, ere gaaede 
af brug; jeg vil kun tilføje, at Ingemann endog (Event, og 
Fort. 2 s. 10) lader en person sige: saa dog — alligevel. 

Hvor gammel den omtalte sprogbrug er, skal jeg ikke 



*) Se fremdeles 19de bind s. 13, samt Øen i Sydhavet, den 
ældre udgave 2 s. 328 og 3 s. 150. 

') Netop fordi der altid ligger eftertryk paa dette saa, kommer 
det til at indeholde en stærk bekræftelse, og det er for saa vidt 
forklarligt, naar det som ovenfor anført er blevet opfattet = saa- 
mænd. Men betyde saamænd gjør det ikke; hvem vilde ogsaa 
f. ex. istedetfor: Det er saamænd en skikkelig mand sige: Det er 
saa en skikkelig mand? 

kunne sige; de ældste exempler jeg hidtil har truffet ere 
de hos Liebenberg (se s. 232) anførte af Tode og Wessel. 
Paa tysk findes so brugt paa samme maade; saaledes siger 
Vagtmesteren i Wallensteins Lager, Ilte scene: 

Wie Ung wird's stehen an, 

So nehmen sie uns auch noch den Feldhauptmann — 

Sie sind ihm am Hofe so nicht griin, 

og i Die Piccolomini, 2den acts 2den scene, siger Wallen- 
steins hustru til ham: 

Mit Siegeskraft der Wahrheit steh'n Sie auf, 
Die Lugner, die Verlåumder zu beschftmeni 
Wir haben so der guten Freunde wenig. 

Om den danske anvendelse af partiklen oprindelig 
skyldes tysk paavirkning, eller her har fundet en parallel- 
udvikling sted, skal jeg ikke indlade mig paa at undersøge. 

AF 

S. SØRENSEN. 

Erwin rohde turde i sin fortræffelige bog »Psyche'' 
have lagt for stor vægt på Od. XI og have draget for 
stringente slutninger deraf. I forestillingerne om sjælens 
tilstapd efter døden har der aldrig hersket en sådan con- 
sequents, og særlig tager han meget tungere på det, end 
Grækerne selv gjorde. Angivelserne i Od. XI ere i sig 
selv modsigende, de forskellige Homeriske steder ere ind- 
byrdes modsigende, uagtet de af samleren må have været 
bestemte til at udgøre en helhed og for de senere Græ- 
kere stode som en helhed; endelig beholdt de senere 
Grækere Homer som autoritet uden at lade sig afficere af 
de uforeneligheder, der ere mellem de forskellige Home- 
riske og deres egne forestillinger. Derimod synes han 
ikke at drage de nødvendige slutninger af gudernes ind- 
griben og i det hele den mythologiske side af sagen. Jeg 
tvivler om, at dødningkultus ikke fandtes på „Homer's^ 
tid (hvem Rohde forøvrigt selv meget rigtig ikke identifi- 
cerer med det loniske folk), og at denne kultus først 

^) Disse bemærkningers aphoristiske og udkastagtige form 
bedes undskyldt med pladsmangel. 

senere blev genoplivet i det øvrige Grækenland; at den 
har været der oprindelig, er in confesso. 

Der er to kilder til forestillingerne om „det hinsi- 
dige"*: spøgelser (med drømme) og mythologiske remini- 
scenser. Til de sidste regner jeg: 1) Minos (formentlig = 
Manu), som i den efter-Homeriske tid er virkelig dommer 
over de døde; — 2) Sisyphos, etc, som jeg ikke anser 
for frit digtede allegorier; disse og de straffede menedere 
give tilknytningspunkter for de senere forestillinger; iøv- 
rigt turde deres og Minos's anbringelse i underverden 
være sekundær; — 3) Herakles's fordobling (men i 11. 18. 
117 — 119 er Herakles død som andre mennesker), at Ka- 
stor og Polydeukes ere levende hver anden dag (Od. 11. 
300; men II. 3. 243 ere de begge døde og begravede), og 
måske også Teiresias's q^géveg turde stamme fra indviklet- 
heder ved deres sagn og kultus: tilknytningspunkter for 
dyrkelsen af døde heros'er og for mystemes begunstigelse; 
— 4) guddommeliggjorte, bl. a. dem på den Elysiske 
slette (eller senere de saliges øer), hvormed kan jævn- 
føres, at i Indien de fantastiske dvipa'er og varsha'er ere 
paradiser for levende, Yima's land i Mazdeismen noget 
lignende, mens Manu's broder Yama allerede i Rgveda 
hersker over døde, men salige (men Rhadamanthys's broder 
Minos er i Hades; Rhadamanthys selv senere snart Kro- 
nos's medregent på de saliges øer, snart en af dommerne 
i Hades; de saliges øer lagdes længer og længer mod 
Vest, til sidst i Hades, hvor de sloges sammen med de 
frommes opholdssted): tilknytningspunkter for dyrkelsen af 
levende heros'er (jf. Hesiodos) samt for læren om salighed 
for levende, senere også for døde; — 5) Guldalderen (fra 
Hesiodos af): sættes i forbindelse med Elysion ved at 
lade Kronos herske dér; efter-Homeriske udødelige ere f. 
ex. Semele (ellers brændt ihjel), Ariadne (på Polygnot's 
billede er hun i underverden), Phaéthon (hos Ovid dræbt 
af lynet), Peleus, Kadmos, Harmonia, (Harmpdios, i virke- 

ligheden dræbt), Diomedes (ellers død), Achilles, Aias'- 
erne, Patroklos, Antilochos, af hvilke en dél omtales 
i underverden eller som døde hos Homer; om Helena kan 
man i Eur. Or. slutn. ikke sé, om hun skal dø først; men 
dette siges udtrykkelig Eur. Hel. 1666 fgg.; Herakles har 
allerede gjort Homer knuder; omvendt synes Erechtheus 
hos Homer at dyrkes levende (Rohde I. 135), senere er 
han begravet (Rohde I. 137); da guldalderens og sølval- 
derens befolkning bleve åaijuovegy have vi her et tilknyt- 
ningspunkt for guddommelig dyrkelse af døde; døde og 
levende sammenblandes; hero'er — ja guder — ere snart 
levende i graven (eller hulen), snart begravede; — 6) Tar- 
taros har, ligesom Elysion, hos Homer ikke noget med 
døde mennesker at gøre, men slås senere sammen med 
straflFestedet i underverden. — Allerede her findes mange 
modsigelser. Man lægge mærke til, at det er guder (i 
virkeligheden vel en bestående kultus), som skaffer de 
begunstigede sjæle deres undtagelsesstilling og begun- 
stigede mennesker deres fritagelse for døden, og utvivl- 
somt er det også vedkommende guder, der holde de døde 
menedere så vidt vågne, at de kunne nyde deres straf. 
Gudemythologien griber ind i spøgelsephysiologien; guderne 
have magt til at gøre undtagelser fra den sidste, noget 
som af Homer benyttes sparsomt, men af andre forfattere 
meget rigeligt (tilsyneladende senere, men vel i virke- 
ligheden for en stor dél ifølge andre sagn og kultus'er). 

Selve spøgelsephysiologien er langt fra så consequent 
gennemført, at den berettiger til så stringente slutninger, 
som Rohde er tilbøjelig til. Hvor findes der for øvrigt 
streng consequens i dette emne? i de Jafetiske folks folk- 
lore ér der i al fald ingen, hverken i gamle dage eller i 
vore dage. At digteriske hensyn have været ret medbe- 
stemmende ved fremstillingen, indrømmer han selv (I. S. 
49 fg.), og det har vel været endnu mere tilfældet, end 
han indrømmer; det vilde i al fald (ikke at tale om de 

ovenfor antydede undtagelsestilfælde) stemme godt med 
inconsequenser som følgende (forørrigt utvivlsomt fuldt 
forenelige med folketroen lige fra Homer til Lukian; jf. 
f. ex. Lukian de luctu $ 2 — 10: „lægfolk holde sig til Homer 
og Hesiodos — dog med adskillige modificationer: de gode 
sendes til den Elysiske slette, de onde til et straffested; 
mellemslagsen næres af dødningeoffrene, ellers sulte de*): 
1) Elpenor vil begraves for sit eftermæles skyld, Patroklos 
fordi sjælene ellers ikke ville lade ham slippe over »flo- 
den* (disse sjæle kunne altså virke trods deres 
mangel på q)géy€g); i Od. 24. 186 fgg. ere bejlerne 
slupne ind uden at være begravede (ligeså turde det^ 
trods Rohde, forholde sig, når sjælen så ofte i dødsøje- 
blikket siges at gk^'Atåog ettjco); — 2) sjælene ere i virke- 
ligheden snarest søvngængere: i Od. XI må de have felt 
sig instinktmæssig tiltrukne af blodet og ubevidst 
manede af Odysseus's bønner og løfte om det offer, han 
vilde bringe, når han kom hjem (forøvrigt griber også 
gudemythologien ind her, idet det afhænger af Perse- 
phoneia, om hun vil lade dem komme op eller 
sende dem op); de ere bange for sværdet (selv Tei- 
resias); også følelsen og lidenskaberne kunne vågne 
ved offiret (Odysseus's moder); ligeså vreden (Aias)^ 
glæde (Achilles's over sin søn, v. 540), hadet (Agamem- 
non), ja dette er endogså opstået hos den døde, lige- 
som også en theori om kvindens ondskab; ligeså den 
almindelige beklagelse over at være døde; alt dette 
trods manglen af q)0€v€g; — 3) deres handlinger (f. ex. 
tetgiyviaiy TQi^ovaai, ^eaneoirj laxij, Agamemnon græder) 
forudsætte selvfølgelig en vis legemlighed; men mens de 
Od. XI 38 — 43 ere som i dødsøjeblikket {pePQOTæfiivatevxi 
€xon€g)y have de enkelte omtalte sjæle den for dem i alm. 
i livet karakteristiske skikkelse (på Agamemnon omtales 
ikke hans banesår, på Epikaste ikke mærkerne af strikken); 
senere have de snart skyggeform, snart skeletform, m. m.; 

— 4) Od. XXIV (som dog er skrevet for Odysséen og 
ikke kan have villet polemisere mod Od. XI); — 5) andre 
biomstændigheder som 'EgfÅtjg ywxonofmog, floderne, færge- 
manden, Lethe, Kerberos, etc. At Elpenor kan spå (uden 
^pgéregy hvis man kan tro II. 23. 104 og dødsscenerne), 
er, som Rohde fremhæver, i sig selv mærkeligt; at han 
gør det uden (pgireg og blod, mens Teiresias (med ipQéreg) 
først må drikke blod, eller at Patroklos og Elpenor tale 
uden (pgéyeg og blod, vil jeg ikke lægge vægt på, da det 
kan ligge i begravelsen. 

Alt dette og mere til svarer så nøjagtig til de al- 
mindelige forestillinger om spøgelser, at der er al 
grund til at antage, at netop således bl. a. har man også 
i den før-Homeriske tid tænkt sig sjælene, og der synes 
ikke i deres natur at være andet end hvad der kunde op- 
fordre til at offre til dem, både for de levendes og deres 
egen skyld. Og i det senere Grækenlands folke- 
tro, hvor dødningeoffre spillede så stor en rolle, var der 
ikke mere anledning dertil, da de jo drak glemsel 
af Lethe. Hertil kommer, at deres eneste interesse 
(xi^åea, Od. XI 542) er deres efterladte i oververden 
(f. ex. Achilles's, Od. XI 538 — 40; de synes ikke engang 
at vide, om de ere døde, v. 457 fgg.), og at den måde, 
hvorpå de optræde i underverden (f. ex. når Agamemnon 
følges af sine staldbrødre, m. m.) er en instinktmæssig 
eftervirkning af livet selv (som i spøgelseforestillinger 
overalt på jorden, også hos os i vore dage); så meget 
mere anledning kunde de have til at gå igen. Hvor meget 
(som i Od. XXIV) eller hvor lidt (som i Od. XI) bevidst- 
hed man tillægger et spøgelse, er væsentlig ligegyldigt og 
afhænger af et subjectivt skøn; hovedsagen er, at spøgelset 
er der; og det oprindelig til grund liggende for hele an- 
skuelsen er ikke en physiologisk eller psychologisk 
theori, men virkelig sete drømme og spøgelser. 
Såvel af II. 23. 71 fgg. som af II. 7. 408 fgg. {nvQdg fiEihaoéfxev 

wxQj Rohde I. 27) synes at frem^ at man brændte dem, 
ikke for at de ikke skulde kunne gå igen^ men for at de 
ikke skulde have nogen grund til at gå ig^n. At det i 
og for sig skulde være umuligt for dem, behøver ikke 
at ligge deri (heller ikke i II. 23. 75 fgg.). At ligbrænding 
kan være et middel mod gengangen ved at gøre det umu- 
ligt, tør jeg ikke benægte; men det andet ligger lige så 
nær: Periandros's kone Melissa havde ingen nytte af sine 
klæder, fordi de ikke vare brændte. Skulde brændingen 
ikke på samme måde give legemet den rigtige »sjæle* - 
beskaffenhed, som alene passede for åndeverden og sjæ- 
lenes selskab? altså i virkeligheden en hensigtsmæssigere 
balsamering? At man derved blev uskikket til at omfavne 
levende mennesker, beviser jo intet. Når der hos Homer 
ikke omtales nogen forvæntning om, at de begravede 
komme igen (men et løfte om det modsatte. II. 23. 75 fgg.), 
viser det kun, at man følte sig tryg, når man havde gjort 
sin skyldighed imod dem (og det gør man altid). 

Men, siger Rohde,' Hades er for Qæmt og ganske 
afspærret fra samkvem med oververden. Hvad kunde det 
så have nyttet Meleagros's moder (II. 9. 568) at banke på 
jorden og kalde på Hades og Persephone? (jf. 20. 61; 22. 
482); eller Odysseus at kalde på de faldne kammerater 
(Od. 9. 65 fgg.)? Over floderne (Od. XI 157, jf. X. 513) 
viste det sig jo, at de kunde komme op til indgangen. Og 
senere, da de vare afspærrede ved floderne (Charon), Ker- 
beros, Lethe-drikken, m. m., forhindrede dette jo hverken, 
at de fik dødningeoffer, eller at man drev nekyomanti. 
Rohde (I. 57) fremhæver selv det sidstes nære berøring 
med Odysseus's offer i Od. XI. Men det er underligt, 
at han ikke synes at have lagt vægt på, at den senere, 
notorisk dødningeoffrende, tid fremhæver sjælenes afspær- 
ring i Hades meget mere positivt end Homer. Skulde 
nogen have fået skrupler, havde man jo altid Persephone 
eller en anden gud i baghånden til forklaring. 

Men selv om Rohde havde ret i, at det var menings- 
løst og selvmodsigende at offre til de Homeriske sjæle 
<hvad han ikke har), vilde det ikke gøre det sandsynligt, 
end sige bevise, at disse offre vare ophørte. Kultushand- 
linger kunne holde sig under de mest forandrede forud- 
sætninger, enten med ny forklaring eller uden forklaring 
(fremhævet af Rohde selv I. 257 fgg.). Det mest slående 
exempel er måske Epikuros's testamente (Diogen. Laért. 
X. 8; Rohde I 250 n. 1 og 258). Først langt senere tider 
og særlig filosofiske kredse drager den consequents af 
deres tro, at kultus'en (in casu begravelse og sligt) er 
dem ligegyldig. Udvandringen vilde heller ikke kunne 
forklare Ionernes påståede ophør med denne kultus. Selv 
om de ikke havde kunnet dyrke deres tidligere døde i det 
ny land, var det så en grund til at ophøre med al døde- 
kultus og lade også deres døde i Asien sulte? Hvorfor 
opgav så ikke også de andre forflyttede stammer i Græ- 
kenland den? Og faktisk var der flere måder at klare sig 
på: religionen forstår altid at hjælpe sig; man kunde tage 
levningerne med sig (Rohde I. 218 n. 2; jf. 161); eller 
man kunde indrette et kenotaphion, som var højeste mode 
både hos Homer (Od. I 291, hvor der tilføjes xai bu xrégea 
xxeQEi^ary IV 584, hvor det er for berømmelsens skyld) 
og senere (jf. Rohde I. 163); eller man kunde offre uden 
nogen af delene (Od. XI. 29 fgg.; jf. Rohde I. 171); eller 
man kunde kalde i al fald de nylig døde sjæle med sig 
(Od. 9. 65 fg.; Rohde I. 66 fg.). 

Endelig have vi Homers positive vidnesbyrd. Er der 
i Achilles's offer for Patroklos nogen forlegenhed hos 
digteren (hvad jeg flnder tvivlsomt), så er det i al fald 
kun for menneskeoffrets vedkommende; resten er fuld- 
kommen i hans sædvanlige stil og stemmer i den grad 
med andre dødningoffre, at det sikkert beror på autopsi 
og ikke på halvt uforståelig overlevering, åyæveg m. m. 
anerkender Rohde selv. Rohde indrømmer (I. 57), at 

16 

Odysseus's offer ved indgangen til Hades er et regulært 
dødningoffer, og at det af Odysseus (Od. XI 29 fgg.) lovede 
offer, når han kom hjem, og det af Achilles (II. 24. 592 
fgg.) Patroklos lovede beviser, at dødningeoffer selv 
længe efter begravelsen og ikke blot på graven var 
i brug i den Homeriske tid. Sammesteds hen hører, at 
Telemachos for sin fad^r skal (Od. I. 291) orjfiå zé ol 
Xevai xal ini xrigea xregetiai (på en tom grav og længe 
efter døden; Rohde I. 24 — 25 n. 3). Rohde indrømmer, 
at alt dette, som faktisk fandt sted, strider mod hans op- 
fattelse af Homers spøgelsephysiologi. Det eneste, vi 
mangle, er de periodiske dødningoffre; dem omtaler Homer 
ikke. Men skulde der ikke være Græske skribenter, som 
tale mindre om dødningoffre end Homer? Ytringen tovro 
dk xal yégag olov . . . (Od. IV 197 fgg.; jf. 24. 188 fg.; 
Rohde I. pg. 24) og lign. nævner heller ikke xregétSai 
etc, er altså ufuldstændig og beviser intet mod død- 
ningeoffer. 

Det forekommer mig derfor sandsynligt, at udviklingen 
har været mere jævn og continuérlig end af Rohde an- 
taget. Der har ikke været en „Homerisk tid*, hvor død- 
ningekultus'en har været afbrudt; navnlig synes der ikke 
at være spor af grund til at antage noget sådant for det 
egentlige Grækenlands vedkommende. At „Homer'' per- 
sonlig kan have foretrukket visse forestillinger for andre, 
er en anden sag; de trøstelige greb efterhånden mere og 
mere om sig. Rohde er en overordentlig skarp og klar 
iagttager og fremstiller; det er kun enkelte af hans theo- 
rier og slutninger, jeg betvivler. Det vil sés, at jeg 
har ladt Orphikerne, Pythagoræerne, etc, ude af betragt- 
ning. 

AF 

S. L. TUXEN. 

Forst AABLSBN af en svunden Tids aandelige Liv er i 
første Række betinget af, at man er i Stand til at tilegne 
sig dens Tænkesæt og at føle dens Følelser som sine egne. 

Gælder dette i al Almindelighed, maa det imidlertid 
faa en særlig Anvendelse, hvor Talen er om den antike 
Oldtid, som baade hvad Tid og Nationalitet angaar staar 
vore egne Vilkaar helt fjæm. 

At Opgaven her maa have sin særlige og store 
Vanskelighed, kan man da ogsaa se Bevis paa i den 
Kendsgerning, at det gennemgaaende har været den mo- 
derne Videnskab umuligt paa dette Omraade at naa til 
objektive Resultater, der blot nogenlunde har kunnet samle 
alle Sagkyndige om sig. Hvad enten det gælder For- 
staaelsen af den græske Religion og Livsopfattelse i det 
Hele eller af det enkelte Digterværk, — overalt møder os 
de største Divergenser i den videnskabelige Fortolknings 



^) Denne Afhandling, som blev oplæst i „Filologisk-historisk 
Samfund** i September 1872, meddeles her i forkortet og omar- 
bejdet Skikkelse. 

16» 

Resultater, Divergenser, der er saa langt fra at være Ud- 
tryk for en trinvis Arbejden sig op mod Sandheden, at 
de tværtimod som Regel holder sig lige uforligelige og 
upaavirkede af hverandre gennem de lange Tider. 

Selvfølgelig er Enigheden da heller ikke stor, hvad 
det Spørgsmaal angaar, jeg her har sat mig for at under- 
søge. Medens saaledes Gerhard og mange andre for- 
mener, at „ Skæbnen "^ i de homeriske Digte møder os som 
den raadende Herskermagt, der staar højt over Zeus og 
de andre Guder, kan Welcker omvendt ikke opdage blot 
det allerringeste Spor til nogen Skæbnetro. Preller ind- 
tager forsaavidt et Mellemstandpunkt, som han mener, 
at den homeriske Tid har tænkt sig Skæbnen som den 
øverste Naturlov, Guderne som dennes villige Redskaber. 

Det er ikke min Mening at polemisere mod disse 
Opfattelser, endnu mindre at søge at underbygge nogen 
enkelt af dem med nyt Bevismateriale. Derimod vil jeg 
forsøge ved at gaa en noget anden Vej end den hidtil 
fulgte at naa til en mere objektiv Løsning af Spørgs- 
maalet. 

Vi kan stille dette saaledes: Hvem har den home- 
riske Græker tænkt sig raadede for hans Ve og Vel? 
Var han selv „sin egen Lykkes Smed" — eller laa Af- 
gørelsen hos Guderne som frit villende og almægtige Væ- 
sener — eller var det tværtimod en uafvendelig, forud- 
bestemt Skæbne, der for hans Forestilling paa Forhaand 
udelukkede al Vilje og al Frihed? 

Herpaa kan der fornuftigvis kun gives ét Svar. Gen- 
nem begge Digtene gaar som den røde Traad den Tanke, 
som er udtrykt i det fem Gange tilbagevendende Vers: 

åXX rjroi jukv rama '&ecbv iv yovvaai xéirai^). 

I Odysseen skildres, hvorledes Helten tumles om- 
kring, fordi han ganske uforskyldt har paadraget sig Guden 

') II. XVII, 514. XX, 435. Od. I, 267. 400. XVI, 129. 

Posejdons Vrede, og hvad der tilsidst redder ham, er kun 
de øvrige Guders Medlidenhed; og i Iliaden fremhæves 
atter og atter, at det er Guderne, som maa træffe Be- 
stemmelse om Trojas Erobring^). Og som i Fortællin- 
gernes Helhed, saaledes ogsaa i deres Enkeltheder. Lider 
et Menneske af Melankoli, som det fortælles om Belle- 
rofon'), eller rammes han af store Ulykker, da maa det 
ligge i, at han er bleven Guderne forhadt'); om Grækerne 
eller Trojanerne skal være de sejrende paa den enkelte 
Kampdag eller i det enkelte Øjeblik, det bestemmer Gu- 
derne, og det giver Anledning til en Mængde Smaariv- 
ninger imellem dem; om Hektor eller Patroklos skal dø 
i dette Øjeblik eller senere, det maa Guderne om. Zeus 
siges ved Fødselen og ved Bryllupet at tilspinde enhver 
hans Lod^); han „tildeler selv Menneskene, baade gode og 
onde, deres Lod, enhver saaledes som han finder for 
godt'*'^). I Begyndelsen af Iliaden, hvor de uheldbringende 
Virkninger af Agamemnons og Akilleus's Splid skildres, 
hedder det: 

Aiog S'heXeieto fiovXi^.^ 

Ganske det samme siges paa andre Steder om Gu- 
derne i Almindelighed^), ligesom vi da ogsaa ser disse 
baade dræbe og redde fra Døden, hvemsomhelst de vil: 
Afrodite Paris og Æneas, Athene Menelaos, Zeus Sarpe- 
don osv. Og denne Gudernes Almagt fremtræder paa de 
enkelte Steder ingenlunde som „relativ^, saaledes som 
mange har villet hævde; den er tværtimod paa det en- 
kelte Sted tænkt saa absolut som vel muligt, hvad der jo 
ogsaa til Overflod er udtrykt i de Ord, der har faaet en 
Læresætnings Form: ^eol åé ze nåvxa dvvavtai\ 



>) Eks. I, 129. II, 13. ») II. VI, 200. •) Eks. Od. X, 75. 
*) Eks. Od. IV, 208. *) Od. XVI, 188. •) II. I, 5. ') Eks. Od. III, 
208. VIII, 579. «) Od. X, 306. — IV, 237. XIV, 445. 

Det kan da betragtes som givet, at Grækeren paa 
Homers Tid har haft sine Guder i Tanker tidlig og 
sildig. Og det er ikke alene sin Rigdom eller sin Nød, 
han tilskriver dem, sin Sejr eller sit Nederlag, legemlig 
Styrke eller Svaghed, men i ligesaa høj Grad sine aande- 
lige Fortrin, som Klogskab og Tapperhed, eller de til- 
svarende Mangler; naar Akilleus betvinger sin Heftighed, 
naar Odysseus fatter en klog Plan, naar Nausikaa tager 
Mod til sig, eller omvendt, naar Glaukos begaar en Dum- 
hed, — overalt er det en Gud, som staar bagved. Det er 
da ikke andet end, hvad man kunde vente, at han stadig 
raadspørger sine Guder, anraaber dem om Hjælp og ofrer 
til dem eller drager dem til Regnskab og bebrejder dem 
et fejlslaget Haab. 

Vi træffer da hos det homeriske Folk en Forsynstro 
saa levende og gennemført som overhovedet noget Sted 
i Verden, i den Grad, at Tanken om Menneskets Fri- 
hed og dermed om dets Ansvar synes helt udelukket. 
Helene har ikke paadraget sig nogen Skyld ved sin Utro- 
skab: '&€ol vi fjLOi aXuoi elaiv^ siger Priamos til hende ^), 
og selv kalder hun Paris's Brud paa Gæsteretten og sin 
egen Brøde en dfr^, en xaxog jnågogy Afrodite havde 
sendt dem^); Troernes Edsbrud giver Hektor Zeus Skyld 
for^), og Agamemnon betænker sig ikke paa i Anledning 
af sin Strid med Akilleus at erklære: 

iyå) S'ovx aXxiog sljuiy 
åÅlå Zevg xal Mdlga xal fj€Qoq)ohig * Egivvg, 
otxE juoi elv åyogfj (pgealv Sfi^aXov Sygiov Szrjv*). 

Det siger dog sig selv, at denne Tanke om Gudernes 
fri Tykke som eneste raadende Magt i Tilværelsen ikke 
kan være absolut gennemført, allerede af den Grund, at 

') II. III, 164. «) II. VI, 357. Od. IV, 261. *) II. VII, 60. 
*) II. XIX, 86. 

det aldrig vil kunne lykkes Menneskene at gøre sig selv 
til rent viljeløse Marionetdukker, hvor meget de end til 
Tider har bestræbt sig derfor. Den Tanke kommer da 
ogsaa af og til til Orde, at Mennesker ikke blot kan, men 
virkelig ogsaa har tilintetgjort Gudernes Beslutninger ved 
deres egen Dygtighed og Styrke (xågrog xal o'&évog). Saa- 
ledes siger Apollon til Æneas: „Gid I nu maatte frelse 
det høje Ilios trods Gudernes Vilje (vTikg t?£ov); sligt saa 
jeg andre Mænd gøre, derved at de stolede paa deres 
egen Kraft og mandige Styrke* O- Et andet Sted fortælles, 
at Apollon gaar til Troja for at passe paa, at Danaeme 
ikke indtager Staden tværtimod, hvad der var tilskikket 
dem^. 

At vi træffer Modsigelser i den homeriske Livsopfat- 
telse kan umulig undre os; hvor meget man end fra For- 
tolkernes Side har arbejdet paa at slippe udenom dem og 
derved at gøre det homeriske Forestillingsliv ligesaa syste- 
matisk som ens eget, maa det dog hævdes, at de i Virke- 
ligheden breder sig i den frodigste Rigdom overalt i 
begge Digtene^). 

Den Modsigelse, der her er Tale om, er dog af dem, 
man meget let forsoner sig med. Det kunde jo nemlig 
tænkes, at Guderne, som „formaa alt*", dog havde ind- 
rømmet Mennesket frit Raaderum indenfor visse Grænser. 
Og saaledes udtales det ogsaa direkte, naar Zeus i Gu- 
dernes Forsamling siger ^): „De dødelige siger, at alt ondt 
kommer fra os, men de skaffer sig ogsaa selv ved deres 
egen Brøde (oipfjaiv åTaa&cdifjaiv) mange Sorger"*), og han 
nævner Ægisths Forbrydelse som Eksempel. En saadan 
Kombination kan dog, som sagt, trods sin Uklarhed ikke 
forbavse os, saa sandt som vi møder den som almindelig 
den Dag idag, og den vil sikkert aldrig forsvinde. 

') II. XVII, 327. *) II. XXI, 517. ») Se herom nærmere min 
Afhandling: Allegorien i den græske Religion S. 37—46. (Nord. 
Tidsskrift for Filologi, ny Række. X.) *) Od. I, 33 ff. 

Hvad der derimod med Rette kan forbavse, er at se, 
at der fra en ganske anden Side end den menneskelige 
Frihed synes at gøres Indgreb i den guddommelige Al- 
magt. 

Slaar vi saaledes op i Iliadens 8de Sang, træffer vi 
straks her et i den Henseende ejendommeligt Sted, nemlig 
i V. 66 — 72, hvor det siges: 

^OtpQa fjkv iioyg ^v xdi åé^sxo legov fifxag, 
x6(pQa fiåX' å/bKpotégcov fiéXe' fJTneio, mstte åe Xaåg 
^juog d* *Héhog fiéaov ovgavdv å/iÅ(piPePijx€i, 
xal tore dfj XQvaeia naxriQ éxixaive xåXavxa, 
h å* éxi&ei dvo x'^ge xavrjXeyéog '^avdxoio, 
Tqcbcov d^biTiodåfjUov xal ^Axaixbv xaXxoynd}voyv, 
iXxe dk juéaaa Xa^cbv, §me å^aXoifxov fjfxaQ ^Ajaiibv, 

Meningen synes klar nok: i Afgørelsens Øjeblik ad- 
spørger Zeus en udenfor ham staaende Magt, og han 
retter sig i ét og alt efter det Svar, han modtager. Mod- 
sigelsen træder særlig slaaende frem derved, at netop selve 
det, hans Raadspørgen her gælder, Troemes foreløbige 
Sejr, i det foregaaende udtrykkelig er betegnet som Re- 
sultatet af hans egen fri Viljesbestemmelse, fremkaldt ved 
Gudinden Thetis's Bøn. — Endnu et andet Sted hører vi 
om, at Zeus griber til Vægtskaalene, nemlig i Iliadens 
22de Sang; men her er det Akilleus's og Hektors Liv, 
det drejer sig om^). 

Vender vi os dernæst til Iliadens 16de Sang, da mø- 
der vi ogsaa der et karakteristisk Sted. Patroklos og 
Sarpedon, Zeus's Søn, er i Færd med at gaa imod hin- 
anden; da udbryder Zeus pludselig til Hera: 

^Q fioi iyævy oxe juoi 2!aQ7zrjå6va, (piXxaxov åvågæv, 
juoTg* VTio IJaxgåxXoio Mevoixiådao åajLU^vai. 

») II. XXII, 209 if. 



Digitized by 



Google 



SKÆBNETROEN HOS HOMER. 249 

dix^å åé fwi xgaåifj fxéfiove q^QSolv åg/jxiivovxi, 
ij jbuv ^cobv iévia fiåxrjQ åno åaxgvoéaarjs 
i^etæ åvagnå^ag Avxifjg h nlovi drjfÅq), 
fj ijåri vnb x^Q^*' Mevoixtååao dajbidaacD. 

Hvorpaa Hera da svarer: 

alv&iaxe Kgovidrj, ndiov tov fiv&ov Seuieg; 
åvåga dvriTOv iovra, jzåXai nengæ^iévov aiofj, 
åyj édéXeig 'åavdxoio åvorjxéog i^avaXvaai; 
igå* ' åråg ov toi Ttdvreg kjiaivéofxev ^eol åiXoi^). 

Guden anerkender da atter her en overlegen Magt, 
der kun ganske i Almindelighed betegnes som en Forud- 
bestemmelse; at der indrømmes Muligheden af, at han 
dog kunde handle imod denne, viser imidlertid, hvor fam- 
lende og uklar Digteren er paa dette Omraade; i den 
Henseende er det da ogsaa grumme karakteristisk at høre 
Hera i det følgende sige: „Dersom du nu lader Sarpedon 
drage levende hjem, saa vil ogsaa en anden af Guderne 
frelse sin Søn fra den vældige Kamp"^, og det uagtet 
Guderne ellers, som ovenfor sagt, redder deres Yndlinge 
fra Døden, uden at der er Tale om Modstand fra en uden- 
forstaaende Magts Side. Det Hele faar derved Karakter 
af at være en i Øjeblikket greben, ganske vilkaarlig 
Tanke. 

Denne Tro paa en Forudbestemmelse er imidlertid 
noget, vi ofte træffer paa i de homeriske Digte, sjælden 
dog saaledes, som paa de anførte Steder, at Forudbestem- 
melsen træder i Modsætning til og begrænser Gudernes 
fri Vilie; hyppig ser vi den tværtimod ligefrem udgaa fra 
selve disse Guder; saaledes siges paa flere Steder Trojas 
Erobring at være forudbestemt af Zeus^); i Iliadens 15de 
Sang giver denne fremdeles en fuldstændig Skildring af 

') II. XVI, 432—43. •) II. XVI, 446 f. ") F. Eks. II. VII, 31. 

de paafølgende Begivenheders Gang som forudbestemt, 
men siger tillige udtrykkelig, at det er ham selv, der 
iværksætter det hele; senere betegner Akilleus Patroklos's 
Livslod som forudbestemt og tillige som ham bekendt, da 
han har erfaret den af sin Moder, 

tj ol ånayyéXXeaxe Jtog fieyåXoto vorjiua^). 

Oftest forekommer Tanken dog saaledes, at det er 
umuligt at afgøre, om Digteren dér har tænkt sig Forud- 
bestemmelsen udgaaende fra Guderne selv eller fra en 
dem overlegen Magt, selvfølgelig fordi han lige saa lidt 
som vi har været i Stand til at gøre sig Rede derfor. 
Saaledes fremstilles navnlig Akilleus's Livslod atter og 
atter som forudbestemt; han selv siger til Thetis: „Du 
fødte mig kortlevende^^, og hun klager over, at hendes 
Søn skal være (bxv/ÅOQog\ ja hun kalder ham senere 
(hxvfjLOQ(bxaxog &Xi.<ov% Mere udførlig dvæler Akilleus ved 
den samme Tanke, naar han siger: 

firjTtiQ yaQ xé ^ q)r]ai '^eå, Séxig ågyvgoTzeCa, 
åix&aåing x^gag cpeQéfiev ^avdxoio xéXogåe. 
et fiév x*av&i juévæv Igdxov noXiv å/tÅtpijbLdxco/iÅai, 
diXexo fxév fioi vooroff, åxåg xXéog Sqy&ixov Saxai, 
el åé xev oTxaå^ ixcojuai q)iXt,v ig naxglba yaiav, 
diXexo fioi xXéog ioåXoVy éjil årjgdv åé jLtoi alæv 
^oaerai, ovåé xé /å æxa xéXog ^avdxoio xixeirj^). 

Her møder Tanken os altsaa helt udformet, men rig-< 
tignok tillige saaledes, at Akilleus selv har Valget mellem 
to forudbestemte Livstilskikkelser. Det viser til Overflod, 
hvor let og spillende, man kunde fristes til at sige til- 
fældig, den hele Forestilling har været, — her, som over- 

') II. XVII, 409. *) II. I, 352. •) II. I, 417. *) II. I. 505. 
*) II. IX, 410 tf. 



Digitized by 



Google 



SKÆBNETROEN HOS HOMER. 251 

alt hos Homer, rig paa de mest skærende Modsigelser. 
Thi en Modsigelse maa det kaldes, naar Digteren lader 
sine Guder, som han ellers gennemgaaende skildrer som 
oTQejvtoiy letbevægelige og lunefulde, hist og her optræde 
med Beslutninger, der er tagne saa at sige i Tidernes 
Begyndelse, og som de vanskelig kan bøjes fra, lige saa 
vel som det er en Modsigelse, naar han lader disse Guder, 
hvis Magt ofte skildres som ubegrænset, af og til plud- 
selig føle sig indskrænkede i deres fri Magtfylde af noget 
udenforstaaende, der kun i ren Almindelighed karakteri- 
seres som en Forudbestemmelse. 

Det er saadanne Modsigelser, moderne Fortolkere ikke 
har kunnet finde sig i; idet de søger og gaar ud fra at 
skulle finde en gennemført Livsanskuelse hos Digteren og 
hans Tid, og idet nogle dernæst støtter sig til de mange 
Steder, hvor Gudernes Magt erklæres for eller forudsættes 
som absolut, særlig til de Steder, hvor Forudbestemmelsen 
tillægges dem, opstiller man fra denne Side Gudernes 
ubegrænsede Almagt som et Dogme og bortforklarer da 
paa en mere eller mindre søgt Maade de Steder, hvor 
Guderne ligefrem optræder som underkastede denne For- 
udbestemmelse. Fra den modsatte Side gaar man netop 
ud fra disse Steder, som om det kun var i dem, Skæbne- 
troen aabenbarede sig, fremstiller dernæst denne »Skæbne^ 
som noget, Digteren staar i et klart, bevidst Forhold til, 
og forklarer de Steder, hvor Guderne optræder i deres 
Almagt som, at det kun synes saa: i Virkeligheden har 
Digteren kun opfattet dem som Redskaber, der dog for- 
saavidt var fri i deres Handlinger, som Udførelsen af hin 
Skæbnes Bestemmelser afhang af dem'). — I Modsætning 
dertil mener jeg at turde hævde, at, dersom det er klart, 
at Digteren i Forudbestemmelsen saaatsige har erkendt 
en Magt i Tilværelsen, saa har vi allerede her Skæbne- 

*) Preller: Griechische Mythologie. Berlin 1872 I. S. 433. 

troen, og det er da af anderordnet Betydning, om han 
paa sine Steder ikke har fonnaaet at holde denne Magt 
ude enten fra Afhængighed af eller fra Overlegenhed over 
Gudernes Magt; at han ikke har fonnaaet det, viser imid- 
lertid, at han ikke kan have været sig denne sin Skæbne- 
tro som saadan bevidst. 

Dette fremgaar imidlertid ogsaa af, at han aldeles 
ikke kender noget særligt Ord eller Udtryk til Betegnelse 
af denne Guderne overlegne Magt. — Det Ord, der her 
nærmest kan være Tale om, er fiolga^ det Ord, som i 
den senere græske Gudetro, for os første Gang i Hesiods 
Theogoni, optræder som Benævnelse for de personlige 
Skæbnemagter, men hvis Anvendelse hos Homer er særlig 
betegnende for hans Uklarhed. Moigay beslægtet med 
fteiQOfjuii, /UQog, fiogog, betegner jo oprindelig Del, Andel, 
i hvilken Betydning det ikke sjælden forekommer i de 
homeriske Digte'). Langt hyppigere findes det imidlertid 
i Betydningen: den bestemte Del, Lod, Tilskikkelse, og 
da navnlig i den specielle Betydning af „Dødslod*'; saa- 
ledes er det et stadig tilbagevendende Udtryk om de faldne 
i Krigen: iÅlafie juoTga xgaraii^, en voldsom Tilskikkelse 
greb ham. — I Overensstemmelse med, hvad jeg har an- 
ført ovenfor om Guderne som dem, der tilskikker Menne- 
skene alt godt og ondt. Døden saavelsom Livet, forekommer 
da ogsaa ofte Udtrykket: /lolga ^cov^, fidiga '9eæv% fioTqa 
Ai6g% Tilskikkelsen, Lodden, specielt Dødslodden fra Gu- 
derne; men som vi ligeledes ovenfor har set, forekommer 
det ogsaa som noget, selv Zeus er underkastet, saa at 
han kan sige: fidiQå juoi loriy det er mig beskikket^); heller 
ikke her betegner Ordet da for Digterens Forestilling andet 
end Tilskikkelse i Almindelighed; det er kun ved den 
Forbindelse, hvori det staar, at der henpeges paa en 



') Eks. II. X, 253. XVI, 68. Od. IV. 87, *) Eks. Od. XI, 292. 
») Eks. Od. III, 269. *) Eks. II. XV, 117. *) II. XVI, 434. 

Skæbne, og at Betydningen heraf indirekte kommer til at 
ligge i Ordet. Man anfører nu endelig ogsaa nogle Ste- 
der, hvor fioXga skulde forekomme saaledes, at det for Dig- 
teren maa have betegnet en personlig Skæbnemagt; men 
dette beror aabenbart paa en Miskendelse af de homeriske 
Personifikationers Natur ^). 

Det kan da betragtes som givet, at Digteren ikke har 
været sig sin Skæbnetro bevidst. Men dette er saa langt 
fra at berøve den sin Interesse, at det tværtimod netop 
forøger denne i høj Grad. Det viser nemlig, at der ikke 
om den gælder, hvad der er Tilfældet med mange af de 
religiøse Forestillinger, vi træffer i de homeriske Digte, 
at det er en størknet Rest af tidligere Tiders Tro. Hvad 
Spørgsmaalet saaledes kan tabe, om man vil, i dogmatisk 
Interesse, det vinder det i psykologisk. Thi disse Skæbne- 
fornemmelser maa da have været direkte Udtryk for en 
Higen eller maaske omvendt for en Angst, der har spillet 
en levende Rolle for hin Tids Mennesker. 

Forinden jeg giver mig til at efterspore denne Følelse, 
vil jeg dog værge mig mod en mulig Indvending. Der 
findes et Skæbnetroens Fantom, som ofte har fristet til at 
tale om en Skæbnetro, hvor den i Virkeligheden slet ikke 
findes. Det er Tilfældet, naar den naive Digter omtaler 
en Begivenhed som forudbestemt, om hvilken han selv, 
maaske ogsaa Læseren, véd, at den først skal indtræde 
paa et senere Trin i Fortællingens Rækkefølge. Saaledes 
omtales det flere Gange, at Troja ikke vil blive indtaget, 
før det er tilskikket; men denne forudbestemte „Tilskik- 
kelse*" konstruerer Digteren jo nemt nok ud af sin egen 
Viden om, hvad der vil ske. I sin Umiddelbarhed er han 
ikke altid Mand for at fastholde sin Fortællings Præteri- 
tum og kan derved let komme til at faa Skyld for en 



^) Se herom nærmere min ovenfor citerede Afhandling om 
Allegorien; om fiolQa specielt S. 11. 

Tro, han ikke har.- Det er, som naar man i vore Dage 
kan høre et Menneske sige: „Det var ham nu ikke be- 
skikket at se sit Barn, før det dødel"* (i Stedet for: det 
blev ham ikke beskikket). Jeg anfører dette for at gøre 
opmærksom paa, at der ogsaa paa dette Omraade findes 
psykologiske Lygtemænd, og tillige værge mig mod Mis- 
tanken for i dette Tilfælde at have ladet mig narre 
af dem. 

Den eneste af de moderne Fortolkere, der, mig be- 
kendt, har forsøgt at give en psykologisk Forklaring af 
den homeriske Skæbnetro med Anerkendelse af de Mod- 
sigelser, hvori den staar til Gudeopfattelsen, er den besin- 
dige Naegelsbach. Han hævder, at Homer ikke har kendt 
nogen personlig Skæbnemagt, men vel en upersonlig 
Skæbne, /ioejoa, og han forklarer da /uoigag Overlegenhed 
over Guderne som en Art Erstatning for, at den øverste 
Guds, Zeus's, Vilje ikke er tænkt som absolut; jLiotQa skal da 
opfattes som »ein weiterer Versuch, das Bediirfnis des Men- 
schengeistes nach monotheistischer Weltanschauung zu be- 
fri edigen"". Og han fortsætter saaledes^): Aber diesem in 
der Moiga von ihm geschaffenen Haupte der Gotter- und Men- 
schenwelt kann die Vorstellung des Dichters, als ob sie den 
Begriff personlicher Gottheit schon in der Erzeugung der 
Olympier verbraucht hatte, kein Leben, keine Personlichkeit, 
keine Punktualitat des selbstbewussten Willens, somit 
keine Fåhigkeit geben, diesen Willen in der Energie des 
Niederkåmpfens rebellischer Bestrebungen zu behaupten. 
— Sie versucht also, nicht befriedigt von der unleben- 
digen, dunkeln Macht der Moigay deren Unpersonlichkeit 
flir sie nichts Erfassbares ist, den einzig noch iibrigen 
Ausweg, die Moiga mit dem hochsten lebendigen Gott 
oder mit dem Gesammtwillen der Gotterwelt identisch zu 

*) Naegelsbach: Die homerische Theologie. Numberg 1840. 
S. 127—28. 

setzen. Denne Forklaring af Skæbnemagtens upersonlige 
Karakter er, som man ser, ganske utilfredsstillende, og 
Forklaringen af, at Tiden paa 6n Gang tror paa en al- 
mægtig Gud og paa en Skæbne, er det ikke mindre. Thi 
den forudsætter for det første, at den er naaet til Bevidst- 
hed om Modsigelsen i selve Zeuspersonligheden. Det frem- 
gaar imidlertid ganske tydelig af den Maade, hvorpaa Guden 
fremstilles enten som den rent antropomorfistisk sete Fa- 
miliefader med alle dennes Begrænsninger, legemlige og 
intellektuelle saavelsom moralske, eller som den almæg- 
tige Verdenshersker, der tildeler enhver hans Lod, ganske 
som han vil, og som ved sit blotte Nik faar det høje 
Olympos til at ryste, at den ikke engang kan have haft 
Fornemmelser i denne Retning. Dernæst er det vel og- 
saa værd at minde om, at den Trang i Retning af det 
absolute, Naegelsbach med Rette forudsætter, ikke er 
den filosofiske Tænkers, men den barnlig-konkrete Fore- 
stillings, og endelig at selve denne Trang indenfor det 
græske Aandsliv altid møder os i ret begrænsede Former. 
Vi maa da søge at naa Forklaringen ad anden Vej. 

Det er noget, som snart falder i Øje, naar man nær- 
mere betragter denne Skæbnetro eller Tro paa en Forud- 
bestemmelse, at det saagodtsom altid er det enkelte Menne- 
skes Livslod, Talen er om. Udenfor disse Tilfælde er 
det saaledes i Iliaden kun i Spørgsmaalet om Trojas Fald, 
Tanken forekommer, og dér er det, som vi saa, overhovedet 
tvivlsomt, om vi har Ret til at tale om virkelig Skæbne- 
tro. Med Henblik paa den enkeltes Livslod og Død møder 
den os derimod mangfoldige Gange; saaledes om Pa- 
troklos'), om Sarpedon^, om Hektor*), om Akilleus^ om 

>) XV, 65. XVII, 408, XVIII, 10. 329. «) XV, 67. XVI, 434. 
») VII, 52. XV, 68. XXII, 179. 209. XXIII, 7a XXIII, 78. XXIV, 210. 
*) I, 352. 505. XX, 127. XXI, 291. XXII, 209. 359. XXIII, 80. 150. 
XXIV, 85. 132. 540. 

Menelaos ^), Eukenor^ o. fl.; meget ofte udtales da tillige 
den Tanke, at deres Skæbne er bleven bestemt allerede 
ved Fødselen. Selvfølgelig har Digteren ikke i dette Punkt 
været mere bevidst eller dogmatisk end ellers, men af det 
anførte synes med Nødvendighed at fremgaa, at Tanken 
om en Forudbestemmelse i hans Opfattelse har været 
nøje knyttet til Forestillingen om det enkelte Menneskes 
Skæbne og Livslod, uden at han derfor behøver at have 
reflekteret over dette Forhold. 

Lad os imidlertid for et Øjeblik søge at sætte os ind 
i Digteren og hans Samtids Livsopfattelse, saaledes som 
vi dels kan slutte os til den efter det Tidsafsnit i Hi- 
storien, paa hvilket vi her befinder os, og saaledes som 
selve disse Digte paa det tydeligste viser os den. 

Vi ser da et Folk, som lever et sundt og vaagent Liv, 
væsentlig optaget af dettes praktiske Opgaver, af at pløje 
Markerne, vogte Kvæget osv. Det enkelte Menneske er 
ikke plaget af nogen Art af Grublerier, men glad over 
Livet og Tilværelsen passer han sin Gerning uden at 
skænke, hvad vi kalder „det højere'' nogen synderlig in- 
teresseret Tanke. Livet er ham saaledes nærmest en skøn 
Leg, og kun det trykker ham, at denne Leg dog engang 
skal have en Ende. Betragtende Livet med sine barnligt 
glade Øjne gør han alt omkring sig lyst og klart og 
skønt, — kun Døden bliver tværtimod des mørkere. Han 
er helst fri for at vende sine Tanker i den Retning, men 
naar han gør det, da staar Døden mørk og truende for 
ham som en ond Dæmon, der venter paa sit Oifer; — da 
er det, han udbryder i Klage: „Ikke er der noget usali- 
gere end Menneskene af alt, hvad der aander og kryber 
paa Jorden*^); „Livet er mere værd end al Verdens Rig- 
domme og Skatte; naar Sjælen først har forladt det, da 
kan den umulig vende tilbage"*^); thi „Hades er haard og 

>) III, 101. 309. «) XIII, 665. *) II. XVII, 446. *) 11. IX, 400 ff. 

ubøjelig** ^). Denne Følelse af Døden som det ubøjelige 
og nødvendige møder os fremdeles, hvor Digteren stiller 
den i skarp Modsætning til sine Guders letbøjelige, lune- 
fulde Slægt: »Gudernes Sind kan lettelig bøjes, kun Hades 
er ubøjelig*^; derfor er ogsaa han «den mest forhadte af 
Guderne**; hans Boliger er afskyede selv af Guderne^). 
Og denne Modsætning træder særlig stærkt frem, hvor 
disse ligefrem erklæres magtesløse overfor den forudbe- 
stemte Død. Vi har i det foregaaende allerede set nogle 
Eksempler derpaa; men et enkelt Sted udtales Tanken al- 
deles direkte, næsten som en Læresætning, idet Athene 
siger: 

åii'ljioi '&åvaxov fxev åfxouov ovåi i^eoi neg 

xal q>lXcp åvågl åvvavxai åixxXxéfÅev^ åTutåte xev dij 

fiolg* ålofj xa'&éXfjai xavrjleyéog ^avdroio*). 

— „selv Guderne kan ikke frelse et Menneske, naar først 
hans Time slaar**; det er Ordenes simple Tanke, som bl. 
a. ogsaa Welcker har gjort sig forgæves Umage for at 
komme udenom. 

Hvor betydningsfuld en Rolle Forestillingen om Døden 
har spillet for Tiden, ser vi ogsaa af, at Digteren stadig 
vender tilbage til Modsætningen mellem 'åeol juaxdQeg og 
^vrjTol åv&Qtonoi, de salige Guder og de dødelige Menne- 
sker. „Jeg vilde være en Taabe, siger Apollon til Posej- 
don, hvis jeg vilde kæmpe mod dig for de dødeliges Skyld, 

— de Stakler, der ligesom Bladene det ene Øjeblik staar 
i fuldt Liv, det næste visner afmægtige hen**^). Det er da 
ogsaa det eneste Punkt, hvor Digteren aldrig lader sine 
Guder synke ned til Menneskets Vilkaar, den eneste For- 
skel, han stadig holder fast, den mellem Menneskene som 
de dødelige. Guderne som de udødelige. 



') 11. IX, 159. •) 11. IX, 477. •) II. XX, 65. *) Od. III, 236, 
sml. IX, 525. *) II, XXI, 462 ff. 

I den Grad er da Grækeren paa Homers Tid greben 
af Dødens Betydning og dens ubetvingelige Magt. Han 
ser sine nærmeste rives bort, den ene efter den anden^ 
og han føler, at engang vil ogsaa hans egen Time slaa; 
thi „Døden har endnu ikke nogen kunnet undfly^ ^). Den 
staar da for ham som det uafvendelige og ubøjelige, der 
med Nødvendighed maa ramme enhver, og som venter paa 
ham o: er ham forudbestemt. Idet han nu har den rig- 
tige Fornemmelse af Døden som den forudbestemte Skæbne, 
der truer alle i lige Grad, gør han ubevidst det næste 
Skridt og overfører Nødvendigheden og Forudbestemmelsen 
fra det, at enhver enkelt engang maa dø, til det, hvor- 
ledes han skal dø. Han føler, at allerede ved Fødselen 
er han kommen i denne ubøjelige Skæbnes, i Dødens 
^^&y og i sin naive Uklarhed fører han denne Tanke 
udover de berettigede Skranker: hele hans Livslod bliver 
underkastet denne Skæbne. — Saaledes fortælles i Ilia- 
den om to Brødre, hvis Fader stærkt havde fraraadet dem 
at drage til Tro ja og tage Del i Krigen; men de adlød 
ham ikke, thi, staar der, xfJQeg åyov juélavog dardroco*). 
Det forekommer mig, at man paa saadan et Sted ligesom 
føler Pulsslagene i Digterens bevægede og bevægelige 
Fantasi: han ser Døden som det uafvendelige, der venter 
paa tilsidst at slutte den enkelte i sin kolde Favn, og han 
lader da her de to Brødres Dødslod, ventende paa dem 
paa det bestemte Sted og den bestemte Tid, ligesom drage 
dem med Nødvendighed fra Hjemmet til Krigen. 

Men heller ikke herved, ved Tanken om den enkeltes 
Livslod som ført af en ubøjelig Skæbne, bliver han staaende; 
han gør det næste Skridt og overfører Forestillingen om 
Nødvendigheden som raadende over den enkeltes Livslod 
over til ogsaa at gælde udenfor denne. Det er dog, som 
tidligere vist, kun yderst faa Steder, at denne Tanke kom- 



') II. VI, 488. *) XI, 330 ff. sml. II, 832 f. 

mer frem; det er først i den efterhomeriske Tid, at den 
for Alvor kommer til Udvikling; men vi har dog tilfældig- 
vis og morsomt nok et Sted, hvor selve Overgaagen meget 
bestemt er antydet. 

Det er paa det allerede omtalte Sted i Illaden, hvor 
Zeus raadspørger Skæbnen ved Hjælp af sin gyldne Vægt. 
Det er her ikke den enkeltes Livslod, det gælder, og som 
indirekte underkastes Skæbnens Bestemmelse, det er, om 
Troerne eller Akæerne skal vinde Sejr. Men nu siger 
Digteren ikke: Zeus lagde Sejren for Troerne paa den 
ene, for Akæerne paa den anden Vægtskaal; derimod: 
„Zeus lagde den sig vidtudstrækkende Døds Lod paa 
dem, de hestetæmmende Troers paa den ene, de kobber- 
klædte Akæers paa den anden"* ^). Det er, som sagt, paa 
saadanne Steder, man kan fornemme de enkelte Bevægelser 
i Digterens Fantasi. 

Det er imidlertid grumme sjældent, at Digteren gør 
denne Bevægelse og i sin Skæbnetro gaar udenfor, hvad 
der særlig angaar den enkeltes Liv; i det væsentlige er 
det først den senere græske Tid forbeholdt at føre Tanken 
videre. Idet da tillige Refleksionen vaagner, forlader den 
den Homer saa ejendommelige Uklarhed og Ubevidsthed 
paa dette Gebet: den ikke blot fornemmer, men den 
reflekterer over Skæbnemagten, og først da føler den 
Trangen til at danne sig en personlig Skæbneguddom, 
hvis Magtfylde dog naturligvis stedse kommer til at staa 
i et mere eller mindre uklart Forhold til de øvrige Guders 
fri Tykke. Denne Guddom faar da karakteristisk nok 
netop hint Ord til Benævnelse, som vi saa hos Homer 
kun stod som Betegnelse specielt for Dødslodden, nemlig 
^Tga, Allerede i Hesiods Theogoni træffer vi de tre 
Mører som Døtre af Natten. 

Naar Welcker da har sagt, at vi ikke træffer det aller- 



») II. VIII, 70—72. 

ringeste til en Skæbnetro hos Homer, har han sikkert 
Uret. Ganske vist fremtræder denne Tro ikke som Tro 
paa et Dogme, men netop det er det interessante ved den 
homeriske Skæbneopfattelse, at vi ved Betragtningen af 
den ligesom træder ind i Aandens Værksteder og faar 
Indblik i Skæbnetankens Tilblivelse. 



Digitized by 



Google 



HOLBEIN OG HØJRENAISSANCEN. 



AF 
VILHELM WANSCHER. 



Man siger ofte, at det væsentlige i Holbeins Kunst, 
der jo overvejende er Portrætkunst, er dens Naturalisme; 
og jeg har hørt Tyskere sige at den maaske egentlig kun 
var en Slags Fotograferen. Dette tror jeg er galt; der ligger 
et kunstnerisk Overlæg paa Bunden af denne Realisme som 
man maaske har Vanskelighed ved at opdage, thi der er 
neppe nogen Mester der er saa fri for Mahér og saa godt 
forstaar at skjule sin Technik som han; men Overlægget 
er der. Vi synes, at det er »selvfølgeligt** altsammen; 
men prøv paa at gøre ham det efter; prøv blot at kopiere 
ham, saa vil man snart indse, at det „ selvfølgelige** er 
Resultatet af en eminent Kunst. 

Jeg vil nu i denne Afhandling prøve at vise, at dette 
»selvfølgelige** betegner en Idealisme i hans Kunst, som 
har stærke Berøringer med den italienske Højrenaissance, 
ja paa enkelte Punkter (i de senere Figurkompositioner) 
endogsaa maa være direkte inspireret af denne. Forat 
man imidlertid skal kunne forstaa, hvordan man kan tale 
om Idealisme hos en realistisk Portrætmaler og paa den 
anden Side forstaa, hvad Højrenaissancen betyder i Billed- 

kunsten, maa vi begynde med at undersøge nogle æsthetiske 
Grundfænomener, der forklarer de Begreber, vi vil komme 
til at bruge; Begreber som idealistisk og klassisk. De er 
jo ligesom alle vore æsthetiske Begreber saa udslidte eller 
tendentiøse, at de nærmest gør samme Virkning som 
fedtede Fingre i en ren Bog. 

Idealismen er ikke en privat Følelsessag hos den 
enkelte Kunstner, den betyder tværtimod det generelle 
Grundlag for Kunsten. Den er et Udtryk for den nor- 
male naive Fantasi, der har sin bestemte Maade at op- 
tage og bearbejde Synsindtrykkene fra Omverdenen. (Og 
naar vi har saa slet en Idealisme i vor moderne Kunst, 
ligger det i at vor Fantasi er uudviklet og forkludret.) 
Vor Bevidsthed kan ikke bevare Synsindtrykkene fra Om- 
verdenen fuldstændig, men udvælger sig, ved Erfaringen, 
bestemte Elementer der er mere konstante end de andre, 
og udfra dem konstruerer vi os da typiske Billeder af 
Omverdenens Fænomener (Idealer). Derfor fordrer vi af 
Kunsten først og fremmest at se disse fremstillede i en 
ren og fuldstændig Form. Idealismen udskyder eller 
underordner derfor ved den rene Naturefterligning de 
mere tilfældige Ting — Skyggevirkning, eller den For- 
skydning og Forkortning af Linierne som varierer med de 
vexlende Standpunkter; eller omvendt forstærker den deres 
Charakteristik og deres kunstneriske Virkningsevne, saa 
at de bliver hævet ud af det tilfældige. Thi ligesom Fan- 
tasien foretrækker det i Virkeligheden, der har Præget af 
Typiskhed, og det fordi Indtrykket deraf bliver optaget og 
bevaret let, saaledes tenderer ogsaa Kunsten henimod en 
Fremhævelse og Rendyrkning af det typiske; det er dens 
Tendens mod at naa det klassiske. 

Den archaiske Kunst hos de gamle er Idealismen i 
sin primitive Form, hvor den endnu er lidet forandret ved 
Sammenligning med Virkeligheden. De fremstillede f. Ex. 
i Tegning et Menneske paa en sammensat Maade, der 

falder os besynderlig, men som ikke desto mindre er logisk 
og som illuderede dem. De tog hver Legemsdel fra dens 
charakteristiske Side, Kroppen forfra, Hovedet og Lem- 
merne fra Profilen. Forkortninger og indviklede Stillinger, 
som vi saa ofte er saa stolte af i vores Kunst, havde de 
ingen Brug for, de existerede ikke i deres Fantasi; Skygger 
heller ikke. De saa den rene Lokalfarve, og malede en 
der kom den nær og som illuderede ligesom de rene 
Profillinier. Og denne Kunst, der jo har sit Sidestykke i 
Børns Kradserier, var ikke alene logisk efter deres Forud- 
sætninger; den kan vi glæde os over endnu. En ægyptisk 
Mund, eller Profillinien af en slank Pige kan virke fuld- 
stændig illuderende paa vor Fantasi, for ikke at tale om 
de ægyptiske og assyriske Løver, der dog er alt andet 
end naturalistiske efter vore populære Begreber. Dette 
maa have sin Grund deri, at denne Kunsts Logik, dens 
Idealisme, har Slægtskab med vor egen; med andre Ord, 
at vor Fantasi maa have noget archaisk i sig. 

Naar nutildags Sansen for det primitive kommer frem 
med en saa explosiv Voldsomhed hos enkelte Kunstnere, 
maa det betyde, at Fantasien ikke er blevet udviklet og 
tilfredsstillet som den burde af al den naturalistiske Kunsts 
ufordøjelige Kopier af Synsindtryk. Og saadanne Archai- 
seringsfænomener som vi nu ser, kender Kunsthistorien 
allerede hos de gamle, men de er kun Tegn paa, at Kunsten 
er i Opløsning. Og derfor maa hverken Kunstnerne selv 
eller Publikum forvexle dem med en anden Slags Kunst- 
reaktion til Fordel for det simple, nemlig en som er et 
Udslag af en stor og overlegen kunstnerisk Kraft og et 
dybt Kendskab til Fantasiens Fordringer. En saadan Be- 
vægelse var Phidiastidens Kunst og en saadan var Høj- 
renaissancen. De søgte ikke nyt kunstnerisk Stof, nye 
Pirringsmidler, de uddybede det de havde og rendyrkede 
deres Fantasi, gjorde den følsom for de fine Nuancer i 
det ganske enkle; de førte Kunsten tilbage i solide Baner, 

hvor Fantasien kunde følge den og voxe sig stærk og fri 
ved den. 

De store Mestre, Lionardo, Michelangelo, Raffael og 
Tizian kriticerede deres Forgængere. De fandt at deres 
Billeder var ikke kraftige Udtryk for vor Fantasis Fore- 
stillinger om Menneskefiguren. Der var enten altfor mange 
tilfældige (^naturalistiske*) Træk og for liden Klarhed i 
Figurernes Linier, eller for liden Kraft og Udtryksfuldhed 
i disse, saaledes at de ikke kunde præge sig fast i Er- 
indringen. Der maatte simplificeres og samtidig gøres 
bredere, større, mægtigere, saaat Fantasien kunde glæde 
sig over at se sine Billeder i forklaret Form. Men frem- 
for alt skulde der Fasthed. Det søgte man at skaff^e ved 
at give Kompositionerne regelmæssige, sammensluttede 
Opbygninger (Lionardo, Raffkel); og for den enkelte Figurs 
Vedkommende ved at gøre den kraftigere, rigere i sit 
Liniespil, men dog sammensluttet som en homogen Masse; 
her tænker jeg nærmest paa Michelangelo. 

Denne idealistiske Kunst naaede at blive virkelig 
klassisk for alle Tider, saa kort ogsaa dens Virketid blev, 
og den viser sin vældige Kraft og Sundhed ikke mindst 
ved at naa ind til en næsten archaisk Simpelhed. Se 
hvor Tizians Venus er enkel i al sin overdaadige Form. 
Den liggende Side tegner sig med lange runde Linier, og 
synes næsten som én Bue; overalt er Kroppens Former 
udbredt, saa at man kan se deres rette Maal, og af Kon- 
turen se den plastiske Runding som er charakteristisk for 
dem. Man skal ikke tænke sig til noget, man ser alle 
Lemmerne sidde fast, ser alle Ledde og ser hvordan de 
kan bøjes. Og se f. Ex. hvordan Formen af Brystet kom- 
mer udmærket frem derved, at det ene er set forfra, det 
andet fra Siden; det er ligefrem to Projektioner. De tid- 
ligere tegnede møjsommelig begge Bryster i ensartet For- 
kortning „som man ser dem"*, men saa lærte man — for- 

modentlig ved at tegne efter Antikken, — at denne Frem- 
stillingsmaade var Fantasien meget kærere. 

Der er en overvældende Selvfølgelighed i Fonnopfattel- 
sen; det er den ægte Archaisme. Og se hvor Michel- 
angelos Adam paa det sixtinske Kapels Loft er enkel. 
Kroppen er bred, Lemmerne klare; man ser hvor de be- 
væger sig, hvorledes de strækkes; og dette dejlige Profil- 
hoved som sidder saa udtryksfuldt paa Kroppen, men dog 
saa roligt. Og tag endelig Raifaels « Bibel** og Kartonerne, 
og se hvorledes den klassiske Kunst forstaar at lave Menne- 
sker, der kun siger én Ting ad Gangen, men gør det med 
hele Kroppen. 

Vi vil ikke udføre denne almindelige Charakteristik af 
den klassiske Kunst yderligere, den har Heinrich Wolff- 
lin beskrevet saa ypperlig i «Die klassische Kunst**, 
Miinchen 1899; kun maa vi sige et Par Ord om det »ar- 
chaiske** i Renaissancens Portrætkunst, siden det er en 
Portrætmaler par excellence som vi egentlig skal behandle. 
Den klassiske Form for Portrættet var allerede funden 
inden Højrenaissancen, og den findes ligefuldt i den nor- 
diske som i den italienske Kunst. Det blev Kvart pro- 
fil en, som tilfredsstillede Fordringerne til Linie- og Form- 
klarhed bedst. Det er denne. Kunstnerne vælger i ni af 
ti Tilfælde, naar de skal male sig selv. Den har den 
lange Yderprofil, der kan blive interessant selv hos meget 
kedelige Mennesker, og som derfor præger sig lettest. 
Den giver dernæst Antydning af Baghovedet, giver Øret 
saa tydeligt, at man kan se dets Former; den giver klar 
Besked paa de store Fladers Plastik som Pande og Kind, 
fordi man faar dem angivet ligesom i to Projektioner (Yder- 
profilen er altsaa den ene). Den giver Øjnenes Linier klarest; 
og hvilket mægtigt Udtryk kan der ikke komme i disse 
Øjne, der ser hen paa os fra Siden af (Antonello da Mes- 
sinas „Condottiere** i Salle carré i Louvre og Dtirers «Holz- 
schuher** i Berlin). Kvartprofilen er taknemmeligst for 

Kunstneren og mest indbydende for os; vi kan ofte faa 
en uimodstaaelig Lyst til at tegne et saadant Hoved og 
det staar med en vidunderlig Klarhed for vor Erindring. 
Naturiigvis er det ikke et saadant Skema som er den 
egentlige Kunst, men det er ved Hjælp af dette , at de 
gamle Portrætter fik den Klarhed og Fasthed som vi ofte 
misunder dem. Og naar vi nu endelig skal til at tale om 
Holbein, maa vi betone, at han som Portrætmaler har en 
fuldendt klassisk Tradition bag sig, den samme i Norden 
som i Syden, med en archaisk Grundform, nemlig Kvart- 
profilén. 



Holbein tegnede saa skarpt som nogen. Medens Durer 
overdriver de enkelte Formers Runding, sammentrækker 
Holbein dem til lange Linier, der dog indeholder alle de 
Enkeltheder, som Durer kunde se; navnlig er Holbein 
med Rette berømt for at kunne tegne en Mund blot med 
én Streg, og der er dog en fuldendt Form i den. Men 
han malede endnu bedre, og han kunde lave det fineste 
Clairobscur, som i det Portræt i Louvre af en tandløs 
Olding med lynende Øjne der fejlagtig kaldes Thomas 
More; det har en Farvedybde som en dyb, klar, gylden- 
brun Dam, hvor man kan se de fineste Planter voxe op 
fra Bunden. Men Holbein brød sig ikke om det brillante; 
han vilde have Sandhed; og der var noget ved Skyggerne 
som generede ham, hvor dejlige de ogsaa er. Tilsidst for- 
svinder de af hans Kunst; saaledes er flere af Berliner- 
portrætterne, der er fra hans sidste Tider, næsten malede 
med de rene Lokalfarver. Her ser man igen, hvordan 
Klassikken arbejder sig ren for det tilfældige, det, som 
Fantasien derfor ikke formaar at fastholde. Der er i Hol- 
beins Kunst kun typisk opfattede Former, Linier og Farver; 
og denne vidunderlige Silhouet der er truffet med en 

saadan Simpelhed og Forstaaelse af hver Linies Funktion, 
at hans fuldstændig uperspektiviske Kunst dog giver os 
et fyldigt Indtryk af Form og Rum. Og som han forstaar 
at tegne Hænderne^ saaat de er fuldstændig rolige og hviler 
i Skødet akkurat med den rigtige Tyngde. Ja, Holbein 
har engang gjort det Kunststykke at male en Haand, der 
stryger hen over en Falks Bryst, saa blødt, saa blødt. 
Og det er endda blevet mere end et Kunststykke; det er 
blevet et Stykke Charakteristik af Manden, der er por- 
trætteret; Holbein maler al Ting saa fuldendt gennemført, 
at det ligegyldige bliver betydningsfuldt, om han nogen 
Gang tager det med i sine Malerier. Og hvor mægtigt 
virker ikke de ganske frontale Portrætter af Christine af 
Milano og Anna af Clevel og saa har man kunnet nænne 
at sige om det sidste, at man kunde se, hvor Holbein 
havde fundet hende ubetydelig og derfor med Vilje gjort 
hendes Portræt kedeligt; ligesom nogen Kunstner vilde 
kunne tænke paa Aandfuldhed eller Dumhed, naar man 
havde et saa dejligt Ansigt foran sig I Med denne Oval, 
med denne faste, tavse Mund, der maa gemme de mest 
velskabte Tænder, og med de store kølige Øjne. 

Man glemmer at lægge Mærke til, hvor uendelig fint 
Holbein tværtimod forstaar at tegne den Omridslinie, som 
den stive Hue sætter udenom Ansigtet og som danner det 
ejendommeligste Accompagnement til Ansigtets Oval. Og 
det er netop et Bevis paa Holbeins kunstneriske Moden- 
hed overfor denne kolossalt svære Opgave at male en 
kongelig Skønhed, at han vælger den simpleste, i Ordets 
Forstand mest ligefremme Stilling til dem, at deres egen 
ædle Skønhed kunde virke ganske alene. 

Imidlertid, der er naturligvis en Udvikling at spore 
indenfor hans Portrætkunst; og man kan muligvis desuden 
med Tiden faa Klarhed over, om der er en Sammenhæng 
mellem ham og de italienske Mestre, som han ligner; 
det bliver nærmest Andrea Solario og Raifael. For den 

sidstes Vedkommende er Ligheden i Charakteropfattelsen 
næsten forbavsende, f. Ex. i Portrætfigureme paa Messen 
i Bolsena og i Portrættet af Grev Castiglione. Men jeg 
ved for Øjeblikket ikke af, at der er nogensomhelst Holde- 
punkter for at formode en saadan Sammenhæng. Derimod 
tror jeg bestemt at kunne paavise, at hans Figurbilleder 
fra den modne Tid, Bibelbilledeme, Raadhusfreskerne (som 
er bevaret i Udkast) og hans Hovedværk » Borgmester 
Meyers Madonna, skylder deres Klassicitet til en direkte 
Indflydelse fra Italienerne. Men hvordan han kan være 
kommet i Forbindelse med dem, er foreløbig en Gaade. 
Thi der er ikke berettet noget om at han nogensinde var 
i Italien, og det synes knap engang, at han har kunnet 
faa Tid i de senere Aar til at komme der. 



Sagen er nemlig, at Holbein oprindelig var alt andet 
end klassisk i sine Figurkompositioner. Hans Udkast til 
Glasmalerier og Husdekorationer er næsten bombastiske. 
Navnlig er Architekturdetaillerne i dem mere end be- 
synderlige. Og hans Passionsalter i Museet i Basel er 
bundmanierert i alle Linier og Former trods dets djærve 
Kraft og trods Fortællingernes uomtvistelige Tydelighed. 
Men der er dog én Undtagelse, ét Billede med Stil. Det 
er Gravlæggelsesbilledet. Det er gribende dystert og virker 
saa enkelt ved Landskabet og de stærkt charakteriserede 
Figurer. Men det minder ogsaa mærkelig meget om 
RafPaels Gravlæggelse i Galleria Borghese. Til Grund for 
bægge Billeder ligger Mantegnas berømte Kobberstik (Nr. 3 
i Bartsch's Fortegnelse); for Holbeins Vedkommende ser 
man det af saadanne Smaatræk som den høje Mands flagrende 
Hattebaand, der er et Træk som RafFael ikke har optaget, 
thi for ham betød et saadant Træk blot Ungrenaissance- 
flothed og han var netop i Færd med at skabe sit første 

klassiske Figurbillede. Holbein derimod tager hvert et 
Træk, der kan virke; og man vil sikkert indrømme, at 
han har naaet en bunduhyggelig Virkning med disse 
flagrende Baand; de giver os Forestillingen om den is- 
nende Træk der er nede i den skumle Kløft, hvor Christi 
Lig skal begraves. Men Raffaels Billede maa Holbein 
ogsaa have kendt. Thi netop denne mærkelige høje Mand 
har faaet det virkningsfulde i sin Stilling fra Raffaels her- 
lige Yngling med det flagrende Haar, der er ganske ander- 
ledes end Mantegnas tilsvarende Figur. Han har den samme 
strakte nøgne Arm og samme nøgne bøjede Knæ, der saa 
udmærket indgyder os den Forestilling, at han bærer. Og 
det er maaske netop Modsætningen mellem bægge de 
bærendes nøgne Knæ som giver saa megen Fasthed i de 
to Kompositioner. Da Holbein saa engang havde lært 
disse nøgne Ben, anvendte han dem flere andre Steder 
paa den samme Passionstavle, hvor de imidlertid var fuld- 
stændig umotiverede og derfor kun røber Efterligneren. 
Jeg tror at man her ser den første bevidste Benyttelse af 
et klassisk Motiv i tysk Kunst: dette at lade Lemmerne 
give Hovedaccenten og samtidig den beherskende Ro i en 
Komposition, hvor det er dem, der udfører Arbejdet — 
det at bære — og det derfor nødvendigvis maa være dem, 
som Fantasien først bemægtiger sig. Holbein viser her 
den samme Genialitet til at lære af andre som RafPael. 
Og der er den samme Forskel mellem Dødedans- 
billederne og Bibelbilledeme, disse udmærkede smaa folke 
lige Træsnit. Dødedansen er flot, lidenskabelig, men uro- 
lig; og den er lige ved at være manierert. Men i Bibel- 
billedeme, hvortil man maa regne de mærkelige Komposi- 
tioner af Adam og Eva der er udgivne foran Dødedansen, 
her er han simplere og enklere. Han kan fortælle en 
Historie med to Figurer, uden højrøstede Gestus eller 
vredne, aff^ekterte Stillinger, uden den dekorative Staffage 
eller Architekturskrammel. Hvorfra kommer denne Simpel- 

hed, der er ganske klassisk mange Steder? Ja Simpelhed,, 
det laa der hos Holbein selv, men han skulde lære, hvor- 
dan man kunde faa den frem, og det tror jeg han har 
lært af Raffaels Exempel. Thi et af de ovennævnte Bille- 
der af Adam og Eva, der maa være de ældste Komposi- 
tioner i den nye Stil, er ligefrem kopieret efter Raffaels 
Billede af Adam og Eva paa Marken. Man ser hos Raffael 
Eva med sine Børn og Adam som Sædemand skridende 
henover Marken. Holbein opfatter Skridtet som Løb og 
giver Adam en Kæp i Hænderne uden at forandre noget 
paa Kroppens eller Armenes Stilling; og nu lader han 
Adam løbe hen og stikke Kæppen ind under et Træ (for 
at løfte Rødderne op formodentlig); ved Siden af ham ar- 
bejder Døden. Holbeins Billede er ret meningsløst, men 
takket være det gode Forbillede af stor Virkning. Det 
mærkelige er nu at Raffaels Bibelbilleder først blev publi- 
ceret i Kobberstik efter Holbeins Død; Marc Anton har 
ganske vist stukket et Far af dem, men disse Stik har 
Holbein ikke kendt, eller i hvert Fald ikke benyttet. Hvor- 
dan kan han da have lært Raffael at kende? Og tag Synd- 
flodsbilledet. Det maa man sammenligne med de ældre 
Bibeltræsnit som Holbein har benyttet grundig i mange af 
Billederne, navnlig en berømt Lyonerbibel fra 1520. Dér 
ser man alle Dyrene og Menneskene, der drukner, og Arken 
i Baggrunden. Holbein stryger Dyrene og Menneskene og 
lader Arken svømme alene i de styrtende, sorte Regnskyl; 
et enligt Træ piskes af Vinden. Er det ikke fuldstændigt 
i Højrenaissancens Aand? og saadanne Billeder sidder Side 
om Side med gammeldags, nærmest overfyldte Komposi- 
tioner, skøndt de alle har noget af den ny Stil over sig. — 
Og hvorfra har han Billedet af Isaks Ofring? 

Og hvad nu senere Kompositioner angaar, har man 
paavist, at Holbein har benyttet Marc Anton; saaledes har 
han brugt Stikket efter et af Sokkelbilledeme i Camera 
della segnatura (Alexander, der lader Homers Værker lægge 

ned i Achilles' Grav) til Raadhusfresken, Samuels og Sauls 
Møde. Og der er vel heller ingen Tvivl om, at Orgel- 
fløjene med de store Figurer har en eller anden italiensk 
Kilde, omend det nærmest er ad Omveje, gennem andre 
Tyskere, at Holbein har faaet Ideen til deres svære Former 
og det at man ser dem nedenfra. Og hvor føler man ikke, 
at de to Portrætter af Dorothea Offenbach (La'is Corin- 
thica) er inspireret sydfra. Hvordan, skal jeg ikke kunne 
sige. Der er noget Lionardosk i Hovedet og noget vene- 
tiansk i Kroppen med de svære Arme. Og hvorfor skulde 
der ikke kunne være indviklede Veje mellem Holbein og 
Italienerne? Imidlertid, hans genialeste Figurbillede, Borg- 
mester Meyers Madonna, det maa paa ét Punkt være direkte 
inspireret af et bestemt italiensk Billede, skønt det og- 
saa er os umuligt at vide hvor Holbein kan have set det. 
Jeg ved næppe noget Billede, der kan staa saa skarpt 
for vort indre Øje som Holbeins Madonna, med en saa- 
dan Klarhed og Fasthed; og saa har det endda noget 
spillende, æggende, som man aldrig kan unddrage sig; 
der er et saa forunderligt Sammenspil af Figurerne, skøndt 
de er ganske rolige og kun bekymre sig om sig selv. Det 
er jo meget regelmæssigt i sine Hovedlinier, en stor og 
en lille Gruppe med samme Retning i Omridsene; og der 
er en fuldendt afvejet Ligevægt i Sammenstillingen af 
Figurerne. — Madonna staar i Midten, rolig, med ned- 
slagne Øjne og tænkende ligesom alle Holbeins Portræt- 
figurer; hun holder med sine store, dejlige Hænder om 
det lille trætte Jesusbarn, der gemmer sig ind til hende; 
og denne Ro i Hændernes og den lille Barnekrops Sammen- 
spil kunde alene Holbein lave. Bagved Madonna er der 
den tunge Renaissancenische. Til bægge Sider de knælende. 
Kvindernes rolige Profilgruppe til højre; Borgmesteren i 
sin inderlige Bøn med de to Drenge til venstre. Drengene 
danner den lille Gruppe, der er ligedannet med Hoved- 
gruppen. De vender sig ud mod os, temmelig uandægtig. 

Den store Dreng holder fast paa den lille velskabte Dreng, 
der spankulerer ganske nøgen paa det bløde Tæppe. Den 
store ser paa os med et underligt Smil. Han knæler paa 
det ene Ben og sætter det andet støttende ud til Siden; 
samtidig bøjer han Hovedet lidt ned mod Drengen, saa- 
ledes at Hovedet viser i det skraa Bens Retning. Derved 
fremkommer en meget charakteristisk Linie, en af dem, 
der giver det dramatiske i Billedet. Den er en vældig 
Støtte ind mod Billedets Centrum. Denne Linie holdes 
imidlertid i Ligevægt af den Modbevægelse, den lille Dreng 
gør ved at se paa sin lille, fremstrakte Haand, og derved, 
at alle de tre mandlige Hoveder, fra den lille Dreng til 
Borgmesterens gamle Hoved, ligger i én Linie, der gaar i 
modsvarende skraa Retning; og bægge disse Linier er om- 
trent parallele med Totalkompositionens Omridslinier. — 
Der er i denne Komposition over bestemte faste Hoved- 
linier noget, der er fremmed for al nordisk Kunst. Thi 
vi kan jo mærke det den Dag i Dag, at vi er bange for 
blot at tale om Proportionerne eller anden Slags Beregning 
i Kunstværkets Komposition; det vilde være at gøre Kunst 
til et Regnestykke. Og det var ligesaadan paa Renaissance- 
tiden. Holbein selv var jo oprindelig ligesaa blottet for 
Begreb om Komposition som de andre Tyskere. 

Nu mener jeg, at denne Gruppe af de to Drenge er 
blevet til ved en Inspiration fra Lionardos „la vierge aux 
rochers". Allerede den store Drengs Smil er ganske 
Lionardo'sk; og ligeledes den lille Dreng, der er saa 
fuldtud plastisk, og som ser paa sin lille Haand — ogsaa 
saa betydningsfuldt og smilende — (hvem han er og hvor- 
for han ser paa Haanden, er en Gaade). Og det at han 
er nøgen, ja, det er tilsyneladende saa selvfølgeligt, men 
hvor finder man ellers nøgne smaa Børn i nordisk Kunst? 
Og paa dette Billede af Lionardo finder man ogsaa en lille 
Gruppe, af en større Dreng (Engelen) og en lille nøgen 
Dreng, indenfor en stor Gruppe, der begge omtrent har 

18 

samme Omrids. Og ligesom i Holbeins Billede er denne 
større Dreng den eneste, der ser ud af Billedet, med 
dette ægte Lionardo'ske Smil. Ved første Øjekast vil man 
maaske ikke finde denne Sammenstilling af de to berømte 
Værker overbevisende; men der existerer ikke andre Bil- 
leder med denne Tanke end netop disse to. Og Exemplet 
med Gravlæggelsesbillederne har lært os, hvordan den 
fremmede Tanke blev fordøjet . og støbt i ny ejendom- 
melig Form, naar Holbein lærte af andre (det samme 
gælder Saulsbilledet og Marc Antons Stik). Lad os derfor 
til Slut tilføje et Par Ord om Lionardo's Kompositions- 
motiv. 

Allerede i Ungdomsbilledet i Uffizieme af Kongernes 
Tilbedelse ser man hvordan Lionardo har benyttet simple 
Hovedlinier, idet Hovedgruppen af de knælende Konger 
danner en regelmæssig Trekant, der har sit Toppunkt i 
Madonnas Hoved, medens de andre Figurer udenfor til 
Dels føjer sig sammen til Linier, der er parallele med 
Siderne. (Det kom endnu stærkere frem i en af Skitserne 
til Billedet.) Det øvrige af Billedet er chaotisk — saa 
interessant det ogsaa er; og Lionardo har ogsaa ladet det 
blive ved den brune Undermaling. ' I dette Billede har 
han formodentlig gjort den Opdagelse, at der skal være 
Orden i en Komposition, for at den skal kunne virke 
klassisk, at der skal være Hovedlinier og en Hovedlige- 
vægt. Derfor har han givet „la vierge aux rochers* en 
pyramidalsk Opbygning og rhytmisk Gruppering. Og denne 
rhytmiske Gruppering bringer En uvilkaarlig til at tænke 
paa, at Lionardo sværmede for den samme Idé i Archi- 
tekturen; 4 Smaakupler om en Centralkuppel med samme 
gennemgaaende Proportionering, denne Ide, som han havde 
sammen med Bramante og som denne gav sin fuldendteste 
Form i Projekterne til Peterskirken. Senere skærpes Lio- 
nardos kritiske Sans for det klassiske, saaledes at han 
gaaer et Skridt videre fra „la vierge aux rochers" med 

dens spredte Komposition til den inderlige Sammenknyt- 
ning af Figurerne i Annabilledet i Louvre, stadig med en 
omsluttende Hovedtrekant og med Hovedligevægt i Lege- 
mernes Sammenbygning. Og saaledes bygger han ogsaa 
den berømte Gruppe af kæmpende Ryttere op, den har 
trods den vildeste Lidenskab i Bevægelserne og i Liniernes 
Krydsning en fuldstændig Ligevægt, og den er, ret beset, 
ganske pyramidalsk. — Raffael arvede dette Kompositions- 
motiv at lade Figurerne føje sig sammen til en Gruppe 
med en Trekant til Omrids, saaledes f. Ex. i »Madonna i 
det grønne" i Wien og i „la belle jardiniére'. Og Hol- 
bein genoptager altsaa Motivet sammen med de andre 
Idéer, han efter min Mening fik fra Lionardos Billede, 
efterat Raffael havde fundet andre Kompositionsprincipper, 
og da ingen Maler nogen Steder vilde nedlade sig til 
noget saa simpelt; og skøndt jeg finder saa meget italiensk 
i hans Billede, var der dog ingen Italiener, der kunde 
gøre ham det efter den Gang, thi da var Raffael død; han 
vilde have været den eneste. . 

Resultatet af denne Undersøgelse mener jeg er føl- 
gende: Kunstens Problem er dybest inde et Fantasiens 
Problem. Archaismen og . den klassiske Kunst betegner, 
i Modsætning til den raa Virkelighedskopiering, at Fanta- 
siens ejendommelige Virksomhed, der baade er sammen- 
sættende og simplificerende, er blevet udtrykt i Kunsten. 
Vi prøver derfor omvendt om det klassiske er ægte ved 
at lade Kunstværket danne sig for Erindringen; da vil 
det gode Kunstværk staa fast og roligt; det daarlige der- 
imod vil falde fra hinanden o^ løbe hen i Taage eller 
karikeres, ganske ligesom de ufordøjede Synsindtryk. — 
Og naar Holbeins modne Kunst staar saa usædvanlig fast 
og vægtig for vor Erindring, saa er det et Bevis for, at 
der er noget mere i denne Kunst end den blotte Virke- 
lighedsefterligning. 

